Opinii critice „Să înveţi să spui NU fără să te simţi 
vinovat este unul dintre subiectele «Artei Conversaţiei 
Tongue Fu!». In cartea ei, Horn - o oratoare prin 
excelenţă, care şi-a dedicat viaţa şi cariera seminariilor cu 
tematici dintre cele mai diverse - ne oferă un arsenal 
impresionant de... strategii menite să ne ajute să spunem 
NU cu demnitate”. - Family Circle 

„Sam Horn a obţinut centura neagră în arta 
conversaţiei, stăpânind cu măiestrie metodele de 
contracarare a atacurilor verbale... cartea ei recentă - 
«Arta Conversaţiei Tongue Fu!» - nu vă oferă explicaţii 
referitoare la metodele de înfrângere a duşmanului prin 
intermediul loviturilor de karate lingvistice. Vă învață, în 
schimb, cum să ucideți conflictele, cu tandreţe”. - The 
Seattle Times 

„Această carte altruistă se concentrează asupra artei 
comunicării - asupra modalităţilor prin care ne putem 
ignora mânia, ruşinea sau frustrările pentru a avea relaţii 
cât mai cordiale cu semenii noştri. Anecdotele şi planurile 
de acţiune însufleţesc cartea”. - Honolulu Star Bulletin 

„Concentrându-se asupra reacţiilor umane în faţa 
provocărilor verbale, nu asupra teoriilor şi banalităţilor de 
tot felul, autoarea a creat un manual accesibil despre 
artele marțiale spirituale, menite să ne asigure 
autoprotecţia verbală. Cartea lui Horn este un ghid 
optimist şi plin de viaţă, la care putem apela de 
nenumărate ori, oricând şi oriunde. Un titlu devenit 
legendă în toate colecţiile bibliotecilor sau în cele private”. 

— Library Journal 

„Căutaţi cuvintele potrivite care să vă ajute să vă 
îngenuncheaţi duşmanii? Doamna Horn vă va convinge 
probabil că există şi alte metode. Ea ne oferă strategii şi 
reguli de conduită pe care le putem aplica în cazul 
oamenilor nemulţumiţi, violenţi, mânioşi sau al copiilor 
nepoliticoşi. Armele ei sunt amabilitatea, empatia şi o 
oarecare indiferență.  Anecdotele ei ating esenţa 
conflictelor, presărându-le cu umorul pe care îl recomandă 
cititorilor ei”. - The Dallas Morning News 


„Dacă veţi aplica strategiile evidenţiate de Horn, 
«Arta Conversaţiei Tongue Fu!» va schimba nu numai 
atitudinea voastră, dar şi pe cea a semenilor voştri. Va 
schimba şi modul în care vă tratează cei din jur. Această 
carte este presărată de nenumărate tactici diplomatice de 
dezamorsare a conflictelor”. - Foreign Service 
Journal, «Arta Conversaţiei Tongue Fu!» este o carte 
practică şi raţională, amintindu-i cititorului că, adesea, nu 
contează ceea ce spui, ci felul în care o spui; tonul face 
deseori muzica. Este un ghid care ne învaţă cum să fim 
amabili într-o lume nu prea amabilă şi cum să ne privim 
semenii nu ca pe o armată vrăjmaşă, ci ca pe nişte 
concurenţi în sensul bun al cuvântului. Urmând strategiile 
«Artei  Conversaţiei Tongue Fu!», conflictele voastre 
verbale vor fi pe cale de dispariţie”. - Successful Meetings 

„Dacă în faţa unui om violent aveţi tendinţa de a 
reacţiona fie suferind în tăcere, fie răspunzând cu aceeaşi 
monedă, atunci Horn vă poate ajuta. Cartea ei vă oferă 
sfaturi şi exerciţii practice, astfel încât - în momentul în 
care vă veţi confrunta din nou cu o persoană morocănoasă, 
violentă sau chiar cu un samurai verbal - îl veţi putea 
înfrunta cu nobleţe şi demnitate”. - Executive Female 

„Din când în când, veţi fi ţinta unui atac verbal. Poate 
veni din partea unui prieten, partener de afaceri, client sau 
chiar din partea persoanei iubite. Cum îl dezarmaţi pe 
atacator, păstrând relaţia intactă? Aceasta este întrebarea 
la care Sam Horn răspunde prin intermediul «Artei 
Conversaţiei Tongue Fu!»”. - Michael Leboeuf, autorul 
volumului How to Win Customers and Keep Themfor Life 

„Cuvintele au puterea extraordinară de a răni sau de 
a alina. Această carte vă conferă puterea de a vă alege şi 
de a folosi cuvintele cu dragoste atât acasă, cât şi la 
serviciu, chiar dacă cei din jur nu procedează la fel. 
Depăşind sfera dogmatismului, cartea este un curs despre 
arta colaborării şi conectării interumane”. - Paul Pearsall, 
autorul volumului Super Marital Sex 

„Toţi cei care îşi doresc să atingă culmile 
potenţialului trebuie să citească «Arta Conversaţiei 


Tongue Fu!». Ea conţine informaţii de o valoare şi o forţă 
incontestabilă. Sam Horn a creat o capodoperă prin 
excelenţă”. 

— David McNally, autorul volumului 

Even Eagles Need a Push „Raţională, sensibilă, uşor 
de citit, uşor de aplicat; o carte care vă oferă sfaturi 
extraordinare pentru situaţiile care vă smulg de pe buze 
exclamaţii precum «Vai de mine!» - Susan ROAne, 
autoarea volumelor How to Work a Room şi The Secrets of 
Savvy Networking 

„UN EXEMPLU BUN ESTE CEA MAI 
FOLOSITOARE ÎNVĂȚĂTURĂ”. 

Ben Franklin 

Fie ca această carte să dăinuie în veci în 
memoria părinților mei, Warren şi Ruth Reed, căci ei 
sunt izvorul inspirației mele, dar şi un model de viață 
pentru principiile pe care sper că vi le veți însuşi 
parcurgând aceste pagini... şi sper ca ideile ei să le 
călăuzească paşii fiilor mei, Tom şi Andrew Horn, 
pentru ca viața să le presare în cale numai bucurii, 


nicicând nefericiri. 

„PRIETENI MULŢI DE VEI AVEA, BOGAT PE 
VECI VEI DEVENI”. 

WILLIAM SHAKESPEARE 

Şi bogată pe veci am devenit, căci prieteni mulţi viaţa 
mi-a dăruit... şi vreau pe această cale să le mulţumesc 
tuturor celor care m-au ajutat să transform „Arta 
Conversaţiei Tongue Fu!” în realitate. 

Domnului doctorul Ray Oshiro, specialist în programe 
de educare la Universitatea din Hawaii, pentru sprijinul pe 
care mi l-a acordat încă de la începutul carierei mele de 
orator, dar şi pentru ajutorul extraordinar pe care mi l-a 
oferit în 1989, atunci când m-a sfătuit să iniţiez un curs 
despre modalităţile de abordare a oamenilor cu un 
comportament dificil. 

Doresc să-i mulţumesc lui Karen Waggoner, director 
executiv al companiei mele Action Seminars, pentru 
atenţia pe care o arată afacerilor noastre, dar şi pentru 
lecţiile pe care mi le-a dat despre sinergie. Două minţi 
puse laolaltă (iar una dintre ele trebuie să fie a lui Karen) 
sunt fără îndoială mult mai eficiente decât una singură! 

Vreau, de asemenea, să transmit mulţumirile mele lui 
John şi Shannon Tullius, fondatorii şi directorii Conferinţei 
Scriitorilor din Maui, pentru perspicacitatea de care au dat 
dovadă, creând acest eveniment de talie mondială, care 
mi-a propulsat cariera de scriitoare. 

Mulţumirile mele se îndreaptă şi spre Michael Larsen 
şi Elizabeth Pomada, agenţi literari de o valoare 


incontestabilă şi protectori ai artelor frumoase, pentru că 
mi-au respins de mai multe ori acest proiect, întrebându- 
mă: „Aceasta reprezintă chintesenţa talentului tău 
scriitoricesc?” 

Îi mulţumesc, de asemenea, lui Jennifer Enderlin, de 
la St. Martin's Press, redactorul ideal pe care şi-l doreşte 
fiecare scriitor, pentru entuziasmul şi stăruința pe care le- 
a manifestat pentru realizarea acestui proiect. 

Şi îi mulţumesc surorii mele, Cheri Grimm, pentru că 
este un pilon de nezdruncinat în viaţa mea. Preţuiesc 
enorm de mult călătoria pe care o facem împreună de 
patruzeci şi ceva de ani, cât şi sprijinul ei neprecupeţit. 

— Introducere - 

Sunteţi curioşi să aflaţi cum a luat naştere această 
carte? în 1989, domnul doctor Ray Oshiro, un specialist în 
programe de educare, m-a rugat să organizez un seminar 
cu tema „Cum să facem faţă oamenilor cu un 
comportament dificil?”, în cadrul Universităţii din Hawaii. 
Observaserăm amândoi aceeaşi tendinţă: aproape toate 
organizaţiile şi instituţiile americane doreau să organizeze 
cursuri care să-i ajute pe angajaţii lor să facă faţă cu 
succes clienţilor nepoliticoşi şi colegilor de serviciu 
necooperanţi. 

În timp ce îmi pregăteam planul pentru acest 
seminar, am înţeles de ce oamenii sunt complet nepregătiţi 
pentru situaţiile sau comportamentele dificile. 
Soluţionarea conflictelor nu este o tematică pe care să o 
puteţi învăţa la şcoală alături de materii ca istoria, 
matematica sau ştiinţele naturale. Şi - drept consecinţă - 
oamenii nu ştiu ce să facă sau ce să spună atunci când 
sunt agresaţi fizic sau verbal. Sfârşesc adesea prin a 
răspunde cu aceeaşi monedă sau prin a se consuma în 
tăcere. Niciuna dintre aceste reacţii nu este benefică. 

Scopul meu era să dezvolt răspunsurile la care 
oamenii ar putea apela atunci când viaţa le presară în cale 
anumite provocări. Nu doream să pierd timpul cu teorii 
inutile. Banalităţile nu ne sunt de prea mult folos în 
momentul în care cineva ţipă la noi sau ne acuză pentru 


greşeli pe care nu le-am comis. 

La primul seminar, ştiam deja că mă aflam pe drumul 
cel bun. În pauza de dimineaţă, unul dintre participanţi nu 
a părăsit sala de curs. Stătea la locul lui, dând încet din 
cap, cu privirea pierdută undeva în spaţiu. M-am dus la el 
şi l-am întrebat la ce se gândea. 

- Sam, spuse el, eu sunt agent de bursă şi mă ocup cu 
tranzacţiile imobiliare. Am clienţi care sunt îngrozitor de 
pretenţioşi şi aroganţi. Li se pare că totul li se cuvine şi îşi 
permit să mă trateze după bunul lor plac. M-am săturat de 
ei până peste cap. M-am înscris la acest curs ca să învăţ 
câteva metode prin care să le ripostez în acelaşi fel şi să-i 
pun la locul lor. Dar după câte văd, seminarul tău nu ne 
oferă aceste metode, nu-i aşa? 

Încântată că înţelesese foarte repede chintesenţa 
cursului meu, i-am răspuns: 

- Aşa este. Când oamenii dau dovadă de un 
comportament dificil, nu ne este de niciun folos dacă ne 
înfuriem, ne răzbunăm sau răspundem cu aceeaşi monedă. 

- Eu studiez artele marţiale, continuă el. Am învăţat 
karate, Tai Chi, aikido şi judo. Tu ne oferi acum 
echivalentul verbal al artei kung fu, e adevărat? 

- Da, aşa este, am spus eu. Am putea spune că este 
vorba de... arta conversației fu! 

Ne-am uitat unul la altul şi am izbucnit amândoi în 
râs. Asta e! Am găsit numele ideal. 

De atunci, am organizat nenumărate seminalii pe 
această temă pentru o gamă variată de oameni - de la 
directorii Young President Organization până la membrii 
Administraţiei Financiare sau ai Departamentului de 
Poliţie din Honolulu. Participanţii la aceste seminalii m-au 
întrebat dacă am scris vreo carte pe această temă, 
spunându-mi că doreau să se înfrupte din ideile mele şi 
acasă, să le citească de nenumărate ori şi să le 
împărtăşească apoi prietenilor, familiei şi colegilor de 
serviciu. 

O PRIVIRE DE ANSAMBLU ASUPRA ARTEI 
CONVERSAŢIEI TONGUE FUI 


„Nu există victime fără voluntari. „AUTOR ANONIM 

Scopul artei kung fu (arte marţiale chinezeşti, care 
pun în prim plan dezvoltarea intrinsecă) este să 
dezamorseze, dezarmeze sau devieze atacul fizic al unei 
persoane. Scopul Artei Conversaţiei Tongue Fu! (artă 
spirituală, care pune accentul pe dezvoltarea intrinsecă) 
este să dezamorseze, dezarmeze sau devieze atacul 
psihologic al unei persoane. Este o formă verbală de 
autoapărare - o alternativă constructivă pentru limbajul 
violent sau pentru tăcerea autoimpusă. 

Scopul Artei Conversaţiei Tongue Fu! este să vă 
înveţe să căpătaţi încredere în forţele proprii pentru a nu 
mai fi supuşi abuzurilor verbale. Dacă veţi fi, însă, 
provocaţi, veţi putea pune în practică aceste arte marţiale 
spirituale, protejându-vă astfel cu multă ingeniozitate. În 
faţa agresiunii, nu veţi mai deveni niciodată victima 
blocajului mintal. 

Cartea de faţă nu vă oferă doar soluţii pentru 
rezolvarea situaţiilor de criză, când oamenii dau dovadă de 
un comportament necinstit sau necioplit. Este mai mult o 
filosofie de viaţă, un mod de a comunica mult mai eficient 
cu cei din jurul vostru. Veţi învăţa cum să preveniţi 
conflictele, cum să fiţi cooperanţi şi cum să rămâneţi calmi 
şi amabili chiar şi atunci când semenii voştri dau dovadă 
de lipsă de respect şi, poate, chiar de cruzime. 

Nimeni nu este încântat să întâlnească oameni 
dificili, dar acest lucru face parte din viaţa noastră de zi cu 
zi. Ideile acestei cărţi vă vor ajuta să-i dezarmaţi pe 
oamenii antipatici, în aşa fel încât relaţiile voastre pe plan 
personal şi profesional vor fi mai puţin stresante şi mult 
mai plăcute. Veţi descoperi nenumărate strategii 
inteligente şi pacifiste care vă vor ajuta să vă menţineţi pe 
poziţie atunci când cineva va încerca să vă doboare. Şi veţi 
mai afla, în cele din urmă, cum să vă păstraţi integritatea, 
fără să jigniţi şi fără să vă lăsaţi jigniti. 

Observațiile autoarei 

Tata obişnuia să-mi spună: „Lumea este plină de idei 
bune, dar ele nu au nicio valoare dacă nu le pui în 


practică”. Sunt convinsă că strategiile Artei Conversaţiei 
Tongue Fu! vă pot fi de real folos dacă le citiţi cu atenţie şi 
le puneţi în practică. 

Planurile şi intențiile voastre vor putea fi 
transformate cu mai multă uşurinţă în realitate dacă veţi 
pune în aplicare aceste idei. Unul dintre profesorii mei, 
pentru care am nutrit mereu un respect deosebit, spunea 
că „Un creion scurt este mai bun decât o memorie 
«lungă»”. Vă rog să citiți cartea cu un creion în mână (asta 
dacă nu o citiți la bibliotecă)! Subliniaţi aspectele 
importante! Faceți adnotări pe margine! Dacă descoperiți 
un sfat pe care îl consideraţi relevant pentru o anumită 
situație sau se pretează la un moment actual, scrieţi-l pe 
un cartonaş şi lipiţi-l pe oglindă sau într-un alt loc la 
vedere! Ştiţi ce se spune - „Ochii care nu se văd, se uită”, 
nu? Procedaţi exact invers! Păstraţi mereu la vedere 
planurile de acţiune pentru a nu le uita! Ele vă vor ajuta să 
puneţi în practică ce aţi învăţat. 

POT SĂ TE CITEZ? 

„Judecata celor înţelepţi şi experiența strămoşilor 
dăinuie datorită citatelor. „BENJAMIN DISRAELI 

Disraeli avea dreptate. De aceea, veţi găsi - 
presărate printre paginile acestei cărţi - nenumărate 
citate, de o valoare inestimabilă, pe care sper că le veţi 
aplica în viaţa voastră. Ori de câte ori este posibil, dau şi 
numele autorului. Dar veţi observa că - de cele mai multe 
ori - citatele sunt atribuite unui mare învăţat Anonim. 
Unele dintre ele mi-au fost furnizate de participanţii la 
seminariile mele, care nu-şi mai amintesc sursa citatelor, 
altele apar în colecţii de citate şi nu sunt atribuite unui 
individ anume, iar altele au ca sursă Internetul. 

Veţi descoperi, de asemenea, foarte multe definiţii. 
Căutarea cuvintelor în dicţionar (deşi sunt cuvinte 
familiare) îţi oferă o perspectivă nouă asupra unui lucru 
despre care credeai că ştii totul. Imi place să descopăr 
semnificaţii mult mai profunde ale unui cuvânt aparent 
banal şi sper că îmi veţi împărtăşi bucuria şi efortul - spre 
propria voastră iniţiere spirituală. 


ÎNVĂŢAŢI DE LA ALŢII! 

„Trebuie să învăţăm din greşelile semenilor noştri. 
Nu avem timp să le comitem singuri pe toate. GROUCHO 
MARX 

Vreau să le mulțumesc tuturor participanților la 
seminariile mele pentru exemplele pe care mi le-au oferit 
din tot sufletul, exemple pe care vi le dăruiesc acum, la 
rândul meu, prin intermediul acestei cărți. Se spune că 
„doctorul reprezintă o cale mai scurtă spre atingerea 
sănătăţii perfecte; antrenorul te călăuzeşte cu paşi siguri 
spre atingerea performanţelor intangibile; iar profesorul îţi 
arată calea ce duce la atingerea învăţăturii ideale” Aceşti 
colaboratori ai mei au acceptat cu multă bunăvoință să vă 
împărtăşească poveştile lor pentru ca voi să învăţaţi din 
experienţele lor şi să puteţi evita etapa testelor şi a 
greşelilor. Sper că aceste experienţe vor fi o cale mai 
scurtă spre atingerea succesului în modul de abordare al 
oamenilor dificili. 

Jawaharlal Nehru a spus cândva că „Un singur lucru 
ne rămâne şi nu ne poate fi luat niciodată: curajul, 
demnitatea şi loialitatea faţă de idealurile care conferă 
valoare vieţii noastre” Idealul este definit ca fiind „scopul 
suprem al activităţii creatoare şi al năzuinţelor omului”. 

Poate veţi crede ca Arta Conversaţiei Tongue Fu! 
este o carte idealistă. Aşa şi este, dar acest lucru este de 
bun augur. Mii de „absolvenţi' ai cursurilor de 
„Conversaţie Fu” sunt dovada certă că puteţi duce o viaţă 
cu adevărat valoroasă şi plină de bucurii şi satisfacţii dacă 
veţi avea curajul să-i trataţi pe oamenii grosolani cu multă 
demnitate. Incercaţi să vă adaptaţi stilul de viaţă în funcţie 
de aceste idealuri şi veţi descoperi, în timp, că relaţiile 
voastre la serviciu, acasă şi în mijlocul comunităţii în care 
trăiţi vor fi cu totul diferite! 

PARTEA ÎNTÂI 

Răspundeţi, nu reacţionaţi! 

„MÂNIA ESTE APROAPE SINONIMĂ CU 
PERICOLUL”. 

Autor anonim 


— Capitolul 1 - 

Cum să faci slalom printre frustrări? 

Ce faceţi atunci când cineva vă acuză pe nedrept sau 
vă jigneşte fără temei? Păstraţi tăcerea pentru că nu ştiţi 
ce să spuneţi? Ripostaţi, ca mai târziu să vă pară rău 
pentru asta? Sau vă gândiţi în drum spre casă la răspunsul 
pe care ar fi trebuit să-l daţi? 

Este firesc să vă supăraţi dacă cineva ţipă fără motiv 
la voi sau vă acuză pentru greşeli pe care nu le-aţi comis. 
„Nu este drept!” - veţi gândi. Sau „Ce ticălos!”; „Nu sunt 
plătit pentru asta” - vă veţi spune în sinea voastră. Aceste 
reacţii, deşi sunt uşor de înţeles, nu fac altceva decât să 
înrăutăţească lucrurile. De ce? Pentru că dezvăluirea 
acestor gânduri şi reacţii încărcate de furie creează o 
atmosferă ostilă şi dă naştere unor sentimente negative. 

De acum încolo, scopul meu este să vă învăţ să 
gândiţi înainte de a vorbi. Acest capitol vă oferă câteva 
strategii care vă vor ajuta să gândiţi cu multă luciditate 
înainte de a riposta într-un mod violent. 

ÎNTREBAŢI-VĂ: „CUM M-AŞ SIMŢI?” 

„Toate greşelile pe care le-am făcut, toate nebuniile 
pe care le-am văzut, toate păcatele pe care le-am comis 
sunt rezultatul acţiunilor necugetate. AUTOR ANONIM 

Cum puteţi să acţionaţi stimulaţi de glasul raţiunii? 
Trebuie să înţelegeţi în primul rând că - dacă sunteţi 
supărat pe cineva - vedeţi lucrurile numai din punctul 
vostru de vedere. Ca să vedeţi lucrurile şi prin prisma 
celeilalte persoane, ascultați vocea Empatiei: „Dar oare eu 
cum m-aş simţi? Cum m-aş simţi dacă aş fi în locul lor? 
Cum m-aş simţi dacă acest lucru mi s-ar întâmpla mie?” 
Această întrebare - „Cum m-aş simţi?” - este înzestrată cu 
o putere extraordinară, pentru că dezamorsează conflictele 
şi  domoleşte  animozităţile, ajutându-vă să trăiţi 
experienţele părţii adverse. 

Deşi nu sunteţi de acord cu comportamentul 
adversarului vostru, Glasul Empatiei vă poate ajuta să-l 
înţelegeţi. „Cu cât omul ştie mai mult, cu atât iartă mai 
mult”, spune Confucius. Analizarea motivelor care dau 


naştere unui comportament neplăcut poate constitui un 
pas înainte în înţelegerea şi iertarea persoanei în culpă. 

TRANSFORMAŢI EXASPERAREA ÎN EMPATIEI 

„Empatia este unul dintre cei mai buni 
indicatori ai procesului de maturitate. DIN 
ÎNŢELEPCIUNEA ARTEI CONVERSAŢIEI FU 

Am primit din partea unuia dintre „cursanţii” mei o 

scrisoare, în care îmi povestea despre succesul pe care l-a 
repurtat dând ascultare vocii Empatiei: 
_ „Mama este internată într-un sanatoriu de 3 ani. 
Incepuse să-mi fie teamă să mă duc s-o văd în fiecare 
sâmbătă, pentru că nu făcea decât să se plângă. Se 
plângea de colega ei de salon, de faptul că nimeni nu 
venea s-o vadă, de durerile şi suferinţele ei. 

Atunci, mi-am pus următoarea întrebare: «Cum m-aş 
simţi dacă ar trebui să stau țintuit în pat 18 ore pe zi, 7 zile 
pe săptămână? Cum m-aş simţi dacă ar trebui să stau într- 
o cameră cu o persoană pe care nu o agreez, o persoană 
care dă televizorul atât de tare, încât nici gândurile nu mi 
le mai pot auzi? Cum m-aş simţi dacă zilele ar trece una 
câte una şi niciunul dintre copiii mei nu-şi face timp să 
vină să mă vadă? Cum m-aş simţi dacă m-aş trezi în fiecare 
dimineaţă cu dureri cumplite în tot corpul, fără să existe 
nici cea mai mică şansă ca aceste suferinţe să dispară într- 
o bună zi?» 

Această întrebare - «Cum m-aş simţi?» - mi-a trezit 
conştiinţa, îmbâcsită până atunci de frustrări egoiste. Când 
mi-am făcut timp să mă gândesc cu mai multă atenţie la 
viaţa mamei mele şi la tot ce a făcut pentru mine, mi-am 
dat seama că timpul atât de scurt petrecut alături de ea şi 
încercările de a fi mai înţelegător la durerile şi suferinţele 
ei nu însemnau aproape nimic în comparaţie cu 
devotamentul şi dragostea pe care mi le dăruise încă de 
când am văzut pentru prima dată lumina zilei”. 

Dacă nu sunteţi de acord cu modul în care vă 
tratează oamenii, aveţi două soluţii. Fie reacţionaţi fără să 
gândiţi, spunându-le tot ce vă trece prin minte, fie vă 
rezervaţi puţin timp ca să vedeţi lucrurile şi din punctul lor 


de vedere, asigurându-vă astfel liniştea sufletească. 

SUPĂRARE VERSUS COMPASIUNE 

„Dacă am face un efort susţinutele a ne trata semenii 
cu respect, impactul asupra noastră, dar şi asupra 
societăţii în general, ar fi uluitor”. 

HENRY CHARLES LINK 

Vă voi oferi în cele ce urmează experienţa trăită de 
una dintre participantele la seminariile noastre, manager 
în cadrul unui hotel de prestigiu, care se ocupa şi de 
rezervarea camerelor. 

„Postul de recepţionistă îţi poate rezerva numai 
frustrări, pentru că aici este locul unde se primesc toate 
plângerile. Noi trebuie să rezolvăm problemele legate de 
zborurile întârziate, de bagajele pierdute sau de numărul 
mic al maşinilor închiriate. Oamenii ni se plâng chiar şi de 
starea vremii! 

Într-o zi, un cuplu răvăşit de oboseală sosi dis-de- 
dimineaţă la recepţie cu gândul de a se caza. Le-am 
explicat că acest lucru nu era posibil, deoarece cazările nu 
se fac înainte de ora 3 p.m., ca să nu mai adăugăm faptul 
că - după aceea - mai aveau câteva ore bune de aşteptat 
până ce camera avea să fie eliberată şi curățată. In 
momentul acela, tânărul - sub imperiul epuizării fizice - a 
izbucnit. 

— Vreţi să spuneţi că nu ne putem caza acum? Dar 
suntem în luna de miere. Nu am mai dormit de 36 de ore. 
Suntem atât de obosiţi că abia ne mai ţinem pe picioare. 

Le-am explicat că hotelul nostru era gazda unei 
conferinţe internaţionale, motiv pentru care nu existau 
camere libere. Oamenii aveau să plece după organizarea 
unei mese festive, adică puţin după prânz. Tânărul 
însurăţel făcu o criză de nervi. Părea să creadă că - dacă 
făcea un scandal monstruos şi de lungă durată - aveam să 
le găsesc o cameră liberă. Cu cât devenea mai insistent, cu 
atât mă enerva mai tare. 

Eram pe punctul de a-mi pierde cumpătul când mi- 
am amintit tema seminariilor noastre şi am înţeles că nu 
mă gândeam decât la mine. «Cum m-aş simţi» - mi-am 


spus atunci în sinea mea - «dacă aş fi frântă de oboseală şi 
mi s-ar spune că trebuie să mai aştept 6 ore până să-mi 
ocup camera? Cum m-aş simţi dacă Legea lui Murphy mi- 
ar transforma luna de miere într-un adevărat coşmar?» 

Din momentul în care am început să privesc lucrurile 
din perspectiva lui, m-am simţit copleşită de un sentiment 
de compasiune pentru acest cuplu de tineri însurăţei. 
Câteva minute mai devreme, îl considerasem pe bărbat o 
adevărată pacoste; acum puteam să-l iert pentru 
comportamentul său violent, pentru că îi împărtăşeam 
supărarea. Le-am dat atunci un bon de masă ca să poată să 
mănânce micul-dejun la bufetul hotelului şi i-am lăsat să 
folosească apartamentul nostru de protocol pentru a se 
putea schimba în costume de baie, urmând apoi să plece 
pe plajă, unde se puteau odihni câteva ore. S-au întors 
puţin mai târziu şi mi-au mulţumit pentru solicitudinea de 
care dădusem dovadă”. 

Colaboratoarea noastră a descoperit singură valoarea 
Empatiei. In loc să-i respingă pe cei doi tineri pentru 
comportamentul lor dificil, ea a înţeles situaţia în care se 
aflau şi le-a răspuns cu multă compasiune, nu cu dispreţ. 

ÎNTREBAŢI-VĂ: „DE CE SUNT OAMENII ATÂT 
DE DIFICILI?” 

„Cei slabi nu pot niciodată să ierte. Iertarea este 
virtutea celor puternici. MAHATMA GANDHI 

„De ce sunt oamenii atât de dificili?” este o altă 
întrebare care vă poate ajuta să iertaţi şi să uitaţi. 

Intr-o bună zi, eu şi fiul meu Andrew ne-am oprit la o 
cofetărie ca să cumpărăm ceva pentru ziua lui de naştere. 
Localul era înţesat de oameni, care comandau îngheţată cu 
fructe, milkshake sau alte produse complicate, în spatele 
tejghelei, se afla o vânzătoare tânără (părea o elevă de 
liceu), care era ruptă de oboseală. Se mişca de colo-colo 
extrem de repede, dar comenzile o depăşeau. 

După o jumătate de oră, am ajuns şi noi în faţa 
tejghelei. I-am dat bonul şi am cerut trei îngheţate cu 
ciocolată şi fructe. Comanda noastră a fost - fără îndoială - 
picătura care a umplut paharul. Punându-şi mâinile în şold, 


m-a întrebat parcă nevenindu-i să creadă: 

- Trei îngheţate cu ciocolată şi fructe?! Ştiţi cât de greu 
scot îngheţata din aceste recipiente? 

Dacă nu aş fi fost o adeptă atât de înverşunată a Artei 
Conversaţiei Fu, aş fi fost tentată să dau frâu liber 
impulsului de a-i da o replică acidă, de genul: „Scuzaţi-mă! 
Am crezut că mă aflu într-o cofetărie, unde îngheţata este 
meniul principal” Dar această replică plină de sarcasm n- 
ar fi făcut decât să înrăutăţească lucrurile. Aşa că m-am 
abținut şi m-am întrebat: „De ce a reacţionat în felul 
acesta?” Simţindu-i frământarea sufletească, am întrebat-o 
pe un ton plin de compasiune: 

- Este una dintre acele zile... specific feminine? 

Ostilitatea ei păru să dispară ca prin farmec. Oftă din 
tot sufletul şi spuse: 

- O, da! Sunt singură astăzi şi am clienţi de azi 
dimineaţă. Trebuia să plec de acum o oră, dar nu a venit 
patronul. 

A continuat să-şi verse necazul în timp ce ne 
împacheta îngheţatele. Când am plecat, ne-a dăruit un 
zâmbet generos şi ne-a făcut prieteneşte cu mâna. Aceasta 
este puterea Conversaţiei Fu. Intrebarea pe care mi-am 
pus-o în momentul acela ne-a ajutat pe amândouă să 
dobândim o perspectivă nouă asupra vieţii şi a lumii ei. 

CARE SUNT AVANTAJELE ACESTOR 
STRATEGII? 

„Dacă te înarmezi cu răbdare într-o clipă de mânie, 
vei scăpa de multe zile de durere. PROVERB 
CHINEZESC 

Întrebările „Cum m-aş simţi?” şi „De ce se comportă 
oamenii aşa?” vă pot ajuta să răspundeţi cu sensibilitate, 
nu cu sarcasm. Chiar dacă nu ştiţi ce se ascunde în spatele 
comportamentului agresiv al unei persoane, cele câteva 
clipe pe care vi le rezervaţi ca să descoperiţi motivele care 
au declanşat această agresivitate vă pot împiedica să 
spuneţi ceva ce, mai târziu, s-ar putea să regretati. 

Un participant la seminariile noastre a sfidat această 
idee. 


- Nu sunt de acord, spuse el. Dacă cineva mă calcă pe 
nervi, am grijă să-i spun asta clar şi răspicat. De ce să joc 
rolul pacificatorului dacă adversarul meu este cel care a 
călcat în străchini? 

El a introdus astfel în discuţie o problemă pe care o 
semnalează şi caricaturistul Ashleigh Brilliant în desenele 
sale: „De ce să fac un compromis când ştiu că am 
dreptate?” 

Chiar aşa! De ce să investiţi timp şi energie ca să 
aflaţi ce se ascunde în spatele unui gest violent? Pentru că 
este spre binele vostru. 

Au existat şi vor exista întotdeauna oameni cu un 
caracter dificil. „Nu trebuie să cădem pradă perceperii 
limitate a semenilor noştri”, spunea Virginia Satir. Dar şi 
reciproca este valabilă. Nici semenii noştri nu trebuie să 
cadă pradă perceperii noastre limitate. Nerăbdarea este 
produsul ignoranței. Dacă sunteţi gata să ripostaţi unei 
persoane care vă pune răbdarea la încercare, amintiţi-vă 
că disprețul vostru este provocat de lipsa datelor şi a 
informaţiilor referitoare la situaţia persoanei respective! 
Dacă doriţi să vă luaţi revanşa pentru că un individ a dat 
dovadă de un comportament necivilizat, veţi plăti odată cu 
el. Dar vocea Empatiei vă va împiedica să vă pierdeţi 
cumpătul inutil şi să vă implicaţi într-un conflict fără şanse 
de reuşită. 

DAR DACĂ SE ÎNŞALĂ? 

„Adesea, este mult mai bine să ignori o insultă decât 
să o răzbuni. 

SENECA 

Un alt sceptic îşi spuse apoi părerea: 

— Motivatia dumneavoastră nu mă convinge. Dacă 
vânzătoarea de la cofetărie nu avea nicio problemă în ziua 
aceea? Dacă este pur şi simplu o incompetentă? Trebuie să 
ignor şi să accept serviciile proaste? 

lată nişte întrebări extrem de pertinente! Dacă 
încercările voastre de a corecta greşelile unui angajat sau 
ale unei persoane eşuează, aveţi două soluţii. Fie 
consideraţi că nu merită să vă răzbunaţi pentru acţiunile 


acesteia, motiv pentru care vă vedeţi mai departe de drum, 
fie hotărâți că persoana în cauză nu trebuie să scape 
nepedepsită, ci - dimpotrivă - trebuie să suporte 
consecinţele reacţiilor sale necugetate. În acest caz, vă 
recomand să faceţi patru paşi în încercarea de a corecta 
pe o cale amiabilă comportamentul agresiv al individului 
coleric. 

PASUL 1: Nu cedaţi impulsului de a-i riposta imediat 
angajatului impertinent! Satisfacţia pe care s-ar putea să o 
simţiţi pe loc va fi de scurtă durată. Reacţia voastră îi va 
întări convingerea că oamenii sunt nişte porci, lucru care 
nu-l va determina sub nicio formă să vă trateze cu mai 
mult respect, în plus, veţi distruge orice şansă de a rezolva 
conflictul pe cale amiabilă. 

PASUL. 2: întrebaţi-l politicos cum îl cheamă! Acest 
lucru va constitui un motiv destul de convingător de a vă 
trata cu mai multă amabilitate. De ce? Pentru că nu se mai 
poate ascunde în spatele anonimatului. Înţelege acum că 
este pasibil de pedeapsă pentru comportamentul său 
nepoliticos. 

PASUL 3:  Aduceţi-i aminte Legea Drepturilor 
Clienţilor: „Clientul nostru, stăpânul nostru”! „Sunt client 
al acestui local de foarte mult timp şi aş dori să vă ajut în 
continuare să vă derulaţi afacerea. Aşa că vă rog să-mi 
vorbiţi cu mai mult respect, ca să-mi doresc să mai vin în 
localul dumneavoastră”. 

PASUL 4: Dacă eforturile voastre de a crea o 
atmosferă mai plăcută nu dau roade, cereţi atunci să 
vorbiţi cu patronul sau directorul angajatului recalcitrant! 
(Dacă acesta nu este disponibil, întrebaţi cum îl cheamă 
pentru a-l contacta prin telefon sau în scris.) 

Când directorul soseşte la faţa locului, nu cedaţi 
dorinţei de a vă spune păsul pe un ton agresiv! Dacă daţi 
dovadă de violenţă verbală, directorul va fi înclinat să-şi 
creadă şi să-şi apere angajatul. De aceea, vă sugerez să 
prezentaţi faptele pe un ton plin de amabilitate pentru a fi 
consideraţi nişte persoane serioase şi pentru a fi tratate ca 
atare. 


Păstraţi-vă calmul şi vorbiţi politicos, dar categoric şi 
la obiect! „Ştiu că acest magazin (sau local) este mândria 
dumneavoastră şi m-am gândit că ar trebui să ştiţi că 
acţiunile acestui individ vă compromit renumele şi munca”. 
Explicaţi-i apoi ce s-a întâmplat, atingându-i coarda 
sensibilă - păstrarea reputației! „M-am hotărât să vă atrag 
atenţia asupra acestui aspect, pentru că vine în 
contradicţie cu valoarea serviciilor pe care le promovați. 
Ce se poate face pentru corectarea acestor mici 


imperfecţiuni?” 
Am fost nevoită de câteva ori să aduc la cunoştinţa 
conducerii anumitor instituţii sau companii 


comportamentul nepoliticos sau agresiv al unor angajaţi. 
Am folosit de fiecare dată variaţiuni pe această temă, iar 
directorii au făcut tot ce le-a stat în putinţă să compenseze 
acest comportament regretabil. 

ÎN VĂL U IŢI-VĂ ÎN MANTIA COMPASIUNII! 

„Putem să avem dreptate sau putem să fim fericiţi”. 

A COURSE ÎNMIRACLES 

Arta Conversaţiei pe care o propovăduiesc eu se 
bazează pe filosofia potrivit căreia nu este numai posibil, ci 
şi de preferat să daţi dovadă de bunătate când cineva vă 
tratează ireverenţios. „Dacă vreţi ca semenii voştri să fie 
fericiţi, învăluiţi-vă în mantia compasiunii! Dacă vreţi ca 
voi înşivă să fiţi fericiţi, lăsaţi-vă purtaţi pe aripile 
compasiunii!” - spunea Dalai Lama. Dacă cineva vă 
jigneşte, nu vă este de niciun folos să răspundeţi cu 
aceeaşi monedă, căci acest lucru vă va „arunca” în oceanul 
nefericirii. 

„Purtaţi-vă cu oamenii ca şi când ar fi ceea ce ar 
trebui să fie, ajutându-i astfel să devină ceea ce pot să 
devină”, observa Goethe.  Răspunzându-le oamenilor 
arţăgoşi cu empatie, nu cu aceeaşi brutalitate verbală, le 
puteţi transforma ostilitatea în armonie, domolindu-le 
astfel mânia nativă şi învăluindu-i - atât pe ei, dar şi pe voi 
- în voalul diafan al fericirii. 

PLAN DE ACŢIUNE 

Imaginaţi-vă că vă aflaţi într-o pauză la teatru şi staţi 


la coadă ca să cumpăraţi răcoritoare! Cei doi angajaţi de la 
bar sunt copleşiţi de numărul comenzilor pe care trebuie 
să le onoreze. Spectacolul este gata să înceapă şi se pare 
că nu mai aveţi timp să cumpăraţi răcoritoarele dorite. 
Sunteţi vădit nemulţumiţi de serviciul lent al celor doi 
angajaţi. Cum procedaţi? 

CUVINTE 

CONCILIANTIE 

Puteţi da dovadă de compasiune. 

„Muncesc cât pot de repede, dar sunt foarte 
solicitaţi “. 

Puteţi fi înţelegători şi toleranţi. 

„Ce-aş face dacă ar trebui să onorez comenzile unei 
mulţimi de oameni, cum se întâmplă în cazul de faţă?” 

Puteţi să vă relaxaţi şi să arătaţi multă compasiune. 

„Puteţi să-mi daţi două pungi de floricele şi un suc de 
fructe, vă rog?” - le spuneţi celor doi angajaţi cu un 
zâmbet pe buze. 

Puteţi să vă situaţi în locul lor, să vă ignorati 
frustrările şi să-i iertaţi. 

„Trebuie să-mi păstrez liniştea sufletească şi să nu 
dau atenţie acestui incident minor. La urma urmei, nici nu 
e mare lucru. 

CUVINTE 

CONFLICTUALE 

Puteţi fi morocănoşi. 

„De ce nu angajează mai mulţi oameni? Este ridicol. 

Puteţi să daţi dovadă de nerăbdare şi exasperare. 

„De ce nu se grăbesc? Stau la coadă de 10 minute. 

Puteţi să-i acuzaţi pentru (0) atitudine 
necorespunzătoare. 

„Conducerea ar fi trebuit să anticipeze succesul 
acestor spectacole şi să angajeze un personal mai mare”. 

Puteţi să vedeţi lucrurile numai din punctul vostru de 
vedere. „Serviciile sunt de mizerie. Nu voi mai veni 
niciodată aici. N-am plătit atâţia bani ca să stau la coadă”. 

„DACĂ POȚI SĂ RÂZI DE O ANUMITĂ 
SITUAŢIE, O POŢI ACCEPTA CU UŞURINŢĂ”. 


Emw Bombeck 

— Capitolul 2 - 

Domoliţi gâlceava cu ajutorul Artei Distracţiei 
Fu! 

Vă deranjează anumite întrebări? Există evenimente 
în viaţa voastră care vă provoacă supărare şi nelinişte? 

Deveniţi adepţi ai Artei Distracţiei Fu (verişoara Artei 
Conversaţiei Fu)! Creaţi-vă un repertoriu de răspunsuri pe 
care să-l aveţi mereu la îndemână, în aşa fel încât 
întrebările şi situaţiile care vă bântuie gândurile să nu mai 
aibă nicio putere asupra voastră! 

Acest concept al Artei Distracţiei Fu mi-a fost extrem 
de bine ilustrat de un tânăr isteţ şi talentat, de care „m-am 
ciocnit” în aeroportul din San Francisco. Urcam pe nişte 
scări rulante când o forfotă îmi atrase atenţia. Un tânăr 
foarte înalt venea spre mine, iar câţiva oameni îl arătau cu 
degetul, râzând pe seama lui. Am fost surprinsă de lipsa 
lor de educaţie şi i-am catalogat drept nişte oameni foarte 
prost crescuţi. 

Când individul s-a apropiat de mine, am înţeles care 
era motivul amuzamentului tuturor celor care îl vedeau. 
Purta un tricou pe care scria „NU, NU SUNT JUCĂTOR DE 
BASCHET”. Apoi am văzut că pe spatele tricoului era scris 
„DAR TU EŞTI JOCHEU?”, lucru care m-a făcut să pufnesc 
într-un râs nebun. 

Trebuia să fac de-ndată cunoştinţă cu acest tânăr 
atât de inspirat, aşa că am început să alerg după el. Am 
reuşit să-l prind din urmă şi l-am întrebat pe nerăsuflate: 

- Unde ai găsit tricoul acesta extraordinar? 

Mi-a zâmbit cu gura până la urechi şi mi-a spus: 

- Asta nu e nimic. Am un sertar plin acasă. Pe tricoul 
meu preferat scrie pe o parte „Am 1, 90 cm”, iar pe partea 
cealaltă - „Vremea e frumoasă aici sus” între 16 şi 18 ani, 
creşteam enorm de mult - a continuat el să-mi explice. 
Aproape că nici nu mai ieşeam din casă, pentru că ori de 
câte ori mă vedeau, oamenii simțeau nevoia să-mi arunce o 
remarcă „spirituală” „Dacă nu le poţi închide gura, înscrie- 
te în clubul lor!” - mi-a spus mama în cele din urmă. Ea mi- 


a dat ideea cu aceste tricouri. Acum abia aştept să ies în 
lume, pentru că - în loc să mă simt stingherit de înălţimea 
mea - îmi place să fac paradă cu ea. 

Extraordinar! Dacă vă deranjează un anumit aspect 
din constituţia voastră fizică, nu este mai bine să faceţi 
„haz de necaz” de ea decât să vă lăsaţi pradă frustrărilor 
de tot felul? 

CARE SUNT COARDELE VOASTRE SENSIBILE? 

„Cum reuşesc părinţii să atingă toate coardele mele 
sensibile? Foarte simplu. Ei mi le-au acordat. 
„INSCRIPŢIE PE UN ZID 

Descoperiţi-vă coardele sensibile! Ce coardă 
sensibilă trebuie să vibreze atât de tare ca să vă pierdeţi 
cumpătul sau raţiunea? „Râsul este ca un burete care 
absorbe necazurile vieţii şi alină loviturile destinului”, 
spune Yogi Berra. Încercaţi să combateţi atacurile verbale 
cu ajutorul replicilor ironice, dar pline de savoare! 

N-aţi dori să aveţi la dispoziţie o „tolbă” de replici 
zeflemitoare, inteligente şi „delicioase“? Când David Niven 
a fost invitat să prezinte Gala Premiilor Oscar din 1974, 
producătorul spectacolului a anticipat prezenţa unui 
musafir nepoftit (era anul în care tot mai mulţi oameni 
defilau goi prin public în semn de protest sau în încercarea 
de a face o glumă), aşa că îşi rezervase un as în mânecă - o 
replică usturătoare pentru orice eventualitate, şi, fireşte, 
în mijlocul programului, un bărbat dezbrăcat a apărut 
dintr-odată pe scenă, lucru de care Niven a profitat 
imediat, oferindu-le spectatorilor o replică acidă, de o 
savoare extraordinară: „Singurul motiv pentru care puteţi 
să râdeţi în faţa unui om dezbrăcat este acela că îşi arată 
nestingherit... beteşugurile fizice”. Bravo! 

Dar nu toţi dispunem de spiritul şi inteligenţa lui 
Niven, aşa că trebuie să fim pregătiţi pentru orice 
împrejurare. 

La toate seminariile noastre, participanţii se luptă să 
conceapă scenarii pentru cele mai cumplite coşmaruri care 
le bântuie nopţile, creând adevărate „furtuni” de întrebări 
şi răspunsuri ironice. O femeie care avea o carieră de 


invidiat ne-a spus la un moment dat că întrebarea care o 
înspăimânta cel mai tare se referea la diploma 
universitară. 

- Eu nu am absolvit niciun colegiu sau universitate, aşa 
că întrebarea aceasta m-a pus mereu în inferioritate. Într-o 
zi, prezentam o lucrare în cadrul unei conferinţe pe teme 
de specialitate, când un membru din public m-a întrebat ce 
facultate absolvisem. La început, n-am ştiut ce să-i 
răspund. Apoi, mi-a trecut prin minte un gând nebun, 
căruia i-am dat glas într-un mod spontan: „Am terminat 
cursurile universităţii FBS”. Spectatorul mă întrebă uimit: 
„Ce facultate e asta?” Iar eu i-am răspuns cu un zâmbet 
generos: „Facultatea de Bumbăceală şi Snopeală” Toată 
lumea a izbucnit în râs, iar eu am scăpat de întrebarea 
incomodă într-un mod plăcut şi deosebit de vesel. Acesta 
este răspunsul pe care îl ofer acum ori de câte ori oamenii 
mă întreabă acest lucru. 

Un domn în vârstă, dar plin de viaţă, a recunoscut 
faptul că nu-i plăcea să fie întrebat câţi ani are. 

- Este jignitor. Nu trebuie să intereseze pe nimeni câţi 
ani am. De ce întreabă oamenii lucruri atât de personale? 

Cursanţii noştri au început să-şi bată capul ca să 
găsească răspunsuri ironice, dar savuroase. Răspunsul pe 
care îl dădea de obicei personajul nostru era: „Să spunem 
că pe umerii mei apasă 9 ani grei”. 

Doi soţi, trecuţi de 30 de ani, erau sătui de 
întrebarea „Când aveţi de gând să faceţi copii?” Au fost 
încântați de sfatul unuia dintre participanţi de a afişa o 
uimire exagerată, exclamând vădit şocaţi: „Stiam noi că 
am uitat ceva!” Puteau, de asemenea, să respingă 
întrebarea aceasta atât de intimă, punând o altă întrebare: 
„Dar de ce te interesează?” Această reacţie trebuie să le 
dea oamenilor de înţeles că întrebarea lor este inoportună. 

ŞOC VERSUS HAZ 

„Poate că trebuie să ajungeţi la vârsta senectuții ca 
să învăţaţi să faceţi haz de necaz, nu să vă lăsaţi pradă 
şocului emoțional. 

PEARL S. BUCK 


Arta Conversaţiei Tongue Fu! pleacă de la premisa că 
este mult mai important să faceţi haz de necaz decât să vă 
lăsaţi pradă şocului emoţional atunci când cineva vă 
aruncă săgeți otrăvite. Vor exista întotdeauna oameni 
înzestrați cu o limbă ascuţită. Dar otrava lor nu vă poate 
atinge dacă nu le permiteţi acest lucru. Apăraţi-vă spiritul 
cu un scut invizibil! 

Imi amintesc durerea din glasul unei femei care m-a 
întrebat: 

- Ce pot să răspund când cineva îmi spune: „Vai, ce te-ai 
îngrăşat!” Mă simt profund jignită când aud comentarii de 
genul: „Ai cam pus pe tine pe ici pe colo, nu?” 

Dacă afirmaţia „călăului” vostru este adevărată, 
puteţi să recunoaşteţi acest lucru cu o umbră de zâmbet şi 
să spuneţi: „Da, ai dreptate”, schimbând apoi subiectul. 
Sau puteţi să abordaţi un ton depreciativ la adresa voastră, 
spunând: „Da, am renunţat la regim” sau „Nu sunt grasă, 
sunt doar ceva mai înzestrată de la natură” Dacă persoana 
continuă să vă necăjească în mod deliberat, o puteţi pune 
la respect, întrebând-o: „Dar nu este cazul tuturor?” 
Secretul este să nu vă lăsaţi afectaţi de observaţiile 
răutăcioase ale celor din jur şi să nu le daţi ocazia să-şi 
continue comentariile ironice. Răspundeţi-le cu multă 
cumpătare şi apoi schimbaţi subiectul conversaţiei! 

O femeie, care mai avea câteva luni până să nască cel 
de al doilea copil, ne-a povestit că a întâlnit adesea oameni 
care făceau comentarii lipsite de tact pe seama situaţiei ei, 
ca de exemplu: „Am crezut că ai născut deja” sau „Mai faci 
încă unul?” în loc să se lase intimidată de observaţiile lor 
maliţioase, îşi mângâia burtica proeminentă, ridicând din 
sprâncene ă la Groucho Marx, şi răspundea: „Am stocuri 
nelimitate”, schimbând apoi subiectul. 

În timpul unei conferinţe pe care am tinut-o în faţa 
membrilor Administraţiei Financiare, un agent fiscal ne-a 
explicat felul în care el şi colegii lui de serviciu pun în 
aplicare Arta  Distracţiei Fu pentru a contracara 
comportamentul grosolan. 

- Toţi cei care intră pe uşa biroului nostru afişează o 


atitudine vădit ostilă. Oamenii ne consideră duşmanii lor şi 
nu-şi doresc sub nicio formă să vină aici. În loc să ne 
simţim jigniţi de această ostilitate nejustificată (la urma 
urmei, suntem şi noi oameni), am umplut un panou cu 
desene satirice la adresa serviciului nostru. Într-una dintre 
caricaturi, un agent fiscal îi spune unui cetăţean: „Secretul 
este să nu mai consideri banii ca fiind ai tăi (i Misiunea 
acestor caricaturi este să le atragă atenţia contribuabililor 
noştri că şi noi suntem fiinţe umane. Când văd aceste 
glume autoironice, cât şi modul nostru de a ne cere scuze - 
„Ne pare rău, dar asta e MESERIA NOASTRĂ!” - oamenii 
îşi schimbă atitudinea faţă de noi. 

Nu sunteţi niciodată prea bătrâni sau prea tineri ca 
să vă însuşiţi puterea unui zâmbet. Purtând numele Horn, 
cei doi băieţi ai noştri au suportat de-a lungul timpului 
nenumărate tachinări. Colegii lor de clasă le spuneau 
adesea - spre marea tristeţe a copiilor noştri - că sunt 
„homy” (engl. homy: excitat, n.tr.). Ştiam că - în momentul 
în care vom găsi un răspuns corespunzător acestor 
tachinări - atacurile verbale vor înceta. După multă bătaie 
de cap, Tom şi Andrew au descoperit arma perfectă. „Ăsta 
e numele nostru. Va trebui să vă obişnuiţi cu el!” Această 
replică i-a dezarmat pe colegii lor de clasă. Dacă vă 
deranjează un anumit lucru, apelaţi fără întârziere la 
ajutorul prietenilor ca să găsiţi împreună răspunsul ideal, 
transformând astfel o situaţie critică într-un moment de 
veselie. 

FĂRĂ COMENTARII 

„Și tăcerea e un răspuns. 

DIN ÎNŢELEPCIUNEA ARTEI CONVERSAŢIEI FU 

Nu conferiţi onoarea unui răspuns în cazul acuzațiilor 
cu adevărat revoltătoare (ca de exemplu: „De când nu-ți 
mai baţi nevasta?”) De ce? Bob Monkhouse ne oferă cea 
mai bună explicaţie: „Tăcerea nu este numai de aur, ci şi 
adesea greşit interpretată”. Nu spuneţi nici măcar „Nu am 
de gând să răspund la provocare”! Dacă înghiţiţi momeala, 
veţi fi mereu supuşi plăcerii lor de a vă tachina. 

Incercaţi să deviaţi, în schimb, cursul discuţiei! O 


actriţă celebră de cinema a reuşit o deturnare 
extraordinară de la subiect în cadrul unei emisiuni de 
televiziune. Gazda emisiunii a făcut o remarcă destul de 
nepoliticoasă la adresa carierei sale cinematografice. 

- Toate filmele în care ai jucat te înfăţişează pe post de 
pisicuţă sexy, nu-i aşa? 

Era evident că actriţa nu era deloc încântată de 
caracterizarea atât de superficială pe care i-o făcuse 
prezentatorul emisiunii respective şi nici nu dorea să 
irosească cele 15 minute pe care avea să le petreacă în 
faţa reflectoarelor discutând despre un personaj stereotip. 
Ea se întoarse spre prezentator şi - în loc să se implice 
într-un conflict cu el (sau să încerce să-şi consolideze 
poziţia) - îl întrebă cu foarte multă seninătate: 

- Pentru că a venit vorba de filme, vrei să vezi o 
secvenţă din noul meu film? 

Fără să-l penalizeze pe prezentator, a profitat de o 
parte din comentariul său şi a deturnat discuţia spre un 
subiect mult mai interesant. 

ÎNVĂŢAŢI SĂ RÂDEŢI DE NECAZURILE VIEŢII! 

„Am învăţat repede că - atunci când îi fac pe oameni 
să râdă - aceştia mă iubesc. Nu voi uita niciodată această 
lecție. ART BUCHWALD 

Jim Pelley, un prieten şi un orator de excepţie din 
Carolina de Nord, a obţinut centura neagră în Arta 
Distracţiei Fu. El călătoreşte de-a lungul şi de-a latul ţării, 
prezentând programe despre arta râsului şi a umorului în 
faţa celor mai prestigioase companii din Statele Unite, 
câştigându-şi astfel nenumărați abonaţi la buletinul său 
informativ „Laughter Works”. Jim mi-a acordat privilegiul 
de a vă relata o poveste despre o stewardesă, care râde de 
necazurile vieţii şi îi învaţă şi pe alţii să facă acelaşi lucru. 

Jim descrie perioada în care a fost nevoit să stea 
alături de Persoana Cea Mai Dificilă din lume cu ocazia 
unui zbor de la un capăt la altul al ţării. Acest individ 
complet nefericit se plângea de tot ce-l înconjura: bagajul 
nu stătea bine în compartimentul situat deasupra sa; locul 
din mijloc ce îi fusese rezervat nu era comod, simțindu-se 


ca un sandviş între ceilalţi doi pasageri; trecuseră aproape 
două ore până la servirea mesei; şi - insulta finală - 
aceasta era doar o gustare frugală în locul unei mese 
calde. Domnul Problemă muşcă din sandviş, apoi aruncă 
îmbucătura pe farfurie şi apăsă pe butonul de comandă. 

Stewardesa îşi făcu imediat apariţia şi întrebă 
politicos: 

- Da, domnule, cu ce vă pot fi de folos? 

El îi aruncă sandvişul în faţă, mormăind: 
- Sandvişul ăsta nu e bun! 
Stewardesa se uită la el, apoi la sandviş. 
Se uită din nou la pasager şi apoi la sandviş. 
Îl mai privi o dată pe Domnul Problemă, apoi începu 
să vorbească cu sandvişul pe un ton vădit supărat: 

- Eşti un sandviş răul Eşti un sandviş foarte răul 

Omul se agită nervos pe scaun. Jim nu se mai putu 
abţine şi izbucni într-un râs nebun. După o clipă de tăcere 
amenințătoare, pasagerul nemulţumit începu şi el să râdă, 
manifestând apoi, pe toată durata călătoriei, mai multă 
înţelegere faţă de condiţiile de zbor. 

Mai târziu, Jim o abordă pe stewardesă, felicitând-o 
pentru performanţa ei: 

- Ai fost extraordinară. Cum ai reuşit? 

- Sunt stewardesă de 25 de ani, răspunse ea. Am 
descoperit cu foarte mult timp în urmă că trebuie să învăţ 
cum să mă port cu oamenii dificili, pentru că există câte 
unul la fiecare zbor. Dacă nu găsesc o modalitate prin care 
să-i pot linişti, ne vor face viaţa - şi pe a mea, dar şi pe a 
celorlalţi pasageri - un iad. Am vorbit şi cu alte stewardese 
şi le-am întrebat ce fac în situaţii similare sau - mai grav - 
în situaţii de criză. Ce facem dacă se iveşte o problemă 
tehnică şi trebuie să ne întoarcem în aeroport? Ce facem în 
cazul în care trebuie să aterizăm forţat din cauza vremii 
nefavorabile sau a problemelor tehnice? Am alcătuit un 
repertoriu de replici amuzante pentru fiecare situaţie în 
parte ca să detensionăm atmosfera. Am jurat să-mi păstrez 
simţul umorului - continuă ea - indiferent ce se va 
întâmpla. Am hotărât că nimeni - indiferent de 


comportamentul său revoltător - nu-mi va distruge 
călătoria. N-ai nici cea mai vagă idee cât de benefice mi-au 
fost aceste învățături. 

„Umorul este o adevărată binecuvântare, calea 
noastră spre mântuire” - spunea Mark Twain. În clipa în 
care îşi face apariţia în viaţa noastră, resentimentele şi 
ostilitatea par să dispară ca prin farmec, lăsând locul 
seninătăţii divine”. Veţi încerca de acum încolo să vă 
păstraţi simţul umorului, indiferent de situaţia în care vă 
aflaţi? Căci el vă va ajuta să treceţi peste greutăţi cu un 
surâs trandafiriu pe buze, nu cu un blestem. 

TRĂIŢI-VĂ VIAŢA CU BUCURIE ÎN SUFLEŢI 

„Ar fi mai bine ca omul să râdă de necazurile 
vieţii decât să se plângă la nesfârşit de ele. SENECA 

Stăteam la recepţia unui hotel, pregătindu-mă să 
plec, după ce participasem la Conferinţa Naţională a 
Oratorilor. Aveam privilegiul să stau lângă Bob Murphy, 
fost senator în Nacogdoches, Texas, unul dintre cei mai 
simpatici oameni pe care mi-a fost dat să îi cunosc. Un 
băiat de serviciu de la hotel trecu în momentul acela pe 
lângă noi cu un căruţ plin de bagaje, deasupra cărora se 
afla o plantă într-un ghiveci uriaş. Bob îl lăsă să treacă şi 
apoi spuse pe un ton tărăgănat: 

- Probabil că un câine are nevoie de „room service”. 

După ce toţi cei din apropiere au încetat să râdă în 
hohote, l-am întrebat pe Bob: 

- De unde scoţi replicile astea atât de haioase? 
- Trebuie să priveşti lumea cu ochii numai zâmbet, 
răspunse el. 

De acum încolo, încercaţi să surprindeţi numai 
părţile nostime ale vieţii! Mel Brooks avea dreptate când 
spunea că „viaţa abundă în umor dacă ştii cum s-o 
priveşti” Dacă cineva îl şicanează pe prezentatorul 
emisiunii „Tonight”, Jay Leno, iar acesta răspunde cu o 
replică savuroasă, notaţi-o şi atribuiţi-i-o, căci trebuie să 
daţi Cezarului ce e al Cezarului! Dacă urmăriţi Canalul de 
Comedie de la televizor sau citiţi un ziar, dacă găsiţi o 
glumă care vă aduce zâmbetul pe buze, notaţi-o undeva 


(împreună cu sursa respectivă)! Dacă faceţi o greşeală, 
amintiţi-vă că a greşi înseamnă a râde şi tachinaţi-vă 
singuri! Căutând latura mai mult sau mai puţin nostimă a 
fiecărei situaţii aparent grave din viaţa voastră, o puteţi 
rezolva cu sânge rece, fără să vă lăsaţi stăpâniţi de mânie. 

PLAN DE ACŢIUNE 

V-aţi pierdut locul de muncă şi sunteţi în căutarea 
unei alte slujbe. După câteva luni de căutare asiduă, în 
care aţi trimis CV-uri şi v-aţi prezentat la sute de 
interviuri, aveţi - în sfârşit - două perspective bune, care 
nu sunt încă sigure. Dacă cineva vă întreabă din curtoazie 
„Ce slujbe ai mai găsit?”, nu ştiţi dacă ar trebui să vă irite 
sau nu interogaţia. Ce faceţi în această situaţie? 

CUVINTE 

CONCILIANTE 

Vă puteţi pregăti dinainte răspunsuri cât mai 
savuroase pentru întrebările care vă înspăimântă. 

„Cineva mi-a oferit un post de «băgător de seamă», 
dar l-am refuzat. 

Puteţi face haz de necaz. 

„Nu m-am gândit să mă pensionez atât de devreme. 
Partea frumoasă a lucrurilor este că am mai multe zile 
libere, de care profit să antrenez echipa de înot a fiului 
meu”. 

Vă puteţi păstra simţul umorului, indiferent de 
situaţia în care vă găsiţi. 

„Nu se poate să fi rămas fără bani. Mai am încă 
cecuri”. 

- Gracie Allen 

Puteţi face colecţie de vorbe de duh, rostite de 
profesionişti, care vă vor ajuta să priviţi lumea cu „ochii 
numai zâmbet” „Am văzut într-o vitrină astăzi două 
anunțuri, în care se spunea: FACEM ANGAJARI cu 
AUTOSERVIRE. Aşa că am intrat şi m-am angajat singur. 

- Steven Wright 

CUVINTE CONFLICTU ALE 

Coardele sensibile încep să vibreze. 

„Dacă mă mai întreabă cineva dacă mi-am găsit de 


lucru, cred că voi exploda. 

Vă puteţi lăsa pradă ghinionului şi aborda atitudinea 
albatrosului rănit. 

„Nu voi găsi niciodată un loc de muncă. Am investit 
ore întregi în căutări zadarnice şi rezultatul este jalnic. 

Vă puteţi blestema viaţa, permițându-le celor din jur 
să vă tachineze şi să vă irite. 

„La ce se referă - la faptul că am rămas fără bani?” 

Observațiile maliţioase vă scot din sărite şi vă 
întunecă viaţa. 

„Ce să răspund la întrebarea asta atât de stupidă? Nu 
înțelege că - dacă mi-aş fi găsit de lucru - i-aş fi spus?” 

„DACĂ VEI ÎNCERCA SĂ DISCUŢI RAȚIONAL CU 
OAMENII, VEI ÎNRĂUTĂŢI PROBLEMA CARE A 
DECLANŞAT DISCUȚIA”. 

Din înțelepciunea Artei Conversaţiei Fu - 
Capitolul 3 - 

Alinaţi durerea oamenilor aflaţi în suferință! 

Ce faceţi dacă o persoană necăjită începe să-şi verse 
amarul? încercaţi să-i oferiţi puţină alinare? 

Dar ceea ce pierdeţi din vedere este faptul că aceste 
cuvinte bine intenţionate - precum „N-o fi dracu' chiar atât 
de negru” sau „Priveşte şi partea frumoasă a lucrurilor!” - 
fac mai mult rău decât bine. Apelurile la rațiune pe care le 
faceţi în cazul persoanei nefericite - „Nu te poţi aştepta să 
iasă totul perfect de la bun început” sau „Te vei simţi mai 


bine mâine” - provoacă şi mai multă suferinţă. Când 
oamenii au necazuri, ei au nevoie de compasiune, nu de 
soluţii. 


FOLOSIŢI TEHNICA TERAPEUTULUI! 

„Nimeni nu vrea sfaturi - ci susţinere. JOHN 
STEINBECK 

Data viitoare când vreţi să ajutaţi pe cineva, folosiţi 
Tehnica Terapeutului pentru ca persoana respectivă să 
treacă mai uşor peste problemele care o frământă. 

Care este această tehnică? Parafrazarea cuvintelor 
pe care le rostesc persoanele suferinde în încercarea de a 
le confirma, clarifica şi urmări şirul gândurilor. Terapeuţii 


nici nu-l contrazic şi nici nu cad de acord cu pacientul lor: 
ei nu fac altceva decât să le repete cuvintele pe o altă 
tonalitate. 

Dacă un pacient îi spune terapeutului „Nu am niciun 
prieten”, acesta nu-i va răspunde „Cu siguranță ai măcar 
un prieten” În loc să-i uşureze suferinţa provocată de 
izolare şi singurătate, aceste cuvinte ar suna ca o dojană, 
constituind o altă dovadă a faptului că nimeni nu-l înţelege. 

Terapeuţii încearcă să exploreze sentimentele şi 
trăirile pacienţilor lor. Ei realizează acest lucru reflectând 
asupra lor, nu minimalizându-le. În cazul pacientului 
nostru singuratic, terapeutul ar putea să-i spună următorul 
lucru: „[i se pare că nu ai prieteni, nu-i aşa?” 

Pacientul poate să-şi dezvolte ideea: „Da, lucrez într- 
un birou cu peste 100 de oameni, dar nimeni nu vorbeşte 
cu mine dacă nu este în interes de serviciu. Parcă nici n-aş 
exista”. 

Aşadar, în loc să introducă un sfat sau un 
comentariu, terapeutul repetă cuvintele pacientului: 
„Aşadar, colegii tăi de serviciu nu-ţi acordă prea multă 
atenţie, nu?” 

„Da, dacă nu eşti unul de-al lor, parcă nici n-ai 
exista”. Pacientul va continua apoi procesul de chatarsis al 
sentimentelor sale de respingere şi singurătate. 

Cuvântul  „chatarsis” înseamnă „un proces de 
purificare, ce presupune renaştere spirituală sau 
descătuşare din ghearele neliniştii” Mai înseamnă şi 
„distrugerea unui complex (teamă sau spaimă cumplită) 
prin procesul de conştientizare şi de «<înveşmântare» a 
acestuia într-o expresie verbală” Parafrazând cuvintele 
pacienţilor fără să încerce să le ridice moralul sau să le 
rezolve problemele, terapeuţii îi ajută să conştientizeze 
faptele sau aspectele care îi frământă. Descătuşându-şi 
durerea psihică în faţa unei priviri pline de compasiune şi 
de înţelegere, pacientul îndepărtează astfel ivărul cuştii în 
care tensiunea şi neliniştea stătuseră ferecate, pregătindu- 
se apoi pentru acţiunea purificatoare. 

REFLECTAŢI, NU COMBATEŢI! 


„Este un lux să fii înțeles. RALPH WALDO 
EMERSON 

Fiul nostru, Andrew, căruia tocmai i s-au prescris 
ochelari de vedere, mi-a oferit ocazia să pun în practică 
Tehnica Terapeutului. leşi cu ochii în lacrimi din cabinetul 
oftalmologului, spunându-mi: 

- Arăt ca naiba! 

Îmi doream să-i spun „Nu e adevărat. Arăţi foarte 
bine” Dar aceste cuvinte, menite să-l consoleze, l-ar fi 
înfuriat şi mai tare. 

Renunţând la ideea de a-l încuraja, am reflectat puţin 
la cuvintele lui, apoi l-am întrebat: 

- Nu-ţi plac ochelarii tăi cei noi? 
- Toți colegii de şcoală vor râde de mine, îmi spuse el 
pe un ton jalnic. 

Înainte de a-mi însuşi tainele Artei Conversaţiei Fu, 
aş fi încercat să-l liniştesc într-un fel sau altul. „Andrew, nu 
fi prostuţ! Colegii tăi nici nu vor observa, probabil, că porţi 
ochelari”. Încercarea mea de a-i prezenta faptele într-un 
mod cât se poate de obiectiv l-ar fi întristat şi mai tare. 
Eforturile de a-l încuraja l-ar fi îndepărtat de mine, 
determinându-l să se închidă în sine pentru totdeauna. Am 
preferat atunci să-i parafrazez cuvintele, spunându-i: 

- Ţi-e teamă că vei fi tachinat la şcoală din cauza 
ochelarilor? 

- Da. De ce trebuie să port chestiile astea atât de urâte? 
mă întrebă el apoi. 

Primul impuls a fost să-i expun lucrurile într-un mod 
raţional: „Ai nevoie de ochelari ca să vezi mai bine”. Dar 
emoţiile sunt pătimaşe şi nu au nicio legătură cu raţiunea. 
Orice încercare de a-i explica de ce trebuie să poarte 
ochelari ar fi dat naştere unui val de împotriviri, în niciun 
caz unei manifestări de bucurie. Aşa că - în loc să încerc 
să-l combat cu argumente logice - am dat glas dorințelor 
sale: 

- îţi doreşti să nu fii nevoit să porţi ochelari, nu-i aşa? 
- Aşa este, spuse el oftând din greu şi sondându-şi 
sentimentele. 


Când am ajuns acasă, Andrew m-a luat dintr-odată în 
braţe, spunându-mi: 

- îţi mulţumesc, mami. 

- Pentru ce? l-am întrebat eu. 

- Ştii tu, mi-a răspuns el dând din umeri. 

Era felul lui de a-mi spune: „ţi mulţumesc pentru că 
m-ai ascultat şi nu mi-ai ţinut prelegeri. Îţi mulţumesc că ai 
vorbit cu mine, nu prin mine”. 

A PARAFRAZA VERSUS A REPETA CA UN 
PAPAGAL 

„Nu poţi să determini pe cineva să-şi schimbe 
părerea în privința unui lucru despre care oricum nu are 
nicio părere. JONATHAN SWIFT 

Barbara, o participantă la seminariile mele, a adus în 
discuţie un aspect deosebit de important referitor la ideea 
parafrazării. 

- Dacă unul dintre membrii personalului meu îmi 
prezintă o problemă, iar eu repet cuvânt cu cuvânt 
expunerea acestuia, angajaţii mei mă vor privi cu 
suspiciune, considerându-mă - fără îndoială - nebună. Vor 
exclama într-un glas: „Acestea sunt cuvintele noastre!” 

Barbara a scos astfel în evidenţă de ce este important 
să parafrazăm, nu să repetăm un lucru ca un papagal. 
Repetarea cuvânt cu cuvânt a unui lucru rostit de cineva 
nu este benefică, deoarece puteţi fi acuzaţi că îi priviţi pe 
cei din jur cu condescendenţă sau poate chiar că vă bateti 
joc de ei. A parafraza înseamnă a-ţi folosi propriile cuvinte 
pentru a reda chintesenţa monologului susţinut de o 
persoană. Acest efort de a-ţi asigura interlocutorul că i-ai 
înţeles mesajul nu va jigni pe nimeni, ci - dimpotrivă - îi va 
încânta pe oameni. Înseamnă că te interesează spusele lor 
şi faci tot posibilul să-i înţelegi. 

Barbara mi-a oferit ocazia ideală de a introduce în 
discuţie acest proverb deosebit de important: „Regulile 
dau naştere unor servitori buni, dar şi unor stăpâni proşti”. 

- V-aş ruga să priviţi Tehnica Terapeutului (cât şi 
celelalte strategii din carte) ca pe nişte servitori, nu ca pe 
nişte stăpâni, am spus eu. Nu sunt nişte panacee şi nu 


garantăm că fac minuni, în orice situaţie, pentru oricine. 
Nu trebuie să absolutizăm. 

Consideraţi Arta Conversaţiei Tongue Fu! ca fiind o 
colecţie de idei! Sustrageţi din ea ceea ce vi se pare 
potrivit pentru o anumită situaţie! Dacă, de exemplu, vă 
întâlniți cu 10 oameni, nu aveţi nici timpul, nici interesul 
ca să vorbiţi cu fiecare în parte, în aşa fel încât să-i ajutaţi 
pe toţi să depăşească momentele grele ale vieţii. Nu aveţi 
nicio relaţie cu persoana respectivă, nu aveţi niciun motiv 
s-o ajutaţi să-şi verse amarul. Strategiile prezentate în 
capitolul 4 - „Puneţi imediat capăt plângerilor!” - vă vor 
ajuta să vă descurcati în aceste situaţii. 

JUCAŢI ROLUL PERSONAJULUI ÎNŢELEGĂTOR. 

NU AL UNEI CIOCĂNITORII 

„Ne dorim mai mult ca oamenii să ne 
împărtăşească sentimentele, nu acţiunile. GEORGE 
ELIOT 

Când oamenii dragi vouă sunt copleşiţi de tristeţe, 
amintiţi-vă că nu le puteţi înlătura nefericirea mustrându-i 
sau dându-le sfaturi! încercaţi să le sondaţi cu răbdare 
sentimentele, nu să le suprimaţi tristeţea bătând din 
palme, căci nu veţi reuşi! încercaţi să aflaţi motivul 
lacrimilor lor în loc să le explicaţi de ce trebuie să facă 
ceva împotriva dorinţei lor, căci rezultatul nu va fi decât un 
val de împotriviri! 

În timpul unuia dintre seminariile noastre, o femeie 
ne-a împărtăşit cu amabilitate experienţa pe care a trăit-o 
cu fiica ei şi succesul pe care l-a repurtat punând în 
practică această idee. 

— Fiica mea a venit acasă de la primul ei 
antrenament de fotbal, spunându-mi că voia să renunţe. 
Am rămas complet trăsnită de hotărârea ei, cu atât mai 
mult cu cât ştiam că fotbalul era pasiunea ei. Aşteptase cu 
înfrigurare începerea antrenamentelor, de aceea primul 
meu impuls a fost să-i spun: „Nu cred că vorbeşti serios”, 
dar mi-am amintit povestea pe care ne-aţi spus-o la cursuri 
referitoare la fiul dumneavoastră. Aşa că - în loc să-i spun 
că se comporta ridicol - am întrebat-o: „Nu ţi-a plăcut cum 


a decurs antrenamentul?” şi totul a ieşit la iveală. Era 
supărată pentru că antrenorul îi încredinţase postul de 
fundaş. Anul trecut, ea a marcat foarte multe goluri, motiv 
pentru care spera să devină înaintaş. Doream să-i explic 
faptul că fotbalul era un sport de echipă şi nu se poate 
întotdeauna să ocupi poziţia pe care o vrei... dar mi-am 
amintit ce ne-aţi spus în legătură cu oamenii necăjiţi care 
îşi doresc în primul rând să fie ascultati, nu dojeniţi. Am 
rezistat ispitei de a da glas acestor banalităţi şi am început 
să reflectez cu mai multă atenţie asupra obiectului 
supărării ei. Aşa că am renunţat să pledez în favoarea 
motivelor antrenorului ei şi nici n-am mai încercat să o 
lămuresc să se răzgândească. În schimb, am întrebat-o: „Îţi 
doreşti, aşadar, să ocupi vechea poziţie, nu-i aşa?” 
întrebarea mea a ajutat-o să-şi sondeze sentimentele şi - 
aşa cum s-a întâmplat şi cu fiul dumneavoastră - a venit 
după un timp la mine, m-a îmbrăţişat cu putere şi mi-a 
mulţumit că am ajutat-o să vadă lucrurile dintr-un unghi 
obiectiv. 

Nu trebuie să uitaţi că oamenii nefericiţi îşi doresc în 
primul rând să-şi verse amarul în faţa unei persoane pline 
de compasiune, nu să primească sfaturi mai mult sau mai 
puţin competente referitoare la acţiunile sau sentimentele 
lor. Reflectând asupra necazurilor lor, fără să le combateţi 
argumentele, îi puteţi determina să vi se destăinuie, 
împărtăşindu-vă astfel motivul nefericirii lor. Se vor simţi 
mult mai bine şi vă vor mulţumi pentru că au descoperit în 
voi nişte ascultători plini de compasiune şi înţelegere. 

PLAN DE ACŢIUNE 

L-aţi adus de curând acasă pe noul vostru membru al 
familiei, iar fiica voastră este supărată pentru atenţia 
extraordinară ce i se acordă frăţiorului ei. Într-o zi, când îi 
spuneţi că nu aveţi timp să-i citiţi o poveste, ea izbucneşte 
în lacrimi şi vă reproşează pe un ton încărcat de durere: „Îl 
iubiţi pe Brian mai mult decât pe mine” Ce faceţi în acest 
caz? 

CUVINTE 

CONCILIANTE 


Parafrazaţi cuvintele ei în aşa fel încât să-i daţi de 
înţeles că îi împărtăşiţi supărarea şi o compătimiţi. 

„Aşa crezi tu - că îl iubim pe Brian mai mult decât pe 
tine?” 

Îi repetaţi cuvintele pe o altă tonalitate, ca să o 
ajutaţi să vadă lucrurile dintr-o perspectivă complet nouă. 

„ {i se pare că nu mai petrecem destul timp cu tine?” 

Îi oglindiţi dorinţele cu propriile voastre cuvinte, fără 
să încercaţi să-i explicaţi lucrurile. 

„Ai vrea să petrecem mai mult timp împreună, aşa 
cum făceam pe vremuri, nu?” 

Daţi glas dorințelor ei, în aşa fel încât ea se simte 
înţeleasă şi ascultată. 

„Vrei să-mi rezerimişte timp ca să citim împreună 
cartea ta preferată, nu-i aşa?” 

CUVINTE 

CONFLICTUALE 

Vă grăbiţi să o liniştiţi, lucru ce o determină să 
creadă că a spus ceva nelalocul lui. 

„Sissie, nu e adevărat ce spui şi O ştii foarte bine! 

Încercaţi să o consolaţi, dar sentimentele ei sunt 
contradictorii. 

fâu fi prostuţă! Petrecem destul timp şi cu tine. N-am 
fost împreună ieri în parc?” 

Încercaţi să-i prezentaţi lucrurile cât mai obiectiv cu 
putinţă, dar ea este la fel de supărată. 

„Bebeluşii au nevoie de mai multă atenţie, pentru că 
nu pot să aibă singuri grijă de ei”. 

Îi spuneţi ce sentimente ar trebui să nutrească, dar 
ea consideră că nimeni nu o ascultă. 

„Trebuie să înţelegi că nu pot să las totul baltă ca să 
mă joc cu tine ori de câte ori ai tu chef”. 

„NOI CREDEM CĂ DEZVOLTAREA CAPACITĂŢII 
DE A VORBI SE DATOREAZĂ DORINŢEI NOASTRE 
PROFUNDE DE A NE PLÂNGE DE TOI CE NE 
ÎNCONJOARĂ”. 

Jane Wagner şi Lily Tomlin 

— Capitolul 4 - 


Puneţi imediat capăt plângerilor! 

Ce faceţi dacă cineva vi se plânge de un anumit 
lucru? încercaţi să îi explicaţi motivul pentru care nu a 
obţinut ce şi-a dorit atunci când şi l-a dorit? Aceasta este 
reacţia obişnuită. Din păcate, însă, acest lucru îi 
accentuează  supărarea  nemulţumitului, pentru că 
explicaţiile sunt considerate adesea drept scuze sau 
pretexte. Nemulțumirea sa atinge cote maxime în 
momentul în care consideră că nu-ți asumi 
responsabilitatea pentru necazul său. 

Imaginaţi-vă că sunteţi la birou şi sună telefonul! Nici 
nu ridicaţi bine receptorul şi interlocutorul lansează 
imediat o plângere: 

— Ce fel de afaceri faceţi? V-am cerut un catalog 
acum trei săptămâni şi încă nu l-am primit. De ce durează 
atât de mult? 

Trebuie să înţelegeţi că pe interlocutorul vostru nu-l 
interesează de ce durează atât de mult. Dacă îi daţi o 
replică de genul: „Câţiva angajaţi s-au îmbolnăvit şi n-au 
putut să mai vină la muncă, de aceea am rămas în urmă cu 
lucrările”, clientul va considera că încercaţi să apelaţi la 
raţiunea şi bunăvoința lui. S-ar putea să vă dea un răspuns 
tăios, ca de exemplu: „Nu mă intereasează problemele 
voastre de sănătate. Vreau doar să ştiu dacă îmi trimiteţi 
catalogul sau nu!” 

CÂND OAMENII ÎNCEP SĂ SE PLÂNGĂ, NU LE 
OFERIŢI 

EXPLICAŢII! 

„Nicicând nu pierdeţi timpul mai mult ca atunci 
când încercați să dați explicații. BENJAMIN 
DISRAELI 

De acum încolo, când oamenii vi se vor plânge de 
anumite lucruri, întrebaţi-vă dacă nemulțumirile lor au 
vreun temei! Dacă da, rostiți aceste cuvinte magice: „Ai 
dreptate”! 

De obicei, când oamenii sunt supăraţi, au motive bine 
întemeiate. Recunoaşteţi-le aşadar justeţea şi încercaţi să 
îndreptaţi cumva greşelile care au declanşat nemulţumirea 


semenilor voştri! Explicaţiile cer şi mai multe argumente, 
în timp ce recunoaşterea şi acceptarea greşelilor le pune 
capăt. 

Am născocit o poezioară ca să ajut un grup de 
angajaţi să-şi amintească mereu acest concept: „Când 
oamenii se plâng, / De explicaţii noi le oferim, / în zadar 
totul va fi”. Câţiva participanţi au prins ideea şi au 
adăugat: „Când clienţii a se plânge vor începe / Şi 
explicaţii de le-am oferi, / O durere în plus noi le-am 
dărui”. Un participant înzestrat cu talent poetic a 
completat: „Când clienţii a se plânge vor începe, / 
Explicații nu le oferiţi, / Ci în Trenul Celor Trei R de-ndată 
să vă urcați!” 

RECUNOAȘŞTEŢI, REGRETAŢI, REACŢIONAŢI! 

„Fiecare greşeală are un moment de cotitură, o 
clipă în care poate fi analizată şi poate chiar 
soluţionată. PEARL S. BUCK 

Am fost recent martora unei scene extraordinare, în 
care o angajată a pus în aplicare acest concept al celor 
Trei R. Într-o zi, m-am dus la cabinetul doctorului meu, 
unde făcusem programare cu câteva zile înainte şi am 
descoperit că aproape toate locurile din sala de aşteptare 
erau ocupate, cu excepţia unuia singur, pe care l-am 
revendicat fără întârziere. O oră mai târziu, eram tot în 
sala de aşteptare, iar bărbatul care stătea vis-ă-vis de mine 
părea să-şi fi pierdut răbdarea. Răsfoia nervos vraful de 
reviste vechi şi zdrenţuite şi se mişca neîncetat pe scaun, 
de parcă ar fi stat pe ace. Îşi verifica ceasul aproape la 
fiecare minut. În cele din urmă, se ridică de pe scaun şi se 
îndreptă spre biroul recepţionerei, unde bătu în geam, 
extrem de nervos. 

Asistenta medicală deschise geamul şi întrebă 
politicos: 

— Da, domnule, cu ce vă pot fi de folos? 

-Ce se întâmplă? întrebă el nerăbdător. Aveam 
programare la ora 3 p.m. Acum este ora 4 şi nici urmă de 
doctor. 

În loc să-i explice ce se întâmplase (lucru care l-ar fi 


iritat şi mai tare pe individul nostru coleric), recepţionera 
apelă la cei Trei R. 

Recunoaştere: „Aveţi dreptate, domnule. V-aţi 
programat pentru ora 3...” 

Regret: „... şi îmi pare nespus de rău că aţi fost 
nevoit să aşteptaţi atât de mult. Doctorul este în operaţie”. 

Reacţie: „Voi suna la spital ca să aflu cât mai 
întârzie. Vă mulţumesc pentru înţelegere şi pentru 
răbdarea de care daţi dovadă”. 

După cum probabil vă imaginaţi, domnul nervos a 
renunţat să-şi mai descarce furia pe asistenta medicală. Ce 
altceva ar fi putut să facă în faţa acestei eficienţe 
deosebite, cuplate cu multă amabilitate? 

GĂSIŢI O REZOLVARE CÂT MAI RAPIDĂ 
PENTRU PLÂNGERI ŞI NEMULŢUMIRII 

„Este mult mai uşor să îndrepţi lucrurile decât să 
explici motivele pentru care au luat o întorsătură nu 
tocmai plăcută. 

HENRY WADSWORTH LONGFELLOW 

De acum înainte, nu mai oferiţi scuze, treceţi la 
acțiune! în loc să vă pierdeţi timpul încercând să explicaţi 
unei persoane motivele pentru care lucrurile nu au mers 
aşa cum ar fi trebuit, profitaţi de timpul respectiv ca să 
găsiţi o soluţie pentru aceste probleme urgente. 

Un bărbat izbucni într-un râs forţat când le-am 
prezentat cursanților mei această idee. 

- Aş vrea să fi ştiut acest lucru vinerea trecută, spuse el. 
Trebuia să o iau pe soţia mea de la serviciu ca să mergem 
împreună să luăm masa. Am plecat de la birou la timp, dar 
mi-au trebuit trei ore ca să ajung la ea, pentru că am fost 
prins în trafic. Am văzut-o de la distanţă cum se plimba de 
la un capăt al trotuarului la celălalt, ceea ce mi-a dat 
imediat de înţeles că spumega de furie. Când am deschis 
portiera invitând-o să intre în maşină, a ţipat la mine din 
răsputeri: „Unde ai fost? Trebuia să ajungi aici la 5.30!” N- 
am ştiut cum era mai bine să procedez, aşa că am încercat 
să-i explic ce se întâmplase: „Nu e vina mea. Am fost prins 
în trafic”. Ea mi-a răspuns cu aceeaşi duritate: „Şi eu de 


unde era să ştiu? Mi-am făcut mii de griji! M-am gândit că 
ai uitat de întâlnirea noastră sau că ţi s-a întâmplat ceva 
rău”. l-am spus că nu era cinstit să dea vina pe mine. Ne- 
am certat până când i-am ripostat tăios, spunându-i să mă 
lase în pace. Cearta ne-a stricat seara. Îmi dau seama 
acum că aş fi putut împiedica acest incident nefericit dacă 
aş fi apelat la cei Trei R. „Ai dreptate” - ar fi trebuit să-i 
spun. „Trebuia să ajung aici la 5.30 şi îmi pare rău că m-ai 
aşteptat atât de mult. Un accident a provocat un ambuteiaj 
pe şosea. Dar, de acum încolo, am să plec mai repede de la 
birou ca să ajung la tine la timp, indiferent cum va fi 
traficul”. 

DAR DACĂ NU ESTE VINA VOASTRĂ? 

„Oamenii îşi irosesc timpul şi energia învârtindu-se 
inutil în jurul unei probleme în loc să încerce să-i găsească 
o rezolvare. HENRY FORD 

Un angajat de la Serviciul de circulaţie nu era deloc 
de acord cu aceste idei. 

- De ce trebuie să ne cerem scuze dacă nu suntem 
vinovaţi? Ieri, de exemplu, un individ nu şi-a putut reînnoi 
permisul de conducere, pentru că nu avea la el actele 
pentru asigurarea maşinii şi s-a supărat pe mine pentru că 
trebuia să ia totul de la capăt. Nu-mi venea să cred. De ce 
să mă învinuiască pe mine pentru ignoranţa lui când am 
pus un anunţ mare cât Statuia Libertăţii cu toate 
documentele necesare? Nu am de gând sub nicio formă să- 
i cer scuze; el este cel care nu a citit cu atenţie 
instrucţiunile. 

- Nu discutăm despre faptul că trebuie sau nu să vă 
cereţi scuze - i-am spus eu acestuia. Eu vreau să scot în 
evidenţă faptul că este spre binele vostru să-i împărtăşiţi 
clientului supărarea. Dacă, de exemplu, îi veţi spune: „Nu 
este vina mea că nu aveţi toate actele la dumneavoastră!” 
- îi veţi intensifica mânia, lucru care vă va strica şi vouă 
ziua. N-ar fi oare mai bine să-i spuneţi: „Ştiu că nu este 
plăcut să descoperi că nu ai toate actele la tine. Dacă doriţi 
să completaţi formularul acesta acum, îl voi păstra până 
mâine. Dacă veţi putea ajunge mâine între orele 2 şi 3 


după-amiaza, aducând şi actele pentru asigurarea maşinii, 
nu vom mai face altceva decât să verificăm datele şi să 
pornim procedeul. Care credeţi că va fi reacţia clientului - 
l-am întrebat eu pe cursantul meu - dacă veţi manifesta o 
bunăvoință atât de mare? 

- Probabil că va înceta să mai ţipe la mine, răspunse 
individul. 

Exact! 

Oferindu-le exemplu după exemplu, participanţii la 
seminariile mele au înţeles în cele din urmă că cei Trei R 
lucrează în avantajul lor. Cei care aduc soarele în casa 
semenilor lor - spunea atât de plastic James Matthew 
Barrie - se bucură ei înşişi de căldura lui binefăcătoare. 
Participanţii au înţeles atunci că exprimarea regretului 
faţă de un anumit lucru nu înseamnă neapărat 
recunoaşterea vinovăţiei, ci este un mod prin care îşi pot 
manifesta compătimirea faţă de nemulţumirea persoanei 
respective. „Studenţii” mei au ajuns astfel la concluzia că - 
în momentul în care adoptă o atitudine de sfidare, 
spunându-le clienţilor lor „E problema ta, nu a mea!” - 
această problemă individuală va deveni invariabil 
problema lor. 

Am avut ocazia să prezint această idee membrilor 
departamentului serviciului medical de urgenţă, iar unul 
dintre medici m-a contrazis imediat. 

—  Superiorul nostru ne-a spus că nu trebuie 
niciodată să ne cerem scuze, pentru că asta înseamnă că 
suntem responsabili. Ieri, echipajul ambulanţei noastre a 
încercat să resusciteze o persoană care se înecase, dar 
eforturile noastre au fost în zadar. Soţia îndurerată a spus 
că este vina noastră, dar nu voi admite niciodată să-i cer 
scuze, pentru că ar însemna să-i sugerez că are dreptate. 

Şi chiar aşa şi este. Dacă cineva este nemulţumit de 
un anumit lucru, dar nu are dreptate, mă întreb dacă are 
vreun rost să încercaţi să-i modificaţi părerea. Găsirea 
unui ţap ispăşitor nu va schimba cu nimic trista realitate. 
În cazul în care nu are niciun rost să combateţi o persoană 
nemulțumită, îi puteţi împărtăşi - cel puţin - trăirile, 


încercând să o ajutaţi într-un fel sau altul. În loc să-i spună 
„Nu am putut face nimic pentru el. A murit înainte de 
venirea noastră”, doctorul ar fi putut să trateze durerea 
văduvei cu mai multă gentileţe: 

Recunoaştere: „Doamnă Palmer, îmi pare nespus de 
rău pentru pierderea suferită”. 

Reacţie: „Cu ce v-aş putea ajuta? Aş putea să sun 
vreun membru al familiei dumneavoastră?” 

REZOLVARE VERSUS ESCHIVARE 

„Nu oferiţi scuze - oferiţi soluții!” 
FRANKHUBBARD 

Aceşti doi factori R (Recunoaştere + Reacție) 
dezamorsează imediat o bombă emoţională şi 
detensionează o situaţie conflictuală. Concentrându-vă 
asupra ideii de acţiune imediată, nu ipotetică, puteţi 
îndrepta adesea o greşeală înainte de a se transforma într- 
un diferend de proportii. 

Am pus în practică acest concept chiar foarte recent. 
Într-o sâmbătă seară, nişte prieteni aveau să vină la cină, 
aşa că am rămas acasă să aranjez masa şi să fac curăţenie. 
Soţul meu a ajuns acasă la 5.30, după o zi obositoare 
petrecută la observatorul astronomic. Văzând haosul în 
care mă pierdusem cu desăvârşire, a exclamat cu vădită 
iritare în glas: 

- Sam, casa asta e un dezastru! 

Dacă n-aş fi ţinut un seminar cu o zi înainte pe tema 
soluționării problemelor, s-ar putea să mă fi lăsat pradă 
stresului, încercând să-i ofer explicaţii: „Da, ştiu că este un 
dezastru peste tot, dar copiii vecinilor au fost aici toată 
ziua, telefonul sună întruna, iar eu nu-mi văd capul de 
treburi...” 

Aceste justificări nu ar fi fost de niciun folos. Aşa că 
m-am uitat la el şi i-am răspuns: 

- Da, ai dreptate, casa este un dezastru... dar dacă iei 
mătura şi o pui la treabă, vom fi gata până la sosirea lui 
Gerald şi a Diannei. 

Situaţia s-a rezolvat de-ndată. 

MULŢUMIŢI (?!) OAMENILOR PENTRU CĂ SE 


PLÂNG MEREU DE CÂTE CEVA! 

„Măsura succesului unei organizaţii sau instituţii nu 
depinde de a avea sau nu probleme, ci de a avea aceleaşi 
probleme pe care le-a avut şi anul trecut. „JOHN FOSTER 
DULLES 

Un director de magazin şi-a adus şi el contribuţia la 
discuţia noastră creativă şi emulativă. 

- L-am auzit cândva pe magnatul Stu Leonard spunând 
în cadrul unei conferinţe: „Un client nemulţumit este cel 
mai bun prieten al meu”. Această afirmaţie aparent simplă 
mi-a schimbat întregul mod de abordare a clienţilor 
înzestrați cu un ochi critic. La început, îmi era extrem de 
teamă de critici şi nemulțumiri, dar acum sunt binevenite. 
Domnul Leonard m-a ajutat să înţeleg că - dacă oamenii 
nu-mi prezintă anumite probleme - lucrurile sunt departe 
de a fi perfecte. Asta înseamnă că nu suntem conştienţi de 
greşelile noastre şi, din această cauză, nu le putem 
corecta, iar afacerea noastră are numai de pierdut. De 
aceea, vreau să cunosc motivele nemulțumirii unui client 
pentru a putea îndrepta lucrurile. Clienţii sunt obişnuiţi ca 
nemulţumirile lor să treacă neobservate, aşa că - în clipa 
în care le mulţumim pentru că ne-au adus la cunoştinţă 
anumite lucruri sau aspecte greşite din afacerea sau 
serviciile noastre - sunt complet uimiţi şi vădit 
impresionați. Misiunea noastră este să transformăm un 
client pasager într-unul fidel. Politica pe care am adoptat-o 
ne ajută să realizăm acest lucru. 

O idee extraordinară! Vă amintiţi povestea clientului 
care nu şi-a primit catalogul pe care îl comandase? 
Imaginaţi-vă ce clientelă şi-ar crea patronul respectiv dacă 
- în loc să-i expună persoanei nemulţumite motivele pentru 
care nu au editat broşura - ar fi apelat la cei Trei sau poate 
chiar Patru R şi i-ar fi spus că îi este recunoscător pentru 
că i-a adus la cunoştinţă o greşeală ce trebuie remediată! 

Recunoaştere: „Aveţi dreptate, doamnă Highes. Aţi 
comandat catalogul acum câteva săptămâni...” 

Regret: ,... şi îmi pare rău că nu l-aţi primit încă”. 

Reacţie: „Dacă îmi puteţi lăsa încă o dată numele şi 


adresa dumneavoastră, mă voi ocupa personal de 
rezolvarea problemei şi vă voi trimite chiar azi catalogul 
solicitat”. 

Recunoştinţă: „Vă suntem profund recunoscători că 
ne-aţi adus la cunoştinţă acest aspect. Suntem bucuroşi că 
vă interesează produsele noastre şi vrem să vă asigurăm 
că veţi primi informaţia dorită în timp util. Vă mulţumim 
pentru timpul acordat”. 

Citatul pe care eu îl consider cel mai elocvent pentru 
descrierea serviciilor de calitate îi aparţine lui Michael 
Lebouef şi este preluat din cartea sa - „How to Win 
Customers and Keep Them for Life”: „Niciun efort nu este 
prea mare pentru satisfacerea clienţilor”. Dorința 
patronului de a veni în întâmpinarea dorințelor doamnei 
Hughes ar fi determinat-o pe aceasta să devină un client 
fidel. Cei Patru R vă pot ajuta să preîntâmpinaţi aşteptările 
clienţilor, câştigându-le astfel încrederea: „Puteţi fi siguri 
că ne vom onora întotdeauna promisiunile”. 

Biroul pentru Protecţia Consumatorului de la Casa 
Albă a descoperit că - atunci când patronii dau curs 
nemulțumirilor clienţilor - aceştia rămân cu o impresie 
extraordinară despre magazinul, afacerea sau serviciile 
prestate, devenind pe loc clienţi fideli. Aşadar, de acum 
înainte, când oamenii a se plânge vor începe, / Explicații 
nu le oferiţi, / Ci soluţii voi să le găsiţi! Pe cei Trei sau 
Patru R la treabă de îi puneţi, / Câştigul al vostru pe veci 
va fi. 

PLAN DE ACŢIUNE 

Imaginaţi-vă că sunteţi chelner la un restaurant! în 
toiul unei seri aglomerate, un client vă cheamă la masa lui, 
vă arată meniul pe care i l-aţi servit şi vă spune: „Domnule 
ospătar, am comandat specialitatea casei pentru că am 
crezut că mâncarea este proaspătă. Somonul din farfuria 
mea pare însă congelat de foarte multă vreme. Nu cred că 
a fost pescuit de curând”. Ce faceţi în acest caz? 

CUVINTE 

CONCILIANTE 

Vă puteţi întreba dacă nemulţumirea sa este bine 


întemeiată şi - dacă aşa stau lucrurile - să-i împărtăşiţi 
supărarea. 

„Aveţi dreptate, domnule, nu este specificat în meniu 
dacă somonul este proaspăt sau nu...” 

Vă puteţi cere scuze, aplanând astfel un conflict 
înainte de a începe. 

Și îmi pare rău că nu am putut să venim în 
întâmpinarea dorințelor dumneavoastră. Am dori să 
înlocuim meniul solicitat cu altceva - după placul şi dorinţa 
dumneavoastră”. 

Îi puteţi mulţumi pentru că v-a semnalat problema, 
punându-i la treabă pe cei Trei sau Patru R. 

„Vă suntem recunoscători că  ne-aţți adus la 
cunoştinţă obiectul nemulțumirii dumneavoastră. Vrem să 
ne asigurăm că sunteţi încântat de meniul nostru, motiv 
pentru care veţi deveni clientul nostru fidel”. 

CUVINTE 

CONFLICTUALE 

Îi puteţi explica ce s-a întâmplat şi motivul pentru 
care nu i-aţi servit peşte proaspăt. 

„Trebuia să servim somon proaspăt în seara asta, dar 
pescăria şi-a terminat marfa devreme astăzi, aşa că am 
fost nevoiţi să-l înlocuim pe cel proaspăt cu unul congelat 

Puteţi dezbate pe larg problema, implicându-vă într- 
un conflict verbal. 

„Bucătarul ne-a spus că nu are nicio importanţă dacă 
este proaspăt sau congelat. Important este să fie la fel de 
bun. L-a gustat şi a spus că nu este nicio diferenţă”. 

Refuzaţi să vă asumaţi responsabilitatea pentru cele 
întâmplate, deoarece consideraţi că nu este vina voastră. 

„Nu eu am luat această hotărâre. Ar fi trebuit să 
scoată peştele din meniu. 

„TOŢI CEI CARE CRED CĂ NU EXISTĂ DECÂT O 
SINGURĂ LATURĂ A UNUI CONFLICT SUNT CU 
SIGURANŢĂ ADEPŢII LATURII RESPECTIVE”. 

Din învăţăturile Artei Conpersaţiei Fu 


JJ 
— Capitolul 5 - 


Evitaţi cu eleganţă certurile şi conflictele! 

Ce faceți dacă vă implicaţi într-o discuție 
contradictorie, fără sorţi de izbândă? 

Este evident că nu veţi schimba modul de gândire al 
persoanei respective şi nici ea nu va reuşi să vi-l schimbe 
pe al vostru. Dacă veţi continua această situaţie 
conflictuală, veţi sfârşi în cele din urmă prin a vă răni 
reciproc sentimentele sau prin a spune ceva ce vă va 
distruge iremediabil relaţia. 

„O dată ce un cuvânt a zburat de pe buzele voastre, 
el nu mai poate fi prins nicicând” - spune un proverb 
rusesc. Misiunea acestui capitol este aceea de a vă învăţa 
cum „să prindeţi” cuvintele mânioase înainte ca ele să vă 
zboare de pe buze. Veţi descoperi în paginile ce urmează 
câteva modalităţi prin care puteţi evita cu eleganţă o 
ceartă pentru ca niciuna dintre părţile implicate să nu aibă 
de suferit. 

RESPINGEŢI FĂRĂ SĂ FIŢI RESPINGĂTORII 

„Fericirea supremă o constituie nu câştigarea 
luptelor pe care viața vi le presară în cale, ci evitarea lor. 
O retragere strategică este, prin esenţă, o victorie. 

NORMAN VINCENIPEALE 

Un mod eficient de a depăşi un impas este să spui 
„Amândoi avem dreptate” şi să schimbi apoi subiectul 
conversaţiei. 

În toate discuţiile contradictorii, persoanele implicate 
se bazează pe nişte lucruri sau aspecte reale. Nu se pune 
problema că un individ are dreptate, iar celălalt nu, că 
unul este personajul pozitiv, iar celălalt - personajul 
negativ. Ambele  „părţi” susțin nişte argumente 
incontestabile. Dar, în loc să-l consideraţi pe interlocutorul 
vostru un duşman de moarte, trebuie să înţelegeţi că este 
vorba de un simplu diferend de opinii despre o anumită 
problemă sau situaţie, diferend ce poate fi aplanat pe cale 
amiabilă. 

Un participant la seminariile noastre ne-a mărturisit 
că ar fi dorit să cunoască această strategie de dezamorsare 
a unui conflict cu o săptămână în urmă. 


— Duminică seară, am fost invitaţi - eu şi soţia mea - 
să luăm masa la părinţii ei acasă. In timpul mesei, am adus 
în discuţie faptul că lucrările pentru construirea noii 
autostrăzi au fost din nou sistate. Ce greşeală cumplită! 
Socrul meu a spus că se bucura peste măsură. „Nu trebuia 
să se înceapă nicio lucrare în acest sens” - susţinea el. 
„Această autostradă distruge un loc istoric”. Este un chin 
să ajung la serviciu în fiecare zi, am încercat eu să-l 
combat. l-am spus că autostrada era un rău necesar, 
pentru că erau de patru ori mai multe maşini decât acum 
10 ani, raportate la acelaşi număr de străzi. Tatăl soţiei 
mele mi-a spus pe un ton tăios că dădeam dovadă de 
acelaşi egoism specific generaţiei mele, acordând o 
importanţă mult mai mare timpului pierdut în trafic decât 
unui sit arheologic de o valoare incontestabilă. „Nu poţi să 
împiedici progresul”, i-am răspuns eu pe un ton la fel de 
tăios. Replica mea a pus capăt unei seri liniştite. Socrul 
meu a aruncat şerveţelul de masă şi s-a ridicat în picioare, 
spunând: „Nu sunt obligat să ascult toate prostiile astea în 
casa mea”. Imi doresc acum din tot sufletul să mă fi 
abținut la timp. Dacă aş fi ştiut că acesta este un subiect 
atât de sensibil, aş fi aplanat conflictul, spunându-i: 
„Trebuie să acceptăm faptul că avem păreri cu totul 
diferite în această privinţă”, schimbând apoi cu eleganţă 
tema conversaţiei. 

Are dreptate. Căci - aşa cum spunea George Bernard 
Shaw - „Cea mai mare realizare a umanităţii este 
amabilitatea, dar şi cea mai profitabilă”. 

AJUTAŢI-I PE TOŢI CEI IMPLICAŢI ÎNTR-UN 
CONFLICT SĂ IASĂ „NEŞIFONAŢI”! 

„Manierele elegante sunt rezultatul unor sacrificii 
minore. 

RALPH WALDO EMERSON 

Imaginaţi-vă că aveţi o discuţie în contradictoriu cu 
partenerul vostru de viaţă referitoare la modul în care ar 
trebui să-l instruiți pe fiul vostru aflat în pragul 
adolescenţei, care a devenit un tânăr rebel şi aproape de 
nerecunoscut! Credeţi că partenerul vostru este prea 


aspru. Acesta crede - pe de altă parte - că partenera lui 
este prea indulgentă. Discuţia voastră este pe cale să se 
transforme într-o ceartă de proporţii. 

- Nu ne va respecta niciodată dacă nu-i arătăm cine 
conduce ostilitățile în casa asta, spune soţul. 

- Se va răzvrăti şi mai tare dacă îi răspundem cu aceeaşi 
monedă, este replica partenerei. 

- Este casa noastră. Dacă mai vrea să locuiască aici, 
trebuie să se supună legilor noastre, susţine soţul. 

- Are 17 ani, este aproape adult. Nu-l poţi trata ca pe un 
copil, îl contracarează soţia. 

Şi aşa mai departe. 

Gândiţi-vă la aceste cuvinte magice - „Suntem 
amândoi de aceeaşi parte a baricadei” - înainte ca discuţia 
să se transforme într-un dezastru! Ele vă pot ajuta să 
deveniți aliaţi, nu duşmani de moarte. 

„Poate că nu putem citi ce se ascunde în spatele 
privirii unei persoane” - spune Sam Levenson. „Dar putem 
încerca să desluşim ce se află în sufletul ei”. Aşadar, dacă 
nu sunteţi de acord într-o anumită privinţă, nu înseamnă 
că trebuie să fiţi duşmani. Cuvintele - „Amândoi vrem 
acelaşi lucru” - vă pot ajuta să înţelegeţi că aveţi aceeaşi 
destinaţie, doar drumurile sunt diferite. Puteţi astfel să 
puneţi capăt unei discordii inutile, concentrându-vă apoi 
atenţia asupra unei modalităţi de rezolvare a problemei 
care a stârnit gâlceava dintre voi. 

- Aceste strategii par a fi bune şi frumoase - ne-a spus o 
femeie la un seminar - dar nu se pot aplica în cazul soţului 
meu. El trebuie să iasă învingător în toate certurile şi 
discuţiile noastre. 

Dacă împărtăşiţi aceeaşi problemă, nu trebuie, să vă 
îngrijoraţi. Vom discuta mai târziu despre metodele prin 
care puteţi încheia - într-un mod abil - o discuţie 
contradictorie. Trebuie să mărturisesc faptul că am 
dedicat un capitol întreg acestui subiect, pentru că este o 
problemă universală. 

PUNEŢI CAPĂT CU DEMNITATE UNEI DISCUŢII 
FĂRĂ SORŢI DE IZBÂNDĂ! 


„N-am auzit niciodată ca, în urma unei dispute 
verbale aprinse, unul dintre interlocutori să adopte 
convingerile celuilalt”. 

THOMAS JEFFERSON 

Ce faceţi în cazul în care negociaţi un contract şi aţi 
ajuns într-un impas? Partea adversă nu se lasă convinsă 
prea uşor şi nici voi nu sunteţi uşor de urnit. Dacă deveniți 
prea insistenţi, s-ar putea să sacrificați tot ce-aţi realizat 
până acum. 

Poate că ar trebui să spuneţi „Să revenim la acest 
aspect!”, trecând astfel abil la o secţiune mai „paşnică” din 
contract, care nu dă naştere unor disensiuni acerbe între 
părţi. Aceste cuvinte sunt cheia prin care puteţi schimba 
subiectul fără să vă schimbaţi însă opinia. Mai târziu, după 
ce aţi detensionat conflictul şi aţi înviorat atmosfera, 
reveniţi la subiectul sensibil şi abordaţi-l încă o dată, 
profitând de data aceasta de nişte circumstanţe favorabile! 

Intr-o zi, m-am lansat într-o discuţie cu colegii mei de 
serviciu despre campania electorală pentru ocuparea 
postului de guvernator al statului nostru. Acuzaţiile pe 
care şi le aruncau partidele implicate erau extrem de 
virulente, învinuindu-se fiecare pentru diverse acţiuni 
murdare. Colegii mei se situau de cealaltă parte a 
baricadei electorale, motiv pentru care discuţia devenise 
incendiară. Unul dintre ei se întoarse spre mine şi mă 
întrebă: 

- Cine crezi că ar trebui ales guvernator? 

Nu aveam deloc de gând să mă implic într-o 
dezbatere sortită eşecului încă de la bun început, aşa că i- 
am răspuns în felul următor: 

- Ignoră-mă complet când este vorba de politică! 

SITUAŢII CONFLICTUALE VERSUS SITUAŢII 
CONCILIANTIE 

„Scopul suprem al comunicării umane este - sau ar 
trebui să fie - reconcilierea. „M. SCOTI PECK 

„A gândi înseamnă a te diferenţia de restul lumii”, 
observa Clarence Darrow. Cu toate acestea, oamenii care 
nutresc o gândire diferită de restul lumii se „agaţă” adesea 


cu disperare de acest mod de a gândi şi nu doresc sub 
nicio formă să-şi revizuiască poziţia. Nu sunt deloc dispuşi 
să cedeze teren în faţa semenilor lor. Zicalele pe care le 
veţi întâlni pe parcursul acestui capitol - precum „Nu-i 
frumos ce e frumos, e frumos ce-mi place mie” - sau 
expresiile de genul „Fiecare cu nebunia lui” sunt 
modalităţi „edulcorate” prin care participanţii la o discuţie 
pot pune capăt unei dispute fără ca unul dintre ei să se 
simtă lezat. 

Am avut privilegiul să particip împreună cu un coleg 
(un alt maestru în arta oratoriei) la un seminar organizat 
de un specialist în domeniul managementului (care avea - 
în momentul acela - peste 80 de ani). Pe parcursul 
discursului, a devenit un fapt cert că acest pionier 
extraordinar nu mai era - din păcate - în deplinătatea 
facultăţilor mintale. Într-o clipă era lucid şi raţional în tot 
ce spunea, ca în momentul următor să înceapă să 
divagheze despre subiecte fără nicio legătură cu temele 
abordate puţin mai devreme. 

La un moment dat, a adoptat o poziţie extrem de 
fermă, care venea însă în contradicţie cu atitudinea pe 
care o afişase câteva clipe mai devreme. Un spectator i-a 
atras atenţia asupra acestei schimbări bruşte de atitudine. 
Oratorul nostru a negat cu vehemenţă că ar fi făcut o 
afirmaţie de acest gen şi s-a simţit ofensat de faptul că un 
participant a avut îndrăzneala să-l provoace. Acesta, 
convins fiind că avea dreptate, a continuat să-şi menţină 
poziţia războinică. 

Prietenul meu, expert în arta negocierilor, considera 
că această încleştare între două voințe de fier nu era 
benefică pentru nimeni dintre cei prezenţi în sală. Niciuna 
dintre părţile combatante nu era dispusă să cedeze, iar 
conflictul lor putea astfel să continue la nesfârşit fără 
niciun folos. Colegul meu se ridică astfel în picioare şi 
spuse pe un ton politicos, dar ferm: 

— Amândoi aveţi dreptate. 

El oferi apoi exemple în favoarea ambelor puncte de 
vedere, punând în final o întrebare-cheie, care îl readuse 


pe oratorul nostru la subiectul discursului său. 

STILUL MASCULIN VERSUS STILUL FEMININ 

„Avem tendinţa de a crede, în mod greşit, că, dacă 
partenerii noştri ne iubesc, vor reacționa şi se vor 
comporta într-un anumit fel - în felul în care reacționăm şi 
ne comportăm atunci când iubim pe cineva. 

JOHN GRAY 

În volumele „Bărbaţii sunt de pe Marte, femeile sunt 
de pe Venus” şi „You Just Don't Understand”, John Gray şi 
Deborah Tannen ne explică într-un stil unic, dar 
extraordinar, de ce cuplurile ajung în cele din urmă să se 
certe. Deoarece bărbații şi femeile au stiluri de 
comunicare diferite, interpretează adesea greşit cuvintele 
rostite de partenerul lor de viaţă. Un bărbat se poate simţi 
jignit atunci când soţia îi spune că este nefericită şi nu 
înţelege că este doar un moment trecător de supărare şi 
tristeţe. O femeie se poate supăra atunci când soţul îi oferă 
sfaturi bine intenţionate în privinţa unui anumit lucru, 
când ea nu-şi doreşte altceva decât un umăr pe care să 
plângă. În ciuda iubirii care uneşte un cuplu, aceste 
neînţelegeri dau naştere unor conflicte traumatizante. 

Dar chiar dacă bărbaţii şi femeile „funcţionează” pe 
frecvenţe diferite, ei pot să înveţe să comunice pe aceeaşi 
lungime de undă. Femeile pot să înveţe - aşadar - că 
nemulţumirea este benefică (John Gray scoate în evidenţă 
faptul că bărbatul compară astfel cerinţele soţiei sale cu 
propriile sale priorităţi şi necesităţi), iar bărbaţii pot să 
înveţe că - atunci când o femeie le semnalează o problemă 
- nu-şi doreşte neapărat ca partenerul ei să o rezolve de- 
ndată, ci este doar o manifestare a dorinţei de a fi 
ascultată şi de a-şi descărca sufletul. Dacă sunteţi implicaţi 
într-o relaţie, vă sfătuiesc să cumpăraţi aceste cărţi. 
Citindu-le şi punându-le în aplicare sfaturile şi exemplele 
pe care vi le oferă, puteţi păstra de-a pururi magia 
căsniciei voastre. 

DIFERENȚELE CULTURALE PRESUPUN 
DIFERENȚE DE 

COMUNICARE 


„Anglia şi America sunt două ţări despărțite de 
aceeaşi limbă. 

GEORGE BERNARD SHA W 

Un expert în arta oratoriei şi a protocolului 
internaţional afirmă că este deosebit de important să ştii 
să respecţi datinile şi obiceiurile culturale ale unei ţări 
străine. După ce a organizat sute de programe şi seminalii 
pe această temă, Sondra (expertul nostru) este încă 
nedumerită şi extrem de şocată de faptul că foarte puţini 
americani ştiu să se comporte în prezenţa unor oameni din 
alte ţări. _ 

— Înainte de a călători în străinătate, în scop de 
afaceri sau de plăcere - spune Sondra - rezervaţi-vă puţin 
timp ca să studiaţi eticheta ţării respective pentru a nu-i 
jigni locuitorii - chiar şi în mod neintenţionat - pentru că le 
încălcaţi (din ignoranță) normele culturale. Manifestaţi 
interes şi toleranţă faţă de grupările etnice din compania 
sau comunitatea voastră! Multe neînţelegeri cu caracter 
etnic se nasc datorită faptului că oamenii cred cu naivitate 
că stilul lor de viaţă este singurul şi cel mai bun din lume. 
Un director al unei companii cu care colaborez a refuzat să 
angajeze o tânără absolventă de facultate, foarte talentată, 
pentru că pe tot parcursul interviului şi-a ţinut privirea 
aţintită în pământ. „N-a vrut deloc să se uite în ochii mei”, 
s-a plâns directorul. „Cum aş putea să am încredere în 
ea?” - a tras el concluzia în mod eronat. Ce nu ştie el este 
că - în unele culturi din Asia - tinerii sunt învăţaţi să li se 
adreseze părinţilor sau oamenilor mai în vârstă ţinându-şi 
ochii aţintiţi în pământ în semn de respect. 

Aşa cum a observat Shaw, cunoaşterea aceleiaşi 
limbi nu vă oferă garanţia că aţi înţeles sau că aţi 
interpretat corect un cuvânt sau un gest. Trebuie să 
înţelegeţi că oamenii sunt diferiţi unii de alţii, iar a fi 
diferit nu înseamnă a fi ciudat. 

Diferenţele nu trebuie să se transforme în 
neînţelegeri. Evitaţi conflictele cu ajutorul expresiilor 
subtile sau al zicalelor moştenite din bătrâni, de o 
inteligenţă şi o savoare aparte! Nu uitaţi că nu trebuie să 


deveniți duşmani doar pentru că nu împărtăşiţi părerea 
semenilor voştri! 

PLAN DE ACŢIUNE 

Aţi rezervat parcul din apropiere pentru aniversarea 
celor 50 de ani de căsnicie a părinţilor voştri. Aranjaţi deja 
mesele, panglicile şi baloanele colorate, când o altă familie 
îşi face apariţia, spunând că ei sunt cei care au rezervat 
parcul pentru petrecerea de absolvire a fiului lor. Vă acuză 
că aţi pus stăpânire fraudulos pe locul respectiv şi vă 
ameninţă că vor chema poliţia ca să vă alunge de acolo. Ce 
faceţi? 

CUVINTE 

CONCILIANTE 

Evitaţi cearta. 

„Suntem convinşi că putem rezolva această 
problemă. 

Creați o atmosferă plăcută, evitând astfel un conflict 
inutil. 

„Să vedem dacă putem găsi pe undeva mai multe 
mese!" 

Folosiţi pluralul colectiv „noi”, lucru care vă ajută să 
dezamorsaţi conflictul. 

„Vom încerca să vedem mai târziu cine este 
responsabil pentru această  încurcătură nefericită. 
Deocamdată, însă...” 

CUVINTE 

CONFLICTUALE 

Vă lansați într-o ceartă. 

„Stati un moment! Avem aceleaşi drepturi asupra 
parcului ca şi voi”. 

Creați o atmosferă tensionată şi continuaţi cearta. 

Ar fi trebuit să veniți mai devreme dacă doreaţți să 
puneţi mâna pe locul ăsta”. 

Folosiţi numai pluralul „voi”, lucru care îi înfurie şi 
mai tare. 

„Dacă voi credeți că puteţi să daţi buzna peste noi şi 
să ne alungaţi, vă înşelaţi ”. 

Vă uniţi eforturile ca să obţineţi acelaşi lucru. 


„Să vedem cum ne distribuim locurile pentru ca toată 
lumea să fie mulţumită. In fond, vrem cu toţii acelaşi 
lucru”. 

Vă menţineţi poziția războinică şi îi transformați în 
duşmani veritabili. 

Nu-mi vine să cred. Cum se poate aşa ceva? Plănuim 
această aniversare de luni de zile. Cum au încurcat 
lucrurile atât de tare?” 

„TACTUL ESTE ARTA DE A-ŢI SPUNE PUNCTUL 
DE VEDERE FĂRĂ SĂ-ŢI FACI DUȘMANI”. 

Autor anonim 

— Capitolul 6 - 

Numele jocului 

Vreţi să ştiţi ce trebuie să faceţi dacă cineva încearcă 
să vă manipuleze în mod deliberat? 

Una dintre legile artei negocierilor spune că „O 
tactică recunoscută nu mai este deloc eficientă” Dacă 
surprindeţi pe cineva care încearcă să vă submineze, 
eliminaţi-i strategiile murdare scoţându-le la iveală! 

De acum încolo, ori de câte ori simţiţi că o persoană 
adoptă un joc necinstit, daţi cărţile pe faţă pentru ca jocul 
să înceteze! încercaţi să vă detaşaţi spiritual de situaţia 
respectivă, descoperiţi ce se întâmplă şi apoi spuneţi 
deschis ce aţi observat! 

DAŢI CĂRŢILE PE FAŢĂ! 

„Îmi distrug duşmanii transformându-i în prieteni”. 

ABRAHAM LINCOLN 

Arta  Conversaţiei Fu presupune subtilitate, nu 
brutalitate. Scopul nostru este să neutralizăm, nu să 
distrugem duşmanii, scoțând la iveală jocurile murdare pe 
care le folosesc. 

Soţul meu dorea la un moment să cumpere o maşină. 
După mai multe vizite făcute distribuitorilor de maşini, a 
găsit exact ce căuta. Se pregătea să semneze contractul 
când vânzătorul îi spuse: 

- Mă întorc imediat. Trebuie să verific dacă acesta este 
preţul corect al maşinii. 

După aproape 20 de minute de aşteptare, soţul meu 


şi-a dat seama că vânzătorul se transformase din 
personajul pozitiv în personajul negativ. Probabil că 
observase cât de mult îşi dorea Les maşina, aşa că se 
hotărâse să-l lase să fiarbă în suc propriu. Vânzătorul miza 
pe ideea că - datorită faptului că Les nu ştia dacă 
directorul avea sau nu să încheie contractul - devenea 
nerăbdător, fiind dispus apoi să plătească un preţ mai 
mare. 

Cu siguranţă, aceasta era intenţia vânzătorului. Se 
întoarse în cele din urmă, cerându-şi scuze pe un ton cât 
se poate de fals. 

- îmi cer mii de scuze că a durat atât de mult. Am 
încercat să duc muncă de lămurire cu şeful meu, dar 
insistă să vindem maşina cu 16.000 $. Spune că - şi aşa - 
vă oferim un preţ extrem de avantajos, motiv pentru care 
nu putem să-l mai coborâm. 

Soţul meu şi-a dat imediat seama de jocul murdar pe 
care îl făcea vânzătorul. Dar, pentru că nu dorea să-şi facă 
un duşman, ci doar să-şi susţină punctul de vedere, spuse 
pe un ton calm, dar ferm: 

- Ştiu că aveţi autoritatea să stabiliţi preţurile 
produselor sau serviciilor pe care le prestaţi. Dar, dacă 
doriţi să vindeţi maşina, sunt gata să semnez contractul 
pentru suma de 14.500 $. Dacă nu, voi căuta în altă parte. 

Vânzătorul acceptă preţul iniţial, bombănind fără 
încetare că va fi penalizat de şeful său pentru afacerea 
încheiată. Ştia, însă, că fusese prins cu mâţa-n sac. 

DEJUCAŢI PLANURILE NECINSTITE! 

„Răbdarea nu este nicicând mai importantă ca 
atunci când sunteţi pe punctul de a o pierde. AUTOR 
ANONIM 

Ce faceţi atunci când oamenii vă constrâng să luaţi o 
decizie? Ei speră că - luând o hotărâre în grabă - veţi face 
concesii pe care, în mod normal, nu le-aţi face. Le puteţi 
dejuca planurile spunându-le: „Doar n-ai de gând să mă 
grăbeşti în această privinţă, nu?” Fireşte că nu! 

Într-o zi, înainte de începerea unui seminar, o femeie 
m-a abordat şi mi-a spus: 


- M-am înscris la acest curs, pentru că mă bate gândul 
să-mi dau demisia din postul pe care îl ocup în prezent. 
Lucrez la o firmă de avocatură, deţinută de un tată şi un 
fiu. Domnul Murphy senior îmi cere să pregătesc un 
maldăr de facturi ca 15 minute mai târziu domnul Murphy 
junior să vină la biroul meu şi să-mi spună să aşez în 
ordine câteva dosare juridice. O oră mai târziu, domnul 
Murphy senior se înfurie că facturile sale nu sunt trimise la 
destinaţie. Între timp, domnul Murphy junior vrea să ştie 
unde sunt dosarele sale. Nu mai suport! O să înnebunesc 
în curând! 

Am sfătuit-o să se detaşeze de situaţia respectivă 
pentru a o analiza obiectiv. 

- Ce se întâmplă de fapt acolo? i-am sugerat eu să se 
întrebe. 

- Eu sunt la mijloc, pe post de „sandviş”, observă ea 
după câteva clipe de gândire. 

- Atunci, atrage-le atenţia asupra acestui lucru! Data 
viitoare, când îţi vor mai încredința o sarcină care vine în 
conflict cu alta primită ceva mai devreme, spune-le ce te 
supără! Nu mai suferi în tăcere şi nici nu mai lua decizii 
pripite care te fac să te consumi Spune-le politicos, dar 
ferm: „Vă rog să nu mă mai faceţi «sandviş»! Tatăl sau fiul 
dumneavoastră mi-a cerut să lucrez la un alt proiect. Dacă 
sunteţi amabili să vă puneţi de acord care dintre aceste 
proiecte constituie o prioritate, voi fi fericită să mă apuc de 
treabă”. 

IRITARE VERSUS RĂBDARE 

„Răbdarea este partenerul înțelepciunii. 
SFÂNTUL AUGUSTIN 

În timpul unui seminar, un barman ne-a mărturisit că 
misiunea cea mai dificilă căreia trebuie să-i facă față este 
aceea de a-i refuza pe cei care Îi solicită băuturi gratuite. 

- îmi pierdeam adesea răbdarea pentru că mă trezeam 
asaltat de tot soiul de pomanagii. Acum, după seminariile 
dumneavoastră, când mă aflu în situația mai sus 
menţionată, iar cineva încearcă să mă convingă să-i dau o 
băutură de pomană, îi răspund în felul următor: „Doar nu- 


mi ceri o băutură pe gratis, nu-i aşa?” Sau dacă minorii 
încearcă prin tot felul de subterfugii să mă convingă să le 
servesc băuturi alcoolice, îi dezarmez spunându-le: „Doar 
nu vreţi să-mi pierd slujba pentru că vând băuturi alcoolice 
minorilor, nu?” Acum, pentru că ştiu cum să abordez 
problema, nu mai cad victima tensiunii inutile ori de câte 
ori cineva încearcă să obţină de la mine o bere pe gratis. 

- Şi noi punem în practică acest procedeu al dejucării 
planurilor nu tocmai cinstite, interveni un poliţist. „Doar 
nu încercaţi să mituiţi un ofiţer de poliţie, nu-i aşa?” este 
întrebarea care îi dezarmează pe loc pe toţi cei care au de 
gând să apeleze la o stratagemă murdară ca să scape 
basma curată. 

Aţi avut vreodată neşansa să fiţi purtătorul unei veşti 
proaste? Vi s-a întâmplat ca destinatarul acestui mesaj de 
rău augur să-şi verse nervii pe voi, pentru că i l-aţi adus la 
cunoştinţă, chiar dacă nu sunteţi vinovaţi de producerea 
nefericitului eveniment? Aţi vrea să ştiţi cum puteţi să 
preveniţi acest lucru? 

Adoptaţi o atitudine care să spună „Dar de ce îţi verşi 
nervii pe mine?” Daţi din umeri, afişaţi o privire inocentă, 
care să sugereze întrebarea - „De ce m-ai ales pe mine ca 
să te răcoreşti?” - şi rostiţi pe un ton cât se poate de jalnic: 
„Hei, nu împuşca solul!” 

„Mânia este o nebunie trecătoare”, observa marele 
poet şi scriitor satiric Horaţiu. Oamenii vor înceta să vă 
copleşească cu mânia lor dacă îi veţi ajuta să-şi 
conştientizeze nebunia. Vă vor spune în cele din urmă: 
„Da, ştiu. Nu este cinstit să dau vina pe tine. Dar vestea pe 
care mi-ai adus-o a fost picătura care a umplut paharul”. 
Sau îşi vor cere iertare, spunându-vă: „Imi pare rău că m- 
am răzbunat pe tine, dar vestea asta a picat în cel mai 
nepotrivit moment din lume”. 

EVITAŢI GÂLCEVI LEI 

„Nu vă luptaţi cu forțele potrivnice! Folosiţi-le în 
favoarea voastră!” 

R. B UCKMINSTER FULLER 

Ca să-l parafrazăm pe Bucky Fuller, am putea să 


spunem că nu trebuie să ne luptăm cu forţele potrivnice, ci 
să le dejucăm planurile. Vi s-a întâmplat vreodată să faceţi 
o călătorie lungă împreună cu familia? Aţi pornit la drum 
ca familia Walton (familia care deţine şi controlează lanţul 
de magazine Wal-Mart, n.tr.) ca să sfârşiţi ca familia 
Simpson (familia protagonistă a faimosului serial de 
desene animate Familia Simpson, n.tr.)? Dacă toată lumea 
începe să vocifereze, nu vă lăsaţi cuprinşi de mânie, ci 
încercaţi să potoliţi spiritele cât mai raţional cu putinţă! 
„Cu toţii suntem obosiţi şi nervoşi pentru că stăm îndesaţi 
în maşina asta de peste patru ore. Dar vom ajunge la hotel 
în câteva minute. Până atunci, să ne purtăm civilizat!” 

O femeie ne-a oferit povestea ei. 

— Eu şi logodnicul meu am creat o variantă a acestui 
joc pentru a ne salva relaţia. La începutul poveştii noastre 
de iubire, el mă întreba foarte multe lucruri referitoare la 
prietenii pe care i-am avut înaintea lui. Devenea extrem de 
gelos. Apoi, eu mă supăram pentru că aducea în discuţie 
subiecte despre care oricum nu doream să vorbesc. Aceste 
sâcâieli aparent nesemnificative amenințau să distrugă 
iubirea dintre noi. Luna trecută, am hotărât să nu mai 
vorbim despre oamenii care ne-au fost cândva prieteni. Ne 
înţelegem mult mai bine astăzi, pentru că nu mai pomenim 
de prietenele sau prietenii de altă dată. Dacă ne întâlnim 
cu o persoană care a însemnat ceva în viaţa noastră, ne 
uităm unul la altul, spunându-ne din priviri: „Poveste 
veche”. Aceste două cuvinte ne împiedică să ne reluăm 
obiceiul de a ne sâcâi inutil. 

Aţi auzit probabil zicala populară care spune: „Dacă 
nu învăţăm din trecut, suntem condamnaţi să-l repetăm”. 
Acest cuplu nu numai că a învăţat din poveştile trecutului, 
dar a înţeles că - dacă nu-l dezvăluie - va fi „condamnat să- 
l repete”. 

DAŢI GLAS CELOR MAI ASCUNSE GÂNDURII 

„Înţelepciunea este singurul zid care ne 
desparte de întunericul de nepătruns. „MARK VAN 
DOREN 

Poate că cel mai bun exemplu al conceptului de 


dezvăluire a jocurilor ascunse ne-a fost oferit de 
cunoscutul prezentator de radio, Karl Haas. Haas este 
gazda emisiunii „Adventures în Good Music”, transmisă de 
foarte multe posturi de radio. Vocea puternică a lui Haas 
este, prin esenţa ei, un instrument de o frumuseţe rară, 
bogată în tonalități şi rezonanţe unice, de o măreție 
covârşitoare, o adevărată „semnătură” orală. 

Haas a venit în Hawaii acum câţiva ani ca să prezinte 
un concert pentru numeroşii săi fani. Sala de spectacol era 
înţesată de ascultătorii lui fideli, nerăbdători să-şi vadă 
eroul de la radio în came şi oase. Întunericul se aşternu 
peste marea de spectatori, scena fu inundată într-o 
cascadă de lumină, publicul începu să aplaude frenetic şi 
iată apăru - spre uimirea mulţimii de spectatori - un Karl 
Haas foarte mic! 

Publicul amuţi instantaneu. Eroul nostru mai avusese 
parte de reacţii asemănătoare, motiv pentru care îşi 
pregătise un răspuns de o savoare aparte. Cu o licărire 
ştrengară în ochi, făcu o reverență în faţa publicului, 
mărturisindu-i: „Mc/ eu n-am ştiut cum arătaţi!” 

Spectatorii izbucniră într-un râs nebun. Talentul lui 
extraordinar de a transforma o situaţie penibilă într-o 
situaţie comică i-a câştigat simpatia tuturor celor prezenţi 
în sală. Frumuseţea replicii lui Haas - specifică Artei 
Distracţiei Fu - constă în faptul că a dat glas - într-un mod 
cât se poate de hazliu şi spiritual - celor mai tainice 
gânduri ce-i animau pe spectatori. 

Această tehnică de a rosti ce nu se poate rosti se 
dovedeşte deosebit de eficientă în cazul copiilor. Îmi 
amintesc şi acum prima vizită a fiilor noştri la dentist, o 
vizită pe care au făcut-o fără prea mare tragere de inimă. 
Doctorul i-a întâmpinat prietenos, s-a lăsat în genunchi în 
faţa lor ca să fie la acelaşi nivel cu ei şi le-a spus: 

- Sunt convins că nu vă doriţi sub nicio formă să vă 
aflaţi aici, nu-i aşa? 

Copiii mei au făcut ochii mari, pentru că doctorul 
oglindise gândurile şi sentimentele lor cele mai tainice. 

- De fapt, sunt convins că tot ce vă doriţi este să vă 


năpustiţi afară şi să fugiţi cât vă ţin picioarele. Am 
dreptate? 

Dădură din cap amândoi deodată în timp ce medicul 
continua să dea glas temerilor lor. Câteva minute mai 
târziu, îl luară pe doctor de mână şi intrară în cabinetul de 
consultaţie, mulţumiţi că medicul le înţelesese teama şi îi 
ajutase să treacă peste ea. 

PLAN DE ACŢIUNE 

Sunteţi prima femeie care lucrează într-o echipă 
alcătuită numai din bărbaţi, ce profită de orice ocazie ca să 
vă tachineze. Unii vă aruncă glume de un gust îndoielnic; 
alţii vă încredinţează misiuni extrem de dificile numai ca 
să vadă dacă vă descurcaţi. Ce faceţi în acest caz? 

CUVINTE CUVINTE 

CONFLICTU ALE CONCILIANTE 

Vă lăsaţi prinsă în jocul lor Recunoaşteţi jocul pe 
care îl murdar şi vă enervaţi de fiecare abordează şi 
hotărâți să vă dată. păstraţi calmul. 

„Daţi dovadă de un „Este vorba doar de încălcarea 
comportament infantil. De ce teritoriului lor. Dar voi reuşi 
nu vă maturizaţi odată?” să-i ţin în frâu, fără îndoială”. 

Vă lăsaţi intimidată de sunteţi ferm hotărâtă să nu 
strategiile lor nu tocmai deveniți victima lor. 

cinstite. „Am multe lucruri de dăruit şi 

„Nu ştiu cât voi mai putea am irosit foarte mult timp 
şi Suporta. A început să-mi fie bani ca să mă pregătesc 
pentru teamă să mă mai duc la slujba asta. N-am de gând 
să serviciumă las intimidată de ei. 

Vocea vă trădează teama faţă Le puteţi vorbi pe un 
ton calm, de colegi, lucru care le asigură dar îndrăzneţ, 
lăsându-i să victoria finală. IÎnţeleagă faptul că ştiţi de 

„Pot să-mi fac datoria la fel de glumă. 

bine ca voi. De ce trebuie să „Doar nu mă puneţi la 
creaţi o atmosferă atât de incercare, nu?” 

tensionată?” 

Daţi cărţile pe faţă, încercaţi să vă apăraţi, ceea ce 
dezvăluindu-le faptul că sunteţi îi determină să se umfle şi 
mai conştientă de jocul lor şi nu vă mult în pene. lăsaţi 


uşor păcălită. 

„Haideţi, măi, băieţi! mai „Mă verificaţi, aşadar?! M- 
am lăsaţi-mă în pace! De ce nu vă gândit eu că veti dori să 
vă vedeţi de treaba voastră ca să-mi convingeti dacă 
«domnişoara» văd şi eu de-a mea?” este aptă pentru slujba 
asta”. 

„ADEVĂRATA ARTĂ A CONVERSAŢIEI NU ESTE 
NUMAI SĂ SPUI CEEA CE TREBUIE SĂ SPUI LA 
MOMENTUL POTRIVIT, CI ŞI SĂ  PĂSTREZI 
TĂCEREA ATUNCI CÂND ESTE CAZUL”. 

Dorothy Nevill 

— Capitolul 7 - 

Folosiţi din când în când „cleiul pentru limbă”! 

Un tricou fabricat în Vermont a devenit celebru 
pentru sfatul pe care ni-l oferea: „NU VORBIŢI DECÂT ÎN 
CAZUL ÎN CARE PUTEŢI ADÂNCI TĂCEREA!” Un sfat 
înţelept, nu-i aşa? 

Este greu să nu spui nimic atunci când ţi s-a făcut o 
nedreptate. Simţi nevoia să-i atragi atenţia persoanei care 
a comis-o, pentru a-şi asuma responsabilitatea. „Vorbiţi 
sub imperiul mâniei” - spune Henry Ward Beecher - „şi 
veţi avea parte de cel mai bun discurs pe care îl veţi 
regreta!” Acest capitol vă va învăţa cum să folosiţi „cleiul 
de limbă” ca să nu aveţi necazuri mai târziu. 

TACTUL VĂ SCUTEŞTE DE SITUAŢII PENIBILE 

„Este mai bine să-ţi înghiți cuvintele decât să fii 
nevoit să le mănânci mai târziu. „FRANKLIN D. 
ROOSEVELT 

Un participant la seminariile mele a izbucnit într-un 
râs zgomotos atunci când le-am oferit cursanților citatul lui 
Roosevelt. Cunoştea prea bine tâlcul acestor cuvinte, 
pentru că simţise pe pielea lui ce înseamnă să spui un 
lucru fără să te gândeşti înainte dacă este oportun sau nu 
să-l spui. 

— La o întâlnire - şi-a început povestirea eroul nostru 
- după primele momente stânjenitoare de prezentare şi 
introducere, am descoperit că partenera mea locuise în 
acelaşi oraş ca mine. Ea m-a întrebat atunci dacă o 


cunoşteam pe doamna Walford, întrebare la care i-am 
răspuns automat, fără să mă gândesc: „Cotoroanţa aia 
bătrână? A fost profesoara mea de engleză la liceu”. I-am 
explicat că uram orele ei de engleză, iar ea mă pica la 
fiecare examen. Am observat prea târziu expresia ciudată 
de pe chipul fetei, iar după ce mi-am terminat în cele din 
urmă expunerea, mi-a spus pe un ton aproape neutru: 
„Doamna Walford este mama mea vitregă”. Vaaai! Seara 
noastră s-a stricat definitiv din acel moment şi parcă nu se 
mai termina. 

Ce bine ar fi fost dacă tânărul nostru l-ar fi citit pe 
Oscar Wilde înainte de a se duce la întâlnire! Wilde 
realizează o descriere extraordinară a unuia dintre 
personajele sale: „Ştia momentul psihologic critic, când nu 
trebuia să spună nimic”. Aşadar, înainte să deschideţi 
gura, întrebaţi-vă dacă ceea ce vreţi să spuneţi nu se va 
întoarce împotriva voastră! Dacă există chiar şi cea mai 
mică şansă să se întâmple acest lucru, înghiţiţi-vă definitiv 
cuvintele! 

TĂCEREA ESTE UN INSTRUMENT DIPLOMATIC 

„Un diplomat este cel care se gândeşte de două 
ori înainte de a se hotări să tacă. „AUTOR ANONIM 

Să luăm ca exemplu un interviu pentru ocuparea unui 
post vacant ca să ilustrăm când şi de ce este înţelept să 
păstrăm tăcerea! Imaginaţi-vă că cel care vă intervievează 
vă întreabă dacă v-aţi înţeles bine cu fostul vostru director! 
Să presupunem că motivul pentru care aţi demisionat din 
postul acela îl constituie tocmai neînțelegerile pe care le- 
aţi avut cu directorul companiei respective! 

Dacă veţi începe să vorbiţi urât de fostul vostru şef, 
indiferent dacă aveţi sau nu dreptate, vă va arunca într-o 
lumină extrem de proastă. Căci - aşa cum observa Will 
Durant - „Să vorbim urât despre alţii este un mod necinstit 
de a ne lăuda pe noi înşine”. Chiar dacă cel care conduce 
interviul este de acord cu observaţiile voastre, îşi va face o 
părere proastă despre voi, considerându-vă indiscreţi. Se 
va întreba dacă într-o bună zi nu veţi face observaţii la fel 
de depreciative şi la adresa lui. Căci - aşa cum era scris 


într-o broşură bisericească - „Cel care îţi bârfeşte pe 
cineva la ureche te va bârfi şi pe tine”. 

În acest caz, tăcerea este într-adevăr o faţă plăcută a 
vitejiei. Vitejia este definită ca fiind „tăria spiritului sau a 
sufletului care îi înlesneşte unei persoane oportunitatea de 
a întâmpina pericolul cu fermitate” Acţionaţi, aşadar, cu 
integritate! Nu cedaţi impulsului de „a vorbi murdar” Nu 
veţi câştiga respectul nimănui dacă veţi arunca cu noroi 
asupra unui fost angajator. Dacă trebuie să spuneţi ceva, 
încercaţi s-o faceţi într-un mod cât mai constructiv cu 
putinţă! Rezumaţi totul prin a spune „Am învăţat foarte 
multe lucruri de la el/ea”! Această afirmaţie este - fără 
îndoială - adevărată şi reprezintă o modalitate elegantă de 
a vă exprima sentimentele. 

PĂSTRAŢI TĂCEREA! 

„Tăcerea este rezervorul puterii. 

DIN ÎNVĂŢĂTURILE ARTEI CONVERSAŢIEI FU 

Vreţi să ştiţi care sunt beneficiile tăcerii? 

Dacă cineva se încăpăţânează într-o anumită privinţă, 
o clipă de tăcere urmată de întrebarea „Şi ce sugerezi?” 
constituie o modalitate de a-ţi convinge interlocutorul să 
asculte şi punctul tău de vedere. 

Cu mulţi ani în urmă, am primit o invitaţie din partea 
Universităţii California din Los Angeles să prezint un 
seminar despre concentrare. Am sosit la hotel cu o seară 
înaintea evenimentului şi am cerut cutia cu foi volante pe 
care trebuia să o primesc acolo. După o lungă căutare, 
personalul hotelului mi-a spus că nu sosise nicio cutie. 
Singura soluţie era să refac materialul pentru seminar şi 
să-l multiplic în seara aceea. 

Nu existau încă centre de copiere cu un program de 
lucru de 24 de ore, aşa că mă aflam într-o situaţie 
disperată. La un moment dat, am zărit în fugă un computer 
şi un Xerox la recepţia hotelului. Le-am explicat 
funcţionarilor situaţia, rugându-i să mă lase să le folosesc. 
Am promis să am mare grijă de ele, oferindu-le şi o sumă 
de bani pentru utilizarea lor. 

Funcţionarii m-au refuzat pe loc. Probabil că intuiţi 


care a fost motivul acestui refuz: 

- Dacă vă lăsăm pe dumneavoastră să folosiţi 
computerul, trebuie să lăsăm pe toată lumea să-l 
folosească. 

Le-am înţeles punctul de vedere. Nu ştiau dacă eram 
sau nu o persoană aptă să le folosească aparatura, aşa că 
le-a fost mai uşor să spună „nu” decât „da”. Eram, însă, 
conştientă de faptul că - dacă aveam să insist - puteam să 
câştig lupta, aşa că am apelat la o strategie imbatabilă. 

- Şi ce soluţie îmi oferiţi? 

Apoi, am tăcut definitiv. 

Funcţionarii au început să se agite de colo până colo 
în timp ce eu păstrăm o tăcere apăsătoare. Atitudinea mea 
i-a obligat să studieze situaţia şi din punctul meu de 
vedere, determinându-i să găsească o soluţie. 

În cele din urmă, au acceptat, spunându-mi: 

— Puteţi să le folosiţi, dar vă rugăm să fiţi foarte 
atentă! 

Şi am fost! 

Am profitat de ocazie ca să-i scriu o scrisoare 
directorului general al hotelului, în care i-am semnalat 
serviciile extraordinare prestate de angajații săi, 
mulțumindu-le tuturor pentru ajutorul pe care mi l-au 
acordat într-o situație disperată. Scrisoarea mea a jucat un 
rol important în acest proces. Nu trebuie să înţelegeţi că 
tăcerea este doar un mijloc prin care puteţi obţine tot ce 
doriţi. Nici pe departe. Ce trebuie să înţelegeţi este că 
aceste întrebări - „Ce soluţie îmi oferiţi?”, „Ce-aţi face 
dacă aţi fi în locul meu?” şi „Cum v-aţi simţi în această 
situaţie?” - urmate de câteva clipe de tăcere dau 
rezultatele scontate dacă vă păstraţi cuvântul dat şi le 
întoarceţi favoarea semenilor voştri. Aceste întrebări îi 
ajută pe cei cărora le solicitaţi sprijinul să vadă lucrurile 
din perspectiva voastră. Puteţi folosi această metodă ca să 
obţineţi tot ce doriţi atâta timp cât recunoaşteţi meritele 
persoanei respective şi nu profitaţi de generozitatea sa. 

Tăcerea se poate dovedi mult mai convingătoare 
decât oricare alt discurs plin de elocvenţă. Dacă aş fi 


abătut asupra funcţionarilor o cascadă de motive pentru 
care trebuiau să mă lase să le folosesc aparatura, le-aş fi 
consolidat rezistenţa. Cu cât aş fi fost mai aprigă verbal, 
cu atât ar fi devenit mai încăpăţânaţi. Insistenţa poate da 
roadele scontate, dar poate fi şi o armă cu două tăişuri. 
Roata care scârţâie este adesea unsă, dar uneori poate fi 
pur şi simplu înlocuită. 

TĂCERE VERSUS VIOLENȚĂ VERBALĂ 

„Tăcerea spune mai multe decât toate cuvintele din 
lume. 

FRANK TYGER 

O participantă la seminariile noastre - de meserie 
fotograf - ne-a împărtăşit succesul pe care l-a repurtat 
punând în practică această strategie. Sue - eroina noastră 
- îşi mutase de curând biroul într-o clădire nouă, urmând 
acum să-l amenajeze cât mai repede cu putinţă pentru 
ceremonia de deschidere. Aşadar, a angajat de două ori o 
firmă de amenajări interioare, care de două ori a anulat 
întâlnirea. Au căzut de acord în cele din urmă să înceapă 
lucrările cu trei zile înainte de marea deschidere. A sosit şi 
ziua cea mare, în care muncitorii de la firma de amenajări 
interioare urmau să înceapă lucrarea la biroul ei. Trecu o 
oră, trecură două şi nu veni nimeni. Primi în cele din urmă 
un telefon de la şeful de echipă, care îi spuse că 
rămăseseră în urmă cu lucrările lor (iarăşi!) şi nu vor 
putea să se apuce de treabă până luni. 

Sue ne-a spus că era gata să renunţe la serviciile lor 
când şi-a adus aminte că cel mai bun demers era să-i facă 
responsabili pentru neseriozitatea lor, punându-le o simplă 
întrebare, urmată de o tăcere plină de semnificaţii. Ea îi 
spuse, aşadar, şefului de echipă că nu mai putea tolera 
încă o întârziere, îl întrebă „Ce-aţi face dacă v-aş amâna o 
şedinţă de fotografie de trei ori?” şi apoi amuţi la telefon. 
Această întrebare îl făcu să înţeleagă faptul că refuzul ei 
de a accepta o altă amânare era perfect îndreptăţit. 

Şeful de echipă încercă încă o dată să-i ofere scuzele 
sale. De data aceasta, Sue îl întrebă: 

- Ce soluţie îmi oferiţi pentru această situaţie nu tocmai 


plăcută? 

Continuă să-i pună întrebări subtile, urmate de clipe 
de tăcere, refuzând să cedeze. În cele din urmă, şeful de 
echipă acceptă să înceapă lucrările de amenjare a biroului 
în ziua stabilită iniţial. 

- înainte de iniţierea în Arta Conversaţiei Fu - spune 
Sue - aş fi cedat presiunii şi nervozităţii create de această 
situaţie imposibilă şi mi-aş fi plâns - probabil - de milă. 
Arta Conversaţiei Fu m-a învăţat în schimb că tăcerea 
poate fi un instrument mult mai valoros decât violenţa 
verbală. Drept urmare, nu le permit oamenilor să mă 
scoată din sărite şi să profite de firea mea uşor 
delăsătoare. 

CÂND TREBUIE SĂ FOLOSIŢI TĂCEREA? 

„Tăcerea este unul dintre argumentele cel mai dificil 
de combătut”. 

AUTOR ANONIM 

Tăcerea este un factor deosebit de important în 
negocieri. Imaginaţi-vă încă o dată că doriţi să obţineţi o 
slujbă, iar cel care vă intervievează vă întreabă la un 
moment dat care sunt pretenţiile voastre salariale! Dacă 
răspundeţi - cu tentă de încercare - „35.000 $?”, 
interlocutorul vostru va înţelege că sunteţi deschişi 
negocierilor. În acest moment, ar putea păstra o clipă de 
tăcere, ar ridica din sprâncene ca şi când nu i-ar veni să 
creadă şi v-ar spune din priviri: „Probabil că glumiţi”. 

În această situaţie, s-ar putea să daţi înapoi şi să 
spuneţi pe un ton mieros: „Dar aş accepta şi 30.000 $ 
pentru că îmi doresc foarte mult acest post” Sau puteţi să 
justificaţi salariul solicitat, spunând: „Acesta era salariul 
pe care îl câştigam şi înainte” sau „Este salariul pe care l- 
aş obţine într-un post similar în cadrul altor companii” 
Nerăbdarea voastră ar putea fi un indiciu că veţi putea fi 
uşor convinşi să acceptaţi o sumă mai mică. 

Dacă, însă, spuneţi pe un ton ferm „Vreau 35.000 $”, 
cererea voastră va fi privită cu aceeaşi fermitate cu care 
aţi pretins-o. Dacă interlocutorul vostru vă supune la test 
printr-o tăcere adâncă, păstraţi-vă atitudinea pe care aţi 


abordat-o până atunci - aceea de statuie imposibil de 
clătinat! Directorii - maeştri ai artei interviurilor - sunt 
conştienţi de faptul că abordarea unei posturi imbatabile, 
greu de clintit chiar şi în momente de stres şi emoție 
excesivă, trădează o tărie de caracter şi o maturitate care 
ar constitui un „activ” de o valoare incontestabilă pentru 
instituţia sau organizaţia pe care o conduc. 

„Cleiul pentru limbă” este - aşadar - unul dintre cele 
mai importante aspecte ale Artei Conversaţiei Fu. 
„Tăcerea este un prieten adevărat, care nu te trădează 
niciodată”, spunea Confucius. Puteţi deveni propriul vostru 
prieten învățând cum să păstraţi tăcerea în situaţii în care 
cuvintele ar produce numai durere şi suferinţă. 

PLAN DE ACŢIUNE 

Faceţi parte din consiliul director al comunităţii în 
care locuiţi şi încercaţi să strângeţi fonduri pentru 
construirea unei piscine. Participaţi la şedinţa lunară, iar 
membrii consiliului director sunt supăraţi pentru că 
preşedintele comitetului nu a trecut la acţiune. Dezbaterea 
despre inerția preşedintelui ia o turnură extrem de 
neplăcută, iar câţiva participanţi aduc în discuţie zvonurile 
care circulă clandestin referitoare la o eventuală ruină şi 
chiar divorţ. Vi se cere părerea în legătură cu integritatea 
persoanei respective. Ce faceţi? 

CUVINTE 

CONCILIANTIE 

Vă gândiţi cu atenţie înainte de a spune ceva ce, cu 
siguranţă, veţi regreta. 

„Vă ajută cu ceva dacă îmi spun şi eu părerea?” 

Acţionaţi cu multă demnitate şi sunteţi precaut în tot 
ceea ce spuneţi. 

„Sunt rezemat în această privință. Nu am cunoştinţe 
referitoare la motivele pentru care şi-a încetat colaborarea 
la proiectul nostru”. 

Schimbaţi cu abilitate subiectul conversaţiei spre o 
tematică mult mai constructivă, determinându-i pe 
participanţi să-şi îndrepte atenţia spre alte probleme 
importante aflate pe agenda de lucru. 


„Nu mai avem decât o jumătate de oră la dispoziţie. 
Să trecem acum la următoarea problemă pe care o avem 
de rezolvaţi'. 

CUVINTE 

CONFLICTUALE 

Vă spuneţi părerea fără să vă gândiţi dacă aceasta va 
aduce prejudicii imaginii persoanei pe care o judecaţi. 

„Cred că a renunţat la acest proiect. Am rămas mult 
în urmă”. 

Vă alăturaţi bârfei generale şi vă aduceţi contribuţia 
la realizarea unei prezentări cât mai nefavorabile a 
preşedintelui comitetului. 

„Am auzit că soția lui s-a mutat din casa lor împreună 
cu cei trei copiii şi cu câinele lor”. 

Vorbiţi în continuare urât despre el, subminându-i 
poziţia. „Nu este demn de încredere. 

Nu pot să-mi dau seama ce-a văzut la el!” 

„NU AM SUFERIT NICIODATĂ DE PE URMA 
LUCRURILOR PE CARE NU LE-AM SPUS". 

Calvin Coolidjje 

— Capitolul 8 - 

Ce spuneţi atunci când nu ştiţi ce să spuneţi? 

Aţi vrea să ştiţi ce trebuie să spuneţi atunci când 
cineva vă atacă verbal? 

În primul rând, este extrem de important să ştiţi ce 
nu trebuie să spuneţi când o persoană vă aruncă o 
observaţie răutăcioasă. Nu încercaţi să vă apăraţi cu 
replica „Nu este adevărat” şi nici nu-i combateţi acuzaţiile, 
spunându-i: „Nu sunt de acord cu tine”! 

De ce? Dacă cineva vă aruncă o lovitură verbală, iar 
voi îi răspundeţi printr-o negare absolută, nu faceţi decât 
să-i întăriţi convingerea că acuzaţiile pe care vi le aduce 
sunt fondate. Dacă cineva vă întreabă „De ce adopţi mereu 
o poziţie defensivă?”, iar voi îi răspundeţi „Dar nu adopt 
deloc o poziţie defensivă”, nu faceţi decât să-i întăriţi 
convingerea că are dreptate. Dacă un individ acuză o 
persoană de sex feminin că este prea emotivă, iar ea îi 
răspunde: „Nu, nu sunt emotivă”, îi oferă - neintenţionat - 


mai multă convingere individului respectiv. 

ÎNCETAŢI SĂ MAI FOLOSIŢI VERBUL „A 
ÎNCETA” I 

„Mintea umană percepe totul ad litteram, neputând 
să se concentreze asupra sensului contrar al unei idei. 

DIN ÎNVĂŢĂTURILE ARTEI CONVERSAŢIEI FU 

Un participant la seminariile mele a protestat 
împotriva acestei idei. 

— Cum este posibil ca un răspuns negativ - de genul 
„Nu este adevărat” - să vină în sprijinul afirmației 
acuzatoare? 

O întrebare de o mie de puncte! Trebuie să înţelegeţi 
că mintea nu percepe sensul contrar al unei afirmaţii. Ea 
percepe exact ce aude. Dacă îi spui să nu facă un anumit 
lucru sau să înceteze să-l mai facă, se produce exact lucrul 
pe care încercaţi să-l evitaţi. Am să vă dau un exemplu cât 
se poate de simplu ca să înţelegeţi modul de funcţionare a 
minţii umane: 

Vă rog să nu vă imaginaţi o cupă plină de îngheţată 
cu fructe şi bomboane fondante, care-ţi lasă gura apă! Nu 
vă imaginaţi râurile delicioase de ciocolată care se 
armonizează perfect cu înghețata de vanilie! încercaţi să 
nu vă gândiţi la frişca pufoasă şi dulce, ornată cu o vişină 
roşie, de o savoare extraordinară! Nu vă imaginati că vă 
puteți înfrupta din aceste arome minunate şi că le puteţi 
savura din plin, delectându-vă astfel papilele gustative! 

Puteţi să nu faceţi aceste lucruri? Mintea se 
concentrează numai asupra imperativului „imaginaţi-vă”, 
ignorând adverbul negativ „nu” De aceea, sportivii de 
performanţă îşi concentrează atenţia numai asupra 
obiectivului pe care doresc să-l atingă. De aceea, 
antrenorii profesionişti le spun elevilor lor: „Mişcaţi-vă 
încet şi sigur!”, în loc de: „Incetaţi să vă mişcaţi atât de 
repede!” De aceea, cântăreții îşi spun că trebuie să cânte 
mai încet, nu să tipe pe scenă. 

Folosiţi numai cuvinte cu sens pozitiv când vă 
adresaţi semenilor voştri sau chiar conştiinţei voastre! 
Dacă un coleg de serviciu vă spune: „Nu te înfuria...!”, iar 


voi îi răspundeţi: „Dar nu sunt furios”, îi veţi da de înţeles 
că sunteţi exact ceea ce negaţi cu vehemenţă. Dacă cineva 
vă acuză că sunteţi o persoană slabă, fără un caracter bine 
conturat, iar voi îi răspundeţi că nu este adevărat, nu 
faceţi altceva decât să-i consolidaţi imaginea pe care şi-a 
făcut-o despre voi. 

Richard Nixon a simţit acest lucru pe pielea lui. Vă 
amintiţi ce a spus în discursul pe care l-a ţinut după cea 
fost acuzat de adversarii săi că a profitat de poziţia pe care 
o obținea pentru a-şi asigura câştiguri personale? într-un 
interviu televizat, a încercat să combată aceste acuzaţii, 
spunând cu vehemenţă: „Nu sunt un escroc”. Încercările 
sale de a respinge această etichetare negativă nu au 
contribuit la îmbunătăţirea imaginii sale publice, ci - 
dimpotrivă - au consolidat-o în ochii multor oameni. 

Acest concept deosebit de important se aplică în 
toate genurile de comunicare. Un prezentator de 
televiziune şi-a încheiat într-o seară emisiunea spunând pe 
un ton puţin dojenitor: „Există o modalitate certă prin care 
puteţi tulbura sufletul oamenilor. Spuneţi-le să nu-şi facă 
grijii” Acest lucru este valabil şi în cazul altor 
comportamente reprobabile. Ce credeţi că se va întâmpla 
dacă îi veţi sfătui pe copiii scandalagii „să nu se mai bată”? 
Ce se va întâmpla dacă veţi încerca să vă recăpătaţi 
sângele rece, spunându-vă: „Nu mă voi lăsa pradă 
lacrimilor” 9 Ce se va întâmpla dacă le veţi spune 
angajaţilor „să nu mai întârzie la serviciu”? 

De acum înainte, abordaţi numai o comunicare 
pozitivă cu cei din jurul vostru, dar şi cu voi înşivă: „Voi 
doi trebuie să învăţaţi să vă respectaţi reciproc”; „îmi voi 
păstra mereu pe buze zâmbetul Monei Lisa”; „De luni, 
trebuie să ajungi la timp la serviciu. Şi când spun «la 
timp», nu mă refer să ajungi la bufet ca să bei o cafea, ci la 
birou, unde trebuie să preiei apelurile telefonice de la ora 
8 fix”. 

RĂSPUNDEŢI LA O ÎNTREBARE CU O ALTĂ 
ÎNTREBARE! 

„Cel mai bun leac pentru mânie este amânarea. 


SENECA 

Aşadar, cum reacţionaţi dacă cineva vă provoacă o 
adevărată furtună sufletească? Aruncaţi pisica înapoi în 
curtea lui, punându-i întrebarea: „Ce vrei să spui cu asta?” 
Farmecul acestei întrebări este faptul că acţionează asupra 
mai multor sfere comportamentale: 

Vă oferă posibilitatea să spuneţi ceva. 

Vă temperează mânia şi vă împiedică să reacţionaţi 
cu violenţă. 

Vă dă şansa să aflaţi ce se ascunde în spatele 
atacului persoanei respective. 

Vă dă timp să vă recăpătaţi sângele rece şi să vă 
adunaţi gândurile pentru a nu spune ceva ce, mai târziu, s- 
ar putea să regretati. 

Vă oferă posibilitatea să daţi un răspuns inteligent, 
nu imatur. 

Se spune că invidia se naşte datorită neînţelegerii 
situaţiei unei anumite persoane. Acelaşi lucru este valabil 
şi pentru mânie. Una dintre „studentele” mele ne-a 
împărtăşit cu amabilitate experienţa ei legată de acest 
concept - de a răspunde la o întrebare cu o altă întrebare. 

— Am folosit această stratagemă zilele trecute şi nici 
măcar nu am fost conştientă de acest lucru. Tot ce ştiu 
este că a mers! 

A continuat apoi să ne explice situaţia neplăcută în 
care s-a aflat. 

- Cu şase luni în urmă, am obţinut o promovare, 
ajungând să controlez activitatea profesională a foştilor 
mei colegi de muncă. Este o misiune destul de delicată, ca 
să mă exprim eufemistic. Vinerea trecută, cu puţin înainte 
de a-mi termina treaba, am primit vizita unuia dintre cei 
mai buni angajaţi ai mei. El a intrat în biroul meu, a închis 
uşa, s-a aşezat pe un scaun şi mi-a spus că eram o şefă 
îngrozitoare. Remarca lui m-a lăsat fără cuvinte. Mă laud 
că îmi cunosc oamenii foarte bine şi ştiu să lucrez cu ei. De 
aceea, am fost tentată să-i spun că îmi dădeam silinţa să 
mulţumesc pe toată lumea, dar mi-am dat seama că aş fi 
încercat doar să mă justific. Aşa că l-am întrebat ce voia să 


spună. „Ei bine” - mi-a răspuns el - „nimeni nu ştie ce se 
întâmplă în firma asta. Nu am mai avut o şedinţă de luni de 
zile”. Am înţeles, aşadar, că lipsa de comunicare era 
motivul supărării lui, aşa că am început să vorbim despre 
soluţiile şi metodele pe care trebuia să le abordăm pentru 
o mai bună informare a personalului, nu despre faptul că 
sunt sau nu o şefă bună. 

IGNORANŢĂ VERSUS ŞTIINŢĂ 

„În spatele fiecărui conflict se ascunde o doză bună 
de ignoranță. 

LOUIS D. BRANDEIS 

Cu puţin timp în urmă, am primit un telefon de la o 
prietenă, care mi-a mulţumit pentru sfaturile pe care i le 
oferisem. 

- Băieţelul meu de 6 ani - şi-a început ea explicaţiile - 
mi-a spus într-o zi că mă urăşte şi că îşi doreşte să nu fiu 
eu mama lui. Îţi închipui cât de tare m-au durut cuvintele 
lui. Primul meu gând a fost să-l cert pentru 
comportamentul lui crud: „Nerecunoscătorule, cum poţi 
să-mi spui asta după tot ce am făcut pentru tine?” Mi-am 
dat însă seama că dojenile mele n-ar fi ameliorat situaţia şi 
mi-am amintit de sfatul pe care mi l-ai dat, de a răspunde 
la acuzaţii cu o întrebare. Aşa că l-am întrebat: „Ce vrei să 
spui?” „Toţi prietenii mei rămân peste noapte la 
petrecerea în pijamale - îmi spuse el printre lacrimi - 
numai eu trebuie să vin acasă. Nu e cinstit”. Descoperind 
astfel motivul supărării lui, i-am explicat că nu putea să 
rămână peste noapte la gazda care organiza petrecerea 
pentru că dimineaţa trebuia să ne trezim devreme ca să 
ajungem la meciul lui de hockey. Aceste patru cuvinte („Ce 
vrei să spui?”) m-au împiedicat să spun ceva ce mai târziu 
s-ar putea să fi regretat şi ne-au ajutat să purtăm o 
conversaţie decentă în loc să ne aruncăm cuvinte 
dureroase. 

CĂUTAŢI SURSA, NU REACŢIONAŢI DOAR LA 
SUPRAFAŢĂ! 

„Ignoranța este un ghinion voluntar. „AUTOR 
ANONIM 


Anecdota pe care am să v-o relatez în cele ce 
urmează vă va ajuta să înţelegeţi mult mai bine de ce este 
important să descoperiţi rădăcinile adânci ale unei situaţii 
problematice. 

O profesoară intră în clasă după un sfârşit de 
săptămână ploios şi descoperi o băltoacă de apă chiar în 
mijlocul clasei. îl chemă pe administrator şi îi explică ce se 
întâmplase. Acesta se întoarse de-ndată cu o cârpă şi 
şterse apa. A doua zi de dimineaţă, scenariul se repetă. 

Când profesoara intră în clasă în cea de a treia zi şi 
văzu o altă băltoacă, îl chemă pe director şi îi spuse: 

- Este a treia zi când găsesc în clasă o baltă de apă. 
Puteţi să rezolvaţi problema? 

Când administratorul veni câteva minute mai târziu, 
nu mai aduse cu el cârpa de curăţat. Profesoara îl întrebă 
cu o privire uimită: 

- Cum ai de gând să ştergi apa? 
- Nici nu am de gând să o mai şterg, răspunse el. Voi 
repara spărtura prin care se scurge apa. 

De prea multe ori, când cineva spune sau face un 
lucru nedrept sau grosolan, oamenii preferă „să şteargă cu 
buretele” Ei reacţionează doar la suprafaţă, nu sondează 
cauzele care au dat naştere problemei respective şi nu 
încearcă să o repare. 

ÎNCERCAŢI SĂ SONDAŢI MINTEA 
OMENEASCĂ! 

„Tactul este, la urma urmei, un proces de sondare a 
minţii omeneşti”. 

SARAH ORNE JEWETI 

Cu câţiva ani în urmă, am participat la o repetiţie 
pentru o nuntă. În mijlocul procesiunii, o domnişoară de 
onoare, în vârstă de 5 ani, a căzut pradă unui acces de 
furie, întrerupând ceremonia. Mama ei o scoase afară în 
speranţa că o va linişti. 

Câteva minute mai târziu, când s-au întors în 
biserică, fetiţa a făcut din nou o criză de isterie. Mama - 
vădit stânjenită - pendula între dorinţa de a-şi păstra 
cumpătul pentru a găsi o cale onorabilă de a ieşi din 


această situaţie penibilă şi dorinţa de a-şi plesni fiica în 
speranţa că astfel îşi va veni în fire. Niciunul din aceste 
moduri de abordare a problemei nu a dat rezultatele 
scontate, iar copilul a continuat să-şi menţină poziţia 
războinică. 

Mirele şi mireasa erau pe cale de a-şi pierde 
răbdarea, când bunica fetiţei o întrebă: 

— Lisa, tu ai dormit astăzi? 

Fetiţa dădu din cap în semn că nu. Acesta era, 
aşadar, motivul pentru comportamentul ei isteric. Bătrâna 
a înţeles imediat că fetiţa obosită şi suprasolicitată avea 
nevoie de odihnă, nu de ceartă. Ea îşi luă nepoţica în 
braţe, o duse într-o strană din biserică şi începu să-i 
fredoneze un cântec de leagăn. Fetiţa adormi în câteva 
minute. 

Eram încântată de modul înţelept în care a reuşit 
bunica să detensioneze o situaţie stresantă. Mama ei a 
reacţionat doar la comportamentul fetiţei, încercând cu 
disperare „să-l şteargă cu buretele”, numai ca acesta să-şi 
facă din nou apariţia. Sondându-i însă sufletul, încercând 
să înţeleagă ce se petrece în capul micuţei, bunica a intuit, 
în cele din urmă, ce se întâmplă cu nepoţica ei şi a acţionat 
în consecinţă. Este exemplul perfect al modului prin care 
se poate repara o spărtură şi elimina o baltă de apă. 

Aşadar, dacă cineva dă dovadă de un comportament 
dubios, aveţi mai multe soluţii. Vă puteţi plânge de situaţia 
respectivă sau puteţi pune întrebări. Puteţi descoperi 
cauza problemei, punând simple întrebări, de genul: „De 
ce crezi asta?” sau „Ce vrei să spui cu asta?” Ele vă ajută 
să identificaţi cauzele unui comportament îndoielnic, pe 
care apoi îl puteţi corecta. 

PLAN DE ACŢIUNE 

Imaginaţi-vă că aţi avut o zi obositoare la serviciu! 
Nu vă gândiţi decât cum să ajungeţi mai repede acasă, să 
vă aruncaţi pantofii din picioare şi să vă bucurati de puţină 
linişte şi pace. Dar de cum intraţi în casă, vă daţi seama că 
partenerul de viaţă este supărat. La masă, îl/ o întrebaţi ce 
s-a întâmplat, iar acesta/aceasta izbucneşte în trombă: „Nu 


ne mai distrăm deloc”. Aceasta este picătura care a umplut 
paharul şi nu ştiţi cum să reacţionaţi. 

CUVINTE 

CONCILIANTE 

Incercaţi să aflaţi ce se întâmplă în realitate. 

„Ce vrei să spui?” 

Alegeţi calea înţeleaptă şi încercaţi să vă informaţi. 

„De ce spui asta, iubito/ iubitule?” 

Evitaţi un conflict verbal, încercând să nu vă apăraţi. 

„Ce te face să crezi asta?” 

Incercaţi să aflaţi cauzele acestei izbucniri violente, 
reparând apoi „spărtura”. 

„Aşadar, Barb şi Bill iau lecţii de dans şi... 

CUVINTE 

CONFLICTUALE 

Puteţi să negaţi sau să sprijiniți afirmaţia printr-un 
„Da, aşa e „sau „Nu, nu ne mai distrăm deloc”. 

„Am fost la țară weekend-ul trecut”. 

Puteţi să daţi un răspuns necugetat şi pripit. 

J) ar ne plimbăm mai mult decât alte cupluri". 

Încercaţi să dovediţi că afirmaţia sa este nefondată, 
ceea ce duce la declanşarea unui conflict verbal. 

j) ar nu te-am scos în oraş zilele trecute şi nu te-am 
dus la filmul pe care doreai să-l vezi?” 

Puteţi reacţiona superficial, pierzând din vedere 
aspectele importante. 

„Uite ce e, lucrez 50 de ore pe săptămână. Nu mai 
am nici timpul şi nici energia necesare ca să ies în oraş şi 
să mă distrez 

„MISIUNEA NOASTRĂ NU ESTE ACEEA DE A 
ARUNCA VINA ASUPRA TRECUIULUI, CI DE A 
ÎNDREPTA CURSUL VIITORULUI”. 

John F. Kennedy 

— Capitolul 9 - 

Găsiţi soluţii, nu greşeli! 

Aţi participat vreodată la o discuţie care s-a 
transformat în cele din urmă într-o critică vehementă la 
adresa unei persoane sau a unui grup de persoane? Nu 


este prea plăcut, nu-i aşa? 

Una dintre „cursantele” noastre ne-a spus că doar cu 
câteva zile în urmă participase la o discuţie de acest gen. 

— Şeful nostru organizase şedinţa lunară cu toţi 
angajaţii săi ca să ne ceară rapoartele referitoare la 
bugetul realizat. Contabilul nostru a mărturisit fără 
tragere de inimă că nu avea rapoartele. Şeful nostru a 
întrebat care era motivul nerealizării lor. Contabilul a spus 
că nu era vina lui; departamentul de marketing nu-i 
trimisese sumele finale. Directorul de marketing a 
intervenit imediat în discuţie, spunând că nu el este 
responsabil pentru această întârziere; aşteptase toată 
săptămâna procesarea datelor. Persoana însărcinată cu 
procesarea datelor a spus - la rândul ei - că primise actele 
doar cu câteva zile în urmă, dar nu a putut să le trimită 
mai departe pentru că şeful ei era plecat din oraş... iar 
discuţia s-a derulat în felul acesta la nesfârşit. 

OPRIȚI OSTILITĂŢILE CU UN SIMPLU GEST AL 

MÂINII! 

„Priviţi problemele ca şi când ar fi nişte gropi în 
pământ! Puteţi să le adânciţi sau puteţi să sondaţi noi 
teritorii. „AUTOR ANONIM 

Trebuie să înţelegeţi şi să acceptaţi faptul că 
certurile nu au valoare constructivă. Dacă vă aflaţi în 
pragul unui război verbal, ridicaţi mâna şi împiedicaţi 
declanşarea lui, spunând: „Să nu ne certăm!” 

De ce trebuie să folosim acest gest al mâinii? Pentru 
că este cel mai eficient mod prin care putem atrage 
atenţia. Dacă toată lumea vorbeşte deopotrivă, nimeni nu 
poate să audă vocea raţiunii. Ridicarea mâinii - aşa cum 
procedează poliţiştii ca să oprească traficul intens de 
maşini - este un semnal general valabil prin care oamenii 
înţeleg că trebuie să înceteze să spună sau să facă un 
anumit lucru. În lumea sportivă există un alt semnal prin 
care sportivii înţeleg că au dat dovadă de un 
comportament indisciplinat. Antrenorii şi căpitanii de 
echipă cer o pauză prin T-ul pe care îl realizează cu 
ajutorul mâinilor, semn prin care sugerează încetarea 


partidei. 

Indreptaţi cursul discuţiei spre un teren mult mai 
important, cum ar fi - de exemplu - găsirea unor soluţii! 
„Am putea să ne petrecem toată ziua certându-ne din 
cauza motivelor pentru care nu am efectuat rapoartele 
pentru buget, dar asta nu ne va ajuta cu nimic. Cred că ar 
fi mult mai bine dacă ne-am apuca de treabă şi le-am 
termina astăzi”. j 

Un consilier municipal a spus cândva: „In mod 
normal, sunt de acord cu acest lucru, dar nu este oare 
timpul să stabilim o dată pentru totdeauna cine poartă 
responsabilitatea pentru asta? Țara noastră a trecut recent 
printr-un scandal financiar care i-am cam şifonat imaginea 
pe scena politică internațională. Dacă nu spunem cine este 
vinovat pentru delapidarea fondurilor, vom suporta cu toţii 
consecinţele”. 

Această personalitate publică a adus în discuţie un 
aspect extrem de important. În cazul unor litigii, trebuie să 
fiţi atenţi dacă vă asumaţi - fie şi indirect - vina pentru o 
anumită situaţie, pentru a nu fi aduşi în faţa instanţei, în 
acest caz, trebuie să indicaţi vinovatul, specificând însă 
faptul că aţi fost nevoit să-l arătaţi cu degetul, deşi - în 
mod normal - nu faceţi acest lucru. „Aş vrea să nu fi fost 
obligat să procedez în acest fel, pentru că nu-mi stă în fire. 
Dar aceste circumstanţe nefericite cer să-l deferim justiţiei 
pe cel vinovat pentru aceste fapte ilegale, pentru a suporta 
consecinţele acţiunilor sale. Apoi, trebuie să găsim o 
soluţie pentru ca acest lucru să nu se mai întâmple ca să 
ne putem recăpăta reputaţia şi integritatea ştirbite de 
acest eveniment nefericit”. 

PROFITAŢI DE PE URMA TRECUTULUI, NU-L 
BLAMAŢI! 

„Înţelepciunea desăvârşită este să trăieşti în 
prezent, să faci planuri pentru viitor şi să profiţi de 
pe urma trecutului. AUTOR ANONIM 

Conflictele sunt o pierdere de timp, pentru că nu 
puteţi schimba trecutul, puteţi doar învăţa din el. Aşadar, 
ori de câte ori oamenii încep să se certe, ridicaţi mâna şi 


spuneţi: „Nu veţi ajunge nicăieri dacă vă certaţi”! Opriţi 
ostilitățile înainte de a produce daune! Subliniaţi faptul că 
violenţa verbală nu are niciun rost şi că ar fi mult mai bine 
dacă v-aţi concentra atenţia asupra realizării obiectivului 
iniţial!  Transformaţi atitudinea acuzatoare, cea care 
promovează întrebarea „Cine este vinovatul?”, într-o 
atitudine împăciuitoare, orientată spre găsirea unei soluţii 
amiabile: „Ce putem face în această privinţă?” 

Una dintre fostele noastre participante la seminalii 
ne-a mărturisit că a pus în practică această idee, obţinând 
rezultate extraordinare. Când s-a întors acasă împreună cu 
familia ei, după petrecerea vacanței de primăvară, au fost 
întâmpinați de un miros cumplit. Au descoperit că mirosul 
venea din bucătărie. Cineva uitase să închidă uşa 
frigiderului şi toată mâncarea se stricase. 

- Cine a fost ultima persoană care a umblat la frigider? 
întrebă soţul şi toţi începură să arunce vina unii pe alţii. 

- Tu ai fost cel care a făcut sandvişurile pentru drum. 

- Le-am făcut cu mult înainte de a pleca. Tu eşti cel care 
s-a întors să bea apă minerală. 

- Nu e adevărat, n-am fost eu. Nu eu am ieşit ultimul 
din casă. 

Toată lumea arunca vina asupra altcuiva. 

- în cele din urmă - povesti femeia - mi-am amintit de 
sfatul pe care ni l-aţi dat, de a nu mai dezgropa morţii. Am 
ridicat mâna şi am strigat: „Ajunge!” Când spiritele s-au 
mai potolit, am început să vorbesc adoptând un ton mult 
mai calm: „Nu ajungem nicăieri dacă ne certăm. O putem 
face până la sfântu' aşteaptă, dar nu vom obţine niciun 
rezultat. Cred că cel mai bine ar fi să ne apucăm de treabă 
şi să curăţăm mizeria din bucătărie. După ce vom termina, 
vom stabili cine trebuie să verifice de acum încolo toate 
uşile şi dispozitivele din casă atunci când plecăm în 
concediu”. 

ACŢIONAŢI CA UN POLIŢIST ÎNSĂRCINAT CU 
„TRAFICUL VERBAL”! 

„Singurul câştig pe care îl presupune o gâlceavă este 
evitarea ei. 


DALE CARNEGIE 
- Cred că trebuie să acţionăm ca poliţiştii însărcinaţi cu 
temperarea „traficului verbal”, ne-a spus la un moment dat 
un participant. Dacă oamenii sunt pe punctul să 
declanşeze un conflict verbal, trebuie să-i oprim înainte de 
a se ciocni violent. 

Este foarte adevărat. Când o discuţie se transformă 
într-o dezbatere „încinsă”, participanţii sunt gata „să se 
ardă” Puteţi fi doar nişte simpli spectatori, dar ar fi în 
avantajul tuturor să împiedicaţi „coliziunea”. 

Cheia prin care puteţi să realizaţi acest lucru - fără 
să jigniţi pe nimeni - este să folosiţi pronumele colectiv 
„noi”. Pronumele „voi” (ca de exemplu: „Voi, băieţi, 
încetaţi odată cu scandalul!” sau „De ce nu vă asumaţi voi 
înşivă responsabilitatea?”) îi poate pune pe participanţi 
într-o lumină proastă în ochii prietenilor lor, creând 
impresia că vă situaţi pe o poziţie superioară faţă de ei. 
Pronumele colectiv „noi” îi va face să înţeleagă faptul că vă 
implicaţi în situaţia respectivă în dorinţa de a acţiona 
pentru binele tuturor. Vor aprecia intervenţia voastră în 
numele lor. 

TRECEŢI DE LA CAUZE LA REZULTATE! 

„Când vine momentul adevărului, există fie cauze, fie 
rezultate. 

CHUCK YFA GER, PIONIER ÎN A VIA ŢIE 

Glenda, o profesoară extraordinară, mi-a atras 
atenţia asupra faptului că eforturile mele bine intenţionate 
de a pune capăt certurilor dintre fiii mei nu fac decât să le 
intensifice. Cu cât încercam să îi domolesc mai mult, cu 
atât se certau mai tare. De ce? Pentru că altercaţiile lor o 
făceau pe „mami” să le acorde mai multă atenţie. Copiii 
mei au reuşit să mă înveţe cum să mă port! 

Glenda m-a ajutat să descopăr că încercările mele de 
a găsi un vinovat pentru disputele dintre ei au creat 
sindromul „victimei şi al pârâciosului” Sondarea motivelor 
îi încurajează să adopte în continuare acest comportament 
belicos, nu să-l elimine. Dacă băieţii încep să se bată, 
Glenda ridică mâna şi le cere scandalagiilor „să facă 


linişte” Acest imperativ - „Faceţi linişte!” - este mult mai 
eficient decât imperativul „Nu mai vorbiţi!”, pentru că le 
sugerează clar copiilor ce trebuie să facă, imprimând în 
acelaşi timp şi comportamentul pe care trebuie să-l 
adopte. Glenda îi desparte apoi pe combatanți, le spune că 
dau dovadă de un comportament îndoielnic şi îi roagă să se 
joace împreună până când vor învăţa să se respecte 
reciproc. 

Mulţi părinţi mi se plâng la seminalii de faptul că 
trebuie să repete de trei sau patru ori un lucru până când 
copiii îl execută. Părinţii pot alege un alt mod de abordare 
a problemei, fără să mai fie nevoie să spună ceva de zece 
ori. Pot, de exemplu, să le spună copiilor: „Uitaţi-vă în 
ochii mei!” - un imperativ mult mai eficient decât banalul 
„Fiţi atenţi!” Păstraţi tăcerea până când toată lumea 
amuţeşte şi se uită în ochii voştri, apoi spuneţi-le cu o voce 
fermă: „Ascultaţi bine ce vă spun, pentru că nu o spun de 
două ori! împărţiţi jucăriile între voi sau vi le iau pe toate! 
Nu vă mai tachinaţi inutil şi jucaţi-vă frumos!” 

Dacă un copil îndrăzneşte să spună: „Dar nu e drept. 
El a...”, ridicaţi din sprâncene, nu tonul vocii! Adoptaţi o 
privire mirată, ca şi când aţi spune: „Nu cred că vrei să 
mergi mai departe, nu?” Aceste gesturi şi priviri sunt 
adesea suficiente pentru ca micuţii să înţeleagă că nu 
glumiţi. Refuzul de a afla motivele iscării unei lupte între ei 
le va da copiilor de înţeles că nu preţuiţi scuzele şi 
pretextele, ci acţiunile. 

RIVALITATE FRĂŢEASCĂ VERSUS 
SOLIDARITATE FRĂŢEASCĂ 

„Vă aşteptaţi ca fiii voştri să se înţeleagă sau 
sperați că se vor înțelege cândva? „JOHN 
ROSEMOND 

O mamă fericită ne-a scris că a folosit această 
stratagemă ca să transforme rivalitatea fiicelor ei în 
solidaritate. 

- Fetele mele - ne-a spus ea - obişnuiau să se 
«păruiască» destul de des. Am încercat să domolesc 
disputele dintre ele, dar deveneau geloase şi iritate pentru 


că le luam - pe rând - apărarea. 

La o zi după ce-am participat la seminarul 
dumneavoastră, am organizat o conferinţă de familie şi le- 
am explicat tuturor că nu mai aveam de gând să tolerez 
certurile lor stupide. Le-am spus că - de acum încolo - voi 
căuta soluţiile unei probleme, nu cauzele care au 
declanşat-o. Le-am explicat că - ori de câte ori aveau să se 
certe - le voi impune două lucruri: ori plecau fiecare de 
acasă şi se duceau unde vedeau cu ochii, ori încercau să 
găsească o cale de împăcare. Fireşte că m-au pus la 
încercare. A doua zi, fiica mea cea mică a izbucnit într-o 
criză de isterie pentru că sora ei îi luase o fustă fără să-i 
ceară voie. Fiica mea cea mare a acuzat-o - la rândul ei - 
că i-a luat puloverul preferat la şcoală, ceea ce a dus la 
declanşarea unui conflict verbal de proporţii. Am ridicat 
mâna şi am spus: 

- Fetelor... 

N-a fost nevoie să spun nimic mai mult. Fără nicio 
altă intervenţie din partea mea, au încetat lupta şi au 
stabilit nişte reguli referitoare la purtatul hainelor. Gestul 
meu a fost suficient să le reamintească faptul că trebuie să 
se concentreze asupra rezultatelor, nu a cauzelor. 

Vă gândiţi probabil „Nu am copii, aşa că de ce mi-aş 
bate capul cu probleme de acest gen”. Dar această tehnică 
se poate aplica şi în alte cazuri. Trebuie să înţelegeţi că - 
atunci când încercaţi să potoliţi conflictul iscat între doi 
prieteni - s-ar putea să vă situaţi „între ciocan şi nicovală” 
în loc să descoperiţi cine este vinovat de scandalul 
provocat, ridicaţi mâna şi spuneţi: „Hei, potoliţi-vă! Să nu 
ne stricăm ziua amintindu-ne de lucruri vechi!” Dacă 
puteţi, determinaţi toate părţile combatante să iasă din 
cameră ca să se îndepărteze - în sens strict şi figurat - de 
problemele sau disensiunile create între ele! 

PLAN DE ACŢIUNE 

Vă aflati într-un supermarket unde faceți 
cumpărături. După ce aţi umplut căruţul, vă îndreptaţi 
spre o casă şi - o dată ajunşi acolo - descoperiţi că nu 
puteţi plăti cu cartea de credit, pentru că vă este refuzată. 


Nu aveţi la voi nici cecuri şi nici bani gheaţă, aşa că 
sunteţi nevoiţi să lăsaţi mărfurile în magazin. Simţiţi 
nevoia să vă îndreptaţi toată mânia asupra partenerului de 
viaţă, pentru că nu a alimentat cârdul, aşa cum promisese 
iniţial şi pentru că v-a pus într-o situaţie extrem de 
neplăcută. Ce faceţi în acest caz? 

CUVINTE 

CONFLICTUALE 

Vă axaţi numai asupra trecutului şi a lucrurilor care 
ar fi trebuit să se întâmple, fără să obţineţi însă niciun 
rezultat. 

„De ce n-ai alimentat cârdul aşa cum ai spus că vei 
face?” 

Vă axaţi numai asupra motivelor şi a pretextelor: de 
ce nu a alimentat cârdul? 

„Cum adică n-ai avut timp? Ar fi trebuit să rezolvi 
problema de săptămâna trecută. 

Vă ciondăniţi inutil, în încercarea de a găsi un 
vinovat. „Este vina ta că am fost umilit în faţa tuturor 
oamenilor din magazin. Cum poți să-mi spui că ar fi trebuit 
să te întreb mai întâi? De unde era să ştiu că n-ai alimentat 
cârdul?” 

Vă certaţi din cauza motivelor care au generat 
această situaţie neplăcută. 

[Vw mă interesează că ai fost ocupat/ă la serviciu. 
Asta nu este o scuză”. 

CUVINTE 

CONCILIANTE 

Vă concentrați atenţia asupra viitorului şi a găsirii 
unei soluţii pentru îndreptarea lucrurilor. 

„Cum putem să alimentăm contul pentru Visa Cârd 
ca să ne folosim cartea de credit chiar astăzi?” 

Vă axaţi numai asupra acţiunilor pe care trebuie să le 
faceţi de acum încolo. 

„Pe viitor, dacă întârziem cu alimentarea cârdului, te 
rog să-mi spui acest lucru ca să nu mai contăm pe cartea 
de credit”. 

Opriţi ostilitățile ridicând mâna şi spunând: „Hai să 


nu ne mai certăm!” 

Nu ajungem nicăieri dacă dăm vina unul pe altul. Hai 
să găsim - în schimb - o soluţie ca să nu ne mai trezim 
niciodată într-o situaţie ca aceasta!” 

Discutaţi cu mult calm întâmplarea şi 
comportamentul pe care îl aşteptaţi de la partenerul vostru 
de viaţă. 

JVE aflăm amândoi de aceeaşi parte a baricadei. 
Amândoi vrem să ne menţinem contul la zi”. 

PARTEA A DOUA 

Cuvinte conflictuale, cuvinte conciliante! 

„PIETRE ÎN MINE DE VEI ARUNCA, OASELE MI 
LE VEI FRÂNGE. CUVINTE GRELE ÎN MINE DE VEI 
AZVÂRLI, NICIDECUM NU MĂ VEI RĂNI”. 

Robert Fuljjhum - Capitolul 10 - 

Recunoaşteţi şi acceptaţi, nu vă certaţi! 

Aşa cum observa Robert Fulghum, cântecul pe care îl 
fredonează copiii - „Pietre în mine de vei arunca, oasele mi 
le vei frânge, dar cuvinte grele în mine de vei azvârli, 
nicidecum nu mă vei răni” - este departe de a fi adevărat. 
Cuvintele rănesc sufletul. De fapt, anumite cuvinte dau 
naştere unui amalgam de sentimente - de la ruşine la 
mânie, de la teamă la tristeţe, iar oamenii se simt mustrati, 
criticaţi, respinşi sau puşi la stâlpul infamiei şi 
reacţionează în consecinţă. 

Capitolele din această parte a cărţii analizează 
cuvintele care se pot transforma în adevărate arme sau 
instrumente mortale. Arma este definită ca fiind „un 
instrument de luptă folosit la atac sau la apărare” Trebuie 
să evitaţi cuvintele cu tentă războinică, pentru că ele 
generează reacţii ostile şi conflicte verbale. 

În seminariile noastre, noi numim această secţiune 
„Cuvinte conflictuale, cuvinte conciliante”. Mii de oameni 
ne-au mărturisit că înlocuirea cuvintelor sau a expresiilor 
belicoase cu expresii sau cuvinte prietenoase au marcat o 
diferenţă extraordinară în modul lor zilnic de comunicare - 
la serviciu, acasă şi în comunitatea în care trăiesc. 

CUVINTE CARE ALINĂ VERSUS CUVINTE CARE 


RĂNESC 

„Cuvintele atârnă ca nişte rufe pe sârmă, 
fluturate de vântul inteligenţei umane. RAMESHWAR 
DAS 

Într-o zi, în timp ce încercam să închiriez o maşină, 
am fost martora unei situaţii dramatice, provocate de 
primul cuvânt din seria Cuvintelor Conflictuale. 

O femeie îl abordă pe agentul de închirieri, 
spunându-i: 

Eu sunt Evelyn Jones şi am rezervat un Ford 
Mustang. 

Angajatul îşi verifică agenda şi spuse: 

- Da, doamnă Jones, am notat rezervarea 
dumneavoastră. 

Apoi, adăugă cu o voce şovăitoare: 

- Dar nu mai avem niciun Ford Mustang. 

- Cum este posibil aşa ceva? întrebă femeia încruntată. 
Am rezervat Mustangul cu câteva săptămâni în urmă. 

- Aşa este, răspunse agentul, dar le-am închiriat pe 
toate azi dimineaţă. 

Clienta nu era deloc încântată de situaţia în care se 
afla. 

- Nu mai înţeleg nimic. Am sunat din timp ca să 
rezervmaşina. Aţi spus că aveţi una pentru mine. 

- Aveţi dreptate, dar avem o nouă angajată, care a uitat 
să citească lista cu rezervări. 

Când am plecat, ei încă se mai certau. De ce? Pentru 
că agentul de închirieri folosea mereu cuvântul „dar“, un 
cuvânt care anulează tot ce s-a spus puţin mai devreme, 
stabilind astfel o relație ostilă. Conjuncţia „dar“ 
acţionează precum un ciocan verbal, transformând o 
discuţie paşnică într-o dezbatere încinsă. 

AFIRMAŢII CARE UNESC VERSUS AFIRMAŢII 
CARE 

DESPART 

„Nu poți să stabileşti o relaţie cu un ciocan. 
AUTOR ANONIM 

Vreţi să ştiţi cum să daţi naştere unei discuţii 


pacifiste? 

Folosiţi cuvântul constructiv „şi” în locul cuvântului 
distructiv „dar”! Frumuseţea acestui cuvânt este că vine 
în completarea, nu în contradicţie cu fraza anterioară. Este 
o rampă de lansare pentru o discuţie, nu pentru un conflict 
verbal. 

Agentul ar fi putut să înlesnească tranzacţia spunând 
cu amabilitate: „Aveţi dreptate, doamnă Jones, aveaţi 
dreptul la un Ford Mustang şi îmi cer mii de scuze că nu 
avem unul disponibil şi aş dori să vă ofer un model mult 
mai performant...” 

Gândiţi-vă la următorul lucru! Oare cuvântul „dar” nu 
precede adesea o informaţie negativă? „Ai făcut o treabă 
bună, dar...”; „Ştiu că am spus că va dura numai 15 
minute, dar...” Acest cuvânt sugerează - evident - un 
răspuns negativ, pentru că ascultătorii sunt conştienţi de 
faptul că vor afla ceva nu tocmai plăcut. Afirmația „îmi dau 
foarte bine seama câtă nevoie ai de acest împrumut, dar...” 
înseamnă de fapt că „nu vei primi împrumutul” Oamenii nu 
mai ţin seama de cuvintele care au precedat conjuncţia 
„dar“, pentru că ştiu că ceea ce urmează acesteia va avea 
cu adevărat un impact asupra lor. 

Conjuncţia „şi” stabileşte un echilibru între două 
propoziţii, chiar dacă sensul lor este diametral opus. „Ai 
făcut o treabă bună şi te-aş ruga să mai adaugi o întrebare 
din care să reiasă...”; „Ştiu că am spus că va dura numai 
15 minute şi îmi pare rău că a durat mai mult decât am 
preconizat. Computerele noastre vor începe să funcţioneze 
în curând şi atunci...”; „Aş fi încântat să-ţi acord 
împrumutul solicitat şi, dacă îmi poți oferi dovada că ţi-ai 
plătit toate impozitele, am putea să.. 

„DAR” AN ULEAZĂ, „ȘI MEDIAZĂ 

„Fireşte că tip. Asta pentru că nu am dreptate! 
„LESLIE CHARLES 

Am putea modifica acest citat în felul următor: 
„Fireşte că ţip. Asta pentru că din cauza ta nu am 
dreptate!”  Conjuncţia „dar” minimalizează importanţa 
cuvintelor unei persoane. Propoziția „Este un punct de 


Lă 


vedere bun, dar...” înseamnă de fapt „Te-ai înşelat”. 
Persoana „subminată” în acest fel va protesta, fără 
îndoială. 

Am primit o scrisoare din partea unei profesoare de 
engleză, care mi-a relatat cu lux de amănunte ce 
descoperire extraordinară făcuse: 

„Am fost profesoară timp de 20 de ani. Am crezut 
întotdeauna şi i-am şi învăţat pe elevii mei că «dar» este o 
conjuncţie care uneşte două propoziţii sau fraze. 
Dumneavoastră mi-aţi demonstrat că nu uneşte propoziţii, 
ci le determină să se «ciocnească» una de alta. «Dar» nu 
uneşte aşadar propoziţiile, ci stabileşte un conflict între 
ele, pentru că nu conferă aceeaşi valoare afirmațiilor spuse 
înainte şi după el. 

Elevii mei au studiat modul de funcţionare a acestui 
cuvânt şi au ajuns cu toţii la aceeaşi concluzie... «Dar» 
aduce după sine o veste proastă. «Ştiu că vrei să conduci 
această maşină, dar... «Mi-ar plăcea să te înscriu în echipa 
mea, dar... «Aş vrea să merg cu tine la plimbare, dar... 

Am hotărât împreună cu elevii mei să scăpăm de 
Factorul «Dar» Cel Aducător de Veşti Proaste. Le-am atras 
atenţia colegilor mei profesori asupra acestui aspect într- 
una dintre şedinţele noastre săptămânale şi au fost cu toţii 
de acord să adopte această perspectivă revoluţionară de a 
privi lucrurile. Este evident că misiunea noastră de a preda 
limba engleză - şi nu numai - nu se reduce doar la 
explicarea regulilor de gramatică, de pronunție şi de 
ortografie. Cuprinde şi selectarea cuvintelor care sprijină, 
nu sabotează eforturile noastre de a comunica într-un mod 
cât mai constructiv cu putinţă”. 

DIFERENȚE DE OPINIE VERSUS DEZBATERI 
ÎNCINSE 

„Dovada unei  inteligenţe extraordinare este 
capacitatea de a sustine, în acelaşi timp, două idei complet 
opuse. F. SCOTT FITZGERALD 

O variantă a citatului lui Fitzgerald ar fi aceea că 
dovada unei relaţii extraordinare este capacitatea 
persoanelor implicate în relația respectivă de a susține în 


acelaşi timp mai multe idei opuse fără să devină oponenți. 
Acest lucru se poate realiza atâta timp cât cuplul foloseşte 
conjuncţia „şi” în momentul în care o persoană foloseşte 
cuvântul „dar”, implicaţiile sunt clare: „Felul meu de a fi 
sau de a privi lucrurile este mai bun decât al tău”. 

Îi împart câteodată pe cursanţii mei în două tabere: o 
tabără trebuie să susţină cu argumente imbatabile poziţia 
burlacului, iar cealaltă statutul căsătoriei. li rog să aducă 
argumente în favoarea ambelor stări civile, încercând să se 
convingă unii pe alţii că poziţia lor este cea mai bună. Iată 
cum decurge o conversaţie de acest gen: 

- Cum puteţi accepta ideea de a trăi o veşnicie cu 
aceeaşi persoană? Este atât de plictisitor! Când eşti 
singur, ai libertatea să mergi unde vrei, când vrei şi cu 
cine vrei. 

- Da, dar după un timp te plictiseşti. Este extraordinar 
să ştii că ai pe cineva alături care îşi face griji dacă într-o 
seară n-ai ajuns acasă. 

- Căsnicia este o închisoare. Dacă vrei să evadezi, eşti 
prins într-un morman de ipoteci, facturi şi pensii 
alimentare. 

- Poate că ai dreptate, dar stilul tău de viaţă este atât de 
frivol! Viaţa nu presupune doar distracţii nocturne. 

După cinci minute, îi rog să pună capăt 
experimentului şi să-şi spună părerea. Ei observă în 
general că - indiferent de faptul că totul este doar un 
teatru, unde trebuie să joace un rol - descoperă că devin 
iritaţi din cauza opiniilor şi ideilor partenerilor lor. Li întreb 
de câte ori a intervenit în discuţie cuvântul „dar” Unii 
dintre ei îşi dau seama că l-au folosit ori de câte ori au 
deschis gura. Ei au respins din start argumentele 
partenerilor de discuţie chiar înainte ca aceştia să le fi 
putut expune. Au înţeles astfel că „dar” stabileşte o 
conversaţie asemănătoare cu jocul de ping-pong, în care 
nicio persoană nu-şi ascultă interlocutorul. 

Îi rog apoi să continue discuţia, înlocuindu-l însă pe 
„dar” cu „şi“. Fără să depună un efort deliberat, au 
descoperit că discuţia lor devine mult mai politicoasă şi 


mai puţin polemică. 

- Ai dreptate, e distractiv să te laşi pradă spontaneităţii 
şi să faci lucruri sub impulsul momentului. Şi este plăcut 
să ai şi copii, pentru care devii Dumnezeu pe pământ. 

- înţeleg nevoia de a-ţi întemeia o familie, care să-ţi 
confere stabilitate. Şi nu credeţi totuşi că este la fel de 
plăcut să fii liber ca pasărea cerului şi să zbori din floare în 
floare. 

Participanţii sunt uimiţi de tonul complet diferit pe 
care îl abordează fiecare dintre ei. În loc să încerce să-şi 
impună cu duritate punctul de vedere, ei îl acceptă pe cel 
al partenerilor lor, tratând acum cu foarte mult respect 
convingerile foştilor combatanți. 

Dacă aveţi o neînțelegere cu cineva, folosiţi cu 
precădere cuvântul „dar“, nu este aşa?, >ar” generează 
conflicte, în timp ce „şi“ le evită; „dar“ creează 
resentimente, „şi“ creează armonie. Folosiţi de acum 
încolo numai conjuncţia „şi“ pentru a uni două idei sau 
propoziţii şi veţi descoperi că puteţi discuta lucruri şi 
aspecte controversate fără să transformați conversaţia 
într-o luptă sângeroasă! 

PLAN DE ACŢIUNE 

Vă doriţi un câine, dar partenerul vostru de viaţă nu 
este de acord. Acest dezacord s-a transformat într-o 
problemă arzătoare, care vă determină să faceţi tot ce vă 
stă în putinţă ca să vă convingeţi partenerul că prezenţa 
unui animal este o idee foarte bună. Cum decurge 
conversaţia? 

CUVINTE 

CONCILIANTE 

Folosiţi numai cuvinte pozitive, lucru care conferă 
discuţiei voastre un caracter constructiv. 

„Înţeleg foarte bine că nu vrei animale şi părerea ta 
este importantă pentru mine”. 

Folosiţi conjuncţia „şi” prin care acceptaţi punctul de 
vedere al partenerului vostru. „Imi dau seama că nu ai 
timp să-l plimbi şi, de aceea, mă voi ocupa numai eu de ef”. 

Continuaţi să folosiţi conjuncţia „şi”, îmbinând astfel 


armonios două puncte de vedere contrarii. 

„Îţi înțeleg sentimentele şi cred că o putem scoate la 
capăt, în aşa fel încât îngrijorările tale să nu prindă 
contur”. 

Prin intermediul conjuncţiei „şi” recunoaşteţi şi 
acceptaţi opinia partenerului de viaţă. „Sunt de acord cu 
ce spui tu şi îi vom face toate injecţiile ca să nu se 
îmbolnăvească niciodată. 

CUVINTE 

CONFLICTUALE 

Apelaţi la o armă verbală care generează o reacţie 
negativă. 

„Stiu că ție nu-ți plac animalele, dar mie îmi plac. 

Folosiţi conjuncţia „dar”, care stabileşte o relație 
ostilă. 

„Spui că nu vrei discuții pe această temă, dar eu voi 
purta responsabilitatea pentru el'. 

Continuaţi să folosiți cuvântul „dar”, ceea ce 
anulează toate argumentele partenerului vostru, aducând 
discuţia într-un punct mort. 

„Aud ce spui, dar nu înțeleg de ce refuzi cu 
înverşunare să accepti ideea mea. 

Conjuncţia „dar” revine obsesiv în discuţia voastră, 
anulând definitiv punctul de vedere al partenerului vostru. 

„Cheltuielile legate de veterinar sunt scumpe - spui 
tu, dar câinele nostru nu se va îmbolnăvi, aşa că nu ai de 
ce să-ţi faci griji. 

„GREŞELILE SUNT CHEIA MARILOR 
DESCOPERIRI”. 

Din înţelepciunea Artei Conversaţiei Fu 

— Capitolul 11 - 

Deveniţi educatori, nu critici! 

Ce faceţi când cineva comite o greşeală? încercaţi să- 
l corectaţi spunându-i ce-ar fi trebuit să facă? 

Vă voi relata în cele ce urmează o poveste care 
ilustrează impactul devastator al verbului „a trebui”, dar şi 
diferenţa dramatică pe care o poate avea o altă variantă. 

Prietenul meu Charlie este antrenor de fotbal la un 


liceu. Cu câţiva ani în urmă, echipa lui se afla la egalitate 
cu o altă echipă, ţintind amândouă spre Liga Campionilor. 
Meciul final avea să desemneze echipa câştigătoare, în cel 
de al patrulea sfert de joc, scorul era 14 - 14; echipa lui 
Charlie deţinea acum mingea şi se îndrepta spre poarta 
adversă. Mijlocaşul lor central a dat o pasă lungă, iar cel 
care trebuia să prindă mingea şi să o arunce mai departe 
era fiul lui Charlie, Johnny. 

Cu puţin înainte de a prinde mingea, Johnny a făcut o 
greşeală - o greşeală asupra căreia i se atrăsese atenţia de 
nenumărate ori: s-a uitat peste umăr ca să vadă cât de 
aproape se afla fundaşul echipei adverse. Bănuiţi ce s-a 
întâmplat, nu? Mingea i-a scăpat printre degete. Tânărul 
dezamăgit s-a îndreptat spre coechipierii săi cu capul 
plecat. 

Charlie - cuprins de frenezia jocului şi supărat pentru 
că s-au aflat la un pas de victoria finală - s-a năpustit 
asupra fiului său: 

- Idiotule! Trebuia să-ţi ţii ochii aţintiţi asupra mingii. 
La ce te gândeai? O aveai în mână şi ai scăpat-o prosteşte. 

A continuat să-şi verse nervii asupra fiului său până 
când acesta nu a mai putut să îndure. Johnny se ridică în 
picioare şi îi răspunse pe un ton defensiv: 

- Mai lasă-mă în pace, tată! N-a fost intenţia mea să 
ratez mingea. Nu vreau să mai joc niciodată în echipa ta. 

După meci, tânărul umilit se întoarse acasă cu un 
prieten şi se duse direct în camera lui fără să mai 
vorbească cu tatăl său. 

ÎNCETAŢI SĂ LE MAI SPUNEŢI OAMENILOR CE 

„TREBUIE” SAU „AR FI TREBUIT” ŞI FACĂ 
ÎNTR-O ANUMITĂ SITUAŢIE! 

„Nimic nu este o pierdere de timp dacă îţi 
foloseşti experienţa într-un mod înţelept. „AUGUSTE 
RODIN 

Charlie m-a sunat a doua zi de dimineaţă ca să-mi 
spună ce s-a întâmplat. 

- Ştiu că n-am făcut altceva decât să înrăutăţesc 
lucrurile, spuse el. Dar ce-aş fi putut face în faţa unei 


prostii atât de mari? 

- Cunoşti pe cineva care poate să schimbe trecutul? l- 
am întrebat eu. Dacă cineva face o greşeală şi îi atragem 
atenţia asupra ei, persoana respectivă ne va purta 
ranchiună, în ciuda faptului că avem dreptate, şi asta 
pentru că nu are cum să schimbe trecutul, cum să îndrepte 
lucrurile. Înlătură verbul „a trebui” din vocabularul tău! 
Are prea puţină valoare constructivă sau poate chiar deloc. 
Ai auzit vreodată expresia „a-ţi ştirbi reputaţia”? Despre 
asta este vorba - despre o reputaţie pierdută. Dacă 
spunem cuiva ce ar fi trebuit să facă într-o anumită 
situaţie, persoana respectivă se va simţi complet 
neputincioasă, pentru că nu poate să şteargă greşeala 
făcută. Când cineva comite o greşeală, poţi să-l copleşeşti 
cu vorbe crude sau poţi să-l ajuţi să înveţe din experienţa 
trăită. Pentru că fiul tău nu mai poate să îndrepte răul 
făcut, poate să înveţe ceva din greşeala sa. În loc să se lase 
pradă dezamăgirii şi să se retragă din viaţa sportivă, poate 
să transforme un moment stânjenitor într-o experienţă 
utilă, selectând aspectele importante şi mergând mai 
departe. 

M-am întâlnit cu Charles câteva săptămâni mai târziu 
şi mi-a spus că îi ceruse iertare fiului său pentru 
izbucnirea-i violentă, folosind în acelaşi timp această 
întâmplare nefericită ca să remodeleze relaţiile între el, 
familia şi echipa sa. 

- Am înţeles că suntem cu toţii supuşi greşelilor, iar 
sfatul pe care mi l-ai dat a marcat diferenţa dintre un 
antrenor şi un critic vehement. Acum, când cineva 
greşeşte, nu-l mai cert spunându-i „ce-ar fi trebuit” să 
facă, ci îi sugerez cum să procedeze corect pe viitor. 

ÎNVĂŢAŢI DIN GREŞELILE COMISEI 

„Când eşti trist, încearcă să înveţi ceva! 
„MERLIN 

Imaginaţi-vă că cineva vă spune: „Ar fi trebuit să 
completezi aceste acte mai întâi”; „Ar fi trebuit să-mi 
trimiţi agenda de lucru”; „Ar fi trebuit să aduci maşina mai 
devreme”. 


Vă simţiţi mustraţi, nu-i aşa? Aceste sfaturi ulterioare 
unor evenimente generează resentimente, pentru că sunt - 
oricum - inutile, iar persoana care vi le dă îşi răceşte gura 
de pomană. Chiar dacă are dreptate, modul de abordare 
este lipsit de tact. Expresia „ar fi trebuit” este echivalentul 
verbal al mustrării unui copil neastâmpărat, agitându-i în 
faţă degetul arătător. 

Imaginaţi-vă ce-aţi face dacă - în loc să vă 
pedepsească pentru o faptă din trecut - persoana 
respectivă s-ar concentra asupra viitorului! Imaginaţi-vă 
cum aţi reacţiona dacă v-ar spune ce-ar trebui să faceţi ca 
să nu mai comiteţi aceeaşi greşeală, în loc să vă certe din 
această cauză! „Data viitoare, dacă ai putea să completezi 
actele mai repede, am putea urgenta rezolvarea 
problemei”. „Pe viitor, ai putea să-mi trimiţi agenda de 
lucru în timp util?” „De acum încolo, dacă ţi se pare că 
ceva este în neregulă cu maşina, vino să-i verificăm 
motorul înainte de a fi prea târziu!” 

TREBUIE SĂ MODELAŢI COMPORTAMENTUL, 
NU SĂ-L 

UMILIŢI! 

„Secretul educaţiei constă în respectul pe care 
îl arătăm elevilor”. 

RALPH WALDO EMERSON 

— Cred că această capacitate a educării, nu a 
cenzurării comportamentului, este una dintre cele mai 
importante calităţi ale unui lider - ne-a spus odată un 
participant la seminariile noastre. Unul dintre şefii mei 
avea o plăcuţă deasupra biroului pe care scria: 
EXPERIENŢA ESTE EDUCAŢIA SUFLETULUI. El m-a 
învăţat să modelez un comportament, nu să-l umilesc. 
Dacă angajaţii mei fac o greşeală, îi întreb cum au de gând 
să o îndrepte, nu de ce nu au făcut ce-ar fi trebuit să facă. 
Am avut ocazia să pun în practică această metodă 
săptămâna trecută. O nouă angajată a folosit greşit unul 
dintre programele noastre software şi ne-a distrus întregul 
sistem, în plus, nici nu a salvat documentele pe dischete. 
„Ar fi trebuit” era pe buzele mele: „Ar fi trebuit să ne spui 


că nu ştii să accesezi baza noastră de date”; „Ar fi trebuit 
să laşi computerul să meargă, nu să-l închizi”, etc. Din 
fericire, însă, sfatul înţelept al directorului meu - 
„Modelează, nu umili!” - şi-a făcut imediat apariţia în 
mintea mea. În loc să mă năpustesc cu furie asupra ei, 
făcând-o de ruşine, am întrebat-o ce-a învăţat din această 
experienţă. Mi-a mărturisit că nu ştia să utilizeze 
computerul, şi-a cerut iertare pentru greşeala ei 
costisitoare şi s-a oferit să facă tot ce-i stătea în putinţă ca 
să repare lucrurile. l-am spus că „mortul de la groapă 
oricum nu se mai întoarce”, aşa că era mult mai bine să ne 
îndreptăm atenţia asupra găsirii unei soluţii prin care să 
ne recuperăm documentele pierdute. A venit mai târziu în 
biroul meu, mi-a mulţumit pentru felul în care am tratat 
situaţia şi m-a întrebat dacă putea să urmeze nişte cursuri 
de informatică pentru a nu ne mai pune vreodată în pericol 
sistemul. „Dacă aş fi făcut aşa ceva în postul pe care l-am 
ocupat înainte de a obţine slujba aceasta” - mi-a spus ea - 
„şeful meu ar fi ţipat la mine zile de-a rândul. Acesta este 
şi motivul pentru care am plecat de la compania lui; nu 
mai suportam comportamentul său abuziv. Vă mulţumesc 
pentru că m-aţi tratat ca pe o fiinţă umană”. „Este o 
greşeală să credem că eşecul este inamicul succesului” - 
spunea Thomas J. Watson, Sr. „Eşecul este un profesor - 
un profesor dur, dar foarte bun. Puneţi-l la treabă în 
favoarea voastră!” Data viitoare când voi sau cineva din 
anturajul vostru face o greşeală, folosiţi experienţa în 
favoarea voastră, nu împotriva voastră! Transformaţi 
evenimentele dramatice în adevăraţi profesori, iar voi veţi 
putea deveni nişte oameni mult mai toleranţi, nu 
necruţători faţă de păcatele omeneşti! 

PLAN DE ACŢIUNE 

Copilul vostru vă aduce carnetul de note. Descoperiţi 
cu stupoare că a rămas corigent la matematică. Nu aţi 
ştiut nicio clipă că avea probleme la această materie şi 
sunteţi îngrijoraţi de faptul că rezultatele sale proaste îi 
vor îngrădi şansele de a intra la o facultate de prestigiu. 
Cum abordaţi problema cu fiul vostru? 


CUVINTE 

CONCILIANTE 

Vă axaţi asupra lecţiei pe care trebuie să o înveţe şi îl 
întrebaţi cum poate să corecteze lucrurile. 

„Ce-ai de gând să faci ca să-ţi îndrepți situaţia?” 

Folosiţi cuvintele „de acum încolo”, modelându-i 
astfel comportamentul. 

„De acum încolo, nu te mai uiţi la televizor până nu-ţi 
termini lecțiile!” 

Folosiţi expresia „data viitoare” ca să-l pregătiţi 
pentru viitor. „Data viitoare când nu înţelegi ceva la 
şcoală, te rog să ceri ajutorul profesorului!” 

li îndreptaţi paşii, ajutându-l să selecteze aspectele 
cu adevărat importante din experienţa trăită. 

„Știu că vei trata cu mai multă seriozitate temele la 
matematică”. 

CUVINTE 

CONFLICTUALE 

Vă concentrați atenţia numai asupra greşelii lui şi îl 
certaţi pentru faptele sale. 

„De ce nu mi-ai spus că ai probleme cu matematica?” 

Folosiţi verbul „a trebui” şi încercaţi să-l faceţi să se 
simtă vinovat şi umilit pentru comportamentul său 
reprobabil. 

„Ar fi trebuit să înveţi mai mult, nu să te uiţi tot 
timpul la televizor”. 

Folosiţi în continuare expresia „ar fi trebuit” şi îl 
pedepsiţi pentru acţiunile sale trecute. „Ar fi trebuit să-i 
ceri ajutorul profesorului tău dacă nu înţelegeai ceva din 
problemele de matematică. 

Il criticaţi cu asprime, dându-i de înţeles că este un 
ratat. 

„Sunt dezamăgit de rezultatele pe care le-ai obținut 
la învăţătură”. 

„UN OM CARE A FOST CONVINS ÎMPOTRIVA 
VOINŢEI SALE... 

NU ESTE NICIDECUM CONVINS”. 

Laurence J. Peter 


— Capitolul 12 - 

Transformaţi ordinele în rugăminţi! 

Cunoaşteţi pe cineva căruia îi place să primească 
ordine? Probabil că nu. 

Analizaţi puţin următoarele propoziţii: „Va trebui să 
mai suni o dată”; „Va trebui să-mi dai numărul contului ca 
să-ţi pot verifica soldul”; „Va trebui să-l întrebi pe George” 
Simţiţi furnicături pe şira spinării ori de câte ori auziţi 
imperative precedate de expresia „Va trebui să”? V-aţi 
gândit vreodată de ce deveniți ostili la auzul acestei 
expresii? 

„TREBUIE SĂ „VERSUS „VREAU SĂ”. 

„Un om convins împotriva voinţei sale rămâne, 
implacabil, fidel părerii sale. AUTOR ANONIM 

Din clipa în care vă treziţi până în momentul în care 
vă culcaţi, faceţi anumite lucruri din două motive. Care 
credeţi că sunt aceste motive? Gândiţi-vă puţin! Oamenii 
fac anumite lucruri pentru că trebuie sau pentru că vor să 
le facă. 

Dacă trebuie să faceţi ceva (căci altfel veţi suporta 
consecinţele), îl veţi face. Dar, în acest caz, cei Trei R se 
vor trezi la viaţă: repulsia, resentimentele şi rezistenţa. 
(Un participant a intervenit în discuţia noastră, spunând: 
„Dacă sunt obligat să fac ceva, îl voi face... cu 
înverşunare!” Un alt cursant a intrat în jocul nostru, 
adăugând: „Îl voi face împins de ideea răzbunării!”) Numai 
când vreţi într-adevăr să faceţi ceva, treceţi la acţiune în 
mod voluntar. 

De aceea, este foarte important să remodelaţi 
ordinele, transformându-le în rugăminţi sau sfaturi. 
Transformarea unei comenzi într-o sugestie modifică ideea 
de obligativitate (acel „trebuie să”) într-o perspectivă mult 
mai plăcută - aceea de dorinţă şi plăcere („vreau să”). 

Imaginaţi-vă ce bine v-aţi simţi dacă cineva şi-ar 
„înveşmânta” ordinele sub formă de întrebări: „Persoana 
pe care o căutaţi nu este aici. Doriţi să reveniţi sau 
preferaţi să lăsaţi un mesaj?” „Dacă mi-ai da numărul de 
cont, ţi-aş verifica imediat soldul”. „George se ocupă de 


acest proiect. Dacă vrei să-l suni la acest număr de telefon, 
îţi va da informaţiile pe care le doreşti”. 

Autonomia este definită ca fiind „independenţă în 
guvernare” sau „situaţia celui care dispune liber de 
propria voinţă” Toţi oamenii îşi doresc să fie autonomi, 
nimănui nu-i place să i se dicteze ceva. Exemplele de mai 
sus sunt edificatoare pentru modul în care oamenii 
acţionează atunci când sunt rugaţi sau li se impune să facă 
ceva. Veţi deveni cu siguranţă mult mai cooperanţi dacă vi 
se permite să luaţi propriile decizii. 

CONTROL VERSUS POSIBILITATEA DE A 
ALEGE 

„Politetea nu este un lucru comun. 

DIN ÎNVĂŢĂTURILE ARTEI CONVERSAŢIEI FU 

La un seminar, unul dintre „studenţii” noştri luă 
cuvântul şi spuse: 

- Dar ce se întâmplă dacă nu avem posibilitatea de a 
alege? Nu le pot spune şefilor mei că vreau sau nu vreau 
să fac un anumit lucru. Cuvântul lor nu este o opţiune, este 
un ordin. 

Un alt participant interveni şi el în discuţie: 

- Dacă îi ofer fiului meu alternativa de a-şi face sau nu 
curăţenie în cameră, acest lucru nu se va mai întâmpla 
niciodată. 

Aşa cum am mai menţionat pe parcursul acestei 
cărţi, ideile pe care vi le prezint joacă rolul unor 
„servitori”, nu al unor „stăpâni”. Fireşte că există cazuri în 
care trebuie să preluaţi controlul şi să le spuneţi oamenilor 
ce trebuie să facă; dar este în interesul tuturor să 
exprimaţi aceste ordine într-un mod cât mai politicos cu 
putinţă pentru a nu declanşa un conflict nedorit. 
Abordarea unui ton politicos îi determină pe oameni să se 
supună şi să ducă ordinele la îndeplinire, să se conformeze 
cerinţelor. 

A se conforma înseamnă „a se supune unei legi sau 
dispoziţii” Dacă îmbrăcaţi un ordin în straiele politeţii şi 
amabilităţii, oamenii se vor supune în cele din urmă 
autorităţii voastre. Vor fi dispuşi să colaboreze pentru că 


legile firmei sau companiei voastre vor fi percepute acum 
ca nişte rugăminţi, nu ca nişte „hapuri” greu de înghiţit. 

AUTORITAR VERSUS POLITICOS 

„Viaţa nu este atât de scurtă încât să nu avem timp 
pentru puţină politețe. „RALPH WALDO EMERSON 

Analizaţi cu atenţie aceste exemple! Veţi descoperi 
că reformularea unui ordin neplăcut îl va face mai uşor de 
„digerat”. 

RUGĂM INTE/SFAT 

„Aţi putea, vă rog, să participaţi vineri la programul 
de instruire a angajaţilor? Vor fi prezenţi toţi noii noştri 
angajaţi”. 

ORDIN 

„Vineri, trebuie să participaţi la programul de 
instruire a angajaţilor. Este o cerinţă pentru noii membri ai 
personalului nostru”. 

„Ai putea, te rog, să colaborezi cu Vem pentru 
realizarea acestui program?” 

„Dacă eşti drăguţ şi duci gunoiul, te las să te joci cu 
prietenii tăi”. 

„Biroul de licenţe este la etajul al treilea. Dacă ai 
vrea să te duci acolo ca să ne aduci formularul, îl vom 
semna de-ndată”. 

„Trebuie să lucraţi împreună cu Vem la realizarea 
acestui proiect”. 

„Trebuie să duci întâi gunoiul şi pe urmă să te joci cu 
prietenii tăi”. 

„Trebuie să-mi aduci un formular de la biroul de 
licenţe, pe care apoi trebuie să-l duci înapoi semnat”. 

Am primit într-o zi o scrisoare din partea unei 
secretare, care ne-a povestit că directorul ei participase la 
seminariile mele şi îşi schimbase radical comportamentul. 
Lucra de ani de zile pentru acest individ agresiv şi ne 
spunea acum că modul lui grosolan de a se purta cu 
oamenii şi felul în care le dădea ordine se schimbaseră 
peste noapte. În fiecare dimineaţă, îi aducea o listă cu 
activităţile pe care le avea de îndeplinit, dându-i mereu noi 
şi noi instrucţiuni pe un ton agresiv şi impertinent: „Dă-mi 


numărul de telefon al lui Manuel!”; „Angie, adu-mi agenda 
de lucru peste 10 minute!”; „Adu-mi fotocopiile imediat!” 

„A doua zi, după cursul dumneavoastră” - ne-a spus 
ea - „şeful meu mi-a scris pe lista cu activităţile din ziua 
respectivă «Angie, ai putea să... şi mi-a încercuit sarcinile 
cele mai importante pe care trebuia să le realizez, în loc să 
tipe la mine din biroul lui, aşa cum făcea de obicei, sună la 
intercom şi îmi spune: «Ai cumva numărul de telefon al lui 
Manuel?» sau «Ai putea să-mi pregăteşti agenda pentru 
şedinţa de astăzi, te rog?» sau «Ai putea să-mi aduci 
fotocopiile, te rog?» Uneori, vine personal la biroul meu şi 
îmi prezintă sarcinile de serviciu sub o formă cu totul 
neobişnuită, extrem de politicoasă. 

Această schimbare uluitoare de comportament m-a 
lăsat fără replică. L-am întrebat în cele din urmă ce se 
întâmplă şi mi-a povestit despre «Cuvintele Conflictuale şi 
Cuvintele  Conciliante». Cursul dumneavoastră l-a 
determinat să-şi revizuiască modul de comunicare cu 
familia şi angajaţii săi. A realizat că - de-a lungul anilor - 
se obişnuise atât de tare cu ideea şefiei încât îşi formase 
obiceiul de a da ordine oricărei persoane care se afla în 
apropiere. Era însă destul de înţelept ca să-şi dea seama că 
stilul său dictatorial i-a înstrăinat pe oamenii care lucrau şi 
trăiau cu el. Spre binele său, a hotărât că nu era prea 
târziu «să înveţe la bătrâneţe ce n-a învăţat la tinereţe», 
făcând aşadar eforturi considerabile de a fi mult mai 
amabil cu cei din jurul său şi de a adopta un mod de 
comunicare bazat pe politeţe şi respect. Credeţi-mă că 
munca alături de el a devenit mult mai plăcută!” 

A MUSTRA VERSUS A RUGA 

„Misiunea celor care visează să devină profesori nu 
trebuie să fie aceea de a-şi împărtăşi părerile, ci de a 
însufleți spiritul şi mintea. 

FREDERICK ROBERISON 

„A mustra” este un alt sinonim pentru „a certa” 
Părinţii şi soţii se lasă adesea pradă ispitei de a le 
„reaminti” copiilor şi partenerilor de viaţă ce şi când 
trebuie să facă anumite lucruri. „Trebuie să găseşti ceva 


pentru activitatea şcolară de mâine”. „Trebuie să exersezi 
mai mult la pian ca să fii bine pregătit pentru recital”. 
„Mai bine ai cumpăra astăzi benzină, pentru că rezervorul 
este aproape gol”. „Trebuie să te ocupi cât mai repede de 
plante, pentru că se vor ofili în curând”. Deşi aceste 
imperative sunt bine intenţionate, ele sunt adesea 
percepute ca reproşuri. Reacţia destinatarilor acestor 
sfaturi nesolicitate va fi aceea de a se zbârli la auzul lor şi 
de a le refuza din start. 

O abordare mult mai potrivită ar fi să le puneţi 
întrebări subtile care să-i conducă spre descoperirile pe 
care doriţi să le facă, determinându-i astfel să treacă 
imediat la acţiune. Strategia noastră presupune foarte 
multă abilitate şi chibzuinţă, aceasta fiind diferenţa dintre 
un educator şi un autocrat. Rădăcina cuvântului latinesc „a 
educa” înseamnă „a instrui” „Ce obiect ai de gând să duci 
la şcoală pentru activitatea şcolară de mâine?” „Crezi că 
eşti destul de bine pregătit pentru recital?” „Crezi că este 
destulă benzină în rezervor ca să ajungi mâine la 
serviciu?” „Crezi că plantele au nevoie de apă?” 

Vedeţi, aşadar, că aceste întrebări sugerează 
trecerea la acţiune într-un mod mai blând, mai temperat? 
învăţaţi să conduceţi cu demnitate! în loc să le spuneţi cu 
aroganță oamenilor ce să facă, trezindu-i astfel la viaţă pe 
cei Trei R, ajutaţi-i prin mijloace abile şi subtile să tragă 
propriile concluzii şi să treacă singuri la acţiune! 
însufleţiţi-le spiritul prin întrebări ingenioase, nu le ucideţi 
iniţiativa prin ordine draconice! 

PLAN DE ACŢIUNE 

Aţi fost desemnat coordonator în cadrul unei misiuni 
caritabile, unde trebuie să pregătiţi masa pentru un 
anumit număr de persoane. Sarcina voastră este să vă 
asiguraţi că toţi membrii echipei voastre ştiu ce şi cum 
trebuie să procedeze. Cum vă îndepliniţi rolul? 

CUVINTE 

CONCILIANTE 

Înţelegeţi că misiunea unui lider este aceea de a-i 
determina cu blândeţe pe oameni să treacă la acţiune, ca 


să-şi îndeplinească sarcinile de lucru. 

„Vă mulțumesc pentru că aţi acceptat să participaţi 
la misiunea de astăzi. Să vedem ce trebuie să facem ca să 
terminăm totul până la ora 6 p.m!” 

Îmbrăcaţi ordinele în veşminte de rugăminţi pentru 
ca oamenii să se simtă respectaţi. 

„Kathy, ai putea să începi să cureti morcovii? George, 
dacă te-ai apuca deja de pregătirea supei... 

Le recomandaţi oamenilor să treacă la acţiune, în aşa 
fel încât aceştia să simtă că autonomia nu le este sub nicio 
formă ştirbită şi să accepte să colaboreze pentru că aşa le 
dictează inima. 

„Anthony, ai putea să termini mai întâi chiflele şi apoi 
să încingi cuptorul ca să încălzim mâncarea?” 

CUVINTE 

CONFLICTUALE 

A fi în fruntea unei misiuni înseamnă pentru voi a da 
ordine şi a dicta celor din jur ce trebuie să facă. 

Ascultaţi-mă cu atenție! Aceasta este lista cu 
însărcinările pe care trebuie să le duceți la bun sfârşit în 
următoarele două ore. Trebuie să vă grăbiţi ca să terminați 
totul la timp”. 

Le spuneţi oamenilor ce trebuie să facă, dar ei încep 
să opună rezistenţă. 

„Kathy, tu cureţi morcovii! George, tu pui supa la 
fiert, iar tu, Alejandra, aşezi masa!“ 

Comenzile vă sunt însoţite de celebrul „trebuie să”, 
ceea ce îi irită nespus de mult pe membrii echipei voastre. 

Anthony, trebuie să încingi cuptorul până la 5.30 ca 
să încălzim mâncarea, aşa că apucă-te să pregăteşti 
chiflele!” 

„ELIBERAŢI-VĂ DIN ÎNCĂTUŞAREA LUI «NU 
POT»!” 

A la Samuel Johnson 

— Capitolul 13 - 

Distrugeţi bariera pe care o ridică în calea 
voastră cuvintele „Nu se poate, pentru că...”! 

Cum vă simţiţi atunci când cineva vă respinge 


cererea? Imaginaţi-vă că îl întrebaţi pe şeful vostru „Pot să 
primesc salariul ceva mai repede luna asta? Plec la Las 
Vegas la sfârşitul săptămânii şi...”, iar acesta vă răspunde 
pe un ton aspru: „Nu, nu se poate, pentru că cererea ta nu 
a fost aprobată de cei de la Financiar”. 

Nu vi se pare că aceste cuvinte - „nu“ şi „nu se 
poate, pentru că”. - acţionează ca nişte uşi verbale care vi 
se trântesc în faţă? Ele dau naştere unei relaţii ostile, 
pentru că nu vi se acordă ce aţi cerut. 

Nu v-aţi simţi mai bine dacă şeful v-ar spune - în loc 
de „nu se poate” - „Da, îţi vei primi salariul mai devreme 
imediat ce cei de la Financiar îţi vor aproba cererea”? 
Cuvintele „da” şi „imediat ce” deschid uşile, nu vi le 
trântesc în faţă. 

De acum încolo, dacă cineva vă cere o favoare, 
încercaţi să-i îndepliniţi rugămintea punând nişte condiţii 
minime! În loc să vă concentrați asupra lucrurilor care nu 
se pot realiza şi a motivelor pentru care nu pot fi duse la 
îndeplinire, încercaţi să găsiţi o soluţie pentru a le putea 
duce la bun sfârşit! 

În loc să spuneţi „Nu, nu putem să începem jocul, 
pentru că îl aşteptăm pe arbitru”, spuneţi „începem jocul 
imediat ce soseşte arbitrul. Iar dacă nu apare peste 5 
minute, începem jocul fără el”! în loc să spuneţi cuiva „Nu 
pot să aflu dacă articolul pe care îl doriţi se află în 
depozitul nostru, pentru că ni s-au defectat computerele”, 
spuneţi: „Vom verifica dacă articolul respectiv se află în 
stocul nostru în momentul în care ni se vor repara 
computerele. Se lucrează la ele chiar acum şi - cu puţin 
noroc - vă vom putea furniza informaţiile dorite peste doar 
câteva minute”. 

A PRIVA VERSUS A NĂSCOCI 

„Viaţa ne rezemă una dintre cele mai frumoase 
răsplăti - niciun om nu-şi poate ajuta semenii fără să nu se 
ajute pe sine însuşi”. 

RALPH WALDO EMERSON 

„A priva” înseamnă „a lipsi pe cineva de ceva” Dacă îi 
spuneţi unei persoane că nu poate sau nu are voie să facă 


un anumit lucru, „o lipsiţi” de obiectul dorinţei ei, motiv 
pentru care se va simţi ofensată. „A născoci” înseamnă „a 
căuta mijloace prin care poţi obţine ceva ce - în mod 
obişnuit - îţi este refuzat” în loc să oferiţi explicaţii 
referitoare la motivele pentru care un anumit lucru nu se 
poate realiza, încercaţi să demonstraţi cum se poate 
realiza! în loc să le provocaţi oamenilor o suferinţă în plus, 
încercaţi să-i ajutaţi! Eforturile voastre vă vor ajuta în 
primul rând pe voi înşivă. 

Un tată, care îşi creştea singur cei trei copii, ne-a 
mărturisit că a pus în practică această metodă, iar 
rezultatele au fost copleşitoare. 

— Obişnuiam să fiu mereu în dezacord cu copiii mei, 
ne-a spus el. Ori de câte ori veneau la mine cerându-mi 
permisiunea pentru anumite lucruri, eu îi refuzam. Mă 
simţeam ca un căpcăun, pentru că nu-i lăsam să facă 
practic nimic. „Nu, nu poţi să iei maşina, pentru că am 
nevoie de ea”. „Nu, nu poţi să-ţi chemi prietenii, pentru că 
nu ţi-ai terminat treaba”. „Nu, nu ai voie să te joci pe 
calculator, pentru că nu ţi-ai făcut temele”. „Nu, nu poţi să 
mănânci îngheţată, pentru că nu ai luat încă masa”. 
Seminarul dumneavoastră mi-a demonstrat că nu trebuie 
să joc rolul zgripţuroiului. Pot folosi expresii precum 
„imediat ce” sau „imediat după”, sugerându-le că pot 
obţine ce-şi doresc atâta timp cât îşi respectă cuvântul dat 
şi îşi îndeplinesc partea lor din înţelegere. „Bineînţeles că 
poţi să iei maşina imediat ce mă întorc de la cumpărături”. 
„Da, poţi să-ţi chemi prietenii după ce îţi termini treaba”. 
„Poţi să te joci pe calculator dacă ţi-ai terminat temele”. 
„Fireşte că poţi să mănânci îngheţată după ce ai mâncat, 
înainte, o masă sănătoasă”. 

TRECEŢI DE LA APATIE LA EMPATIE! 

„Cuvintele frumoase pot fi scurte şi uşor de rostit, 
dar ecoul lor este fără de sfârşit. „MAICA TERESA 

Dar dacă nu se poate spune „Fireşte, imediat ce...” 
sau „Da, imediat după...”? Dacă nu există nicio modalitate 
prin care le puteţi îndeplini dorinţele? Dacă într-adevăr nu- 
i puteţi ajuta cu nimic? Trebuie să înţelegeţi că - în 


momentul în care continuaţi să folosiţi expresii precum „nu 
se poate” sau „nu există nicio şansă” - vă veţi simţi cu toţii 
frustraţi. Voi vă veţi lăsa pradă dezamăgirii că nu-i puteţi 
ajuta, iar ei vor considera că priviţi cu indiferenţă 
problemele lor. 

De acum încolo, încercaţi să spulberaţi veştile 
proaste cu expresii de genul „Aş vrea” sau „Sper'! 
Expresiile precum „Nu se poate” sau „Nu există nicio 
şansă” sunt încărcate de negativism şi apatie. „Aş vrea” 
sau „Sper” sunt sinonime cu empatia. Nu le puteţi oferi 
întotdeauna oamenilor ceea ce-şi doresc. Îi puteţi 
încredința însă că sunteţi alături de ei. Ecoul cuvintelor 
frumoase, nu tăioase - ca s-o parafrazăm pe Maica Teresa 
- este fără de sfârşit. 

In loc să spuneţi „Nu pot să-ţi public articolul în 
buletinul informativ de luna asta; este deja prea târziu”, 
spuneţi: „Aş vrea din tot sufletul să-ţi public articolul în 
buletinul informativ din această lună, dar am trimis deja 
materialele la tipografie. Dacă vrei, îl păstrez la dosar, iar 
luna viitoare îşi va găsi locul binemeritat în paginile 
buletinului informativ”. În loc de: „Nu vă putem livra marfa 
în această dimineaţă. N-a sosit încă în port”, spuneţi: „Aş 
vrea să vă livrăm marfa la timp, dar este reţinută undeva 
în port. Vă vom suna imediat ce problema se va rezolva”. 

Imaginaţi-vă că încercaţi să ajungeţi acasă ca să 
petreceţi Crăciunul în familie, dar aeroportul este închis 
din cauza unui viscol cumplit care s-a abătut asupra 
oraşului! Să presupunem că un funcţionar vă spune: 
„Toate zborurile sunt anulate. Nu avem ce să facem în 
această privinţă. Nu aveţi nicio şansă să plecaţi în această 
dimineaţă” sau „Niciun avion nu decolează pe o vreme ca 
asta. Trebuie să aşteptaţi până se mai potoleşte viscolul”. 
Aceste cuvinte vor accentua starea de nervozitate care a 
pus stăpânire pe voi. Funcţionarului nu pare să-i pese prea 
tare de situaţia în care vă aflaţi. 

Să spunem însă că funcţionarul vi se adresează în 
felul următor: „Imi doresc din tot sufletul să vă pot ajuta să 
ajungeţi la destinaţia dorită. Ştiu că vreţi să petreceţi 


Crăciunul în familie. Nu pot decât să vă anunţ în momentul 
în care se va hotări reluarea zborurilor” sau „îmi pare rău 
că viscolul ne-a zădărnicit planurile. Vă pot oferi însă ceva 
în schimbul acestei aşteptări atât de neplăcute: o masă 
gratuită care să vă încălzească şi să vă îndulcească 
spiritul”. Expresiile „Aş vrea” şi „îmi doresc” joacă rolul 
unor chei magice. „Nu voi putea” şi „Nu se poate face 
nimic” joacă rolul unor uşi pe veci ferecate. 

„NU SE POATE” VERSUS „EXISTĂ O 
POSIBILITATE”. 

„Este mai înţelept să aprindem o lumânare decât să 
blestemăm întunericul”. 

MOTTO-UL SOCIETĂŢII CHRISTOPHER 

O participantă la seminariile noastre ne-a spus că 
abia aştepta să ajungă acasă pentru a pune în practică 
această strategie de comunicare. 

— Fiica mea a venit ca o vijelie aseară acasă şi mi-a 
spus că obținuse rolul principal în piesa de teatru pusă în 
scenă de regizorul şcolii. M-a informat când avea să aibă 
loc marele eveniment şi m-a rugat să ţin bine minte data 
respectivă pentru a fi prezentă în sală. Mi-am verificat 
agenda şi am descoperit că în ziua aceea trebuia să 
particip la o conferinţă organizată într-un alt oraş, deci nu 
voi putea să văd piesa. Când i-am spus acest lucru fiicei 
mele, m-a rugat să-mi schimb planurile de afaceri. l-am 
spus că nu se putea sub nicio formă să-mi amân călătoria. 
De-a lungul timpului, am ratat multe dintre evenimentele 
importante din viaţa fiicei mele din cauza călătoriilor mele 
de afaceri, iar aceasta din urmă a umplut paharul. M-a 
acuzat că mă interesa mai mult munca mea decât viaţa ei. 
Am încercat să o liniştesc, spunându-i că nu era adevărat, 
dar nu era dispusă să mă asculte. Pentru că am insistat să- 
i spun că nu pot face nimic ca să-mi schimb planurile de 
afaceri, m-a catalogat ca fiind rigidă, inflexibilă şi complet 
indiferentă la lucrurile importante din viaţa ei. Dacă i-aş fi 
spus, de exemplu: „Îmi doresc din tot sufletul să pot sta în 
primul rând şi să savurez din plin succesul tău”, ar fi 
înţeles - poate - că nu aveam să lipsesc de la spectacolul ei 


din proprie voinţă, ci era o problemă de viaţă şi de moarte. 
Am înţeles acum că există o posibilitate să văd şi eu piesa 
de teatru. Când voi vorbi cu ea diseară, o voi întreba dacă 
este posibil ca un prieten să înregistreze spectacolul ca să 
avem şansa să-l vedem împreună când mă voi întoarce 
acasă. Vom sta împreună pe canapea, iar ea îmi va putea 
da toate detaliile referitoare la piesa de teatru şi la jocul ei 
unic. În acest fel, va şti că niciun aspect din existenţa ei 
nu-mi este indiferent şi că îmi doresc din tot sufletul să fiu 
alături de ea şi să mă bucur de toate realizările ei. 

DAŢI DOVADĂ DE SENSIBILITATE, NU DE 
SARCASM! 

„Compătimirea presupune mai mult decât simpla 
acțiune de a dărui, căci banii nu au nimic de-a face cu 
sufletul omului; cel care milă iţi arată, îşi oferă propriul 
suflet”. 

W. H. MOUNTFORD 

Un jandarm însărcinat cu paza rezervațiilor naturale 
ne-a împărtăşit povestea lui: 

— Cred că această idee se va dovedi extrem de utilă 
în meseria noastră. Suntem primii care află de 
nemulţumirile turiştilor şi singurii care trebuie să le dea 
curs. Aflăm, aşadar, că oamenii sunt nemulţumiţi de faptul 
că terenurile destinate campingului sunt prea aglomerate, 
că vizitatorii lasă prea multă mizerie în camerele 
cabanelor unde se cazează sau strică indicatoarele de 
drumeţie. Ni se plâng şi de faptul că sunt prea mulţi 
țânțari! Nu înţeleg de ce oamenii îşi varsă supărarea pe 
noi. Doar nu noi am inventat ţânţarii. Ce vor să facem? 
înţeleg însă acum, după ce-am participat la seminariile 
dumneavoastră, că - în loc să ridicăm din umeri şi să le 
spunem „Nu putem să facem nimic în privinţa ţânţarilor. 
Este vară, e normal să fie şi țânțari” - am putea da dovadă 
de mai multă toleranţă faţă de problemele turiştilor, 
spunându-le - de exemplu: „Ar trebui să vă luaţi cu voi un 
spray anti-ţânţari; i-ar mai ţine la distanţă”. In locul unui 
răspuns sarcastic, de genul: „Nu avem ce să facem dacă 
forurile superioare acceptă o puzderie de oameni în 


weekend”, am putea să spunem: „Şi noi ne dorim să fie 
mai puţini turişti. Dacă aţi putea să veniţi în extra-sezon, 
vă veţi bucura de mai multă linişte, iar potecile pădurilor 
vor fi numai ale voastre”. În locul unei replici usturătoare, 
de genul: „Nu putem să supraveghem băile în fiecare 
secundă din zi”, am putea da dovadă de mai multă 
înţelegere, spunând: „Ne cerem scuze pentru condiţiile 
deplorabile în care se află toaletele”. 

Ca să parafrazăm motto-ul Societăţii Christopher, a 
le spune oamenilor ce nu pot să facă sau ce nu pot să aibă 
este un mod „de a blestema întunericul” Să te concentrezi 
însă asupra posibilităţilor prin care îi poţi ajuta să-şi vadă 
visul cu ochii este un mod „de a aprinde, cu milă, o 
lumânare”. 

PLAN DE ACŢIUNE 

Lucraţi ca agent de turism într-un birou 
supraaglomerat, înţesat de un MON (Maldăr de Obiecte 
Neidentificate). La un moment dat, în birou intră o clientă 
şi vă prezintă un itinerariu deosebit de complicat; vă roagă 
să-i prezentaţi cele mai avantajoase costuri de călătorie, 
cât şi programul zborurilor. Aveţi deja nenumărate sarcini 
de serviciu pe care încă nu le-aţi onorat şi nu-i puteţi oferi 
pe loc informaţia dorită. Cum procedaţi? 

CUVINTE 

CONCILIANTE 

Îi spuneţi ce puteţi face în cazul ei, iar ea consideră 
că cererea ei este onorată. 

„Vă voi spune costurile de călătorie mâine dimineaţă 
la prima oră”. 

Îi sugeraţi că o veţi ajuta, în ciuda faptului că sunteţi 
extrem de ocupată, iar ea vă este recunoscătoare. 

Imediat ce voi termina cu aceste bilete, mă voi ocupa 
de călătoria dumneavoastră”. 

O lăsaţi să înţeleagă faptul că sunteţi alături de ea, 
motiv pentru care vă consideră extrem de tolerantă faţă de 
problemele celor din jur. „Mi-aş dori să mă ocup de 
cererea dumneavoastră chiar acum, dar am şi alte sarcini 
de serviciu pe care trebuie să le duc la bun sfârşit”. 


CUVINTE 

CONFLICTUALE 

Îi spuneţi clientei că nu-i puteţi îndeplini cererea în 
momentul de faţă, motiv pentru care adoptă o atitudine 
ostilă. 

„Acum nu vă pot oferi informaţiile dorite. Sunt şi aşa 
destul de ocupată. Va trebui să aşteptaţi până mâine. 

O lipsiţi de obiectul dorinţei ei, iar ea se simte 
profund jignită. „Nu pot face nimic pentru dumneavoastră 
în clipa de faţă. Mai am şi alţi clienţi care îşi aşteaptă 
biletele. 

Îi explicati de ce nu o puteţi ajuta, iar ea consideră că 
nu manifestaţi destul interes faţă de problemele ei. 

„Nu pot să renunţ la tot ca să mă ocup de 
dumneavoastră. N-ar fi cinstit faţă de ceilalți clienți. 

„NOI NU VEDEM LUCRURILE AŞA CUM SUNT, 
CI LE VEDEM ÎN FUNCŢIE DE CUM SUNTEM NOI 
PLĂSMUIŢI”. 

Anais Nin - Capitolul 14 - 

Eliberaţi-vă din ghearele problemelor! 

Aţi vrea să ştiţi care este cuvântul care generează 
cele mai multe probleme? 

Chiar acesta - cuvântul „problemă” Pentru 
matematicieni şi oamenii de ştiinţă, cuvântul se referă pur 
şi simplu la o „chestiune care cere o rezolvare, o soluţie, 
pornind de la o nişte ipoteze”, fără să aibă o conotaţie 
negativă. 

Pentru marea majoritate a oamenilor, cuvântul 
„problemă” înseamnă necazuri. Definiţia pe care ne-o oferă 
dicţionarul Webster pentru acest cuvânt este următoarea: 
„O sursă de stres, nefericire sau îngrijorare”. Dacă îl 
folosiţi mereu în discuţiile de zi cu zi, oamenii vor avea 
impresia că ceva vă deranjează, vă tulbură viaţa, chiar 
dacă acest lucru nu este adevărat. Interlocutorii voştri vor 
deveni - la rândul lor - stresaţi, nefericiţi sau îngrijoraţi, 
implicându-se fură să vrea în problemele voastre. 

PROBLEME EGAL NECAZURI 

„Dacă singurul instrument pe care îl aveţi la 


îndemână este ciocanul, fiecare problemă va deveni un cui. 
„ABRAHAM MASLOW 

Auzind acest motto, proprietara unui magazin izbucni 
în râs. 

- Luna trecută - spuse ea - am participat la un program 
de instruire destinat oamenilor de afaceri, unde am 
discutat despre MBWA (Management By Walking Around - 
Arta de a-ţi supraveghea angajaţii prin inspecții repetate). 
Instructorul ne-a spus că - dacă ne îngropăm în hârtii - nu 
ne îndeplinim misiunea de şefi sau directori, pentru că 
pierdem legătura cu oamenii noştri de bază. Acest lucru mi 
s-a părut extrem de raţional, pentru că şi eu mă îngrop 
adesea în hârtii şi uit să iau „pulsul pieţei”. Aşa că m-am 
hotărât ca la fiecare 2 - 3 ore să ies din birou şi să fac o 
vizită departamentului de vânzări ca să văd ce fac 
angajaţii. Cum credeţi că îi întâmpinam? „Aveţi vreo 
problemă?” Nu e de mirare că începeau cu toţii să se 
plângă. Dar de acum încolo, îi voi întreba: „Cum merge 
treaba?” sau „Cum vă descurcaţi astăzi?” ca să încurajez 
conversaţia şi să aflu cât mai multe lucruri despre 
evenimentele din viaţa lor, nu doar despre necazurile lor. 

COMUNICARE DESCHISĂ VERSUS 
COMUNICARE 

OPRESIVĂ 

„Cuvântul potrivit este o forţă. Ori de câte ori găsim 
unul dintre aceste cuvinte potrivite, efectele se resimt atât 
pe plan fizic, cât şi spiritual”. 

MARK TWAIN 

Un bărbat care participa la seminariile „Artei 
Conversaţiei Fu” destinate părinţilor dădu cu tristeţe din 
cap şi spuse: 

- Aş vrea să fi ştiut toate acestea aseară. Eu şi fiul meu 
ne aflăm într-un impas de comunicare. M-a sunat însă 
aseară şi m-a întrebat: „Tată, pot să vorbesc ceva cu tine?” 
Ce credeţi că i-am răspuns? „Fireşte, fiule, care-i 
problema?” Probabil că a înţeles din răspunsul meu că 
bătrânul lui tată crede că fiul lui îl sună numai atunci când 
are o problemă. 


Aşa cum a observat Mark Twain, cuvintele au 
consecinţe fizice şi spirituale. Folosirea excesivă a 
cuvântului „problemă” poate avea rezultate dezastruoase, 
determinându-i pe oameni să vă evite în cele din urmă. 
Acest cuvânt trebuie, aşadar, folosit rar şi cu multă 
chibzuinţă. 

SCHIMBAŢI-VĂ VOCABULARUL ŞI VĂ VEŢI 
SCHIMBA PERSPECTIVA ASUPRA VIEŢII! 

„Viața ne este modelată de gândurile pe care le 
nutrim. 

MARCAURELIU 

Perspectiva pe care o avem asupra vieţii este la 
rândul ei modelată de cuvintele pe care le rostim. Un om 
de afaceri ne-a împărtăşit şi el experienţa trăită: 

— Conducerea magazinului nostru a modificat puţin 
această idee, iar rezultatele au fost extraordinare. 
Departamentul de Sesizări şi Plângeri nu mai poartă 
această titulatură oarecum negativă, ci se numeşte acum 
Departamentul de Asigurare a Calităţii. Această schimbare 
de nume a crescut moralul şi eficienţa angajaţilor. Ei erau 
mereu deprimaţi din cauza activităţii pe care o prestau, 
pentru că toată ziua erau obligaţi să rezolve probleme. 
Acum, misiunea lor este păstrarea standardului ridicat al 
serviciilor noastre. Ori de câte ori se confruntă cu o 
plângere sau o sesizare, o consideră o nouă oportunitate 
de a îmbunătăţi calitatea serviciilor şi a produselor 
noastre. Privesc cu mândrie activitatea pe care o prestează 
acum, pentru că ei contribuie, în acest fel, la creşterea 
reputației companiei noastre. 

Înlocuind cuvântul „problemă” cu expresii pozitive 
puteţi conferi discuţiilor voastre un caracter mult mai 
plăcut şi mai constructiv. lată câteva exemple: 

ÎNAINTE DUPĂ 

„Cu plăcere. Îmi pare bine că v-am putut fi de folos”. 

„N-ai putea să manifeşti mai multă consideraţie faţă 
de oamenii din jurul tău?” 

„Bună, Shirley, despre ce voiai să vorbeşti cu mine?” 

„Mai trebuie să ne ocupăm şi de altceva înainte de a 


pune capăt întâlnirii noastre?” 

„Sigur, poţi să-ţi iei liber vineri. O meriţi cu vârf şi 
îndesat”. 

„Ce s-a întâmplat cu domnul Mappano?” 

„Shirley, mi-a spus secretara că m-ai sunat. Care-i 
problema?” 

„E timpul să ne întoarcem la treabă. Mai aveţi de 
discutat vreo problemă înainte de a pune capăt întâlnirii 
noastre?” 

„Nu e nicio problemă dacă îţi iei vineri liber”. 

„Am o problemă creată de comportamentul 
reprobabil de care ai dat dovadă faţă de clientul acela”. 

„Nicio problemă. E doar meseria mea”. 

„Vrei să ştii care e problema ta? 

Te gândeşti mereu numai la tine, la nimeni 
altcineva”. 

Kathryn, o femeie care deţine împreună cu soţul ei o 
florărie, mi-a mărturisit că această idee a avut un impact 
copleşitor asupra soţului ei. 

— Nu cred că şi-a dat vreodată seama de faptul că 
folosirea excesivă a cuvântului „problemă” îi modifica 
percepţia asupra vieţii - spuse ea. Totul era o problemă 
pentru Harry. Când mă întorceam la magazin, după 
livrarea florilor şi îl întrebam cum se descurcă, îmi spunea: 
„Am avut de rezolvat nenumărate probleme”. Sau începea 
să protesteze: „De ce mă copleşesc oamenii cu problemele 
lor?” Dacă angajaţii noştri doreau să vorbească cu el, le 
spunea invariabil: „Sigur, care-i problema?” îşi încheia 
mereu conversaţia punând întrebarea: „Mai ai şi alte 
probleme pe care vrei să le discutăm?” Când un client 
întreba dacă buchetul pe care îl comandase putea fi trimis 
în aceeaşi zi, răspundea fie „Nu e nicio problemă”, fie 
„Avem o problemă în privinţa asta” Ieri, fiica noastră i-a 
mulţumit pentru că a lăsat-o să plece de la florărie mai 
devreme, iar el i-a aruncat un răspuns superficial, de 
genul: „Nicio problemă”. 

Kathryn a observat că soţul ei folosea aproape 
inconştient cuvântul „problemă”, fără să-i perceapă 


influenţa negativă. 

— Am cumpărat caseta dumneavoastră audio - 
continuă ea - şi am ascultat-o împreună. Când aţi ajuns să 
dezbateţi impactul devastator al cuvântului „problemă”, 
Harry a rămas fără replică. Apoi, s-a întors spre mine şi 
mi-a spus: „Îl folosesc cam des, nu-i aşa?” A jurat atunci să 
se elibereze din ghearele problemelor, iar schimbarea a 
fost spectaculoasă. Aţi auzit expresia „Doar pentru că 
suferi de mania persecuției nu înseamnă că nimeni nu te 
persecută”. Aşa se întâmpla şi în cazul lui. Folosirea 
frecventă a acestui cuvânt „problematic” îl făcea să se 
simtă ca o povară, creându-i nenumărate prilejuri de luptă 
şi sfadă atât cu cei din jur, cât şi cu propria-i conştiinţă. 
Eliminând din vocabularul său acest cuvânt încărcat de 
conotaţii negative, viaţa a căpătat dintr-odată o 
perspectivă mult mai luminoasă şi toată lumea a observat 
această schimbare extraordinară - familia, dar şi clienţii 
noştri. 

NIMENI NU ŞTIE PRIN CE NECAZURI AM 
TRECUT 

„Atitudinea este creionul care ne colorează 
universul”. 

ALLEN KLEIN 

Sunt de acord cu observaţia extraordinar de 
sugestivă a lui Klein şi mai cred că vorbele noastre sunt 
creioanele care ne colorează atitudinea. 

PLAN DE ACŢIUNE 

V-aţi dorit dintotdeauna să fiţi singurul vostru şef, 
aşa că aţi pus bazele propriei afaceri de reparare a 
computerelor. Uneori, rezolvaţi defecţiunile prin telefon; 
alteori, trebuie să faceţi vizite la domiciliu. La un moment 
dat, sună telefonul şi un client vă solicită ajutorul. Cum îi 
răspundeţi? 

CUVINTE CUVINTE 

CONFLICTUALE CONCILIANTE 

Îi răspundeţi clientului folosind Răspundeţi într-o 
manieră un cuvânt încărcat de conotaţii deschisă, lipsită 
de etichetă, dar negative. plină de jovialitate. 


„Care e problema „Bună, Paul, cu ce te pot 
computerului dumneavoastră? „ajuta?“ 

Continuaţi să folosiţi cuvântul îi îndreptaţi atenţia 
clientului 

„Problemă”, care sporeşte asupra soluţiilor pe care 
trebuie supărarea clientului. să le găsiţi împreună. 

„Se pare că e aceeaşi problemă „Cred că ştiu ce se 
întâmplă, pe care aţi avut-o şi luna sunt liber după amiază, 
aşa că trecută. Oare de ce s-a stricat - dacă vrei - pot să-ți 
fac o din nou?” vizită ca să mă uit putin la el. 

Continuaţi să sondaţi toate încercaţi să aflaţi cu tact 
cât aspectele negative ale mai multe informaţii, fără să 
computerului, înrăutăţind şi catalogaţi însă aparatul ca 
fiind mai mult situaţia. prost. 

„Și ce altceva nu mai „Și altfel, cum merge 
funcţionează? Ce puteţi să-mi computerul? Imprimanta 
este spuneţi despre problema legată «cooperantă»? „De 
imprimantă pe care aţi avut-o şi data trecută?” 

„EXAGERAREA ESTE UN ADEVĂR CARE ŞI-A 
PIERDUT CUMPĂTUL”. 

Kabil Gibmn 

— Capitolul 15 - 

Evitaţi extremele! 

Cum vă simţiţi când cineva foloseşte cuvinte 
extreme? „Nu mă asculţi niciodată!” J/ntotdeauna vii 
târziu!” „Totul trebuie să fie aşa cum vrei tu”. 

Cuvintele extreme generează reacţii extreme. Aşa 
cum observă Gibran, cuvintele puternice - precum „toată 
lumea”, „toți“, „întotdeauna ” şi „nimeni“ - se bazează pe 
un adevăr. Când adevărul este exagerat, oamenii îşi pierd 
adesea cumpătul. Ei protestează cu vehemenţă împotriva 
acuzațiilor ce li se aduc, considerându-le nedrepte şi 
încearcă să scoată în evidenţă excepţiile. 

PRECIZIE VERSUS SUBIECTIVITATE 

„Precizia în comunicare este un aspect deosebit de 
important, mai important ca niciodată, în epoca noastră 
caracterizată printr-un echilibru atât de fragil, încât un 
cuvânt echivoc sau prost înţeles poate declanşa o tragedie 


în aceeaşi măsură în care o poate face o acțiune 
necugetată”. 

JAMES THURBER 

Bazaţi-vă observaţiile pe acţiuni reale, lipsite de 
echivoc, pentru ca discuţiile voastre să fie obiective, nu 
subiective! O acuzaţie nefondată - de genul Niciodată nu 
hrăneşti pisica. Vrei să moară de foame?” - va stârni un 
protest vehement. Această afirmaţie este de două ori 
incendiară - cuvântul extrem „niciodată” este asociat cu o 
concluzie aflată şi ea la extreme. Una e să te plângi că fiul 
tău nu a hrănit pisica şi alta să insinuezi că nu-l 
interesează de fapt ce se întâmplă cu ea. Este îndreptăţit 
să te combată cu tărie. 

Puteţi, de exemplu, să-l întrebaţi pe un ton mult mai 
conciliant: „Este a treia oară săptămâna asta când nu ai 
hrănit pisica. Ce se întâmplă?” Această observaţie neutră, 
asociată cu o întrebare menită să furnizeze cât mai multe 
informaţii, va îndrepta discuţia spre incidentul nefericit, nu 
spre autorul lui. În loc să-i aţâţaţi copilului firea 
războinică, îi oferiţi posibilitatea să-şi explice şi să-şi 
corecteze acţiunile. 

Când am ajuns la acest capitol din dezbaterea mea, 
am observat că o participantă la seminar se făcuse roşie ca 
focul, motiv pentru care am întrebat-o la ce se gândea: 

- Mi-am dat seama acum de ce copiii mei au hotărât să 
ridice un zid între mine şi ei, spuse ea cu tristeţe. Din 
cauza tendinței mele de a exagera totul, înţeleg acum că 
mi-am distrus credibilitatea în faţa lor. Mi-am format 
obiceiul de a „hiperboliza” lucrurile: „Jeffrey, ţi-am spus de 
milioane de ori să închizi uşa când vii de pe terasă” sau 
„Lisa, îţi spun a mia oară să pui laptele în frigider”. Cum să 
scap de acest obicei nefast? întrebă ea apoi. 

Am sfătuit-o să-şi reformuleze plângerile sub formă 
de întrebări, menite să-i determine pe copii să-i dea 
răspunsurile dorite. Întrebări - precum „Jeffrey, ce faci 
când intri în casă de pe terasă?” şi „Lisa, ce faci cu laptele 
care a mai rămas după ce ţi-ai băut porţia?” - vor da 
rezultate mult mai bune decât mustrările şi acuzaţiile. 


O altă participantă, Rita, o studentă, ne-a spus că 
dorea să o fi luat cu ea la seminar şi pe colega ei de 
cameră, care îi făcea mereu zile fripte. 

- Mă consideră neglijentă şi dezordonată, spuse ea. 
Aseară, m-a acuzat că niciodată nu fac curăţenie, că este 
mereu obligată să curețe după mine şi că a obosit să aibă 
singură grijă de apartament. 

Am întrebat-o dacă acuzaţiile colegei ei de cameră 
erau fondate. 

- Fireşte că nu. răspunse ea. Uită că eu dau cu 
aspiratorul, că eu pregătesc masa şi spăl vasele în fiecare 
seară. 

Rita a scos astfel în evidenţă cel de al treilea motiv 
pentru care aceste cuvinte devin incendiare: vizează 
adesea acţiuni trecute sau pasivitatea unei persoane. Acest 
lucru generează o triplă reacţie: o acuzaţie extremă, 
urmată de o concluzie nedreaptă şi învinuiri pentru acţiuni 
trecute. 

l-am sugerat Ritei să  redirecţioneze cuvintele 
extreme, îndreptându-le spre acuzatoarea ei sub formă de 
întrebări. Această metodă de apărare complet inofensivă îi 
oferă posibilitatea colegei de cameră să descrie cu 
exactitate îndatoririle casnice, evitând astfel o ceartă 
inutilă. Rita ar putea repeta acuzaţiile colegei ei ca şi când 
n-ar înţelege despre ce este vorba, consolidându-şi 
nedumerirea printr-o ridicare sugestivă din sprâncene: „Eu 
nu fac niciodată curăţenie în casă?... Doar nu vrei să cred 
că vorbeşti serios”. Colega de cameră va da cu siguranţă 
înapoi, motivându-şi acuzaţia. „Aseară, mi-a trebuit o oră 
ca să aşez toate lucrurile la locul lor”. Aha| Acesta este, 
aşadar, motivul care a declanşat furia colegei de cameră. 
Rita are astfel şansa să acţioneze obiectiv, nu subiectiv, 
bazându-se pe starea emoţională de moment. Ea poate, 
aşadar, să-i ceară scuze pentru dezordinea pe care o 
lăsase în urma ei şi să-i mulţumească pentru faptul că i-a 
atras atenţia asupra acestui fapt regretabil. 

ARTA DE A TRECE CU VEDEREA VERSUS ARIA 
DE A 


CICĂLI 

„Arta înţelepciunii este arta de a şti să treci anumite 
lucruri cu vederea. 

WILLIAM JAMES 

In cazul în care colega de cameră a Ritei preferă să 
dea curs mai departe furiei sale nedomolite şi continuă să 
o acuze pe aceasta de neglijenţă („Nu, niciodată! Nici nu- 
mi amintesc când ai făcut ultima dată curăţenie în 
apartament...”), aş sfătui-o să treacă cu vederea aceste 
acuzaţii, nu să-i alimenteze furia combătând-o în zadar. „A 
cicăli” înseamnă „a certa mereu pe cineva pentru fapte 
neînsemnate sau a insista excesiv asupra unor lucruri” în 
timp ce „a trece cu vederea” înseamnă „a neglija sau a 
ignora, de obicei în mod intenţionat” Rita va descoperi 
astfel că este mult mai înţelept să ignore replicile 
răutăcioase ale colegei de cameră decât să-i ofere - la 
rândul ei - replici usturătoare: „Cine te crezi ca să mă 
acuzi de neglijenţă?” 

„Nimic nu ne determină mai mult personalitatea 
decât lucrurile pe care le ignorăm”, spunea Sandor Minab. 
Rita poate să ignore cuvântul peiorativ „neglijenţă” şi să 
îndrepte discuţia spre descoperirea unor soluţii clare şi 
precise, favorabile tuturor: „Dacă eşti dispusă să găsim o 
soluţie de compromis în privinţa acestei chestiuni, sunt 
bucuroasă să te ascult”. 

CUVINTELE DRASTICE GENEREAZĂ 
CATASTROFE 

„Am îndurat multe catastrofe în viaţă. Multe dintre 
ele nu s-au întâmplat niciodată. MARK TWAIN 

Bill, un prieten de familie, a pus această idee în 
practică pentru a schimba obiceiul logodnicei lui de a 
folosi cu predilecție cuvinte aflate la extreme. 

— Şi eu sunt de părere că expresii ca „cel mai prost”, 
„cumplit” şi „imposibil' sugerează o extremă. Winona este 
o femeie deosebit de temperamentală şi acest lucru este 
evidenţiat şi de vocabularul ei: „Este cel mai prost meniu 
pe care l-am mâncat vreodată”; „Arăt cumplit în rochia 
asta”; „Nu se poate vorbi cu tine, eşti imposibil” sau „Nu 


mai ieşim niciodată nicăieri” - sunt câteva exemple 
sugestive în acest sens. Te înspăimântă când o auzi 
folosind cuvinte atât de dure. 

Are perfectă dreptate. Cercetătorul factorului de 
stres - Hans Selye - a descoperit că „nu evenimentele sunt 
cele care provoacă stresul, ci interpretarea pe care o dăm 
acestor evenimente” Graficul de mai jos vă va ajuta să 
înţelegeţi mult mai bine acest concept. 


EVENIMENTE 
FIZICE 


Evenimentele fizice (situaţii în care te tai la un deget 
sau sari într-un râu îngheţat) generează sentimente (trăiri) 
în mod direct. Nu trebuie să te gândeşti prea mult la ce s-a 
întâmplat sau să-ţi descifrezi gândurile sau sentimentele 
provocate de aceste evenimente. Totul este cât se poate de 
clar - simţi durerea din degetul tăiat sau frigul care îţi face 


pielea de găină. 
TRĂIRI 
VOCABULARUL UZUAL 


ALTE 
EVENIMENTE 
EXPERIENŢĂ 


Toate celelalte evenimente care vi se întâmplă în 
viaţă (de exemplu, vi se strică televizorul) trec mai întâi 
prin mintea voastră, care generează trăiri şi sentimente 
bazate pe valorile, gândurile, speranţele, experienţa 
acumulată, atitudinea şi vocabularul vostru uzual. S-ar 
putea ca primul sentiment care ia naştere să fie mânia 
(„Nu, nu acum! începe emisiunea mea preferată!”), apoi 
apar resemnarea („îl consider un semn divin din care 
trebuie să înţeleg că pot să mă duc la ora de gimnastică 
aerobică”), resentimentele („Copiii ăia nenorociţi s-au 
jucat iar cu telecomanda”) sau dezamăgirea profundă 
(„Nimic nu merge ca lumea în casa asta?”). 


> TRĂIRI 


« VALORI? 

* GÂNDURI 

„ SPERANŢE 

e ATITUDINE ŞI 


ADAPTAŢI-VĂ SENTIMENTELE LA 
EVENIMENTE! 

„Lucrurile nu sunt nici bune, nici rele, mintea noastră 
le face aşa. 


WILLIAM SHAKESPEARE 


După cum bine observa Shakespeare, circumstanţele 
în sine nu sunt nici bune, nici rele - totul depinde de felul 
în care le interpretăm. De aceea, trebuie să descrieţi o 
situaţie cu foarte multă precizie pentru ca sentimentele să 
fie în perfectă concordanţă cu evenimentele descrise. Dacă 
descrierile sunt exagerate, atunci şi sentimentele vor fi la 
fel de exagerate, iar consecinţele vor suferi şi ele de 
această „hiperbolizare”. Dacă aceste descrieri suferă de un 
negativism exacerbat, întreaga voastră perspectivă asupra 
vieţii se va caracteriza prin acelaşi negativism. 

Cum puteţi afla dacă sentimentele sunt în 
concordanţă cu evenimentele? Atunci când vi se întâmplă 
ceva, analizaţi-vă gândurile cu ajutorul întrebării „Oare 
acest lucru este adevărat?” Dacă - de exemplu - vă uitaţi 
cu disperare la un maldăr de facturi pe care trebuie să le 
plătiţi şi vă spuneţi cu tristeţe: „Poate peste 100 de ani voi 
reuşi să plătesc toate aceste facturi”, întrebaţi-vă dacă 
acest lucru este adevărat! Dacă nu este adevărat (iar 
afirmaţiile aflate la extreme rareori sunt adevărate), 
întrebaţi-vă: „Ce este adevărat?” şi răspundeţi cu 
obiectivitate şi precizie! Veţi înţelege că adevărul este cu 
totul altul - veţi reuşi să vă plătiţi datoriile în decurs de 
doar trei luni. În acest fel, apreciaţi cu corectitudine 
situaţia, nu o transformati într-o catastrofă. 


„ESTE 
ADEVĂRAT?“ 
„CE ESTE CLARE 
ADEVĂRAT?“ 

Bill mi-a spus apoi că - după discuţia avută împreună 
- a invitat-o pe Winona în oraş. Nici nu s-a urcat bine în 
maşină, că a şi început să se plângă: 

- Nimic nu merge cum trebuie... 

El se întoarse spre ea şi o întrebă: 

- Winona, e adevărat ce spui? Chiar nimic nu merge 
cum trebuie? Această întrebare puse stavilă tiradei de 
nemulțumiri. 

La început, rămase tăcută, apoi răspunse clătinând 
din cap: 

- Nu, nu e adevărat. Sunt multe lucruri care merg aşa 


EVENIMENTE REACŢII 


cum trebuie. 

- Am continuat să vorbim despre acest obicei de 
„hiperbolizare” a lucrurilor - îmi spuse Bill - cât şi despre 
faptul că aceste cuvinte dure şi drastice înrăutăţesc 
lucrurile mai mult decât este cazul. Am luat hotărârea să 
prezentăm situaţiile cu care ne confruntăm în viaţă cu mai 
multă sinceritate şi să ne întrebăm de fiecare dată dacă un 
anumit lucru este sau nu adevărat şi care este adevărul 
adevărat. Dacă vedem un film care nu ne place, asta nu 
înseamnă că este cumplit. Dacă uit să comand ciuperci la 
pizza, nu este sfârşitul lumii. Dacă îşi rupe o unghie, nu 
este un dezastru. Am hotărât să înlocuim cuvintele 
negative - de genul „îngrozitor” şi „de neiertat' - cu 
cuvinte mult mai neutre, ca de exemplu: „interesant” şi 
„incomod” Am înlăturat din vocabularul nostru verbe 
precum „cz un sau „<2 ucide”. Devenise un obicei să 
spunem „Urăsc chestia asta” sau „O să-l omor pentru asta” 
ori de câte ori se întâmpla ceva neplăcut. Dar aceste 
cuvinte au conotaţii extrem de violente, care nasc imagini 
la fel de negative. Acum, după ce le-am înlăturat din 
vocabularul nostru, percepem lumea într-o lumină mult 
mai frumoasă, iar viaţa nu ni se mai pare o adevărată 
tragedie. Relaţia şi existenţa noastră au devenit acum mult 
mai plăcute. 

Ce cuvinte violente s-au strecurat în vocabularul 
vostru? Influenţa perfidă a acestor imagini negative sunt 
cele care vă transformă în nişte persoane pesimiste, 
descrise de Galsworthy ca fiind „oameni care îşi închid 
sufletul în temnițe construite cu mâna lor” Învăluiţi-vă 
numai în imagini optimiste şi vă veţi putea elibera din 
temniţele acestea autoimpuse! Veţi descoperi astfel lumea 
ca pe o adevărată minune - aşa cum şi este în realitate! 

PLAN DE ACŢIUNE 

Mergeţi împreună cu copiii voştri adolescenţi la un 
magazin de casete video ca să închiriaţi câteva filme pe 
care le veţi vedea în weekend. Copiii aleg un film violent, 
iar voi le spuneţi că trebuie să aleagă altceva. Cum 
răspundeţi în faţa acuzaţiei lor că nu-i lăsaţi niciodată să 


vadă ce vor ei? 

CUVINTE 

CONFLICTUALE 

Negaţi acuzaţiile lor, transformându-vă într-un 
adversar. 

fiu este adevărat şi ştiţi foarte bine acest lucru. 
Săptămâna trecută aţi ales filmele numai după bunul 
vostru plac. 

„Ne obligi să vedem numai filme de desene animate 
marca Disney”, vă spun copiii, iar voi îi combateţi cu 
vehemenţă. 

JE ridicol ce spuneţi. Nu am mai văzut un film Disney 
de luni de zile”. 

Copiii ajung la o concluzie extremă, spunându-vă că 
nu vă interesează dorinţele lor, lucru ce vă intensifică 
mânia, simţindu-vă învinuiți pe nedrept. 

„Ba chiar mă interesează dorinţele voastre. De ce 
credeţi că am venit la acest magazin de casete video? În 
niciun caz pentru că m-ar interesa pe mine vreun film. 

CUVINTE 

CONCILIANTE 

Le repetaţi acuzaţia ca şi când nu aţi înţeles despre 
ce ar fi vorba. 

Nu vă las eu niciodată să vă alegeţi filmele care vă 
plac? 

Redirecţionaţi acuzaţiile spre ei, punând doar o 
simplă întrebare. 

„Oare chiar vă oblig întotdeauna să vedeţi numai 
filme marca Disney?” 

Treceţi cu vederea acuzaţiile lor, concentrându-vă 
asupra soluţiilor pe care trebuie să le găsiţi. 

„Știu că putem găsi ceva pe placul vostru, fără să fie 
nevoie de acordul părinţilor”. 

PARTEA A TREIA 

Învăluiţi conflictele în mantia armoniei! 

„UN SINGUR PRIETEN, O SINGURĂ PERSOANĂ 
CARE NE DĂRUIEŞTE ÎNŢELEGEREA SA, CARE ŞTIE 
SĂ NE ASCULTE ATUNCI CÂND NE VĂRSĂM 


AMARUL, NE POATE SCHIMBA PERSPECTIVA 
ASUPRA LUMII ÎN CARE TRĂIM”. 

Elton May o 

— Capitolul 16 - 

Ascultaţi-vă semenii cu atenţie! 

Cunoaşteţi pe cineva care ştie să vă asculte păsurile? 
De ce credeţi că persoana respectivă este înzestrată cu 
„darul ascultării”? Cum vă simţiţi după ce vă descărcaţi 
sufletul în faţa ei, după ce vă dăruieşte atenţia sa 
desăvârşită? Ce simţiţi faţă de aceşti oameni? 

Sunt convinsă că - dintre sutele de persoane pe care 
le cunoaşteţi - una sau două ştiu cu adevărat să vă asculte. 
Este un lucru extrem de rar. Vă daţi oare seama că - 
atunci când vă dăruiţi întreaga atenţie semenilor voştri - îi 
faceţi să se simtă deosebiți, apreciaţi şi poate chiar iubiţi? 
Este un fel de a-i spune persoanei respective „Eşti cea mai 
importantă din viaţa mea”. 

Dar oamenii sunt atât de prinşi în vârtejul devastator 
al vieţii, încât nu-şi mai pot dărui întreaga atenţie 
semenilor. Se spune că singurii oameni care ascultă o 
dispută din ambele puncte de vedere sunt vecinii. 
Neînţelegerile, greşelile, resentimentele, conflictele şi 
certurile - toate sunt rezultatele acestei lipse de 
comunicare şi ale incapacității de a-i asculta pe cei din 
jurul nostru. 

ATENŢIE PARŢIALĂ VERSUS ATENŢIE 
STĂRUITOARE 

„Mânia este un strigăt de disperare, prin care 
implorăm atenţia semenilor noştri. DIN ÎNVĂŢĂTURILE 
ARTEI CONVERSAŢIEI FU 

Pe parcursul următoarelor cinci capitole, vă voi 
dezvălui paşii pe care trebuie să-i faceţi pentru a învăţa să- 
i ascultați cu atenţie pe cei din jur. Urmând aceste sfaturi, 
puteţi împiedica declanşarea unor conflicte, pentru că le 
oferiţi oamenilor ceea ce-şi doresc cu adevărat - atenţia 
voastră necondiționată. Aceste metode vă pot ajuta în 
acelaşi timp să alinaţi un suflet rănit. 

Cum? - vă întrebaţi probabil. Oamenii devin dificili 


pentru că îşi doresc din tot sufletul să vă atragă atenţia. 
Dacă cineva îşi dă seama că mesajul său nu a trecut 
dincolo de urechile voastre, va aborda un comportament 
ceva mai violent pentru a vă capta atenţia asupra 
lucrurilor sau aspectelor care îi tulbură sufletul. Poate să 
înceapă să ţipe, să recurgă la un limbaj dur sau chiar „să 
vă zgâlţâie” puţin ca să vă trezească atenţia asupra 
necazurilor sale. 

Dacă trataţi o persoană furioasă cu mai multă 
consideraţie, aceasta va renunţa treptat la tonul răstit pe 
care îl folosise până atunci, devenind din ce în ce mai 
raţională, pentru că nu mai este nevoită acum să apeleze la 
arta dramatică pentru a vă atrage atenţia. „Dacă am făcut 
vreodată vreo descoperire mai valoroasă” - a spus cândva 
matematicianul şi fizicianul englez Isaac Newton - „este 
cea referitoare la arta de a asculta - un talent mult mai 
preţios decât oricare altul”. Atenţia desăvârşită acordată 
celor dragi vă poate ajuta să descoperiţi ce se ascunde în 
spatele ostilităţii unei persoane, oferindu-vă şansa de a-i 
alina suferinţa. 

Perfecţionaţi-vă acest talent şi fiecare relaţie pe care 
o aveţi sau o veţi avea va fi învăluită în mantia armoniei! 
Veţi deveni şefi, părinţi, angajaţi, soţi, fraţi sau prieteni 
mult mai buni. Amintiţi-vă mereu sentimentele pe care le 
nutriţi faţă de oamenii care ştiu să vă asculte păsurile! Nu- 
I sunteţi oare recunoscători lui Dumnezeu pentru că vi i-a 
dăruit? Faceţi şi voi acelaşi lucru pentru semenii voştri şi 
veţi avea parte de aceeaşi consideraţie şi afecţiune! 

ASCULTAREA  NEPĂSĂTOARE GENEREAZĂ 
CONFLICTE 

„Conversaţia, în Statele Unite, este un exerciţiu 
competitiv, în care prima persoană care tace este 
considerată un ascultător. „NATHAN MILLER 

Aşa cum observă Nathan Miller, cei mai mulţi oameni 
nu ascultă, îşi aşteaptă doar rândul ca să vorbească. Este 
greu să-ţi pui stavilă gândurilor când sentimentele nu-ţi 
dau pace, nerăbdător fiind să le exprimi în cuvinte. [i se 
pare că interlocutorul care îţi cere să-l asculţi îţi stă în 


drum, împiedicându-te să spui ce vrei. Soţul meu, fost pilot 
de marină, numea acest lucru „transmisie blocată” Tehnic 
vorbind, este imposibil ca piloţii să trimită şi să primească 
în acelaşi timp o transmisiune prin radio. Întâi vorbesc şi 
apoi ascultă. 

Puteţi folosi această metodă de comunicare în 
discuţiile pe care le purtaţi în fiecare zi. Imaginaţi-vă că 
apăsaţi pe un buton pentru a pune capăt unei conversații, 
acordând creierului timpul necesar perceperii mesajului! 
Absorbiţi apoi în tăcere fiecare cuvânt în parte! Numai 
după ce interlocutorul a tăcut, vă faceţi din nou intrarea în 
scenă, răspunzându-i la replicile pe care vi le-a dat. 

MANIFESTAŢI-VI INTERESUL CU AJUTORUL 
CELOR TREI TRUCURI! 

„Este mai uşor să-ţi dai frâu liber sentimentelor decât 
să treci la acțiune”. 

WILLIAM JAMES 

Aţi vrea să cunoaşteţi o modalitate mult mai 
palpabilă prin care să vă puteţi înfrâna dorinţa de a acorda 
mai multă importanţă spuselor voastre decât celor rostite 
de semenii voştri? Secretul constă nu în ideea că trebuie 
să aşteptaţi până când vă vine cheful să-i ascultați şi pe cei 
din jur. Să fim drepţi - s-ar putea să nu aveţi niciodată chef 
să ascultați punctul de vedere al altor oameni! Probabil că 
vi s-a spus de nenumărate ori „Mai ascultă-mă şi pe 
mine!”, nu-i aşa? Puteţi învăţa să vă manifestaţi interesul 
faţă de opiniile semenilor voştri cu ajutorul următoarelor 
trei trucuri. 

Uitaţi-vă cu atenţie la interlocutorul vostru! „Nu 
puteţi să ascultați cu adevărat pe cineva, gândindu-vă în 
acelaşi timp în altă parte”, spune M. Scott Peck. Renunţaţi 
o clipă la activitatea în care sunteţi implicaţi în momentul 
de faţă! 

Puneţi deoparte hârtiile şi creionul! Interlocutorul 
vostru va înţelege din acest limbaj al trupului că „Toate 
acestea mai pot aştepta. Tu eşti mult mai important”. 
Aceste acţiuni sugerează - atât din punct de vedere fizic, 
cât şi psihologic - faptul că persoana din faţa voastră 


constituie o adevărată prioritate pentru voi. 

Ridicaţi din sprâncene, uitaţi-vă direct în ochii 
persoanei din faţa voastră şi încercaţi să manifestaţi cât 
mai mult interes pentru problemele pe care vi le expune! 
Dacă expresia facială trădează o indiferenţă totală, 
interlocutorul va înţelege că manifestaţi prea puţin interes 
faţă de persoana sa. Dacă privirea vă este atrasă de un 
anumit lucru, nici voi nu vă puteţi concentra cu atenţie 
asupra problemelor pe care le discutaţi. Simplul gest de 
ridicare a sprâncenelor şi de „încleştare” a privirii asupra 
chipului din faţa voastră combate letargia şi vă trezeşte 
curiozitatea. 

Aplecaţi-vă spre interlocutorul vostru, în aşa fel încât 
să vă aflaţi (atât la propriu, cât şi la figurat) pe marginea 
canapelei! El va înţelege din limbajul trupului vostru 
mesajul: „Sunt aici pentru tine”. Nu trebuie aşadar să 
ridice glasul pentru a se face înţeles, pentru că îi oferiţi 
astfel atenţia voastră necondiționată. Prin această postură, 
îl împiedicaţi să devină o persoană dificilă. _ 

ÎNVĂŢAŢI SĂ ASCULTAŢI, ASCULTAŢI CA SĂ 
ÎNVĂŢAŢI! 

„Dacă nu asculti nu poţi să înveţi. LYNDON 
BAINES JOHNSON 

După un seminar, o participantă a venit la mine şi mi- 
a spus: 

— Nu mi-am dat niciodată seama ce influenţă 
negativă are limbajul trupului meu asupra angajaţilor mei. 
M-am mândrit mereu cu faptul că am abordat politica 
„uşilor deschise”. Abia astăzi am înţeles că uşile mele erau 
poate deschise, dar mintea îmi era cu desăvârşire închisă. 
Când angajaţii vor să vorbească cu mine, sunt întotdeauna 
prinsă într-o activitate. Fără să vreau, îi tratez ca pe nişte 
musafiri nepoftiţi. Îmi ridic privirea din hârţoagele mele şi 
întreb cu nerăbdare: „Da, ce este?” Le dau astfel de înţeles 
că mă deranjează şi că doresc să-i văd plecaţi din biroul 
meu cât mai repede ca să mă ocup din nou de treabă. Când 
mă voi întoarce însă la birou, voi stabili orele de audienţă 
între 10 - 11 dimineaţa şi 3 - 4 după-amiaza, ca să nu mai 


fiu nevoită să răspund la întrebări în timp ce rezolv 
probleme urgente şi lucrări cu termen limită. În timpul 
orelor destinate audienţelor, nu mă voi mai ocupa de nimic 
altceva, transformând astfel problemele angajaţilor în 
prioritate de grad zero. 

Am felicitat-o pentru hotărârea luată - aceea de a 
trata cu mai multă atenţie doleanţele angajaţilor săi - şi i- 
am povestit despre un sondaj de opinie realizat cu ajutorul 
mai multor subiecţi proveniţi din diverse domenii de 
activitate. Aceştia trebuiau să răspundă la o singură 
întrebare: „Vă place şeful dumneavoastră?” Rezultatele au 
fost surprinzătoare. Cei care au răspuns - „Da, îmi place 
şeful meu” - au motivat acest lucru spunând: „Acordă 
foarte multă atenţie problemelor mele” Ghiciţi care este 
motivul pentru răspunsul „Nu, nu îmi place şeful meu”? 
„Nu acordă atenţie problemelor mele”. 

În cartea sa interesantă şi nostimă în acelaşi timp - 
„Down Time” - Ron Dentinger spune: „Soţia mea obişnuia 
să vorbească singură. Credea că astfel mă face să o 
ascult”. În realitate, oamenii ştiu când nu sunt ascultați. Ei 
simt că sunteţi atraşi de un alt subiect sau activitate şi 
interpretează gestul ca o dovadă certă pentru lipsa voastră 
de interes faţă de problemele lor. Adesea, încetează să mai 
comunice cu voi, pentru că ajung la concluzia că nu mai 
are niciun rost. 

Acest manager perspicace a înţeles că - dacă nu-şi 
face timp să asculte doleanţele angajaţilor săi - aceştia se 
vor simţi în curând ignorati, moralul lor va avea de suferit 
şi se vor isca probleme şi conflicte cruciale. A înţeles că 
trebuie să vină în întâmpinarea lor cu „urechile deschise” 
ca să le afle nemulţumirile şi să găsească o soluţie pentru 
rezolvarea chestiunilor arzătoare. „Dacă nu avem timp să 
facem corect un lucru de prima dată” - spune un proverb - 
„când vom mai avea timp să-l mai facem o dată?” 
Acordând atenţie din start problemelor angajaţilor, ea va 
evita irosirea unei perioade lungi de timp pentru 
rezolvarea unor situaţii de criză, căci evenimentele au 
ajuns în această stare deplorabilă din cauza faptului că nu 


a investit timpul necesar  ascultării şi  sondării 
nemulțumirilor personalului ei. 

DOMINAȚIE VERSUS EGALITATE 

„Dacă vrei să ajungi sus, trage pe cineva după tine. 

BOOKER T. WASHINGTON 

Dacă modificăm puţin motto-ul lui Washington, am 
putea spune că - pentru a te ridica - trebuie mai întâi să te 
cobori. 

„Dacă vrei să-i convingi pe copii că îi asculţi într- 
adevăr” - spunea un profesor - „aşază-te în genunchi în 
faţa lor! Dacă trebuie să te privească de jos în sus, nu vor 
fi dornici să-ţi dezvăluie trăirile lor cele mai tainice, pentru 
că este înspăimântător să te destăinui în faţa cuiva care te 
priveşte de sus. Nu vor crede niciodată că le înţelegi 
sentimentele, pentru că nu eşti la acelaşi nivel cu ei - atât 
la propriu, cât şi la figurat. Dacă te aşezi în genunchi în 
faţa lor, în aşa fel încât privirile să vi se întâlnească, ţi se 
vor destăinui cu mai multă uşurinţă, pentru că intuiţia le 
spune că vezi lucrurile din aceeaşi perspectivă ca ei”. 

Poate că v-aţi aflat în situaţia extrem de neplăcută de 
a prezida o adunare şi - în momentul în care aţi declarat 
discuţia deschisă - să fiţi întâmpinați de o tăcere adâncă. 
Dacă staţi în picioare, iar ascultătorii stau cu toţii pe 
scaun, s-ar putea să instauraţi - fără voia voastră - o 
atmosferă ostilă, caracterizată prin „eu sunt şeful, voi - 
slujbaşii”. Această postură le sugerează oamenilor că îi 
dominați. („A domina” are o definiţie deosebit de 
interesantă: „a ţine pe cineva sub influenţa ta, a-l stăpâni” 
sau „a întrece prin înălţime sau poziţie socială lucrurile 
sau fiinţele din jur; a se înălța deasupra tuturor”) 
Spectatorii se pot simţi intimidaţi de poziţia voastră 
„dominatoare”, motiv pentru care vor considera că este 
foarte greu să ia cuvântul. 

Dacă vreți să încurajați dialogul, staţi jos! 
Participanţii se vor simţi mult mai în largul lor şi îşi vor 
putea exprima cu mai multă uşurinţă opiniile, pentru că 
sunt acum la acelaşi nivel cu cel care prezidează adunarea. 
Membrii grupului vor fi dornici să participe activ la 


întâlnirea voastră şi dispuşi să se asculte unii pe alţii, 
pentru că nu mai există poziţii superioare şi poziţii 
inferioare. Aţi stabilit o atmosferă destinsă, detensionată, 
aproape intimă, ca şi când vă cunoaşteţi de când lumea 
(„destindere” - încetare a unei încordări; atenuarea şi 
înlăturarea treptată a unei stări de încordare). 

Cine nu s-a săturat de replici precum: „Nu acum”, 
„încearcă să fii scurt!”, „Spune repede ce ai de spus!”, „Nu 
poţi să mai aştepţi?” Cui i-aţi adresat imperative de acest 
gen, determinându-l să renunţe la o discuţie cu voi? 
încercaţi să luaţi legătura cu persoana respectivă, 
dăruindu-i 5 minute de atenţie necondiționată! Eliberaţi-vă 
mintea de orice altă activitate presantă, dându-i de înţeles 
persoanei în cauză că este cea mai importantă fiinţă din 
lume! Folosiţi ceele trei trucuri de mai devreme pentru a 
înlătura orice altă ocupaţie sau activitate! Dăruindu-i 
întreaga voastră atenţie este un mod de a-i spune „Te 
apreciez” şi de a compensa alte ocazii când i-aţi oferit 
ascultare doar cu „o jumătate de ureche”. 

PLAN DE ACŢIUNE 

Prietenul vostru v-a invitat la masă ca să sărbătoriţi 
împreună promovarea sa. Pe parcursul discuţiei, el vă 
povesteşte entuziasmat despre noile sale responsabilităţi. 
Deşi vă bucuraţi pentru succesul său, gândurile vă zboară 
la proiectul de evaluare pe care trebuie să-l prezentaţi în 
după amiaza aceea şi nu vă puteţi concentra asupra 
discuţiei pe care o aveţi cu prietenul vostru. Ce faceţi? 

CUVINTE 

CONCILIANTE 

Vă spuneţi că prietenul vostru este o persoană 
importantă pentru voi şi că merită întreaga voastră 
atenţie. 

„O să mă gândesc la proiectul de evaluare când mă 
voi întoarce la birou. Dar, în următoarea jumătate de oră, îi 
voi dărui întreaga mea atenţie lui Max". 

Manifestaţi interes cu ajutorul celor trei trucuri. 

Mă voi apleca spre el şi îmi voi ridica sprâncenele ca 
să-i dau impresia că nu mă mai interesează nimic altceva”. 


Vă axaţi privirea numai asupra lui Max pentru ca 
mintea voastră să nu mai umble aiurea., Mă bucur că Max 
a obținut postul ăsta. Îl merită din plin. 

CUVINTE CONFLICTU ALE 

Vă faceţi probleme referitoare la exactitatea 
proiectului de evaluare. 

„Oare ce-o să spună şeful meu despre acest proiect? 
O să obțin oare tonusul pe care am sperat că îl voi obţine?” 

Deveniţi din ce în ce mai nervos şi vă agitaţi pe scaun 
fără încetare. 

v-ar fi trebuit să accept invitaţia prietenului meu. 

Vă plimbaţi cu privirea prin sală şi daţi cu ochii de 
alţi colegi de serviciu. 

„Oare cum or fi fost apreciate lucrările lor? Nici ei nu 
par prea fericiți”. 

„VALORILE SUNT LEGILE SPIRITUALE CARE 
ASIGURĂ ORGANIZAREA ŞI DISCIPLINA UNEI 
SOCIETĂŢI. FĂRĂ ELE, NAȚIUNILE - ŞI INDIVIZII - 
O IAU RAZNA”. 

James A. Michener - Capitolul 17 - 

Reguli pentru un comportament indisciplinat 

Ce s-ar întâmpla dacă într-o bună zi, pe când vă 
plimbaţi cu maşina, descoperiţi că toate indicatoarele 
rutiere, semafoarele, trecerile de pietoni şi semnele de 
circulaţie au dispărut din senin? 

S-ar isca un haos de nedescris, nu-i aşa? Nimeni nu 
ar mai fi în siguranţă. 

Cele mai multe activităţi umane se bazează pe 
anumite reguli şi legi bine determinate. Regulile de 
circulaţie vă asigură buna desfăşurare a traficului, 
eliminând teama de accidente, pentru că sunteţi convinşi 
că şi ceilalţi şoferi vor respecta aceste reguli de circulaţie 
aşa cum o faceţi şi voi. 

Fiecare sport se bazează - la rândul său - pe un 
regulament foarte riguros. În fotbal, nu poţi să dai afară un 
mijlocaş central după ce a lovit mingea. Nu ai voie să înjuri 
un arbitru. Chiar şi boxul are reguli: nu ai voie să-ţi loveşti 
adversarul pe la spate, sau să-i aplici o lovitură după ce s-a 


auzit gongul, sau să-i dai o lovitură sub centură. 

Cu toate acestea, în mod surprinzător, arta 
comunicării („un proces prin care se face schimb de 
informaţii între indivizi cu ajutorul unui sistem de 
simboluri, semne sau gesturi”) nu se bazează pe legi sau 
reguli. Nu există un „manual” care să ne înveţe ce este 
potrivit sau nepotrivit să spunem în anumite situaţii. Totul 
este permis. Oamenii intervin brusc într-o conversaţie, o 
monopolizează sau aruncă săgeți otrăvite. Fără existenţa 
unor reguli clare de comportament, indivizii - aşa cum 
observă Michener - „o iau razna”. 

SFATURI UTILE ÎN ARTA COMUNICĂRII 

„Realitatea este o junglă, unde nu există nici 
indicatoare rutiere, nici semne de hotar şi nici granițe. 

HELEN HAYES ÎN VOLUMUL „REFLECTION: AN 
AUTOBIOGRAPHY”. 

Pentru a stabili de la bun început o relație de lungă 
durată, ar fi bine să schiţaţi şi să stabiliţi împreună cu cei 
dragi anumite reguli de conduită, pe care să le respectaţi 
cu stricteţe. Faceţi o mică „şedinţă” cu partenerul/a de 
viaţă, colegul/a de cameră sau membrii familiei şi stabiliţi 
aceste reguli de comportament! Poate că amintirile vă sunt 
bântuite de „spectacolele” pe care părinţii voştri le dădeau 
în public, momente stânjenitoare care v-au determinat să 
juraţi că nu veţi proceda niciodată în acest fel. Poate că 
vreţi să urmaţi sfatul lui Phyllis Diller: „Nu vă duceţi la 
culcare supăraţi! Staţi pe poziţie şi luptaţi!” Nu o să uit 
niciodată seminarul în care am stabilit că cea mai bună 
regulă pentru păstrarea căsniciei este: „Nu trebuie să 
pomenim de divorţ în timpul unei dispute aprinse” O 
participantă şi-a dus mâna la frunte, exclamând: „Prea 
târziu!” 

Karen Waggoner, vicepreşedintele companiei mele 
Action Seminars, a impus familiei sale o regulă 
extraordinară: nimeni nu are voie să arunce cu insulte, iar 
în această categorie intră cuvinte precum „prost”, „ticălos” 
şi „idiot” Când cineva depăşeşte limitele, stabiliţi de 
comun acord un semnal (ca de exemplu: „Gata!” sau „Ai 


n 
! 


grijă ce spui!”) ca să-i dați de înțeles interlocutorului că 

păşeşte pe nisipuri mişcătoare şi că ar fi mai bine să se 

retragă până nu e prea târziu. Stabilind, aşadar, anumite 
reguli de conduită, puteţi menţine mereu o atmosferă 
armonioasă alături de cei dragi. 

PĂSTRAŢI PACEA! 

„Dacă naţiunile vor pace, atunci ar trebui să 
evite  împunsăturile de baionetă care preced 
loviturile de tun. NAPOLEON BONAPARTE 

Peste 11 milioane de întruniri au loc zilnic în Statele 
Unite. Nu este o statistică alarmantă, cu excepţia faptului 
că participanţii susţin că timpul petrecut la aceste întruniri 
este pe jumătate pierdut (aşa cum reiese din statisticile 
efectuate în 1986 de agenţia naţională de sondaje 
Accountemps). Aceste reuniuni provoacă adesea mai multe 
daune decât beneficii, învrăjbindu-i pe oameni şi creând 
mai multe disensiuni decât reconcilieri. 

Aceste sfaturi legate de conduită vă pot ajuta - în 
cazul în care prezidaţi o adunare - să o desfăşuraţi într-o 
atmosferă armonioasă, în aşa fel încât discuţiile abordate 
să nu se transforme în adevărate conflicte verbale. 
Impunând aceste reguli de comportament, puteţi evita 
„impunsăturile care preced loviturile de tun”. 

1. Participanţii iau cuvântul pe rând. Dacă cineva 
întrerupe discuţia sau anumite persoane vorbesc între 
ele, puneţi în aplicare următoarele metode: 

Uitaţi-vă cu atenţie la cel care a luat iniţial cuvântul, 
ridicaţi mâna şi spuneţi cu o voce calmă, dar fermă: 
„Scuzaţi-mă, (rostiţi numele vorbitorului), cred că trebuie 
să aşteptăm puţin până captăm atenţia tuturor!” Nu 
ridicaţi vocea niciun moment! Căci - dacă faceţi acest 
lucru - veţi părea neconvingător şi şovăielnic, iar 
spectatorul sau spectatorii nu vor fi dornici să coopereze. 

Nu vă uitaţi la persoana recalcitrantă! Dacă vă veţi 
aţinti privirea asupra ei/lui, toată lumea vă va urma 
exemplul. Personajul nostru se va simţi stânjenit de atenţia 
acordată, dar şi ofensat în acelaşi timp, pentru că i-aţi 
ştirbit prestanţa în faţa unui număr impresionant de 


persoane. 

Dacă participantul  neascultător continuă să 
vorbească, adresaţi-vă tot vorbitorului iniţial, dar abordând 
de data aceasta un ton mult mai puternic şi impunător! 

Numai după ce obţineţi linişte absolută, îi daţi din 
nou cuvântul primului vorbitor, spunându-i: „Vă 
mulţumesc, domnule/doamnă... vă rog să continuaţi! Ne 
vorbeaţi despre...” 

Vă pot spune din experienţa vastă pe care o am ca 
orator că - impunând această regulă de la bun început în 
cadrul unei conferinţe sau întruniri - veţi instaura o 
atmosferă armonioasă, care va dăinui pe tot parcursul 
discuţiilor. Stabilind ca regulă generală dreptul fiecărui 
vorbitor de a se face auzit şi ascultat, le veţi impune 
oamenilor un comportament decent şi respectuos faţă de 
semenii lor, determinându-i să asculte cu atenţie şi politeţe 
discursul fiecărui vorbitor în parte, în loc să intervină cu 
brutalitate ori de câte ori consideră că au ceva important 
de spus. 

2. Participanţii trebuie să comenteze o singură dată 
tematica aflată în discuţie pentru ca toată lumea să aibă 
şansa să-şi spună părerea. Această regulă le împiedică 
pe persoanele incisive să monopolizeze discuţia şi s-o 
transforme într-o diatribă, în timp ce persoanele timide 
ezită să-şi exprime părerile, pentru că sunt conştiente 
de faptul că nu ar face faţă unor combatanți atât de 
vehementi. 

Cum impuneţi această regulă? Dacă Mary intervine 
brusc în discuţie (înainte ca ceilalţi participanţi să aibă 
şansa să-şi exprime opiniile), ridicaţi mâna şi spuneţi: 
„Mary, îţi vom asculta imediat părerea, dar mai întâi să 
vedem ce au de spus şi ceilalţi membri ai grupului nostru! 
Bob?” 

Puneţi la treabă „Cuvintele Conciliante”! Scopul este 
să-i faceţi pe oameni responsabili pentru acţiunile lor, nu 
să-i puneţi într-o lumină proastă. În loc să spuneţi „Mary, 
aşteaptă să-ţi vină rândul!” sau „Mary, ştiu că eşti extrem 
de vehementă în această privinţă, dar mai sunt oameni 


y 


care...”, spuneți: „Mary, eşti binevenită să ne prezinţi 

ideile tale imediat ce colegii tăi şi-au spus cu toţii 

părerile”. 

3. Ar fi bine să tratati fiecare subiect în parte nu mai mult 
de douà minute (sau să vă stabiliți propria limită de 
timp, dar în condiții rezonabile). Deşi vi se pare o regulă 
cam strictă şi poate inutilă, trebuie să ştiţi că serveşte 
unui scop extrem de important. „Un lucru care se poate 
face oricând nu este niciodată dus la bun sfârşit”, mi-a 
spus mama adesea. Dacă nu există o limită de timp, 
oamenii nu vor avea niciun motiv să vorbească succint. 
Se vor repeta la nesfârşit, vor divaga inutil şi se vor 
pierde în arta elocinţei (sau în „arta divagării”), în timp 
ce ceilalţi participanţi se vor plimba cu gândul prin 
Tahiti. 

In cartea lor, „Elements of Style”, Strunk şi White 
spun că „un scris viguros este un scris concis” Conversaţia 
viguroasă este - la rândul ei - o conversaţie concisă. Un 
discurs de maxim două minute poate să transforme o 
întrunire plictisitoare într-o întâlnire armonioasă, bazată 
pe discuţii alerte, prietenoase şi constructive. 

Insărcinaţi-l, aşadar, pe unul dintre participanţi cu 
misiunea de a cronometra timpul destinat fiecărui vorbitor 
în parte! Când timpul alocat acestuia a expirat, întrerupeţi 
cu amabilitate, dar ferm, discursul oratorului, spunând: „Îţi 
mulţumim, Brad, pentru sugestiile tale. Cine mai doreşte 
să ne ofere opinia sa referitoare la această chestiune?” 

FIŢI ANTIPATICI ÎNTR-O MANIERĂ ELEGANTĂI 

„Unde legea se sfârşeşte, începe tirania. 

WILLIAM PUT, CONTE DE CHATHAM 

Departamentul Educaţiei din statul nostru m-a rugat 
să prezidez conferinţa sa anuală, la care participă studenţi, 
profesori, administratori de şcoli, părinţi şi oficialități din 
Ministerul învăţământului pentru a discuta problemele cu 
care se confruntă şcolile de stat. 

Problemele pe care trebuia să le discutăm erau 
deosebit de sensibile, ca de exemplu: includerea copiilor 
cu probleme speciale în şcoli normale, punctajul minim 


impus pentru participarea la diverse sporturi şi educaţia 
obligatorie referitoare la droguri şi sex. După terminarea 
conferinţei, participanţii şi-au oferit unii altora aplauze la 
scenă deschisă. Erau de acord că problemele au fost 
dezbătute pe larg şi corect de toţi cei prezenţi la 
conferinţă, oferindu-li-se ocazia de a-şi exprima părerile în 
mod echitabil şi nepărtinitor. Deşi au fost şi discuţii în 
contradictoriu, participanţii erau de părere că ajunseseră 
la un consens, care îi va ajuta să găsească soluţii optime 
pentru problemele dezbătute. 

De ce am reuşit să organizăm o conferinţă atât de 
reuşită, în timp ce în trecut toate conferințele se soldau cu 
dispute aprinse? Pentru că fiecare grup de participanţi era 
supravegheat de un mediator, care le expunea regulile de 
comportament încă de la începutul întrunirii şi avea grijă 
ca toată lumea să le respecte. Unul dintre aceşti mediatori 
m-a abordat la sfârşitul conferinţei şi mi-a spus: 

— Am primit un compliment extraordinar. Unul 
dintre cei mai vehemenţi participanţi m-a oprit la uşă, mi-a 
dat mâna, m-a lăudat pentru felul în care am condus 
ostilitățile şi mi-a spus: „Aţi fost antipatic într-o manieră 
cât se poate de elegantă”. 

Intotdeauna mi-a plăcut această caracterizare. 
Persoana care prezidează o conferinţă trebuie să fie 
„antipatică într-o manieră elegantă” pentru ca toată lumea 
să respecte regulile de conduită. Nu este întotdeauna uşor 
să opreşti expunerea vehementă a unui vorbitor, care îşi 
împărtăşeşte cu patos punctele de vedere. Să opreşti o 
discuţie aprinsă pentru a îndrepta conversaţia spre un plan 
de acţiune care trebuie conceput nu este un lucru prea 
plăcut, dar efortul va da, în final, rezultatele scontate. 
Participanţii vor fi astfel conştienţi de faptul că drepturile 
lor au fost respectate, având fiecare posibilitatea de a-şi 
spune părerea, nu doar cei înzestrați de natură cu o 
agresivitate greu de concurat. 

RESPECTAŢI DREPTURILE SEMENILOR 
VOŞTRI! 

„Între oameni, ca şi între naţiuni, respectarea 


drepturilor cetăţenilor şi ale statelor lumii asigură 
pacea. BENITO JUAREZ 

Următoarele trei reguli asigură o dezbatere 
armonioasă a tuturor subiectelor, indiferent cât de 
sensibile ar fi acestea. 

— Nu este permisă negarea opiniilor altor persoane. 
Nu aveți voie să spuneţi: „Nu aşa s-au întâmplat lucrurile” 
sau „Nu este adevărat” Negarea bruscă a unor afirmaţii 
atrage după sine o mânie greu de domolit. Încercaţi să 
abordaţi o metodă diplomatică, vorbind numai la persoana 
întâi singular: „Nu sunt de acord cu asta” sau „Mi-am 
format o opinie cu totul diferită de cea expusă de 
vorbitorul precedent”. Vedeţi diferenţa? Folosind numai 
persoana întâi singular vă expuneţi propria voastră poziţie 
faţă de un anumit lucru sau eveniment, fără să atacați făţiş 
afirmaţiile anterioare. Trebuie să vorbiţi adoptând un ton 
moderat al vocii. Nimeni nu are voie să ţipe. Poate părea o 
regulă lipsită de importanţă, dar este cheia prin care o 
discuţie îşi menţine caracterul moderat şi raţional. „Nimic 
nu coboară mai tare nivelul conversaţiei decât tonul ridicat 
al vocii”, spune Stanley Horowitz. Şi are perfectă dreptate. 
Cu cât oamenii vorbesc mai tare, cu atât ascultă mai puţin. 
Un ton însă moderat al vocii îi ajută pe oameni să 
interacţioneze într-un mod obiectiv. 

Concentraţi-vă asupra viitorului nu asupra 
trecutului! Acest concept deosebit de important - deşi am 
mai discutat despre el în capitolele 9 şi 11 - merită adus 
din nou în discuţie. În loc să pierdeţi timpul regretând 
lucrurile care ar fi trebuit făcute (şi dezbătând motivele 
care au împiedicat realizarea lor), concentraţi-vă asupra 
soluţiilor pe care trebuie să le găsiţi pentru rezolvarea 
situaţiilor respective! 

INSTAURAŢI LEGEA! 

„Dacă oamenii ar fi îngeri, nu ar mai fi nevoie de 
guverne. 

JAMES MADISON 

Dacă oamenii s-ar purta cuviincios unii faţă de alţii, 
nu ar mai fi nevoie de aceste reguli de conduită. Din 


păcate însă, există în toate grupurile care participă la 
anumite conferinţe sau întruniri câte un individ, care - 
lăsat de capul lui - ar încălca drepturile semenilor lui. De 
aceea, trebuie să instaurăm legea pentru ca toţi 
participanţii să se simtă protejaţi. 

Am primit într-o zi vizita unui prieten, care mi-a 
povestit că a aplicat cu succes acest concept în cazul 
şedinţelor de bloc, unde participau toţi locatarii celor 40 
de apartamente existente în clădirea sa de locuinţe. 

— Şedinţele organizate de asociaţia de locatari din 
blocul nostru deveniseră un coşmar. Unii dintre vecinii mei 
refuzau să mai participe - din motive lesne de înţeles. Anul 
trecut, preşedintele comitetului de locatari şi-a pierdut 
complet controlul. Şedinţele prezidate de el se sfârşeau 
întotdeauna într-un vacarm de nedescris. Vecinii ţipau unii 
la alţii, iar în final plecau acasă cu sufletul plin de ură şi 
dezgust. Totul era un haos. După ce mi-a căzut în mână un 
buletin informativ referitor la seminariile cu tema „Arta 
Conversaţiei Fu”, am înţeles că lucrurile nu trebuie să mai 
continue în acest fel, aşa că am angajat un mediator 
imparţial care să prezideze întâlnirile comitetului de 
locatari. Comitetul a acceptat această idee şi - drept 
rezultat - întâlnirile noastre se derulează acum într-o 
atmosferă paşnică, fără incidente neplăcute. Mediatorul a 
stabilit nişte reguli foarte stricte, a determinat timpul 
acordat fiecărui vorbitor în parte şi a îndreptat discuţia 
spre punctele cele mai importante de pe agenda de lucru, 
în aşa fel încât să nu mai divagăm asupra unor subiecte 
complet inutile, care nu ar fi stârnit altceva decât certuri şi 
dispute aprinse. Şedinţa noastră s-a terminat con brio şi a 
durat doar două ore în loc de cinci cât a durat anul trecut. 
Dacă cineva depăşea limitele impuse, mediatorul 
intervenea imediat, aducându-i aminte regulile stabilite şi 
ajutându-l să se concentreze asupra chestiunilor arzătoare, 
nu asupra unui vecin pe care avea pică. Această şedinţă a 
scos în evidenţă caracterul negativ al întâlnirilor noastre 
precedente şi a reinstaurat solidaritatea între locatarii 
blocului nostru. 


PLAN DE ACŢIUNE 

Prezidaţi o întâlnire cu membrii PTA (Parent-Teacher 
Association), în care se vor discuta subiecte extrem de 
sensibile, cum ar fi hotărârea şcolii de a anula ceremoniile 
de absolvire din cauza lipsei de fonduri. Ce decurge 
şedinţa? 

CUVINTE 

CONCILIANTIE 

Deschideţi şedinţa întâmpinându-i cu amabilitate pe 
toţi cei prezenţi, apoi stabiliţi nişte reguli foarte stricte. 

„Ne bucurăm că aţi acceptat invitaţia noastră aici. 
Trebuie însă să stabilim de la bun început nişte reguli de 
conduită pentru ca toată lumea să aibă şansa să-şi exprime 
părerile în mod cinstit şi corect". 

Îi aduceţi aminte participantului recalcitrant de 
regulile impuse, apelând la înţelegerea şi amabilitatea sa., 
J) omnulet veţi avea imediat posibilitatea de a vă expune 
opinia, dar, mai întâi, trebuie să-l lăsăm pe domnul Sato 
să-şi termine expunerea. 

Ridicaţi mâna şi îl rugaţi pe vorbitor să aştepte până 
când în sală se aşterne tăcerea. 

„Scuzaţi-mă, domnule Sato! Să aşteptăm puţin până 
când avem de partea noastră atenţia întregului 
auditoriu...!” 

CUVINTE 

CONFLICTUALE 

Şedinţa debutează cu prezentarea directorului şcolii, 
care va explica hotărârea luată. „Vreau să vi-l prezint pe 
domnul Sato, care vă va expune motivele pentru care s-a 
luat hotărârea anulării ceremoniilor de absolvire. 

Directorul este brusc întrerupt din dezbaterea sa şi 
interpelat de un părinte furios. depăşiţi limitele bunului 
simţ. Stati jos şi aşteptaţi să vă vină rândul la discuţie, aşa 
cum procedează toți ceilalţi participanţi!” 

Câţiva părinţi discută între ei şi voi suferiţi în tăcere. 

„Oamenii ăştia sunt atât de necivilizaţi! Ar trebui să-i 
dea o şansă bietului director 

„VORBELE POT FI DISTRUGĂTOARE. 


CUVINTELE PE CARE NI LE ARUNCĂM UNII 
ALTORA AR PUTEA CONTURA IMAGINEA PE CARE 
NE-O FORMĂM DESPRE SEMENII NOŞTRI ŞI ACEST 
LUCRU ARE O IMPORTANŢĂ COVÂRȘITOARE”. 

Din discursul ţinut de Jeanne Kirkpatrick din 11 
februarie 1982 

— Capitolul 18 - 

Dezamorsaţi disputele! 

Vreţi să ştiţi cum puteţi interveni diplomatic dacă 
sunteţi obligaţi să dezamorsaţi un conflict? 

La un moment dat, pe când tineam un seminar cu 
tema „Arta  Conversaţiei Fu” în faţa membrilor 
departamentului de poliţie din Honolulu, un ofiţer deosebit 
de inteligent ne-a împărtăşit secretul său referitor la 
modalitatea de calmare a cuplurilor angajate într-o dispută 
familială. Când soseşte la locul faptei, oamenii sunt 
aproape întotdeauna tulburaţi de evenimentele prin care 
le-a fost dat să treacă. Oferă versiuni complet diferite ale 
faptelor petrecute, încercând să se facă auziţi primii. 
Tensiunea este la maxim, iar temperamentele colerice sunt 
gata să explodeze. 

— Am descoperit că cea mai bună modalitate de 
calmare a spiritelor încinse - spuse polițistul - este să iau 
notițe. Imi scot carneţelul şi rostesc cuvintele magice: 
„Veţi vorbi fiecare pe rând. Acum, doamnă (sau domnule), 
să începem cu începutul! Spuneţi-mi ce s-a întâmplat!” 

EXPUNERE  BOMBASTICĂ ŞI  DELIRANTĂ 
VERSUS EXPUNERE CLARĂ ŞI CONCISĂ 

„Conversaţia este un schimb de cunoştinţe; cearta 
este un schimb de sentimente şi emoţii. ROBERT QUILLEN 

- Nu ajungem la niciun rezultat - continuă polițistul - 
dacă oamenii ţipă unii la alţii. Stabilirea evenimentelor în 
ordine cronologică îi obligă pe combatanți să înceteze 
lupta, să se gândească la cele petrecute şi să reconstituie 
lanţul evenimentelor. În loc să se piardă în expuneri 
bombastice şi delirante, expun faptele într-un mod clar şi 
concis. Minţile încinse şi tulburate se îndreaptă astfel spre 
logică şi rațiune. Faptul că cineva le notează limbajul 


murdar pe care îl folosesc în prezentarea faptelor le 
trezeşte conştiinţa asupra caracterului profan pe care îl 
conferă acestor fapte. Îşi dau astfel seama că nu le este de 
bun augur să fie slobozi la gură, motiv pentru care încep 
să-şi cenzureze limbajul, renunțând în primul rând la 
înjurături. Notiţele îi împiedică pe oameni să debiteze 
prostii sau să se repete de nenumărate ori. Dacă relatează 
un lucru pentru a treia oară, le spun: „Am notat acest lucru 
deja... apoi, ce s-a mai întâmplat?” în cele din urmă, după 
ce-am notat totul pe hârtie, citesc cu voce tare faptele 
expuse în scris pentru ca autorii lor să le confirme 
autenticitatea şi să-şi manifeste mulţumirea că povestea 
lor a fost ascultată şi redată cu atenţie. 

NU ÎNCERCAŢI SĂ ÎNDREPTAŢI O MÂRLĂNIE 
CU O ALTĂ MÂRLĂNIE! 

„Mărlănia este un surogat de putere pentru oamenii 
slabi”. 

ERICHOFFER 

O participantă la seminariile noastre ne-a spus că 
avocatul ei o sfătuise să ia notițe ori de câte ori fostul ei 
partener încerca să o intimideze. _ 

- Fostul meu soţ era un om foarte agresiv. In preajma 
lui, aveam mereu impresia că păşesc pe nisipuri 
mişcătoare, pentru că nu ştiam niciodată cum avea să 
reacționeze. Dacă încercam să mă apăr, devenea din ce în 
ce mai violent până când cedam şi mă supuneam voinţei 
lui. Avocatul m-a sfătuit într-o zi să notez pe hârtie tot ce 
îmi spunea. Şi, în momentul în care fostul meu soţ s-a 
năpustit cu violenţă asupra mea, mi-am scos din buzunar 
carneţelul şi am început să notez toate cuvintele murdare 
pe care mi le arunca. „Ce (bip) crezi că faci?” - m-a 
întrebat el apoi. „Notez tot ce îmi spui” - i-am răspuns eu 
pe un ton cât se poate de calm. „De ce (bip) faci asta?” - 
continuă el. „Tu de ce crezi?” - i-am răspuns eu. Şi asta a 
fost tot. A înţeles atunci că notițele vor constitui o probă 
extraordinară împotriva lui la proces, aşa că din momentul 
acela a încetat să-şi mai verse mânia asupra mea. 

Situaţia acestei femei este realmente o situaţie 


extremă, dar povestea ei ilustrează utilitatea înregistrării 
discuţiilor violente purtate între doi sau mai mulţi 
combatanți. Metoda luării notiţelor nu trebuie să aibă 
neapărat un scop represiv. Dar ea îi face pe oameni 
conştienţi de faptul că „tot ceea ce spun poate fi folosit 
împotriva lor”. De aceea, trebuie să fie foarte atenţi la 
limbajul pe care îl folosesc, înlocuind cuvintele crude cu 
altele mult mai amabile şi prietenoase. 

Am avut şansa să folosesc această metodă recent în 
timp ce mă aflam la aeroport. Am tras maşina pe dreapta şi 
am declanşat semnalizatorul de avarie pentru a indica 
faptul că mă pregăteam să încarc bagaje în camionetă, 
când un ofiţer de securitate, o femeie, vădit iritată, a venit 
la mine, a dat cu pumnul în parbriz şi a strigat cu furie: 

- Mişcă imediat maşina asta (bip) de aici! Nu ai voie să 
staţionezi aici. 

Doream să-i explic faptul că soţul meu avea să iasă 
din aeroport încărcat de geamantane grele când ofiţerul m- 
a privit cu exasperare, spunându-mi în silă: 

- Proasto! Nu ştii să citeşti indicatoarele? 

Am înţeles că răbdarea ei era întinsă la maxim din 
cauza condiţiilor stresante de muncă, dar limbajul pe care 
îl folosea era realmente inadmisibil. La început, am fost 
şocată, apoi mi-am luat geanta, din care am scos o bucată 
de hârtie şi un creion şi am întrebat-o politicos, dar ferm: 

- Nu vă supăraţi, puteţi repeta ce mi-aţi spus puţin mai 
înainte? 

Privirile ni s-au încleştat pentru o clipă. A înţeles că 
nu era de bun augur dacă aş fi raportat superiorului ei 
comportamentul reprobabil de care dăduse dovadă, aşa că 
expresia ei se schimbă de-ndată: 

- Vă rog să părăsiţi această alee imediat ce aţi terminat 
de încărcat bagajele! 

Şi se îndepărtă la fel de repede precum venise. 

ÎNREGISTRAŢI COMPORTAMENTUL DIFICILI 

„Acţiunea este antidotul disperării. „JOANBAEZ 

O alternativă a motto-ului aparţinând lui Joan Baez ar 
fi aceea că documentaţia serioasă este antidotul lipsei de 


respect. O participantă la seminariile noastre, manager de 
personal, a confirmat importanţa înregistrării 
comportamentului necorespunzător sau ilegal. 

- Dacă un angajat mi se plânge de comportamentul 
reprobabil al unei persoane - ne-a spus ea - este dificil să- 
l/o trag la răspundere dacă nu dispun de informaţii exacte: 
data, ora şi natura jignirii. Dacă lucraţi cu cineva care îşi 
tratează clienţii sau colegii de serviciu într-un mod 
necorespunzător, nu vă limitați doar la a-i prezenta faptele 
şefului vostru! Este un lucru subiectiv, pentru că este 
cuvântul vostru împotriva cuvântului lor. 

Aduceţi argumente serioase în acest caz, notând pe 
hârtie toate informaţiile demne de interes (locul, data, 
persoana şi natura evenimentului) pentru ca directorul să- 
şi bazeze investigaţiile pe dovezi certe. 

În cadrul aceluiaşi seminar, am ascultat şi părerea 
unei profesoare. 

— Obişnuiam să fac vizite la domiciliul elevilor mei ca 
să aduc la cunoştinţa părinților comportamentul 
recalcitrant al copiilor lor. Ei îşi apărau adesea odraslele şi 
se supărau pe mine pentru că încercam - spuneau ei - să le 
discreditez copiii. Acum, dacă vreun elev dă dovadă de un 
comportament necorespunzător, notez totul pe o hârtie, pe 
care o trimit apoi la domiciliul acestuia. Bileţelul este o 
dovadă obiectivă a evenimentelor care s-au petrecut, iar 
părinţii au posibilitatea să studieze cu mai multă atenţie 
faptele, fără să mai fie tentaţi să se certe cu mine. 

PLAN DE ACŢIUNE 

Mergeţi cu maşina când, la un moment dat, asistați la 
un accident în care sunt implicate două autoturisme. 
Încetiniţi ca să acordaţi primul ajutor, dacă este nevoie, şi 
descoperiţi că autorii accidentului sunt doi vecini de-ai 
voştri. Ei îşi aruncă obscenităţi unul altuia. leşiţi repede 
din maşină ca să domoliţi spiritele pentru ca cearta lor să 
nu se transforme într-o adevărată luptă fizică. Cum 
rezolvaţi situaţia? 

CUVINTE 

CONCILIANTIE 


Puneţi capăt disputei lor aprinse începând să luaţi 
notițe. „Voi asculta versiunea fiecăruia. Cari, ia-o cu 
începutul şi spune-mi ce s-a întâmplat!” 

Cerându-le să-şi confirme povestea, îi faceţi 
conştienţi de faptul că le-aţi înregistrat exact spusele, cu 
tot cu limbajul lor picant şi colorat. 

„Dan, poţi să mai repeţi încă o dată ce ai spus puţin 
mai devreme? Vreau să mă asigur că am notat totul 
corect”. 

Notiţele vă ajută să le atrageţi atenţia că repetă 
aceeaşi informaţie de nenumărate ori. 

„Foarte bine, am notat deja acest lucru... ce s-a 
întâmplat mai departe?” 

CUVINTE 

CONFLICTUALE 

Încercaţi să-i calmaţi apelând la rațiune. 

„Hei, voi doi, încetaţi imediat! Dacă țipaţi unul la 
altul nu veţi rezolva situaţia. 

Autorii accidentului continuă să se împroaşte cu 
noroi şi să arunce vina de la unul la altul. 

„Vreti să încetaţi (bip) odată? Jignirile şi înjurăturile 
nu vor face altceva decăt să înrăutăţească lucrurile 

Vecinii voştri spun de nenumărate ori acelaşi lucru, 
ridicând vocea din ce în ce mai tare. 

„Cari, este a zecea oară când spui că este vina lui 
Dan. 

„CE ESTE PREJUDECATA? O OPINIE, CARE NU 
SE BAZEAZĂ PE RAȚIUNE; O CONVINGERE FĂRĂ 
ARGUMENTE; UN SENTIMENT VENIT DE-AIUREA”. 

Din discursul lui Carrie Chapman Catt, ţinut în 
faţa membrilor Asociației Naționale Americane 
pentru Dreptul de Vot al Femeilor din februarie 1902 
- Capitolul 19 - 

Abordaţi viața fără să vă lăsaţi pradă 
prejudecăților! 

Cunoaşteţi o persoană care vă este atât de nesuferită 
încât simpla ei vedere vă determină să treceţi pe trotuarul 
de vis-à-vis (Arta Fugii Fu)? Există În viața voastră oameni 


a căror simplă pomenire vă conturează imediat în minte o 
imagine negativă? 

Următorul exemplu este extrem de relevant pentru 
cazurile în care oamenii îşi formează o părere pripită 
despre semenii lor. În cadrul unei ceremonii a decernării 
premiilor Oscar, Sir Laurence Olivier le-a oferit 
spectatorilor un discurs de o elocvenţă demnă de cei mai 
mari oratori ai lumii. Sau - cel puţin - aşa a considerat 
publicul - că a asistat la un discurs cu adevărat elocvent. 
Camerele de luat vederi au surprins foarte mulţi spectatori 
cu ochii în lacrimi, impresionați de cuvintele rostite de 
Olivier. 

Apoi, următorul actor căruia i s-a decernat premiul 
Oscar a fost Jon Voight, care l-a felicitat pe Olivier pentru 
discursul său extraordinar. Olivier i-a respins laudele, 
spunând că discursul său a lăsat mult de dorit - când a 
urcat pe scenă, uitase ce voia să spună. Voight, căruia nu-i 
venea să creadă ce auzea, l-a combătut, spunând că 
alocuţiunea sa fusese un adevărat model de poezie. Numai 
în clipa în care au revăzut împreună ceremonia, 
înregistrată pe o casetă video, Voight a înţeles la ce se 
referea Olivier - discursul său era într-adevăr departe de a 
fi perfect. 

Cum s-a putut întâmpla aşa ceva? Dacă Voight şi 
publicul ar fi ascultat realmente cuvintele lui Olivier, s-ar fi 
întrebat ce se petrecea în realitate cu marele actor. Dar ei 
nu au ascultat cu atenţie şi asta pentru că aveau o părere 
bine conturată despre Olivier, pe care o datorau fascinaţiei 
extraordinare pe care o nutreau faţă de oratoria şi talentul 
său artistic. 

ÎNCERCAŢI SĂ NU-I MAI JUDECAȚI PE CEI DIN 
JURI 

„Foarte mulţi oameni cred că ei gândesc atunci când 
nu fac altceva decât să-şi aranjeze într-o anumită ordine 
ideile preconcepute şi prejudecățile. WILLIAM JAMES 

Acesta s-ar putea să fie unul dintre cele mai dificile 
aspecte ale comunicării - acela de a-ţi înfrâna tendinţa de 
a-ţi judeca semenii în funcţie de aspectul fizic, 


comportament, experienţă şi alte idei preconcepute pe 
care ţi le-ai format despre o anumită persoană. Aşa cum 
ilustrează exemplul despre Olivier, în momentul în care 
oamenii se lasă purtaţi pe aripile fascinaţiei pe care o 
nutresc faţă de personalitatea (pozitivă sau negativă) a 
unui orator, ei nu mai acordă atenţie discursului său. „Cel 
care vrea să trăiască în pace şi armonie” - spunea 
Benjamin Franklin - „nu trebuie să dezvăluie tot ceea ce 
ştie şi nici să judece tot ceea ce vede”. 

Un director ne-a mărturisit odată că s-a întâmplat să 
cadă în capcana tendinței de a-i judeca pe cei din jur. 

— Mă simt vinovat - a spus el. Mi-am etichetat 
angajaţii, poreclindu-i „Scandalagiul”, „Copilul Problemă”, 
„Plângăciosul” sau „Vrăjitoarea”. Dacă „Scandalagiul” 
intră în biroul meu, mă pregătesc deja de o dispută. Dacă 
primesc un mesaj de la „Copilul Problemă”, ştiu sigur că s- 
a întâmplat o catastrofă. Înţeleg că nu este frumos să-i 
etichetezi în acest fel, dar poreclele nu au venit din senin. 
Le merită cu vârf şi îndesat. Cum pot să ignor nişte 
manifestări comportamentale pe care le afişează de 
nenumărate ori? 

DAŢI-LE O ŞANSĂ! 

„Cel care nu-şi schimbă niciodată părerile şi nu-şi 
corectează niciodată greşelile nu va fi mâine mai înţelept 
decât este astăzi”. 

TYRONE EDWARDS, AUTORUL AMERICAN AL 
LUCRĂRII „THE NEW DICTIONARY OF THOUGHTS". 

Edna Fierber are şi ea o variantă pentru acest 
concept - „O minte îngustă este o minte muribundă”. 
Abordaţi fiecare situaţie în parte fără să vă lăsaţi pradă 
prejudecăţilor, amintindu-vă mereu că nu aveţi de unde să 
ştiţi ce va spune o persoană până nu şi-a încheiat 
monologul! Aşteptaţi să termine tot ce are de spus şi apoi 
judecaţi! 

Cum puteţi face acest lucru? Amintiţi-vă mereu 
aceste patru cuvinte: „Daţi-le o şansă!” Dacă vă doriţi să 
faceţi pe cineva să tacă doar pentru simplul fapt că nu vă 
place persoana respectivă, amintiţi-vă aceste patru cuvinte 


care vă vor ajuta să trageţi o concluzie exactă, nu eronată 
despre ea! 

În loc să-i catalogaţi pe anumiţi oameni ca fiind 
„scandalagii”, ascultaţi-i cu inima deschisă! Poate că vă 
vor surprinde extraordinar de mult şi îşi vor schimba 
complet comportamentul. Dacă nu le-aţi fi dat această 
şansă, nu aţi fi asistat niciodată la această schimbare 
bruscă de comportament. Dacă „Plângăciosul” se plânge 
într-adevăr de anumite lucruri, puteţi - cel puţin - să 
comentaţi împreună motivele nemulțumirii sale, bazându- 
vă pe valoarea lor intrinsecă, nu să le respingeţi de la bun 
început. 

O participantă la seminariile mele a luat la un 
moment dat cuvântul şi m-a întrebat pe un ton jalnic: 

- Ştiu că tot ce spuneţi dumneavoastră este cât se poate 
de adevărat, dar sunt căsătorită cu soţul meu de 25 de ani. 
Câte şanse ar trebui să-i mai dau? 

Toată lumea izbucni în râs, iar ea continuă: 

- Când vine acasă de la serviciu, îl întreb ce-a făcut în 
ziua respectivă. Câteva clipe mai târziu, îmi spun: „O să 
aud mereu acelaşi lucru...” 

Nu vreau să înţelegeţi că vă sfătuiesc să le acordati 
oamenilor şanse la infinit. Adevărul este că participanta 
noastră probabil că auzise plângerile soţului ei de 
nenumărate ori. Poate că ar trebui să se întrebe dacă mai 
are forţa şi energia necesare pentru a-l mai asculta 
perorând aceleaşi şi aceleaşi motive de nemulţumire. Sunt 
zile când poate să facă acest lucru, sunt zile când nu mai 
poate. Sunt clipe în care mintea ei refuză să asculte lista 
atât de lungă a soţului ei, încărcată de nemulţumirile 
create de o slujbă ordinară. Sunt momente, însă, când 
sufletul lui este atât de copleşit de tristeţe şi dezamăgire, 
încât ar fi un balsam pentru el să-şi verse amarul în faţa 
unui om care ştie să-l înţeleagă şi să-l asculte. Poate că ar 
trebui să-şi pună stavilă nerăbdării şi plictiselii şi să 
încerce să-l mai asculte o dată, punându-şi întrebarea: 
„Oare ce-aş face în locul lui?” 

ÎNCETAŢI SĂ MAI  PUNEŢI ETICHETE 


OAMENILOR! 

„Cu cât judeci mai mult, cu atât iubeşti mai puțin. 

HONORE DE BALZAC 

O profesoară mi-a spus într-o zi că avea de gând să 
pună la loc de cinste acest citat al lui Balzac - chiar pe 
catedra ei. 

- Anul acesta, am 25 de copii în clasă şi am comis o 
greşeală faţă de unul dintre ei. Joey ne întrerupe mereu 
din discuţie, nu poate să stea niciodată într-un loc mai 
mult de câteva minute, îşi tachinează mereu colegii, nu-şi 
termină niciodată temele sau proiectele şcolare şi nu 
ascultă nimic cu atenţie. Am ajuns să-l urăsc, pentru că mă 
solicită atât de mult. Apoi, într-una dintre şedinţele noastre 
didactice, asistenta şcolii mi-a arătat un film despre copiii 
care suferă de sindromul cunoscut sub numele de „deficit 
de atenţie şi hiperactivitate” Filmul era realizat din 
perspectiva unei persoane hiperactive, ajutându-mă să 
înţeleg pentru prima oară „lumea” lui Joey. Am înţeles - în 
sfârşit - ce însemnă „să fii în pielea lui” - să fii înzestrat cu 
o energie debordantă încât să nu poţi sta nicio clipă 
locului. Am înţeles că este foarte sensibil la tot ce îl 
înconjoară, ca şi când ar fi bombardat fără întrerupere de 
imaginile şi sunetele vieţii de zi cu zi. Când am trăit 6 ore 
la şcoală din perspectiva lui... ei bine... nu cred că mai este 
nevoie să spun, l-am văzut într-o lumină cu totul diferită. 
Nu mai era vorba de un comportament ostil, ci de o 
dereglare hormonală, lucru care m-a ajutat să-l înţeleg mai 
bine şi să-l accept aşa cum era. 

DRAGOSTE VERSUS ETICHETE 

„Toleranţa este efortul pozitiv şi cordial de a 
înțelege convingerile, practicile şi obiceiurile altor 
persoane, fără să le împărtăşim sau să le acceptăm 
neapărat. „JOSHUA LIEBMAN 

Stereotipiile etnice sunt deosebit de nocive, pentru 
că cei care au crescut sub imperiul prejudecăţilor 
denaturează tot ce aud doar pentru a se integra într-un 
anumit şablon şi pentru a-şi susţine ideile şi preferinţele. 
„Teama ne este impusă încă de când facem primii paşi, 


dar, dacă vrem, putem să scăpăm din ghearele ei”, spune 
Karl Menninger. La fel şi prejudecățile ne sunt impuse încă 
din leagănul copilăriei, dar, dacă vrem, putem scăpa din 
constrângerile lor. Ascultaţi cu atenţie tot ce are de spus o 
persoană şi apoi trageţi concluziile, bazându-vă pe 
cuvintele individului, nu pe atitudini învechite şi impresii 
pripite! 

O femeie tânără ne-a împărtăşit într-o bună zi 
povestea ei tristă. 

- M-am mutat de la ţară într-un oraş mare ca să pot să 
urmez o facultate. Când colega mea de cameră a 
descoperit că veneam din „junglă”, după cum s-a exprimat, 
s-a hotărât să mă ia sub aripa sa ocrotitoare. Mi-a povestit 
despre anumite grupuri etnice din campus, sfătuindu-mă 
să le evit. În liceu, cântasem la clarinet şi acum speram să 
mă înscriu într-o formaţie muzicală, dar ea le-a etichetat 
pe toate ca fiind nişte „formaţii de nimic” Pentru că eram 
naivă şi neştiutoare, am crezut tot ce îmi spunea. M-am 
gândit că - fiind mai mare - avea mai multă experienţă şi 
ştia mai multe lucruri decât mine. În primul semestru, am 
făcut parte din anturajul ei şi a fost cumplit. Catalogau 
oamenii cu prea multă uşurinţă şi am înţeles după câteva 
luni că opiniile lor defavorabile celorlalţi colegi ai lor 
spuneau mai mult despre caracterul lor decât spuneau 
despre oamenii pe care îi acuzau că sunt plictisitori sau 
periculoşi. M-am săturat în cele din urmă de atitudinea lor 
respingătoare şi de mintea lor îngustă şi am pornit singură 
pe drumul ce mi-era sortit. M-am înscris într-o formaţie 
muzicală şi am călătorit în toată ţara, participând la 
diverse spectacole şi parade. Clarinetistul formaţiei, care 
făcea parte din grupul etnic despre care colega mea de 
cameră îmi spusese să mă feresc, a devenit cel mai bun 
prieten al meu. Am păstrat legătura până în ziua de astăzi. 
Nu-mi imaginez cum ar fi fost cei patru ani de facultate 
dacă aş fi continuat să le înghit convingerile bigote. Am 
învăţat o lecţie foarte importantă. Trebuie să-mi formez 
propria-mi părere despre oameni, fără să mă las 
influenţată de opiniile sau prejudecățile celor din jur. 


„Cea mai cumplită închisoare este cea a unei inimi 
ferecate”, spunea Papa loan Paul al II-lea. Inchisoarea este 
definită ca fiind „un loc lipsit de libertate” Există aşadar 
oameni pe care i-aţi înlăturat din viaţa voastră pentru că vi 
s-a spus că nu merită atenţia sau dragostea voastră? Este 
oare cinstit cum aţi procedat? Cum puteţi cataloga pe 
cineva ca fiind un om lipsit de valoare când nu-l cunoaşteţi 
în profunzime? Nu vă ferecaţi mintea şi sufletul, 
închizându-le în temniţele stereotipiilor şi prejudecăţilor, 
îndepărtându-vă pentru întotdeauna de cei dragi! Dacă 
scopul vostru în viaţă este să iubiţi, nu să catalogaţi 
oamenii, atunci acordaţi-le o şansă! 

PLAN DE ACŢIUNE 

Tatăl vostru văduv, în vârstă de 60 de ani, s-a 
recăsătorit şi sunteţi pe punctul de a face cunoştinţă cu 
mama vitregă. Sora voastră a cunoscut-o deja pe mireasa 
tatălui vostru şi nu o agreează deloc. Ea vă spune că este o 
persoană foarte posesivă şi tenace. Cu ce atitudine porniţi 
la luptă? 

CUVINTE 

CONCILIANTIE 

Hotărâţi că nu este cinstit să o desfiinţaţi pe mama 
voastră vitregă dacă nu aţi avut şansa să o cunoaşteţi. 

„Nu voi face nicio apreciere până ce nu petrecem 
puțin timp împreună”. 

Vă apropiaţi de însurăţei şi o întâmpinați cu căldură 
pe femeia pe care tatăl vostru a ales-o de soţie. 

„O să-i dau o şansă. Nu ştiu cum e până nu o cunosc 
îndeajuns. 

Priviţi totul cu inima şi mintea deschise pentru a 
trage concluziile cele mai pertinente. „Par fericiți 
împreună. Mă bucur că tata a găsit pe cineva care să-l 
iubească atât de mult. 

CUVINTE 

CONFLICTUALE 

Deşi nu aţi cunoscut-o niciodată pe mireasa tatălui 
vostru, adoptați opinia surorii voastre. 

„De ce trebuie să se însoare tata cu o femeie ca ea?” 


Primul lucru pe care îl observați este felul în care îl 
ţine pe tatăl vostru de braţ ca şi când ar dori să vă 
sugereze că nu are de gând să plece. 

„Se pare că sora mea are dreptate. Uită-te cu ce 
îndârjire îl ţine pe tata de braț!” 

Continuaţi să judecaţi totul sub imperiul 
prejudecăţilor. 

De ce-a trebuit tata s-o aleagă pe femeia asta? O să-l 
țină sub papuc. 

„CONFLICTUL ESTE O LUPTĂ PENTRU 
PRELUAREA CONTROLULUI ABSOLUT”. 

Din învăţăturile Artei Conversaţiei Fu S 

AA 

Împărţiţi controlul în mod egal! 

Vreţi să ştiţi cum puteţi domoli luptele pentru 
deținerea controlului absolut? 

Un şofer de taxi, pe care natura îl înzestrase cu o 
înţelepciune rar întâlnită, a fost cel care m-a introdus în 
tainele acestui concept - al „repartizării” controlului, nu al 
deţinerii sale desăvârşite. Ţinusem un seminar în Waikiki 
şi aveam acum la dispoziţie mai puţin de o oră ca să prind 
avionul spre Maui. Am oprit un taxi şi i-am explicat 
şoferului cu sufletul la gură situaţia în care mă aflam. 
Acesta se mai confruntase cu circumstanţe asemănătoare, 
aşa că ştia cum să abordeze cazul fără să dea greş. Se 
întoarse spre mine şi mă întrebă respectuos: 

- Putem să o luăm pe şoseaua principală sau pe strada 
Nimitz. Cum preferaţi? 
- Alegem calea cea mai scurtă, am spus eu. 
Şoferul dădu din cap politicos, spunându-mi: 
- Dumneavoastră decideti. 

Am ales una dintre variante şi am pornit la drum. Mă 
întrebam de ce a ţinut morţiş să aleg eu traseul, aşa că m- 
am hotărât să-l întreb care a fost raţiunea pentru care a 
procedat în acest fel. 

- Am învăţat că - atunci când oamenii se grăbesc - ar fi 
o greşeală din partea mea să aleg eu traseul, îmi explică 


el. Dacă rămânem prinşi în trafic, iar clientul întârzie, 
consideră că este vina mea şi mă penalizează pentru asta. 
Dacă pasagerul este cel care alege ruta şi - din diverse 
motive - nu ajungem la timp la destinaţie, îşi asumă 
responsabilitatea pentru întârzierea sa, nu mai aruncă vina 
asupra mea. 

OFERIŢI OPŢIUNI ŞI LĂSAŢI-I PE SEMENII 
VOŞTRI SĂ 

IA HOTĂRÂREA! 

„Venim sau nu în sprijinul unei soluţii dacă ni s-a 
oferit sau nu puterea de decizie. 

DIN ÎNŢELEPCIUNEA ARTEI CONVERSAŢIEI FU 

Dacă vă aflaţi în faţa unei decizii dificile, care implică 
mai multe persoane, nu treceţi singuri la rezolvarea ei, 
punându-i pe semenii voştri în faţa unui fapt împlinit! Dacă 
veţi face acest lucru, chiar dacă este singura soluţie, 
oamenii implicaţi vor fi tentaţi să opună rezistenţă. De ce? 
Pentru că nu au avut puterea de decizie. 

Gândiţi-vă, aşadar, la două alternative acceptabile, 
prezentaţi-le celor din jur şi lăsaţi-i să ia hotărârea! Se vor 
simţi mult mai fericiţi pentru decizia luată şi asta pentru că 
li s-a oferit posibilitatea să ia hotărârea. 

Amintiţi-vă mereu această strategie dacă lucraţi cu 
oamenii! în loc să le spuneţi clienţilor ce să facă, oferiţi-le 
două opţiuni şi întrebaţi-i pe care dintre ele o preferă! în 
loc să spuneţi: „Nu putem să facem nicio programare până 
luni la ora 1”, spuneţi: „Putem să vă programăm luni la ora 
1 sau 3. Cum vă convine?” în loc de „Trebuie să vă 
restituim banii, deoarece concertul s-a anulat”, întrebaţi: 
„Doriţi să vă restituim banii sau preferaţi să vedeţi 
concertele pe care le vom organiza în toamnă?” Oferindu- 
le posibilitatea oamenilor de a lua o decizie într-o anumită 
situaţie, le creează impresia că şi-au adus o contribuţie 
importantă la rezolvarea problemei respective, dăruindu-le 
în acelaşi timp şi bucuria sufletească pentru faptul că li s-a 
cerut părerea, care a şi fost pusă în aplicare. 

CONFERIŢI-LE SEMENILOR VOŞTRI ROLURI 
ACTIVE ÎN ANUMITE SITUAŢII! 


„Oamenii se lasă cel mai adesea convinşi de 
argumentele pe care le descoperă singuri decât de cele pe 
care le-au descoperit alții”. 

BLAISE PASCAL 

Tema unui seminar a fost la un moment dat chiar 
această problemă a preluării controlului absolut. Unul 
dintre participanţi era intrigat de ideea potrivit căreia - 
chiar dacă eşti animat de cele mai bune intenţii şi acţionezi 
pentru binele unui grup - oamenii nu apreciază acest 
lucru, pentru că se simt daţi la o parte. Ei refuză să 
pornească la acţiune, pentru că nu îi s-a oferit şansa de a- 
şi aduce contribuţia în procesul de luare a deciziilor. 

— Ce bine ar fi fost dacă aş fi ştiut asta anul trecut! - 
spuse el. Fiul meu cel mare se pregătea să plece la 
facultate în toamnă, aşa că - dacă doream să organizăm 
vacanţa despre care vorbeam de atâta amar de vreme - 
trebuia s-o facem în vara aceea. Am sunat la AAA 
(American Automobile Association) ca să fac rost de hărţi 
şi am petrecut ore întregi analizând rutele pe care aveam 
să le urmăm, hotărând itinerariul şi făcând rezervări. A 
sosit şi ziua cea mare. Am ataşat rulota în California şi am 
pornit la drum. Nu străbătuserăm nici 10 mile când fiica 
mea cea mică mă întrebă: „laţi, când ajungem în 
Disneyland?” I-am explicat că nu aveam să ajungem deloc 
în Disneyland, pentru că era prea aglomerat în iulie şi nu 
merita să stai la coadă ca să-l vezi. Nu-i venea să creadă. 
Ne aflam doar la o jumătate de oră depărtare de 
Disneyland şi nu mergeam acolo? I-am explicat că trebuia 
să ajungem la Marele Canion în decurs de doar două zile, 
aşa că aveam un drum foarte lung de parcurs. N-a fost 
prea fericită de decizia noastră şi a făcut tot ce i-a stat în 
putinţă ca să ne-o arate. Aţi mers vreodată prin ţinuturile 
care se întind la est de Los Angeles? - continuă el. Nu vezi 
decât deşert la stânga şi la dreapta, iar şoseaua pare un 
izvor de apă încinsă. Abia aşteptam să ajungem în camping 
să ne răcorim şi să ne jucăm în piscina special amenajată. 
Am ajuns la destinaţie după 12 ore de condus, am parcat 
maşina şi am alergat spre piscină, arzând cu toţii de 


nerăbdare să ne delectăm în apa răcoroasă... ca să 
descoperim în final că fundul piscinei era crăpat şi nu 
exista niciun strop de apă în ea. Vaaail Am ajuns apoi la 
Marele Canion ca să descoperim că nu aveam unde să ne 
parcăm rulota uriaşă. Ne-am învârtit de jur-împrejur ca în 
cele din urmă să o lăsăm pe marginea drumului. In acel 
moment, nici nu-mi mai păsa dacă urma sau nu să fie 
remorcată! Puteau să facă ce voiau cu ea! Ne-am plimbat 
prin împrejurimi un timp, iar fiica mea cea mică privi cu 
tristeţe Marele Canion, spunându-mi pe un ton tânguitor: 
„Pentru asta n-am mers noi la Disneyland?” 

NE DISTRĂM TOTUŞI? 

„Totul este distractiv atâta timp cât i se întâmplă 
altcuiva. 

WILL ROGERS 

Tatăl din povestea noastră îşi continuă prezentarea 
călătoriei sale de vacanţă: 

- Totul a mers cum nu se poate mai rău. A doua zi de 
dimineaţă, nu am avut parte decât de plângeri şi 
nemulțumiri. „Cât mai stăm aici?” „Când ajungem colo?” 
„Când mergem dincolo?” etc. etc. etc. Mă simţeam 
complet nedreptăţit şi revoltat. Nu ştiau oare că am 
petrecut ore întregi organizând această călătorie? Nu 
înțelegeau că îmi luasem trei săptămâni liber de la serviciu 
ca să ne distrăm împreună? Furios din cauza celor 
întâmplate, am luat harta, am rupt-o în două, am aruncat-o 
pe geam şi am spus: „Renunţ la luptă. Organizaţi voi 
vacanţa!” şi asta am şi făcut. Ne-am împărţit zilele. Fiica 
mea avea dreptul la o zi, fiul meu - la altă zi, soţia mea şi 
cu mine - la fel. In aceste zile, puteau să facă tot ce doreau 
atâta timp cât respectau anumite reguli legate de limita de 
cheltuieli şi de faptul că trebuia să ajungem la destinaţie 
până la ora 7 p.m. Dacă de „ziua mea” doream să dorm, 
dormeam cu toţii. Dacă plecam la plimbare şi descopeream 
un spectacol pe viu (cum ar fi cel cu şerpi), ne opream şi îl 
urmăream. Şi ştiţi ce s-a întâmplat? Ne-am distrat de 
minune, aşa cum nu o mai făcuserăm niciodată. Am înţeles 
mai târziu de ce nu le-a plăcut la început vacanţa - pentru 


că nu era vacanţa lor, era vacanţa mea. 

Am relatat de foarte multe ori povestea acestui tată 
de familie şi a stârnit mereu reacţii din partea publicului 
meu. Mulţi oameni trăiseră experienţe asemănătoare. O 
femeie, căreia povestea mea i-a stârnit amintiri mai mult 
sau mai puţin plăcute, mi-a spus la încheierea seminarului: 

- Aşa s-a întâmplat şi în cazul nostru. Tata a închiriat o 
rulotă ca să ne plimbăm prin New England, bucurându-ne 
de splendoarea toamnei. Din păcate pentru tata, rulota 
avea televizor, iar nunta lui Luke cu Laura din serialul 
„General Hospital” era mult mai interesantă decât un 
mănunchi de frunze. îl aud şi acum pe tata cum ţipa la noi 
de la volan: „Nu am plătit 2000 de dolari ca să vă uitaţi la 
seriale de doi bani. Inchideţi imediat televizorul şi uitaţi-vă 
la splendoarea pe care v-o oferă natura înveşmântată în 
hainele toamnei!” 

Vi s-a întâmplat şi vouă - ca şi părinţilor din poveştile 
noastre - să irosiţi foarte mult timp şi efort ca să organizaţi 
un anumit eveniment şi, în loc de recunoştinţă, să nu auziţi 
decât plângeri şi nemulțumiri? Oamenii nu vă vor fi 
niciodată recunoscători dacă aţi preluat controlul într-o 
anumită situaţie, înlăturându-i definitiv de la „conducerea” 
unui eveniment. Dacă veţi învăţa „să împărţiţi” controlul în 
mod egal cu cei din jur, aceştia vor simţi că au parte de 
vacanţa vieții lor. 

Dacă vă aflaţi în fruntea unei instituţii sau a unui 
grup de oameni, nu înseamnă că trebuie să luaţi toate 
hotărârile singuri. Când trebuie să rezolvaţi probleme 
controversate, analizaţi situaţia pe toate părţile, oferiţi 
sfaturi pertinente şi opţiuni rezonabile şi lăsaţi-i pe cei 
implicaţi să ia hotărârea finală! Poate că nu vor fi încântați 
cu toţii de soluţia adoptată, dar vor fi dispuşi să o accepte 
pentru că şi-au adus contribuţia la descoperirea ei. Vor 
considera că, în circumstanţele respective, a fost cea mai 
bună decizie pe care o puteau lua. 

ADOPTAŢI CONTROLUL BAZAT PE 
COMPROMISURI! 

„La o întâlnire, fiecare dintre noi încearcă să se 


situeze pe un soclu. Dacă reuşim să ne  uimim 
interlocutorul, iar punctele noastre de vedere domină 
discuţia, ne simțim puternici şi primim din partea 
psihicului nostru o răsplată bine meritată. 

JAMES REDFIELD, AUTORUL LUCRĂRII „THE 
CELESTINE PROPHECY”. 

În relaţiile voastre curente, trebuie să acordaţi o 
atenţie extraordinară acestei dorinţe distructive de a vă 
epata interlocutorii. Trebuie să învăţaţi o dată pentru 
totdeauna că „răsplata psihologică” pe care s-ar putea să o 
primiţi pentru disprețul arătat celor din jur este 
temporară. „Cu cât vă umflaţi mai mult în pene” - spune 
Odetta - „cu atât aveţi tendinţa de a-i dobori pe toţi cei din 
jur pentru a fi singurii care rămân în picioare”. Dar şi 
reversul este adevărat: Cu cât ajutaţi mai mult pe cineva 
să rămână în picioare în loc să-l doborâţi la pământ, cu 
atât aveţi mai multe motive să vă umflaţi în pene. 

Nu-i consideraţi pe cei din jur nişte rivali! în loc să-i 
priviţi cu condescendenţă, încercaţi să găsiţi soluţii 
favorabile ambelor părţi! în loc să încercaţi prin toate 
mijloacele să epataţi, descoperiţi situaţii şi rezolvări 
amiabale pentru toţi cei implicaţi! „Dacă există 
convieţuire, există şi vieţuire”, ca să-l cităm pe Bertrand 
Russell. 

Un agent de bursă ne-a împărtăşit şi el părerea 
referitoare la acest concept: 

- Eu înţeleg foarte bine ce vreţi să spuneţi, dar oamenii 
din anturajul meu nu. Acest concept este în dezacord cu 
tot ceea ce am învăţat la Academia de Ştiinţe Economice 
referitor la metodele prin care poţi urca pe scara ierarhică 
a unei companii. Industria financiară se bazează pe 
competiţie. În compania unde lucrez, ne conducem după 
principiul „Rechinul mare îl mănâncă pe cel mic” Dacă nu 
produci nimic, ajungi muritor de foame. Toate companiile 
sunt rivale, încercând să promoveze aceleaşi produse 
pentru aceiaşi clienţi. Semănăm cu toţii cu personajul din 
„Wall Street” - Gordon Gecko, care spunea: „Lăcomia este 
un lucru bun”. 


O femeie interveni şi ea, spunând: 

- Sunt de acord cu spusele colegului meu. Ce facem 
dacă altcineva încearcă să preia controlul asupra noastră? 
Ce se întâmplă în cazul în care încercăm să ne trăim viaţa 
în concordanţă cu acest principiu - al echităţii şi armoniei 
perfecte - dar oamenii din jurul nostru nu respectă aceste 
principii? 

Partea a patra a acestei cărţi abordează exact aceste 
probleme, concentrându-se asupra modalităţilor prin care 
puteţi fi în continuare amabili şi cooperanţi, deşi semenii 
voştri sunt duri şi competitivi, dar şi asupra modalităţilor 
prin care puteţi ţine mereu stindardul sus, înfruntându-i cu 
curaj şi mândrie. Veţi învăţa cum puteţi să duceţi o viaţă 
cu adevărat valoroasă, chiar dacă cei din jurul vostru nu 
acceptă şi nu adoptă aceste valori. 

PLAN DE ACŢIUNE 

Mergeţi împreună cu un prieten la munte, unde veţi 
petrece un weekend la schi. El are mai multă experienţă 
decât voi şi vrea „să atace” pârtii mult mai dificile. 
Consideraţi că nu sunteţi aşa de bine pregătiţi şi nu 
îndrăzniţi să abordaţi rute destinate profesioniştilor, dar 
prietenul vostru vă presează să-l însoţiţi. Cum rezolvaţi 
această problemă? 

CUVINTE 

CONFLICTUALE 

Nu sunteţi prea încântați de faptul că prietenul 
vostru a preluat controlul asupra situaţiei. 

Mark, doar n-ai de gând să mă convingi să fac un 
lucru pentru care nu mă simt pregătit”. 

Mark vă spune cu insistenţă că va avea grijă de voi şi 
vă sfătuieşte să nu mai fiţi atât de fricoşi. 

„Cum poţi să spui că nu am de ce să-mi fac griji? N-ai 
văzut ce mari sunt dealurile pe care trebuie să le sărim?" 

Prietenul vă obligă să luaţi o hotărâre - fie că vă 
place, fie că nu. 

Uu încerca să mă obligi să fac ceva impotriva voinţei 
mele! N-am făcut tot drumul ăsta ca să-mi petrec ziua 
certându-mă cu tine. 


CUVINTE 

CONCILIANTE 

Ştiţi că puteţi găsi o soluţie de compromis pentru ca 
toată lumea să fie mulţumită. 

fiai să găsim o rezolvare pentru această dilemă ca să 
ne bucurăm amândoi de această frumoasă zi de schi!” 

Căutaţi o rezolvare amiabilă în aşa fel încât amândoi 
să deţineţi controlul asupra situaţiei. 

„Un lucru firesc să nu vrei să schiezi de pe un 
deluşor atât de mic, la fel cum nici eu nu vreau să-mi rup 
un picior”. 

Oferiţi mai multe opţiuni pentru ca fiecare dintre voi 
să şi-o aleagă pe cea care îi convine cel mai mult. 

„Ce zici dacă tu te duci să explorezi pârtiile de pe 
Black Diamond, iar eu mă duc să-mi fac încălzirea pe nişte 
rute mai uşoare? La masă, o să ne spunem fiecare părerile 

PARTEA A PATRA 

Luptaţi pentru ceea ce vreţi să obţineţi în viaţă 
şi fiţi demni de ceea ce aţi obţinut! 

„CEL MAI GREU LUCRU ÎN VIAŢĂ ESTE SĂ 
ÎNVĂŢĂM CARE POD TREBUIE TRAVERSAT ŞI CARE 
TREBUIE ARUNCAT ÎN AER”. 

David Russell 

— Capitolul 21 - 

Alegeţi-vă cu grijă bătăliile pe care le veţi duce 
în viaţă! 

Cum ştiţi că un anumit lucru are o valoare 
extraordinară încât merită să mergeţi până în pânzele albe 
ca să-l obţineţi? Cum ştiţi când este momentul să porniţi 
sau nu la luptă? 

A te lupta sau a nu te lupta, aceasta este întrebarea. 
Doar pentru simplul fapt că nu vă place modul în care vă 
tratează o anumită persoană nu înseamnă că trebuie să-i 
atrageţi atenţia asupra acestui lucru exact în momentul în 
care a comis greşeala. Trebuie mai întâi să luaţi în calcul 
toate consecinţele înainte de a vă confrunta cu cineva. 

Therese, una dintre prietenele mele, director în 
cadrul unui spital de renume, a reuşit să rămână 


însărcinată la vârsta de 40 de ani. A avut o sarcină extrem 
de dificilă, iar ultimul trimestru l-a petrecut acasă. A 
născut un băieţel sănătos, dar a fost nevoită să stea mai 
mult timp acasă pentru a se reface în totalitate. Superiorul 
ei a înţeles foarte bine situaţia ei, i-a aprobat concediul de 
maternitate, i-a păstrat postul şi i-a plătit salariul întreg pe 
toată perioada petrecută acasă. 

Curând după ce s-a întors la serviciu, Therese a aflat 
din întâmplare că salariul ei era cu aproape 10.000 $ mai 
mic decât cel oferit în alte departamente cu aceleaşi 
responsabilităţi. Ea a considerat că această discrepanţă 
era cumplit de  necinstită, deoarece reputația, 
responsabilităţile şi vârsta echivalau cu cele ale colegilor 
ei din alte departamente medicale. S-a întâmplat să-i fac o 
vizită la puţin timp după ce a descoperit acest fapt 
tulburător. Era ferm hotărâtă să vorbească cu superiorul ei 
chiar a doua zi şi să-l roage să-i facă dreptate. 

Eu i-am pus o singură întrebare: 

— Therese, chiar crezi că este momentul cel mai 
potrivit? 

După ce a acordat mai mult timp de gândire situaţiei 
sale, a ajuns la concluzia că superiorul ei îi făcuse în 
ultimele luni foarte multe concesii. Dacă ar fi intrat 
intempestiv în biroul lui, cerând o mărire de salariu, acesta 
nu i-ar fi acordat-o. Ar fi fost probabil tentat să-i spună: 
„Îmi bat mai mult capul cu tine decât ar trebui”. 

A înţeles că - în loc să fie supărată - ar trebui să facă 
tot ce-i stă în putinţă pentru a-şi dovedi valoarea, pusă 
acum în umbră de lunile petrecute în concediu. Apoi, după 
un timp, se putea duce la superiorul ei, cerând mărirea de 
salariu care i se cuvenea, având astfel mai multe şanse de 
reuşită. 

LUAŢI MEREU ÎN CALCUL FACTORII DE RISC! 

„Doamne, dă-ne puterea de a accepta cu inima 
deschisă lucrurile ce nu pot fi nicicând schimbate; curajul 
de a schimba lucrurile ce trebuie schimbate şi 
înțelepciunea de a le distinge unele de altele!” REIHOLD 
NIEBUHR 


Gândiţi-vă la o persoană sau la o situaţie care vă 
tulbură sufletul! Folosiţi următoarele criterii ca să 
descoperiţi dacă este înţelept sau riscant să atrageţi 
atenţia asupra acestui fapt!  Puneţi-vă următoarele 
întrebări: 

1. Este un lucru lipsit de importanță? Poate că un 
funcţionar vi se adresează folosind termenul peiorativ 
„dragă”, ceea ce vă deranjează foarte tare. Intrebaţi-vă: 
„Oare îl voi mai vedea vreodată pe acest om?” Trebuie 
să recunoaşteţi că această problemă nu afectează pacea 
mondială. Vă puteţi permite să ignoraţi această replică. 

2. Este o problemă arzătoarei Ce se întâmplă dacă lucraţi 
cu un funcţionar care vă spune „dragă” de 20 de ori pe 
zi? De data aceasta, miza este mai mare. Nu este vorba 
doar de o iritare de moment. Poate că este cazul să 
aveţi o discuţie cu funcţionarul respectiv. 

3. Care sunt circumstanţele situaţiei în care mă aflul 
Analizaţi cu atenţie aceste circumstanţe! Poate că 
aceasta este prima voastră săptămână de lucru, în timp 
ce funcţionarul/a care vă spune „dragă” lucrează în 
postul respectiv de peste 20 de ani. Nu sunteţi bine 
văzuţi din cauza faptului că aţi început să vă plângeţi de 
anumite lucruri încă de la bun început? Vă bucurati de 
„credit pentru simpatie” sau contul vostru a expirat 
deja? Colegii voştri sunt şi ei deranjaţi de acest mod de 
adresare sau numai pe voi vă deranjează? 

4. Acest comportament este deliberat sau nevinovat? 
Credeţi că persoana respectivă vi se adresează cu acest 
termen peiorativ doar ca să vă enerveze sau trădează o 
oarecare afecţiune? 

5. Se poate schimbai Persoana care vă tulbură existenţa 
îşi poate schimba comportamentul? Are motive să vă 
trateze într-un mod cu totul diferit? Funcţionarul/a în 
cauză vă poate spune pe nume (doar aveţi un nume, 
nu?), dar probabil că acesta este modul de adresare pe 
care îl foloseşte în cazul tuturor femeilor şi nu înţelege 
de ce ar trebui să-l schimbe tocmai acum. Poate că ar 
trebui să înţelegeţi din atitudinea lui/ei: „Aşa sunt eu. 


Dacă nu-ţi place, e problema ta!” Am văzut odată scris 
pe un zid următorul lucru: „Nu încercaţi să învăţaţi un 
porc să cânte! Este o pierdere de timp şi în plus, 
enervaţi şi porcul”. Poate că ar trebui să trageţi 
concluzia că - a încerca să o convingeţi pe această 
persoană să renunţe la termenul „dragă” este 
echivalentul încercării de a învăţa un porc să cânte. 

6. Este o victorie de scurtă durată sau o pierdere de lungă 
duratăl Puneţi-vă următoarea întrebare: „Dacă merg 
până în pânzele albe cu această chestiune, ce se va 
întâmpla? Voi câştiga bătălia sau voi pierde războiul? N- 
ar fi oare mai bine să trec cu vederea acest incident 
minor şi să mă concentrez asupra unui scop mai nobil?” 
„Asumaţi-vă factori de risc bine calculaţi!” - spunea 
generalul George S. Patton. „Este un lucru cu totul 
diferit de a lăsa pradă nesăbuinţei”. Poate că miza 
traversării acestui pod este o relaţie de serviciu extrem 
de tensionată şi nu sunteţi dispuşi să plătiţi preţul 
aferent. 

PUNEŢI-VĂ MINTEA LA TREABĂ ÎNAINTE DE A 

VĂ PUNE GURA ÎN MIŞCARE! 

„Numai un prost verifică adâncimea apei cu ambele 
picioare. 

PROVERB AFRICAN 

Aceste criterii vă pot ajuta să decideţi dacă este bine 
să vorbiţi despre un incident care vă tulbură sufletul sau 
să păstraţi tăcerea pentru totdeauna. După ce veţi analiza 
aceşti factori pe toate părţile şi „veţi verifica adâncimea 
apei”, puteţi ajunge la concluzia că problema este complet 
lipsită de importanţă. Sau - dimpotrivă - nu sunteţi sub 
nicio formă dispuşi să întoarceţi şi celălalt obraz, motiv 
pentru care luaţi hotărârea de a atrage atenţia persoanei 
respective asupra comportamentului ei  revoltător. 

Indiferent de hotărârea luată, acţionaţi sub imperiul 

raţiunii şi nu permiteţi „gurii să vorbească fără minte”! 

Unul dintre prietenii mei foloseşte aceste criterii ca 
să rezolve o problemă minoră, care însă nu-i dă pace de 
ani de zile. Lui îi place numele său întreg - Robert - şi 


„mocneşte” în tăcere ori de câte ori cineva îl strigă Bob 
sau Rob. Acum însă, dacă se mai întâlneşte cu situaţii de 
acest gen, se întreabă dacă va mai avea vreodată ocazia să 
discute cu individul respectiv. Dacă nu, Robert ia 
hotărârea să treacă totul cu vederea. Dacă are „norocul“ 
să petreacă mai mult timp cu persoana aceea, îi spune de 
la bun început: „Prefer să mi se spună Robert”. 

A NECĂJI SAU A NU NECĂJI 

„7Ili relaţiile de lungă durată, tindem să 
supraestimăm calităţile pe care partenerul nostru de 
viaţă nu le are şi să le subestimăm pe cele pe care le 
are. AUTOR ANONIM 

În seminariile destinate cuplurilor, le cer 
participanților să se gândească la un singur lucru pe care 
nu-l agreează la persoana iubită -  soţ/soţie - 
partener/parteneră. (Unul dintre ei a întrebat la un 
moment dat pe un ton răutăcios: „Numai unul singur?”). Ii 
rog apoi să pună în practică cele şase criterii de evaluare a 
comportamentului necorespunzător pentru a hotărî o dată 
pentru totdeauna dacă merită efortul de a-l corecta. Dacă 
trăsătura de caracter care provoacă atâta neplăcere nu 
poate fi nicicând schimbată, dar partenerul este înzestrat 
cu alte calităţi, poate că ar trebui să vă axaţi asupra 
personalității sale per ansamblu, ignorându-i defectele. 

Una dintre participantele noastre ne-a mărturisit că 
această idee i-a salvat căsnicia. 

— Soţului meu îi place foarte mult să joace golf. De 
fapt, trăieşte doar pentru jocul de golf. În fiecare sâmbătă, 
se duce pe terenul de golf, fie că plouă, ninge sau e soare, 
împreună cu prietenii lui şi stă acolo de la 7 a. În pană la 2 
p.m. Din această cauză, ratează toate competiţiile sportive 
ale copiilor noştri. Eu trebuie să le explic mereu motivele 
pentru care tatăl lor nu poate să vină la meciurile lor. 
Indiferent cât am protestat împotriva acestui fapt, 
spunându-i că şi eu, şi copiii lui aveam sufletele rănite din 
cauza comportamentului său, golful era un subiect tabu, 
imposibil de negociat. Ne argumenta spunându-ne că 
muncea din greu toată săptămâna şi merita să aibă şi el o 


zi liberă pe care s-o petreacă după bunul lui plac. 
Strânsesem atâta ură împotriva acestui sport, încât am 
hotărât în cele din urmă să-i dau un ultimatum: dacă golful 
era mai important decât familia lui, atunci viaţa noastră ar 
fi fost mult mai frumoasă fără el. 

ULTIMATUM VERSUS ÎNŢELEGERE 

„Oamenii nu aşteaptă ca cineva să-i înnebunească. 
Înnebunesc singuri. 

AUTOR ANONIM 

Victima jocului de golf ne-a spus apoi că a pus în 
aplicare criteriile dezbătute în cadrul seminariilor noastre 
ca să vadă dacă era bine sau nu să-i dea un ultimatum. 

— Am înţeles în cele din urmă că nu va renunţa 
niciodată la jocul de golf. Mi-a spus la un moment dat clar 
şi răspicat faptul că acest joc îi menținea condiţia fizică, 
motiv pentru care va continua să-l practice până la 
sfârşitul zilelor sale. Apoi, mi-am pus întrebarea: „Oare 
această chestiune este atât de importantă încât merită să- 
mi pun în pericol căsnicia?” Am început să mă gândesc 
atunci la toate calităţile cu care Austin este înzestrat, 
ignorându-i acest defect singular. Am ajuns astfel la 
concluzia că am exacerbat această problemă şi că nu 
merita să distrug o relaţie care dura de 20 de ani. Am 
hotărât, aşadar, că - în loc să fac o obsesie pentru această 
pasiune a lui - era mult mai bine dacă aveam să-mi schimb 
atitudinea faţă de ea. În loc să înnebunesc singură, puteam 
să mă bucur pentru talentul său extraordinar, care îi 
oferea ocazia să se destindă alături de prietenii lui. Am 
hotărât apoi ca în fiecare duminică să mă întâlnesc cu 
prietena mea cea mai bună ca să ne plimbăm şi să vorbim, 
pentru a nu mă mai simţi niciodată nedreptăţită. Am 
hotărât să pun capăt acestei lupte fără sorţi de izbândă şi - 
drept urmare - am avut cu toţii de câştigat. 

A CĂUTA ŢINUTURI NOI VERSUS A VEDEA 
VIAŢA DINTR-O PERSPECTIVĂ COMPLET NOUĂ 

„Toţi se gândesc să schimbe lumea, dar nimeni nu se 
gândeşte să se schimbe pe sine. LEV TOLSTOI 

Gândiţi-vă la o situaţie care vă provoacă o mare 


nemulţumire! Sunt trei lucruri pe care le puteţi face: 


1. 


Marcel Proust - „încercaţi să vedeţi lumea cu alți ochi 


Puteţi s-o schimbaţi pe persoana care vă supără. Este 
puţin probabil să reuşiţi acest lucru. 
Puteţi să schimbaţi situaţia. Inainte de a trece la nişte 
acţiuni drastice (cum ar fi, de exemplu, să vă daţi 
demisia din postul pe care îl ocupați în prezent, să 
divorţaţi sau să  renunţaţi la şcoală), puneţi-vă 
întrebarea: „Oare schimbarea pe care intenţionez să o 
fac este un pas înainte?” Dacă nu, atunci reacţionez 
împins de nesăbuinţă, nu de înţelepciune. În graba 
voastră de a scăpa de o situaţie care vă provoacă 
neplăcere şi nemulţumire, puteţi ajunge într-o situaţie 
şi mai dificilă, care vă va provoca şi mai multă suferinţă. 
„Foarte mulţi oameni, care se gândesc că divorţul este 
un panaceu pentru fiecare boală, descoperă în final că 
leacul este mai cumplit decât boala în sine” - spune 
Dorothea Dix. Aşadar, atunci când vreţi să săriţi într-o 
altă grădină, asiguraţi-vă mai întâi că iarba este mai 
proaspătă decât cea din grădina voastră! 
Puteţi să vă schimbaţi voi înşivă. Există întotdeauna o 
opţiune şi aceasta este de bun augur. În acest proces de 
schimbare a propriei personalităţi (fie că deveniți mai 
toleranţi, fie că vă hotărâți să acordaţi o atenţie mai 
mare aspectelor pozitive ale unei relaţii), veţi influenţa 
modul în care semenii voştri vă vor privi şi trata, lucru 
care vă va îmbunătăţi circumstanțele sociale. 
Schimbându-vă caracterul, puteţi schimba lumea, care 
va deveni - fără îndoială - mult mai frumoasă. 

„În loc să căutaţi ţinuturi noi” - ne sfătuia cândva 


n 
! 


Căci - de veţi încerca să vedeţi ţinutul în care trăiţi dintr-o 
perspectivă complet nouă - viaţa va căpăta, la rândul ei, 


valenţe noi. 


PLAN DE ACŢIUNE 
Vecinii voştri au un fiu adolescent, căruia îi place să 


asculte muzică rock and roll cu volumul la maxim. Este ora 
11 noaptea şi încercaţi să adormiţi. V-aţi săturat de 
zgomotul infernal şi sunteţi pe punctul de a-i suna pe 


vecini ca să le spuneţi „să închidă muzica aia nenorocită” 
Cum procedaţi? 

CUVINTE 

CONCILIANTE 

Vă alegeţi singuri luptele pe care le veţi avea de dus. 

„Este o problemă de viaţă şi de moarte sau este 
lipsită de importanţă? Poate că este o chestiune minoră, 
dar se întâmplă de trei ori pe săptămână”. 

Cântăriţi cu atenţie problema ca să vedeţi dacă 
merită sau nu să mergeţi până în pânzele albe. 

„Este un lucru care se întâmplă deliberat sau este 
ceva nevinovat? Situaţia se poate schimba? Este oare 
momentul oportun ca să atrag atenţia asupra problemei 
care mă tulbură?” 

CUVINTE 

CONFLICTUALE 

Îi sunaţi pe vecini fără să vă gândiţi prea mult la 
consecinţe şi le spuneţi exact ce vă trece prin minte. 

„Stiti cât este ceasul? Fie iînchideţi singuri muzica aia 
cumplită, fie o închid eu cu mâna mea!” 

Continuaţi să le spuneţi tot ce aveţi pe suflet în 
privinţa muzicii aceleia catastrofale. 

„Cum vă aşteptaţi să ne odihnim dacă daţi mizeria 
aia la maxim?” 

Emiteţi chiar o ameninţare. 

„Voi chema poliția dacă nu  închideţi imediat 
casetofonul”. 

Hotărâţi că a venit momentul să spuneţi ce vă doare. 

Jerry, n-ai putea să-l rogi pe fiul tău să dea muzica 
mai încet, te rog?” 

— Capitolul 22 - 

Spuneţi Nu! 

Vreţi să învăţaţi cum puteţi să spuneţi „Nu” fără să 
vă puneţi în pericol slujba şi relaţiile cu cei din jur? 
Misiunea Artei Conversaţiei Tongue Fu este aceea dea vă 
învăţa să respectaţi deopotrivă drepturile voastre, dar şi 
pe cele ale semenilor voştri. Când vă situaţi pe primul loc? 

Dacă cedaţi întotdeauna în faţa celor din jur şi le 


spuneţi în permanenţă, „Da”, relaţiile voastre nu vor fi 
extraordinare. Nu vor fi extraordinare nici dacă vă gândiţi 
numai la voi. Cheia creării şi păstrării unor relaţii de 
succes este să vă plasați dorinţele în talere egale. 
Ştiu că este mai uşor să spui decât să faci acest lucru, aşa 
că vă voi oferi în cele ce urmează un instrument ca să 
puteţi stabili când este bine să fiţi de acord cu cei din jur şi 
să spuneţi „Da” şi când este bine să vă afirmaţi 
convingerile şi să spuneţi „Nu”. 

Dacă vă confruntaţi cu o decizie cumplit de grea, 
care vă sfâşie sufletul în două, gândiţi-vă la această 
balanţă veche! Identificaţi-vă dorinţele care trebuie sau nu 
îndeplinite şi plasaţi-le pe talerele corespunzătoare! 


„NU VĂ POT DA FORMULA SUCCESULUI; VĂ 
POT DA ÎN SCHIMB FORMULA EŞECULUI: 
ÎNCERCAŢI SĂ MULŢUMIŢI PE TOATĂ LUMEA!” 

Bill Cosby 

Aveţi acum o evidenţă clară a lucrurilor de care v-aţi 
ocupat şi a celor pe care le-aţi ignorat. Dacă balanţa 
înclină în favoarea voastră, este timpul să vă concentrați 
atenţia asupra persoanelor din jurul vostru. 

Dacă însă v-aţi ignorat propriile dorinţe şi necesităţi, 
refuzul adresat unei persoane nu este o dovadă de egoism, 
ci de inteligenţă. 

EGOISM SAU ALTRUISM? 

„Egoismul nu înseamnă să trăieşti aşa cum vrei - ci 
să obligi pe alţii să trăiască aşa cum vrei tu. OSCAR 
WILDE 

Să presupunem că cineva vă roagă să faceţi un 
anumit lucru, iar voi vă simţiţi „frânţi” în două. Rezervaţi- 
vă puţin timp ca să stabiliţi balanţa! Ea vă va ajuta să 
găsiţi un răspuns satisfăcător, care nu vă va crea niciodată 
remuşcări. Dacă este evident că aţi pus întotdeauna 
interesele altor persoane mai presus de ale voastre, este 
normal ca acum să spuneţi „Nu” Dacă însă aţi cam ignorat 


în ultimul timp dorinţele semenilor voştri, poate că este 
timpul să spuneţi „Da”. 

Glenn, un participant la seminariile noastre, ne-a 
mărturisit că este de acord cu acest concept ca teorie, dar 
îl consideră greu de pus în practică. 

— Cred că semăn foarte bine cu personajul dintr-un 
film muzical care cântă „Nu pot să spun «Nu»”. Aţi auzit 
probabil sfatul potrivit căruia este bine să oferi misiuni 
oamenilor foarte ocupați, pentru că ştii sigur că le vor 
duce la bun sfârşit. Acesta este cazul meu. Am întâlniri sau 
şedinţe în fiecare seară. Sunt implicat în atâtea organizaţii 
şi evenimente sociale, încât le-am pierdut şirul. Sunt 
complet epuizat, dar de fiecare dată când încerc să mă 
eschivez de la un anumit lucru, cineva mă roagă să preiau 
un alt proiect. 

Grupul de participanţi a preluat pe loc cazul lui 
Glenn. Un coleg a cerut relaţii despre sarcinile sale de 
serviciu, în timp ce altul le-a pus în balanţă. 


GLENN | ALȚII 
Familia O Uniunea Internaţională a 
J] Sănătatea Oamenilor de Afaceri 
Prietenii United Way 
© Pasiunile Asociaţia Absolvenţilor 


de Facultate 
Consiliul Bisericesc 
Preşedintele PTA (Parent - 
Teacher Association) 
Consilier la 4H 
© Asociaţia Proprietarilor de Case 


N.tr. - 4 H - organizaţie din Statele Unite care îi 
învaţă pe tineri diverse meserii, în special cele legate 
de agricultură, creşterea animalelor etc. 

Glenn era implicat în foarte multe organizaţii sau 
evenimente sociale. Ce se întâmpla atunci cu propriile sale 
dorinţe sau necesităţi? Era oare sănătos - fizic şi psihic 
vorbind? Cum erau relaţiile cu prietenii şi membrii 
familiei? Mai avea timp pentru propriile sale plăceri? îşi 
petrecea timpul aşa cum dorea sau viaţa îi scăpase de sub 


control? 

Glenn ne-a mărturisit apoi că lista nesfârşită de 
îndatoriri cântărea prea greu în balanţă faţă de lista 
aproape inexistentă a activităţilor sale personale, lucru 
care l-a determinat să rezolve problema o dată pentru 
totdeauna. 

- Când am încercat să stabilesc această balanţă în 
minte, lucrurile au devenit şi mai confuze. Văzând-o însă 
pe hârtie, totul pare că s-a luminat dintr-odată. De acum 
înainte, am să folosesc această balanţă pentru a lua decizii 
cât mai pertinente cu putinţă ca să nu mai cad niciodată 
pradă impulsului şi tensiunii de moment. 

SPUNEŢI „NU” FĂRĂ SĂ VĂ PIERDEŢI SLUJBA, 
PRIETENII SAU FAMILIA! 

„Există trei moduri de abordare a relațiilor 
interpersonale. Primul este să vă gândiţi numai la voi 
înşivă şi să treceţi peste cadavrele celor din jur. Al doilea 
este să-i plasați pe semenii voştri înaintea voastră. Cel de 
al treilea este soluția de aur... individul se gândeşte în 
primul rând la ely dar nu-i uită nici pe cei din jur. 
„JOSEPH WOLPE 

- Problema mea - continuă Glenn - este cum să-mi 
reduc programul atât de încărcat fără să-mi rănesc 
asociaţii. 

Bine pusă problema! Cum puteţi refuza anumite 
cereri sau rugăminţi fără să puneţi în pericol relaţiile 
personale sau profesionale? Puteţi spune „Nu” fără să 
aveţi motive de îngrijorare dacă faceţi următorii patru 
paşi: 

1. Spuneți: „Aş vrea să am ceva mai mult timp la dispoziție 
ca să mă gândesc la acest proiect”. Dacă ştiţi că puteţi 
să cădeţi cu uşurinţă pradă tensiunii de moment ca apoi 
să începeţi să plângeţi, spunând „Doamne, în ce m-am 
băgat?”, atunci trebuie să vă înarmaţi cu tărie 
sufletească pentru a nu mai accepta responsabilităţi 
copleşitoare. Negociatorii ştiu foarte bine că oamenii 
fac concesii - pe care în mod normal nu le-ar face - 
când sunt obligaţi să dea un răspuns imediat. Nu lăsaţi 


niciodată garda jos pentru a nu fi niciodată prinşi pe 
picior greşit! Rezervaţi-vă puţin timp numai pentru voi 
ca să evaluaţi cu sânge rece îndatoririle pe care trebuie 
sau nu să le duceţi la îndeplinire! 

Trebuie să observați că nu pledez pentru adoptarea 
strategiilor de evitare a sarcinilor de serviciu. Îmi dau prea 
bine seama că în realitate este - de cele mai multe ori - 
extrem de greu să spui „Nu”. Fermitatea nu se poate 
obţine peste noapte. Este imposibil să le spui oamenilor să 
nu se mai lase călcaţi în picioare dacă asta au făcut totul 
timpul. Acest prim pas vă poate ajuta să vă gândiţi de două 
ori înainte de a accepta o anumită îndatorire, ca să nu mai 
deveniți niciodată victima constrângerilor de tot felul. 

2. Spuneţi „Nu” şi „Da“! Refuzaţi o anumită cerinţă, 
oferind în schimb o alternativă care vă convine mult mai 
mult! Dacă lui Glenn i s-ar propune să devină directorul 
Uniunii Oamenilor de Afaceri, ar putea să refuze 
această poziţie extrem de solicitantă, oferindu-se să-şi 
aducă, în schimb, contribuţia sub altă formă. 

Ar putea, de exemplu, să scrie articole în buletinul 
informativ lunar al uniunii respective - sarcină pe care o 
poate îndeplini acasă în timpul său liber, fără să mai fie 
nevoit să supravegheze activitatea celorlalţi membri din 
consiliul director. 

3. Spuneţi „Nu“ şi rezolvaţi problema prin alte mijloace! 
Spuneţi-le superiorilor voştri că nu sunteţi disponibili 
pentru misiunea respectivă, recomandându-le pe 
altcineva la fel de competent! 

Vă puteţi pune la dispoziţie experienţa vastă pe care 
o aveţi, ajutându-l pe individul respectiv să obţină 
rezultatele dorite, fără să fiţi implicaţi personal în 
evenimentul sau proiectul cu pricina. 

4. Spuneţi „Nu „cu amabilitate, dar cu fermitate, fără să 
vă simtiti însă vinovaţi! Dacă v-aţi situat întotdeauna pe 
poziţia  „donatorului”, nu a „beneficiarului“, aveţi 
dreptul să spuneţi „Nu” fără să vă simţiţi vinovaţi. 
„Sunt flatat de oferta ta, dar am promis să dedic serile 
şi weekend-urile familiei mele”. 


Dacă oamenii insistă, puneţi la treabă „Cuvintele 
Conciliante” în aşa fel încât conversaţia să-şi menţină 
caracterul constructiv! Folosind fraze de genul: „Ştiu că ai 
nevoie de voluntari pentru buna desfăşurare a activităţii 
organizaţiei noastre şi mi-aş dori să te pot ajuta, dar 
trebuie să-mi ţin cuvântul faţă de soţia mea” - le 
mărturisiţi recunoştinţa pentru oferta lor generoasă, dar le 
faceţi cunoscute în acelaşi timp propriile dorinţe şi 
necesităţi. Refuzându-i cu ajutorul „Cuvintelor 
Conflictuale” - „îmi pare rău, dar nu pot sub nicio formă să 
accept acest proiect. Trebuie să înţelegeţi că de câţiva ani 
sunt suprasolicitat” - n-aţi face decât să provocaţi o răcire 
a relaţiilor voastre. 

AMABILITATEA NU ÎNSEAMNĂ SLUGĂRNICIE 
CONTINUĂ 

„Dacă eşti umil, nu înseamnă că trebuie să te laşi 
călcat în picioare ca un preş. MAYA ANGELOU 

Prin amabilitate nu trebuie să  înţelegeţi o 
serviabilitate continuă. Ann şi vecina ei de vis-ă-vis erau 
mămici casnice. Timp de 5 ani, au mers împreună la tot 
felul de activităţi destinate copiilor. Apoi, prietena lui Ann, 
Jackie, s-a angajat la o brutărie, unde lucra de la 9 
dimineaţa la 2 după-amiaza, program care îi permitea să 
ajungă acasă până când cei trei copii ai ei se întorceau de 
la şcoală. 

Cel puţin, aşa trebuia să se întâmple. În prima 
săptămână de când se angajase, Jackie a sunat-o pe Ann ca 
să-i explice că patronul brutăriei o rugase să stea peste 
program. Putea Ann să aibă grijă de copiii ei până ajungea 
ea acasă? Ann a acceptat s-o ajute. 

O altă urgenţă intervenită la serviciu a împiedicat-o 
din nou pe Jackie în săptămâna care a urmat să ajungă la 
timp acasă, aşa că a apelat încă o dată la ajutorul lui Ann. 
Şi - fără să-şi dea seama - Ann a ajuns să aibă grijă de 
copiii lui Jackie în fiecare după-amiază. În cele din urmă, 
Ann s-a supărat pe Jackie pentru că profita de 
generozitatea ei şi pentru că se baza pe ideea că va fi 
întotdeauna la dispoziţia ei, fără să fie nevoită să-i 


plătească serviciile. 

Ann mi-a adus la cunoştinţă problema care o tulbura. 
Nu voia să mai joace rolul dădacei, dar nici nu voia să 
strice o prietenie de-o viaţă. l-am sugerat să cântărească 
totul cu atenţie şi să vadă în favoarea cui înclina balanţa. 
Ea a ajuns astfel la concluzia că, în ultimul timp, îşi 
neglijase îndatoririle casnice pentru a se ocupa de copiii 
lui Jackie. De aceea, nu era un gest de răutate din partea 
ei dacă aducea acest fapt la cunoştinţa prietenei ei, ci era 
un lucru înţelept. 

Ann s-a hotărât aşadar să rezolve ambele probleme în 
favoarea amândurora. A întrebat-o pe o adolescentă din 
vecinătate dacă o interesa să aibă grijă de copiii lui Jackie. 
Aceasta - elevă la liceu - a fost încântată de perspectiva de 
a câştiga nişte bani de buzunar. Ann i-a explicat apoi lui 
Jackie că - deşi fusese încântată să o ajute - dorea ca de la 
începutul lunii următoare să aibă după-amiezile libere 
pentru a se ocupa de propriile sale îndatoriri casnice şi 
pentru a petrece mai mult timp alături de copiii ei. Ann i-a 
dat apoi lui Jackie numele noii bone, specificând faptul că 
tânăra îşi exprimase deja interesul pentru o slujbă 
temporară, cât şi pentru un salariu modic, pentru că îi 
cunoştea deja şi îi plăceau copiii lui Jackie... şi totul s-a 
rezolvat. 

NU POT SĂ SPUN „NU”. 

„De fiecare dată când refuzaţi o persoană care vă 
cere bani, timp, energie sau ajutor, îi acceptaţi - fără 
îndoială - o altă rugăminte”. 

MAGGÂE BEDROSIAN 

Când ajung la acest subiect, cineva din public mă 
întreabă invariabil: „Dar dacă refuz o rugăminte şi 
persoana respectivă se supără pe mine?” în lucrarea ei 
extraordinară - „Life Is More Than Your To-Do List” 
autoarea Maggie Bedrosian ne spune că putem „împăca 
regretele” dacă acceptăm faptul că în spatele fiecărui „Nu” 
există un „Da”; că în momentul în care refuzăm un lucru, 
acceptăm automat altceva. Sunt oameni care încearcă, cu 
disperare, să facă totul pentru persoanele iubite, dar 


sfârşesc prin a nu face nimic. Ce este cu adevărat 
important pentru voi? Timpul şi energia sunt nişte resurse 
limitate. Nu le irosiţi pe nimicuri! Identificaţi-vă raţiunea 
de a trăi, motivele pentru care viaţa merită într-adevăr 
trăită, pentru a putea spune „Adio” activităţilor care vă 
răpesc timpul atât de preţios! 

Una dintre participantele la seminariile noastre mi-a 
mulţumit pentru faptul că i-am dezvăluit aceste strategii 
„de supravieţuire”, care o vor ajuta de acum încolo să o 
pună la punct pe mama ei exigentă şi pretențioasă. 

— Aţi auzit proverbul care spune „Mama este ghidul 
ideal pentru călătoriile nefericite”? - spuse Rhonda 
izbucnind în râs. Asta e mama. Mă sună în fiecare zi ca să- 
mi ceară câte ceva. A ajuns să mă înnebunească, pentru că 
îmi este teamă să o refuz. Săptămâna trecută, m-a sunat ca 
să mă roage s-o duc la Mall. Nu aveam timp în ziua 
respectivă, aşa că m-am oferit s-o duc sâmbătă, când 
puteam merge împreună cu fiicele mele. Nu a fost deloc 
mulţumită de oferta mea, aşa că a început să-mi ţină 
prelegerile obişnuite referitoare la faptul că sunt o 
adevărată dezamăgire pentru ea. Balanța pe care ne-aţi 
prezentat-o astăzi m-a ajutat să cântăresc toate lucrurile 
pe care le-am făcut pentru ea de-a lungul timpului. O 
iubesc pe mama, dar în cazul acela a fost corect din partea 
mea să o refuz. l-am explicat că mai aveam şi alte sarcini 
de îndeplinit, spunându-i că puteam să mergem la sfârşit 
de săptămână sau - dacă nu mai putea aştepta până atunci 
- să închirieze o camionetă, care să o ajute să transporte 
marfa cumpărată. A bombănit puţin, dar nu m-am mai 
simţit vinovată, pentru că balanţa mi-a arătat cu multă 
claritate că eram îndreptăţită să o refuz. 

TREBUIE SĂ ŞTIŢI PENTRU CE LUPTAŢI 

„Dacă nu luptaţi pentru ceva, veţi cădea din orice. 

AUTOR ANONIM 

Pentru ce luptaţi? Marele învăţător evreu al 
antichităţii, Hillel cel Bătrân, ne întreabă şi acum: „Dacă 
nu lupt pentru mine, cine o va face? Dacă lupt singur, cine 
sunt? Dacă nu acum, atunci când?” Aceste cuvinte de 


neuitat exprimă cu elocvenţă importanţa de a ne ajuta 
singuri, ajutându-i pe cei din jur. Dacă nu veţi învăţa cum 
şi când să spuneţi „Nu”, veţi plăti preţul cumplit al 
sacrificiului de sine. 

„Nu mi-am pierdut personalitatea deodată. Am 
sfâşiat-o bucăţică cu bucăţică în fiecare an al existenţei 
mele” - spune Amy Tan, autoarea volumului de succes 
„The Joy Luck Club” Cântăriţi cu atenţie balanţa propriilor 
dorinţe şi îndatoriri, pentru a nu ceda atunci când oamenii 
încearcă să vă convingă să spuneţi „Da”! 

PLAN DE ACŢIUNE 

Compania unde lucraţi se mândreşte cu faptul că are 
cele mai mari contribuţii în înfăptuirea operelor de caritate 
pe plan local. În acest an, conducerea companiei vrea să 
aducă o contribuţie de sută la sută, iar superiorul vostru vă 
presează să faceţi o donaţie cât mai generoasă. Le 
respectaţi eforturile, dar aţi oferit deja o sumă 
considerabilă unei alte organizații nonprofit. Cum 
reacţionaţi când superiorul vă cere bani? 

CUVINTE 

CONCILIANTE 

Puneţi totul în balanţă ca să vedeţi în favoarea cui se 
înclină aceasta. 

„Sunt de acord că operele de caritate trebuie 
promovate şi susţinute, dar e dreptul meu să hotărăsc 
cărei instituţii sau organizații îi donez banii mei”. 

Ajungeţi la concluzia că este corect din partea 
voastră să spuneţi un „Nu” respectuos, dar hotărât. 

Sper să obţineţi succesul scontat, dar eu am făcut 
deja donații pentru o altă operă de caritate. 

Vă reamintiţi că nu sunteţi animați de zgârcenie şi vă 
reformulaţi crezul după care vă ghidaţi în viaţă pentru a 
nu cădea pradă constrângerilor de tot felul. 

„Sunt de acord că este extrem de important să susţin 
operele de caritate înfăptuite pe plan local, de aceea am 
donat deja o sumă considerabilă unei instituţii pe care am 
ales-o în funcție de propriile mele criterii”. 

CUVINTE 


CONFLICTUALE 

Vă consideraţi constrânşi de pledoariile liderului de 
campanie. 

„Cum pot să-l refuz? Voi fi singurul din birou care nu 
va da nimic”. 

Teama că veţi fi ostracizaţi vă întunecă gândirea. Nu 
sunteţi încântați de perspectivă de a fi daţi afară. 

„Ce vor spune colegii mei de serviciu? Vor crede că 
sunt zgârcit”. 

Directorul de campanie nu acceptă un refuz. 

„Mă face să mă simt cumplit de prost pentru că nu 
donez nimic. Poate că ar trebui să cedez şi să termin cu 
toată povestea asta. 

„NENOROCIREA UNEI CONVERSAŢII ESTE 
URMĂTOAREA: OAMENII CONTINUĂ SĂ 
VORBEASCĂ FĂRĂ SĂ ŞTIE CÂND SĂ SE 
OPREASCĂ”. 

Samuel Johnson 

— Capitolul 23 - 

Puneţi capăt unei conversații cu foarte mult 
tact! 

Vreţi să ştiţi ce puteţi face atunci când o persoană 
perorează ore în şir? 

Această problemă este adusă în discuţie la fiecare 
seminar al Artei Conversaţiei Fu. Toată lumea vrea să ştie 
răspunsul la întrebarea „Cum puteţi pune capăt unei 
conversații fără să fiţi nepoliticoşi?” Ziarista Abigail Van 
Buren de la United Press International a tratat pe larg 
acest subiect într-un articol din 1995. O cititoare se 
plângea că o prietenă o suna de cel puţin patru ori pe 
săptămână şi o ţinea de fiecare dată de vorbă câte o oră şi 
ceva. Cititoarea spunea că meseria ei o obliga să 
vorbească 8 ore pe zi şi ultimul lucru de care avea nevoie 
când ajungea acasă era să vorbească la telefon. În ciuda 
aluziilor mai mult sau mai puţin directe, pe care le presăra 
pe parcursul convorbirii, referitoare la faptul că era 
obosită sau că trebuia să plece undeva, prietena ei 
continua să ţină conferinţe la telefon. Cititoarea nu dorea 


să o jignească pe prietena ei, dar ajunsese într-un punct 

critic, în care nu mai voia să răspundă la telefon. 

Abby o sfătui pe cititoare să-i spună prietenei ei: „Imi 
pare rău, dar nu pot să vorbesc cu tine acum. Te sun eu 
mai târziu” şi apoi să închidă telefonul. Ea accentuă faptul 
că „mai târziu” putea să însemne şi mâine, şi săptămâna 
viitoare, şi luna viitoare. O sfătui, de asemenea, să-şi 
instaleze un robot la telefon, care s-o ajute să selecteze 
interlocutorii cu care dorea să vorbească, îi sugeră ca de 
fiecare dată când primea un telefon nedorit să-şi spună: 
„Nimeni nu poate să mă găsească dacă nu vreau să fiu 
găsită”. 

Sfatul lui Abby este o modalitate prin care puteţi 
rezolva această problemă spinoasă. Spun „problemă”, 
pentru că oamenii care ţin conferinţe la telefon, fără să 
întrebe sau să le pese dacă interlocutorul lor este interesat 
sau nu de povestea lor, au cu siguranţă o „problemă”. 

OPRIŢI-I PE VORBĂREŢII DE NESTĂVILIT! 

„Cel care se lasă plictisit este chiar mai demn de 
dispreț decât plicticosul în sine. SAMUEL BUTLER 

Există mai multe modalităţi prin care îi puteţi 
dezarma pe palavragii. Aceste strategii vă pot ajuta să 
puneţi capăt cu foarte mult tact  monologurilor 
interminabile, pentru a nu cădea pradă persoanelor cărora 
le place să se audă vorbind. 

1. Puneţi în practică strategia „balanței“! în cazul 
cititoarei lui Abby, balanţa înclină clar în favoarea 
propriilor nevoi, aşa că e timpul să pună capăt situaţiei 
respective. 

2. Nu suferiţi în tăcere, aşteptând ca interlocutorul să 
termine de vorbit! S-ar putea ca acest lucru să nu se 
întâmple niciodată, întrerupeţi monologul strigând 
numele persoanei de la celălalt capăt al firului! Da, am 
spus să-l întrerupeţi. În momentul în care îl veţi striga 
pe nume, individul se va opri o clipă, oferindu-vă şansa 
să puneţi piciorul în prag. Ştiu că aţi fost învăţaţi că nu 
este politicos să întrerupi pe cineva atunci când 
vorbeşte şi, în mod normal, acesta este adevărul. Cu 


toate acestea, cine este nepoliticos în situaţia de faţă? 
Nu daţi dovadă de insensibilitate dacă puneţi capăt unui 
monolog interminabil; persoana care are îndrăzneala să 
vorbească despre ea la infinit este cea lipsită de bun 
simţ. 

3. Faceţi rezumatul spuselor ei/lui! Parafrazând cuvintele 
interlocutorului vostru îl convingeţi că l-aţi ascultat cu 
atenţie, aceasta fiind în acelaşi timp cheia încheierii 
inofensive a unei conversații plictisitoare. 

4. încheiați conversaţia făcând un rezumat al lucrurilor pe 
care trebuie să le faceţi după ce veţi pune receptorul în 
furcăl o modalitate extraordinară de a încheia o discuţie 
de afaceri este să spuneţi: „Imediat ce voi închide 
telefonul, am de gând să...” sau „Imediat după ce vom 
termina de vorbit, voi porni la treabă...” în cazul 
conversaţiilor personale, puteţi termina o discuţie cu 
ajutorul „Cuvintelor Conciliante”: „Dacă n-ar trebui să 
pun masa, aş mai sta de vorbă cu tine” sau „Mai am 
puţină treabă, altfel mi-ar plăcea să aflu cât mai multe 
lucruri despre recitalul la pian susţinut de fiul tău...” 

5. Puneţi capăt discuţiei pe un ton amical, dar hotărât! 
Frazele cordiale de genul: „Îţi sunt recunoscător că mi- 
ai adus acest lucru la cunoştinţă” sau „Abia aştept să-ţi 
urmez sfatul” sau „Mă bucur să aflu că sunteţi bine” 
elimină tonul agresiv, înlocuindu-l cu inflexiuni calde, 
dar ferme. Trebuie să fiţi foarte atenţi la tonul pe care îl 
folosiţi sau la întrebările pe care le puneţi, deoarece, 
dacă întrebaţi, de exemplu, „Da, şi?”, aruncaţi mingea 
în terenul advers, oferindu-i şansa interlocutorului să-şi 
continue povestirea. 

TELEFONUL - PRIETEN SAU DUŞMAN? 

„Secretul prin care poţi deveni plictisitor este să nu 
ştii când să te opreşti. „AUTOR ANONIM 

În timpul unui seminar, o participantă - care lucra ca 
psiholog la o facultate - s-a oferit să ia cuvântul, spunându- 
ne un lucru extrem de interesant: 

- Această idee valorează o mie de dolari pentru mine. 
Eu am zâmbit şi am întrebat-o de ce. 


- Mulţi dintre studenţii mei se trezesc pentru prima dată 
departe de casă, motiv pentru care se simt singuri şi 
debusolaţi. În încercarea de a-i ajuta, le-am dat numărul 
meu de telefon. Bănuiesc că nu mai are rost să vă spun ce 
s-a întâmplat. Petrec două sau trei ore pe noapte stând de 
vorbă cu ei. Nu pot să le închid pur şi simplu telefonul. Aş 
da dovadă de cruzime. Problema e că mă simt foarte 
obosită din această cauză - nu mai am deloc timp să-mi 
reîncarc bateriile. În plus, soţul meu este din ce în ce mai 
nervos pentru faptul că petrec aproape toată noaptea la 
telefon. Sunt conştientă că îi ajut foarte mult pe studenţii 
mei, dar viaţa mea este un dezastru. De acum încolo, am 
să-i rog să mă sune numai dacă este o urgenţă. În acest 
caz, voi vorbi cu ei 10 sau 15 minute, apoi voi pune în 
practică strategiile pe care ni le-aţi prezentat astăzi: „Imi 
pare rău să aflu că nu-ţi place profesorul tău. Imediat ce 
vom termina discuţia, voi întocmi un raport pe care îl voi 
prezenta colegilor mei mâine dimineaţă. Poate ar fi bine să 
treci pe la mine ca să discutăm pe larg această chestiune 
şi să găsim o soluţie ca să te muţi într-o altă grupă 
condusă de un alt profesor. Abia aştept să ne vedem mâine 
dimineaţă”. 

PUNEŢI CAPĂT CU AMABILITATE 
CONVERSAŢIILOR INTERMINABILE! 

„Lumea este alcătuită din două jumătăţi: o 
jumătate o alcătuiesc oamenii care au foarte multe 
lucruri de spus, dar nu le pot exprima în cuvinte, iar 
cealaltă jumătate o constituie oamenii care nu au 
nime de spus, dar care vorbesc încontinuu. ROBERT 
FROST 

O altă participantă la acelaşi seminar ne-a mărturisit 
experienţa pe care a trăit-o la o petrecere dansantă: 

- Această idee funcţionează foarte bine în afaceri, dar 
ce facem când participăm la evenimentele sociale? La 
sfârşitul săptămânii trecute, am fost la o petrecere 
destinată burlacilor şi celibatarelor, unde am cunoscut un 
individ care suferea de narcisism. Aţi auzit probabil care 
este replica preferată a egocentricului: „Gata, eu am 


vorbit destul despre mine. Acum spune-mi ce crezi tu 
despre mine!” Acesta este cazul individului din povestea 
mea. Ştiţi care era ideea acestui mitocan despre 
conversaţie? Trebuia să se deruleze numai în jurul lui. 
Nimic din ce spuneam eu nu prezenta interes. Şi nu ştiam 
cum să scap mai repede de el. 

Dacă aveţi ghinionul să întâlniți o persoană care se 
încadrează în categoria celor care nu au nimic de spus, dar 
vorbesc încontinuu, cântăriţi cu atenţie situaţia! Dacă 
ajungeţi la concluzia că monopolizează discuţia, irosindu- 
vă timpul în zadar, este un lucru înţelept să puneţi capăt 
fără întârziere  conversaţiei respective.  Participanta 
noastră ar fi putut să-i răspundă individului plictisitor în 
felul următor: „Craig, îţi mulţumesc pentru sfaturile pe 
care mi le-ai dat în privinţa Internetului. Ai dreptate, cred 
că este un lucru cu adevărat interesant. Acum însă, mă duc 
să beau ceva. Îţi mulţumesc pentru atenţia acordată” Apoi, 
îşi lua la revedere cu un zâmbet plăcut, îndepărtându-se cu 
paşi rapizi şi fermi. 

Credeţi că această strategie este un atac evident 
împotriva persoanelor care ne deranjează? Am putea 
răspunde „Poate că da, poate că nu” („Maybe, Maybe 
Not”), aşa cum se numeşte cartea de succes a lui Robert 
Fulghum. Am împărtăşit această idee unui grup de 
spectatori, iar o femeie izbucni în râs: 

- Ce bine era dacă aş fi pus în practică această idee 
aseară! spuse ea. Am primit un telefon din partea unui 
agent de vânzări chiar în timpul cinei şi m-a ţinut de vorbă 
ore întregi. Am aşteptat să termine sau să facă o pauză, ca 
să pot interveni şi eu în discuţie, dar a turuit ore în şir. Am 
pierdut şi emisiunea mea preferată de la televizor. 

Ceilalţi spectatori au mărturisit cu toţii că au trăit 
experienţe similare. Am profitat de această ocazie ca să le 
pun următoarele întrebări: „Cine ia hotărârea de a 
răspunde sau nu la telefon? Cine hotărăşte durata unei 
convorbiri? Cine decide vizionarea unei emisiuni la 
televizor?” Dacă sunteţi convinşi că nu doriţi să cumpăraţi 
un anumit produs sau să apelaţi la anumite servicii, nu 


aşteptaţi ca agentul de vânzări să-şi termine discursul! 
încheiaţi conversaţia cu un politicos „Mulţumesc, nu mă 
interesează”, punând imediat receptorul în furcă! Agentul 
de vânzări nu mai pierde astfel timpul inutil cu un client pe 
care oricum nu-l interesează produsele sale, iar voi 
câştigaţi mai mult timp preţios pe care îl puteţi petrece 
alături de cei dragi sau pentru un scop mult mai nobil. 

DEVIAŢI CURSUL UNEI CONVERSAŢII ÎNTR-UN 
MOD CÂT MAI DIPLOMATIC CU PUTINȚĂ! 

„Voi sunteţi cei care călăriți calul sau calul vă 
călăreşte pe voi?” 

DIN ÎNVĂŢĂTURILE ARTEI CONVERSAŢIEI FU 

Vreţi să aflaţi cum puteţi să împiedicaţi pe cineva să 
vorbească? în timpul unuia dintre seminariile noastre, o 
participantă - Leonora, recepţioneră la un hotel - a adus în 
discuţie următoarea problemă: 

— Unii angajaţi sau vizitatori se aşteaptă să las totul 
la o parte ca să stau de vorbă cu ei. Nu vreau să par 
nepoliticoasă, dar nu pot să pierd timpul ca să-i aud 
pălăvrăgind. Am foarte multă treabă. Cum pot să le dau de 
înţeles că nu am timp să stau la taclale cu ei fără să par 
ostilă? 

Cheia sociabilităţii este „să călăriţi voi calul”, nu să 
vă lăsaţi „călăriţi de el” în cartea mea - „Concentration: 
How to Focus for Succes”, susţin această idee potrivit 
căreia - dacă doriţi să fiţi deopotrivă amabili şi eficienţi la 
serviciu - „trebuie să aveţi curajul să le impuneţi 
oamenilor, timpului şi evenimentelor propriile voastre 
decizii referitoare la priorităţile şi lucrurile cu adevărat 
importante” Aceste strategii diplomatice vă pot ajuta să vă 
îndepliniţi sarcinile de serviciu cu foarte mult tact: 

1. Ori de câte ori cineva vă întrerupe din treabă pentru a 
vă ruga sau spune ceva, încercaţi să aflaţi care este 
scopul urmărit de persoana respectivă! Apoi, întrebaţi- 
vă: „Rugămintea lui este mai importantă decât 
activitatea mea?” Dacă este mai importantă, atunci 
trebuie - fără nici cea mai vagă îndoială - să-i îndepliniţi 
cererea sau să-i ascultați doleanţele. 


2. Dacă nu este importantă, trebuie să aveţi curajul să-l 
respingeţi - politicos, dar ferm. Da, este important să 
fiţi la dispoziţia oamenilor sau clienţilor, dar cu ce preţ? 
Dacă puneţi mereu pe primul loc dorinţele sau 
rugăminţile semenilor voştri, atunci îndatoririle de 
serviciu vor avea de suferit. Voi trebuie să hotărâți în 
favoarea cui, când şi pentru cât timp trebuie să vă 
concentrați atenţia asupra altor lucruri. Folosiţi însă cât 
mai multe „Cuvinte Conciliante” pentru a transforma un 
refuz nepoliticos într-o amânare sau  „deviere” 
diplomatică! 

Începeţi prin a rosti numele persoanei respective 
(aceasta fiind o modalitate sigură prin care îi puteţi capta 
întreaga atenţie) și exprimaţți-vă intenția de a-i rezolva 
problema! Recunoaşteţi importanţa situaţiei cu care se 
confruntă, spunându-i: „Vreau să discut această problemă 
cu dumneavoastră” sau „îmi dau foarte bine seama că 
aveţi nevoie de un răspuns”, în loc să o respingeţi cu 
duritate, spunându-i: „Nu pot să vorbesc cu 
dumneavoastră în momentul de faţă” sau „Problema 
dumneavoastră mai poate să aştepte”. 

Continuaţi să-i explicaţi că sunteţi prinşi într-o 
activitate care nu suportă amânare, explicaţie prefațată de 
conjuncţia „şi“! 

„Şi i-am promis doamnei Moore că o voi suna...” sau 
„Şi trebuie să-mi termin agenda de lucru până la şedinţa 
de la ora 9” întrebaţi apoi: „Aţi putea reveni în această 
după-amiază!” sau „Pot să vă dau un telefon imediat după 
ce...?” Apelul la colaborare şi înţelegere generează mai 
multă receptivitate din partea oamenilor decât un sfat 
brutal, de genul: „Ar fi bine să reveniţi altă dată când nu 
este atâta nebunie” sau decât exprimarea nemulțumirii 
voastre, datorate volumului uriaş de muncă: „Sunt 
suprasolicitată... Nu am timp de asta acum”. ÎIncheiați în 
cele din urmă întrevederea într-o manieră elegantă, 
spunând: „Vă mulţumesc pentru înţelegere. Vă sunt 
recunoscătoare pentru că aţi acceptat să...” 

Participanţii care au pus în practică aceste strategii 


ne-au mărturisit ulterior că rezultatele au fost remarcabile. 

— Obişnuiam să vin la birou dis-de-dimineaţă - ne-a 
spus un director - şi să plec târziu în noapte, pentru că în 
timpul zilei nu puteam să-mi duc la bun sfârşit îndatoririle 
de serviciu. Acum, mă întreb în primul rând dacă 
doleanţele persoanelor care vin la mine merită atenţia şi 
timpul meu preţios. La început, mi-era teamă că i-aş fi 
putut jigni aplicând aceste strategii, dar s-a întâmplat 
exact contrariul. Câţiva asociaţi mi-au spus că îmi admiră 
hotărârea de a-mi îndeplini în primul şi în primul rând 
priorităţile şi m-au rugat să-i învăţ să procedeze la fel. 

PLAN DE ACŢIUNE 

Vă aflaţi la Mall şi vă întâlniți cu o fostă colegă de 
serviciu. Sunteţi încântați să o vedeţi, dar nu aveţi prea 
mult timp la dispoziţie. Ea vă îmbrăţişează cu bucurie şi 
începe să vă povestească despre logodna ei. Ce faceţi? 

CUVINIE 

CONCILIANIE 

Cântăriţi bine situaţia şi hotărâți să nu comiteţi o 
nedreptate. 

„Jennifer, arăţi de milioane! Ai timp cumva 
săptămâna viitoare să ne întâlnim ca să ne plimbăm şi să 
vorbim mai mult?” 

Refuzaţi cu multă diplomaţie invitaţia la cafea, 
pentru că ştiţi cu certitudine care vă sunt priorităţile. 

Aş vrea din suflet să bem o cafea împreună, dacă n-ar 
trebui să caut un cadou pentru fiul meu. Nu am decât o oră 
la dispoziție. 

Puneţi capăt cu mult tact conversatiei, fără să-i răniţi 
sentimentele, dar foarte atenţi să vă îndepliniţi scopul 
pentru care aţi venit la magazin. 

„Imi pare atât de bine că ne-am întâlnit. Abia aştept 
să... 

CUVINIE 

CONFLICTUALE 

Sunteţi nemulţumiţi că nu aveţi timp să căutaţi 
articolele pe care le doriţi. 

„Bunăt Jennifer, nu ne-am mai văzut de atâta amar 


de vreme! Spune-mi ce mai faci!” 

Acceptaţi invitaţia la o cafea, deşi aţi fi preferat să nu 
o onoraţi. 

j) a, ar fi plăcut să bem o cafea împreună. Cunoşti 
vreun local deosebit în Mall?” 

Vă uitaţi la ceas şi observați cu regret că trebuie să 
mai faceţi o călătorie la Mall. 

„Cred că trebuie să revin altă dată. 

„AM CĂUTAT ÎNTOTDEAUNA PUTEREA ŞI 
ÎNCREDEREA DINCOLO DE GRANIŢELE 
SUFLETULUI MEU, DAR ELE IZVORĂSC NUMAI DIN 
ADÂNCUL LUI. S-AU AFLAT MEREU ACOLO, NU 
TREBUIA DECÂT SĂ LE SCOT LA LUMINĂ”. 

Anna Freud - Capitolul 24 - 

Acţionaţi cu multă încredere în forţele proprii! 

Aţi dori să ştiţi cum să daţi dovadă de mai multă 
încredere în forţele voastre ca să puteţi câştiga respectul 
celor din jur? 

Mulţi infractori reabilitaţi ne explică faptul că modul 
lor de operare se baza pe „vânarea” oamenilor care păreau 
uşor de intimidat, oameni care trădau prin întreaga lor 
fiinţă slăbiciune şi teamă (aveau umerii încovoiaţi, privirea 
şi-o ţineau numai în pământ, iar paşii le erau şovăitori). 
Păreau o ţintă extrem de uşoară. Maeștrii în kung fu au în 
schimb o atitudine şi o alură care îi ţin la distanţă pe 
potenţialii atacatori. Arta Conversaţiei Fu vrea să devină 
echivalentul verbal al artei kung fu - misiunea ei este să-i 
înveţe pe adepţii săi să afişeze o încredere neţărmurită în 
forţele proprii, în aşa fel încât niciun atac verbal să nu-i 
mai poată atinge vreodată. 

FRUNZĂ  TREMURĂTOARE SAU BASTION 
IMBATABIL? 

„Dacă un om adăposteşte teama în suflet, ea se 
strecoară cu viclenie în gândurile sale, îi distruge 
personalitatea şi îl transformă într-o umbră fără viaţă. 
HENRY WARD BEECHER 

Puteţi descoperi singuri diferenţa uriaşă care există 
între un om copleşit de teamă şi un om stăpân pe sine. Nu 


trebuie decât să puneţi în practică un exerciţiu extrem de 
simplu. Poate deveni şi mai eficient dacă rugaţi pe cineva 
să vă ajute ca să vedeţi cu ochii voştri diferenţa fantastică 
între înfăţişarea unui om ce-şi plânge de milă şi un om 
mândru de sine. 

Vă rog să vă ridicaţi în picioare! Apoi, încovoiaţi-vă 
umerii, lăsaţi-vă capul în pământ şi privirea aţintită în 
podea! Strângeţi picioarele şi adoptați poziţia „frunzei de 
viţă” (mâinile vi le ţineţi împreunate în faţa voastră)! Nu vă 
simţiţi şovăitori şi nesiguri pe voi? 

Indreptaţi-vă acum umerii (mişcare ce vă va îndrepta 
automat capul), luaţi poziţia de drepţi, depărtaţi-vă 
picioarele pentru a fi bine „înfipţi” în pământ, iar privirea 
aţintiţi-o spre cer! Nu vă simţiţi mai încrezători şi mai 
siguri pe voi? 

EXERCIŢIUL ÎNCREDERII ABSOLUTE 

„Omul este plăsmuirea propriilor sale convingeri. El 
este ceea ce crede că este. BHAGA VAD GITA 

Acest exerciţiu constituie o cale extrem de uşoară de 
a acţiona cu încredere pentru a vă simţi încrezători în 
forţele voastre. Dacă sufletul vă este copleşit de 
dezamăgire, adoptați cu siguranţă înfăţişarea omului lovit 
de soartă. Spiritul şi trupul par nişte frunze bătute de 
suflul îngheţat al vântului de iarnă. Eliberaţi-vă din 
ghearele cumplite ale tristeţii fără margini, îndreptându-vă 
umerii, ridicând privirea spre cer şi adoptând postura unui 
Hercule care a învins leul din Nemeea! Vă veţi simţi de- 
ndată mult mai bine, pentru că lucrurile nu mai par atât de 
negre. Țineți capul sus şi privirea îndreptată spre cer 
pentru a nu mai deveni nicicând victimele prădătorilor 
sufletelor şi spiritelor omeneşti! 

Vă mărturisesc cu mâna pe inimă că Exerciţiul 
încrederii Absolute face minuni în viaţa reală. Fiii noştri, 
Andrew şi Tom, au fost acceptaţi să dea o probă pentru 
rolurile Băieţilor Pierduţi din „Peter Pan” Cu sufletele 
tulburate de emoție, au completat formularele de înscriere 
şi au aşteptat cu nerăbdare să le vină rândul. 

După douăzeci de candidaţi bine pregătiţi, veni 


rândul lui Tom, care urcă pe scenă în faţa unui public 
destul de numeros, cântă o strofă din cântecul pe care 
trebuia să-l interpreteze şi uită brusc restul strofelor. Se 
luptă până la sfârşit cu monstrul emoţiilor, îşi făcu ieşirea 
de pe scenă cât mai nobil cu putinţă şi se cufundă în 
fotoliul său, cu ochii plini de lacrimi. 

Cu cât se gândea mai mult la experienţa sa 
nefericită, cu atât părea să se cufunde mai mult în fotoliu. 
Eram sigură că nu-şi mai putea înfrâna prea mult lacrimile, 
aşa că i-am spus cu fermitate: 

— Stai frumos, Tom, şi fii mândru de tine! 

Şi-a schimbat imediat atitudinea, trecând de la un om 
zdrobit de nedreptate la un om încrezător în forţele sale. 

Dacă Tom nu şi-ar fi schimbat ţinuta, ar fi căzut 
pradă pentru totdeauna umilinţei suferite în seara aceea. 
Ar fi evitat orice alte provocări în viaţă, în schimb, el şi 
fratele său şi-au exprimat în seara aceea speranţa că vor fi 
- în cele din urmă - acceptaţi. 

Data viitoare, când veţi da o probă asemănătoare şi 
nu va ieşi aşa cum aţi sperat, amintiţi-vă de Exerciţiul 
încrederii Absolute! Dacă sunteţi copleşiţi de tristeţe, 
schimbaţi-vă postura trupului şi vă veţi simţi mult mai 
bine! Acest exerciţiu vă va ajuta să treceţi de la 
dezamăgire la speranţă şi încredere în forţele proprii. 

TOTUL ESTE PLĂSMUIT DE MINTEA VOASTRĂ 

„Îndoiala este o suferință atât de cumplită încât 
uităm că încrederea este sora ei. KHALIL GIBRAN 

Vă aflaţi în preajma unui eveniment care vă creează 
fiori de spaimă? Trebuie să participaţi la petrecerea de 
Crăciun organizată la biroul soţului/ soţiei voastre? Vă 
aflaţi în finalele unui turneu de şah şi trebuie să vă 
confruntaţi cu un jucător mult mai bine cotat decât voi? 
Trebuie să oferiţi consiliere unui angajat care este pe cale 
de a fi dat afară? 

Doriţi să faceţi faţă situaţiei respective fără să mai 
fiţi copleşiţi de teamă? Puneţi în practică tehnica 
„vizualizării! Această tehnică este cheia prin care vă puteţi 
perfecționa în orice domeniu. O afirmaţie... cam 


îndrăzneață, nu-i aşa? Aceste patru perspective 
comportamentale vă vor explica modul de funcționare a 
tehnicii vizualizării: 

7. Încrederea se bazează pe lucruri pe care le faceți 
frecvent, le-aţi făcut recent şi ați obținut succesul scontat. 

Sunteţi de acord că dacă faceţi bine un lucru, pe care 
l-aţi făcut de nenumărate ori, obţinând rezultatele 
scontate, păşiţi cu încredere mai departe? Asta înseamnă 
încredere... să spui şi să simţi că poţi face ceva, bazându- 
te pe experienţă şi competenţă. 

2. Nervozitatea este rezultatul îndoielilor şi al temerilor 
voastre. 

Dacă vă lăsaţi pradă gândurilor de genul: „Cum m- 
am băgat eu în chestia asta? Dacă o să mă încurc în faţa 
tuturor oamenilor aceia?”, veţi fi imediat copleşiţi de 
teamă. Nervozitatea ia naştere ca urmare a faptului că 
acordăm prea multă atenţie presentimentelor şi îndoielilor 
de tot felul. 

3. Oamenii devin imediat agitati dacă se află în locuri 
sau în situaţii pe care nu le cunosc. 

Reacţia de „a da un pumn” sau de „a da bir cu fugiţii” 
este un mecanism instinctiv de supravieţuire. Când vă 
aflaţi în locuri necunoscute, sângele începe să pompeze 
adrenalină în tot corpul ca să aveţi energia necesară de a 
vă apăra sau de a fugi. Când nu ştiţi unde sunteţi, cădeţi 
pradă neliniştii şi spaimei, provocate de această „stare de 
necunoscut” Numai după ce petreceţi un timp mai 
îndelungat în locul respectiv, vă puteţi permite luxul de a 
vă relaxa şi de a elimina - încetul cu încetul - tensiunea 
care a pus pentru o vreme stăpânire pe voi. 

4. Exercitiul mental este un exercițiu ideal, care vă 
permite să fiți mai buni fi mai rapizi în viaţă decât 
exercițiul fizic. 

Exerciţiile practice sunt cu siguranţă benefice, dar 
este imposibil să facem un lucru perfect de fiecare dată. 
Dar, prin intermediul exerciţiilor mentale, talentul cu care 
natura v-a înzestrat şi rezultatele pe care le veţi obţine 
punând în practică acest talent, vă vor purta pe culmile 


succesului. 

ÎNGRIJORĂRI VERSUS REPETIŢII 

„Teama îi înstrăinează pe oamenii care ar putea fi 
prieteni”. 

SHIRLEY MacIAJNE 

Am introdus această idee a „vizualizării” în cadrul 
unui seminar, iar o participantă, Martha, ne-a mărturisit 
îndoielile care o măcinau. 

- Fiul meu se căsătoreşte luna viitoare. De fiecare dată 
când mă gândesc la asta, îmi vine să înnebunesc. Mi-este 
din ce în ce mai teamă de nunta asta. 

Eram curioasă să aflu ce „vedea” Martha când se 
gândea la nunta fiului ei, aşa că am întrebat-o: 

- Nu-ţi place mireasa? 

- Nu, nu este vorba de asta, răspunse ea. Logodnica 
fiului meu este extraordinară. Problema este că face parte 
dintr-o familie renumită în oraş, iar părinţii ei organizează 
o petrecere de un lux covârşitor. Sunt nişte oameni foarte 
bogaţi, care călătoresc în toată lumea, dar noi nu avem 
nimic în comun cu ei. Am stat lângă ei la petrecerea de 
logodnă, dar n-am scos un cuvânt toată seara. O să mă 
simt stânjenită la această recepţie grandioasă, înconjurată 
de trei sute de oameni numai din cercul lor de prieteni. 

Am întrebat-o cât timp mai era până la acest 
eveniment tulburător, iar ea îmi răspunse: 

- Trei săptămâni. 

- Martha, i-am spus eu apoi, poţi să-ţi petreci 
următoarele trei săptămâni sub imperiul grijilor şi spaimei 
sau poţi să le petreci făcând repetiţii. Poţi să te laşi pradă 
frământărilor sufleteşti sau poţi să te înarmezi cu răbdare 
şi încredere în forţele proprii ca să depăşeşti situaţia de 
criză în care te afli pe moment. Ce cale alegi? 

Am sfătuit-o să pună în practică următoarele 
„sfaturi” pentru a obţine o vizualizare mult mai optimistă a 
situaţiei sale. l-am explicat faptul că această strategie a 
vizualizării poate să lucreze în favoarea sau împotriva ei, în 
funcţie de obiectul concentrării sale. Conturându-şi în 
minte o imagine corectă a lucrurilor care acum o 


înspăimântau, putea să transforme teama în hotărâre, iar 

îndoiala în siguranţă de sine. 

1. Schițaţi-vă în minte cât mai corect cu putinţă situaţiile 
din viaţa realăl 

Cum va arăta biserica? Unde veţi sta fiecare dintre 
voi? Gândiţi-vă cu atenţie la fiecare detaliu în parte şi 
implicaţi-vă în acest joc toate simţurile! Zăboviţi într-un loc 
cât mai mult timp cu putinţă! Exerciţiile mentale nu Vor 
mai fi atât de eficiente dacă săriţi de la o scenă la alta. In 
acest fel, veţi analiza sistematic o cascadă de imagini, care 
vi se vor derula prin faţa ochilor de la început până la 
sfârşit. Veţi şti astfel cu exactitate ce se va întâmpla, 
pentru că „aţi fost deja acolo” şi ştiţi ce trebuie să faceţi. 

2. Imaginaţi-vă lucrurile care nu doriţi să se întâmple şi 
concepeţi-vă un plan de bătaie! 

„Nu este un lucru contradictoriu? Dacă mă axez 
asupra temerilor mele, nu voi deveni şi mai nervoasă?” - 
şi-ar putea spune în sinea sa Martha. Şi aşa se va şi 
întâmpla dacă vă veţi gândi numai la lucrurile cumplite ce 
ar putea să aibă loc. Concepeţi-vă însă un plan de bătaie 
cu ajutorul căruia să preveniţi scenariile care vă tulbură 
sufletul! Anticipaţi lucrurile care ar putea să ia o 
întorsătură negativă şi înarmaţi-vă cu foarte mult sânge 
rece pentru orice eventualitate! în loc să vă imaginaţi 
complet timorată de toţi acei oameni străini, imaginaţi-vă 
că sunteţi o gazdă extraordinară, care încearcă să-şi facă 
noi prieteni şi care îi întâmpină pe musafiri cu un zâmbet 
generos pe buze! în loc să-i evitaţi pe părinţii miresei, 
imaginaţi-vă că îi abordaţi cu căldură, le strângeţi mâinile 
şi îi felicitaţi pentru timpul şi eforturile depuse pentru 
organizarea unei ceremonii atât de frumoase! 

3. Inarmaţi-vă numai cu fraze încărcate de optimism şi 
conturaţi-vă imaginile aşa cum doriţi să fie în realitatel 
învăluiţi-vă în mantia termenilor pozitivi, nu negativi! în 
loc să spuneţi: „O să mă simt complexată”, spuneţi-vă: 
„O să mă dedic trup şi suflet oamenilor care îmi 
onorează fiul cu prezenţa lor în această zi deosebită”. In 
loc să nutriţi gânduri de genul: „Mă simt ameninţată de 


aceste celebrităţi”, spuneţi-vă: „Mă bucur că sunt aici şi 
am de gând să savurez din plin fiecare clipă a 
ceremoniei noastre”. 

Martha mi-a scris o scrisoare după nuntă, în care mi- 
a spus următorul lucru: „Ziua nunţii fiului meu a fost un 
vis. Nu mi-am dat seama niciodată că mi-am indus singură 
spaima aceea cumplită, imaginându-mi tot felul de lucruri 
ce nu aveau cum să se întâmple. Cineva mi-a spus odată că 
«a-ţi face griji» înseamnă «a cere» un lucru ce nu vrei de 
fapt să se întâmple. Cred că strategia vizualizării este un 
mod de «a cere» şi de «a obţine» un lucru pe care ţi-l 
doreşti cu adevărat”. 

SPUNEŢI-VĂ PĂREREA CU ÎNCREDERE! 

„Potriviţi-vă puţin vorbele ca să nu vă pierdeţi 
averea!" 

WILLIAM SHAKESPEARE 

Este o îndrăzneală din partea mea să schimb 
cuvintele lui Shakespeare, dar nu sunteţi de acord dacă v- 
aş spune „să vă potriviţi puţin vorbele” ca să câștigați o 
avere? Puterea este capacitatea de a duce un lucru la bun 
sfârşit. Puterea voastră depinde de capacitatea voastră de 
a vă educa şi impulsiona cu ajutorul cuvintelor. Dacă vreţi 
să fiţi eficienţi, este important să stăpâniţi arta şi talentul 
de a vă exprima gândurile cu încredere. 

Cu toate acestea, un studiu citat în lucrarea „The 
Book of Lists” dezvăluie faptul că foarte mulţi oameni se 
tem să ţină un discurs în public mai mult decât de 
„Doamna cu coasa”. Când un membru al unui grup de 
participanţi la seminariile mele a întrebat cum este posibil 
acest lucru, un alt individ i-a răspuns: „Dar este evident. 
Nu ne este dat să murim decât o singură dată”. Oameni de 
toate vârstele, cu experienţe şi meserii extrem de variate, 
recunosc faptul că sunt complet paralizaţi la gândul de a 
vorbi în faţa unui public. 

Puteţi să vă învingeţi această teamă şi să învăţaţi să 
vă exprimaţi gândurile cu încredere dacă veţi pune în 
practică cele trei „legi” ale strategiei vizualizării şi dacă 
veţi încerca să informați, nu să impresionați. Dacă vă 


simţiţi timoraţi, acest lucru se datorează faptului că vă 
concentrați atenţia numai asupra voastră („Cum arăt? Ce 
părere au despre mine?”). Dacă vă veţi axa în schimb 
asupra publicului vostru („Ce trebuie să spun ca să nu le 
irosesc timpul în zadar? Ce avantaje ar obţine de pe urma 
ideilor mele?”), nu veţi mai fi copleşiţi de îndoieli. 
Neliniştea şi teama vor fi înlocuite de ideea că vi s-a 
încredinţat o misiune căreia trebuie să-i conferiţi o valoare 
incontestabilă. 

TRANSFORMAŢI SPAIMA ÎN ECHILIBRU! 

„Pledaţi pentru limitele voastre şi pe veci de ele veţi 
fi învăluiți!“” 

RICHARD BACH, AUTORUL LUCRĂRII 
JONATHAN LIVINGSTON SEAGULL (i 

Povestea unuia dintre participanții noştri ilustrează 
modul în care exerciţiile mentale pot transforma teama în 
bucurie. Lui Kevin i s-a cerut să prezinte o lucrare în 
cadrul unei conferinţe naţionale, unde participau experţi 
din domeniul său de activitate. Ne-a mărturisit că această 
perspectivă îl speria de moarte. 

- N-am vorbit niciodată în faţa unui public mai mare de 
cincizeci de oameni, iar acum aveau să fie prezenţi peste 
cinci sute de participanţi. Mi-e teamă că mă voi face de râs 
în faţa lor şi a colegilor mei de serviciu. 

- Kevin - i-am spus eu - poţi să pledezi pentru limitele 
tale sau poţi să le elimini din viaţa ta. În următoarele zece 
zile, pune în practică acest exerciţiu de vizualizare! 
Rezervă-ţi un răgaz la sfârşitul fiecărei zilei în care să nu 
fii deranjat de nimeni şi de nimic şi încearcă să-ţi conturezi 
în minte sala unde se va ţine conferinţa! Dacă nu ai fost 
niciodată acolo, poate ar fi bine să dai un telefon şi să rogi 
pe cineva de la recepţia hotelului să ţi-o descrie. 
Imaginează-ţi că eşti prezentat şi invitat să urci pe podium, 
iar tu îţi faci intrarea cu paşi rapizi şi hotărâți! 
Imaginează-ţi apoi că le zâmbeşti spectatorilor şi întâlneşti 
privirea câtorva dintre ei! Gândeşte-te că aceasta este o 
ocazie extraordinară în care le poţi împărtăşi ideile şi 
gândurile tale fără nicio oprelişte! Imaginează-ţi că FACI O 


PAUZĂ ca să captezi atenţia tuturor celor prezenţi! Ai grijă 
să-ţi prezinţi lucrarea într-un mod cât mai organizat şi 
inteligibil cu putinţă, în aşa fel încât să înţeleagă şi 
spectatorii din ultimele rânduri! Imaginează-ţi că discursul 
tău a ajuns la inima publicului, care i-a captat valoarea şi 
originalitatea, fiind dornic acum să-ţi transmită gândurile 
şi ideile generaţiilor viitoare! 

A doua zi după conferinţă, am primit un telefon de la 
Kevin. 

- A mers! A fost atât de bine, de parcă am făcut acest 

lucru de mii de ori până acum! 

Şi o făcuse de mii de ori până acum - în minte. 

Strategia vizualizării vă garantează oare succesul la 
care  visaţi? Nu, dar vă garantează performanţe 
extraordinare. „Nu tot ceea ce vedeţi se poate schimba” - 
spunea John F. Kennedy - „dar nimic din ceea ce nu puteţi 
vedea nu se poate schimba”. Poate că evenimentele din 
viaţa reală nu se vor desfăşura exact aşa cum vi le-aţi 
„schiţat” în minte; dar vor urma cu siguranţă un drum mult 
mai uşor şi mai neted decât dacă aţi fi pornit la luptă cu 
ochii închişi. Priviţi-vă temerile cu ajutorul strategiei 
vizualizării şi veți reuşi să transformați anumite 
evenimente dramatice în adevărate victorii! 

PLAN DE ACŢIUNE 

Mai aveţi doar o săptămână până la petrecerea 
prilejuită de împlinirea a 25 de ani de la terminarea 
liceului. Aşteptaţi cu nerăbdare să vă reîntâlniţi colegii, pe 
care nu i-aţi mai văzut de atâta amar de vreme, dar de-a 
lungul anilor v-aţi cam îngrăşat. De aceea, vă gândiţi să 
rataţi evenimentul, ca să nu suportaţi privirile şocate ale 
foştilor voştri colegi de liceu. Ce gânduri vă trec prin 
minte? 

CUVINTE 

CONCILIANTE 

Vă lăsaţi pradă bucuriei şi hotărârii de a savura din 
plin fiecare clipă petrecută în compania foştilor voştri 
colegi de liceu. 

Abia aştept să mă întâlnesc cu prietenii mei şi să 


recuperăm timpul pierdut”. 

Puneţi în practică strategia vizualizării ca să fiţi 
siguri că totul se va desfăşura aşa cum vă doriţi. 

Mă voi distra de minune toată seara aflând ce s-a mai 
petrecut în viața lui Joyce şi a lui Kelly. Şi nu voi pierde 
niciun dans”. 

Vă familiarizați cu sala de petrecere şi vă imaginaţi 
făcându-vă intrarea cu fală, nu cu teamă. 

„O să adopt o postură impunătoare şi o să trăiesc la 
maxim această şansă extraordinară de a mă reintâlni cu 
vechii mei prieteni din liceu”. 

CUVINTE 

CONFLICTUALE 

Vă lăsaţi pradă spaimei şi îndoielilor de tot felul. 

„O să mă simt cumplit de rău când toţi colegii mei 
îmi vor spune cât de tare m-am îngrăşat". 

Vă axaţi numai asupra îndoielilor şi temerilor 
voastre, ceea ce vă amplifică starea de nervozitate. 

„Toţi ceilalți vor arăta probabil foarte bine. Eu mă voi 
simţi însă complexat de înfăţişarea mea cumplită”. 

Vă faceţi griji inutile referitoare la lucrurile care ar 
putea lua o întorsătură nu tocmai plăcută pentru voi. 
Sunteţi atât de obsedaţi de acest eveniment, încât vă 
hotărâți în cele din urmă să nu vă mai duceţi. 

Jms-o baltă! Nu sunt obligat să trec prin toate astea. 
Va fi o experienţă umilitoare, care mă va împiedica să mă 
relaxez şi să mă bucur de petrecere”. 

„CURAJUL ESTE PREŢUL PE CARE ÎL CERE 
VIAŢA CA SĂ NE OFERE PACEA”. 

Amelia Farhart 

— Capitolul 25 - 

Cele cinci principii ale artei de a convinge 

Sunteţi gata să vă cereţi drepturile? Doar simplul 
fapt că vă bazaţi pe un argumente solide nu este suficient. 
Trebuie să vă luaţi inima în dinţi ca să vorbiţi în numele 
vostru şi apoi să vă prezentaţi ideile la momentul potrivit, 
punând la bătaie nişte arme invincibile - ca sensibilitatea 
şi talentul de orator - pentru ca interlocutorul vostru să 


spună „Da”. 

Căci - aşa cum observa eseistul american Joseph 
Wood Krutch: „Pisicile se pare că se conduc după 
principiul potrivit căruia nu strică nimănui să ceri ceea ce- 
ti doreşti să obţii”. Dacă acest lucru este benefic pentru 
pisici, poate fi benefic şi pentru voi. 

Shelley, o prietenă, care lucrează ca funcţionară în 
cadrul unei firme de avocatură în Washington, D.C., face 
jogging în fiecare zi la prânz (având o oră liberă) pe 
cărările care mărginesc Institutul Smithsonian. li place să 
facă acest lucru, fiind sportivă din fire, dar nu este 
încântată de faptul că trebuie să-şi reia îndatoririle 
profesionale fără posibilitatea de a face un duş răcoritor. 
Ea şi-a abordat colegii de serviciu, propunându-le 
instalarea unui vestiar şi a unei cabine de duş pentru 
femei, similare cu cele prevăzute pentru bărbaţi. Ei au 
refuzat-o imediat, pretextând lipsa de spaţiu, cheltuielile 
prea mari pe care le-ar implica o lucrare de acest gen etc., 
etc., etc. Shelley m-a sunat ca să-mi ceară ajutorul. 

Primul lucru pe care l-am făcut a fost să o felicit 
pentru că nu a renunţat la visul ei. I-am spus că putea forţa 
mâna destinului ca să-şi transforme visul în realitate dacă 
îşi va prezenta propunerea cu ajutorul celor Cinci Principii 
ale Artei de A Convinge. 

NOROC VERSUS DESTIN 

„Norocul ni-l facem singuri şi apoi îl numim destin. 

BENJAMIN DISRAELI 

1.Abordaţi situaţia nutrind gânduri optimiste! 

Veţi considera probabil că acest sfat nu este cu nimic 
ieşit din comun. „Este cât se poate de firesc. Ştim cu toţii 
acest lucru”, mi-a spus la un moment dat un participant. I- 
am răspuns, oferindu-i un citat pe care mi i-a spus cândva 
tatăl meu: „Doar pentru simplul fapt că un lucru este firesc 
nu înseamnă că este şi uşor de pus în practică”. 

Aţi abordat vreodată pe cineva, făcându-i o 
propunere în timp ce mintea voastră născocea gânduri de 
genul: „Este o pierdere de timp. Nu o vor aproba 
niciodată”? Dacă voi nu acordaţi nicio şansă propunerii 


voastre, cum ar putea să-i acorde o persoană străină? 
„Pesimismul nu a dus niciodată la câştigarea vreunei 
bătălii”, a spus Dwight D. Eisenhower. Învăluiţi-vă în 
mantia optimismului („Ştiu că ideea mea este valoroasă”) 
ca să puteţi purcede la drum cu curaj şi încredere în 
forţele proprii! 

2. Anticipaţi şi  exprimaţi obiecțiile  interlocutorilor 
voştri! Imaginaţi-vă de ce propunerea voastră ar fi 
întâmpinată cu un refuz! Gândiţi-vă ce i-ar putea 
determina să vă refuze şi expuneţi-le aceste argumente! 
Dacă nu le anticipaţi obiecțiile, nu vă vor asculta cu 
atenţie; nu vor face altceva decât să aştepte să vă încheiaţi 
expunerea ca să vă explice motivele pentru care 
propunerea voastră nu va funcţiona. Dacă sunteţi convinşi 
că vă vor contracara argumentele, spunându-vă: „Nu avem 
destui bani la buget pentru punerea în practică a acestei 
idei”, care credeţi că sunt cuvintele cu ajutorul cărora ar 
trebui să-i reduceţi la tăcere? „S-ar putea să credeţi că nu 
există fonduri disponibile şi - dacă îmi acordaţi atenţia 
voastră necondiționată în următoarele 10 minute - vă voi 
arăta cum putem obţine această sumă de bani în primele 
trei săptămâni de operaţiuni”. 

3. Documentaţi-vă cu atenţie asupra fiecărui punct al 
dizertaţiei voastre şi expuneţi-o într-o manieră cât mai 
organizată cu putinţă! 

Profesorul meu de oratorie din liceu obişnuia să le 
spună disertanţilor lui următorul lucru: „Cunoştinţele 
voastre sunt evaluate în funcţie de organizarea gândurilor 
voastre”. Puteţi fi autoritatea cea mai prestigioasă din 
întreaga lume într-un anumit domeniu, dar dacă vă 
prezentaţi argumentele într-o manieră complet 
dezorganizată, ascultătorii vor ajunge la concluzia că nu 
ştiţi despre ce vorbiţi. 

Cel mai uşor şi mai rapid mod prin care puteţi conferi 
valoare şi logică expunerii voastre este să numerotaţi 
punctele pe care le veţi discuta. „Sunt trei motive pentru 
care această dezbatere merită atenţia dumneavoastră. 
Primul este... al doilea este...” şi aşa mai departe. Această 


numerotare lasă impresia de documentare, de prezentare 
a unor fapte certe, nu doar a unor opinii mai mult sau mai 
puţin autorizate, conferind astfel materialului expus mai 
multă credibilitate, în plus, ascultătorii au înţeles şi îşi 
amintesc subiectele abordate cu mai multă uşurinţă 
datorită expunerii lor atât de bine structurate. 

Fiind membru al Asociaţiei Naţionale a Oratorilor şi 
un orator profesionist de peste cincisprezece ani, am 
învăţat că cel mai eficient mod de a transmite un mesaj 
este următorul: abordaţi un subiect, daţi un exemplu; 
abordaţi un subiect, daţi un exemplu! Exemplele au o 
misiune dublă. Publicul reţine exemplele, pe care le 
conectează apoi cu subiectele abordate, oferind în acelaşi 
timp dovezi concludente pentru temele expuse. 

4. Veniti în întâmpinarea dorințelor semenilor voştri 
şi vorbiti pe limba lor! 

Evitaţi folosirea pronumelui personal „eu”, ca în 
exemplul: „Eu cred că un vestiar va fi benefic pentru 
angajaţii noştri”! Oamenii nu sunt dornici să facă anumite 
lucruri pentru că aşa vreţi voi; le fac pentru că aşa vor ei. 
Paul Harlan Collins ne oferă în lucrarea „Today's Chuckle” 
câteva replici spirituale referitoare la modul în care 
părinţii pot pune în practică acest principiu: „Cea mai 
bună modalitate prin care îi puteţi convinge pe copiii voştri 
adolescenţi să curețe drumul de acces spre şosea... este să 
le spuneţi că au voie să folosească maşina voastră” şi 
„Dacă vreţi să-i învăţaţi pe copii să socotească... daţi-le 
mereu alte sume ca bani de buzunar!” 

Întrebaţi-vă ce este important pentru persoana pe 
care încercaţi să o convingeţi! Banii, siguranţa, reputaţia, 
statutul social, puterea? încercaţi să descoperiţi cum poate 
beneficia persoana în cauză de pe urma propunerii 
voastre, prezentându-i apoi toate aceste avantaje! Dacă 
acordă o importanţă deosebită reputației sale de lider în 
domeniul său de activitate, scoateţi în evidenţă faptul că va 
fi prima persoană care va implementa această idee 
inovatoare, iar eforturile sale pioniereşti vor stabili 
standardul pentru anii ce vor veni! 


5. Impulsionaţi-i să „încerce „u/ei/e voastre! 

Ralph Waldo Emerson spunea: „Să ştii să sugerezi 
este marea artă a profesiei de învăţător”. Acelaşi lucru 
este valabil şi pentru arta de a convinge. Dacă îi 
constrângeţi pe oameni să perceapă înţelepciunea 
argumentelor voastre, s-ar putea să le respingă din start 
pentru simplul fapt că nu acceptă să le fie băgate pe gât. 
Trebuie, în schimb, să-i implicaţi activ în proiectele 
voastre, dându-le exemple sau punându-le întrebări, în aşa 
fel încât să vadă cu ochii lor ceea ce le spuneți în cuvinte. 
În momentul în care vizualizează propunerea, ies din 
starea de pasivitate şi respingere adoptată până atunci, 
dornici fiind să treacă la acţiune. 

ANULAŢI UN REFUZ CU AJUTORUL CELOR 
TREI „R”! 

„Nu schimbaţi niciodată tactica de joc care v-a 
adus victoria, schimbaţi-o întotdeauna pe cea care v- 
a adus eşecul! „ VINCE LOMBARDL SR. 

— Dacă mi-aş fi prezentat propunerea cu ajutorul 
acestor cinci principii - îmi spuse prietena mea, Shelley - 
probabil că aş fi câştigat. Acum mi-e teamă că este prea 
târziu şi trebuie să mă declar învinsă. Colegii mei nu-mi 
vor mai acorda încă o şansă, acum când m-au refuzat deja. 

O problemă serioasă, într-adevăr! O dată ce oamenii 
au spus „Nu”, cazul este adesea închis. Cu toate acestea, 
puteţi redeschide un asemenea caz dacă aduceţi dovezi 
noi. Atrageţi-le atenţia asupra unui subiect nou, pe care nu 
l-aţi discutat la primele negocieri! îşi pot schimba astfel 
opinia, ajungând la o concluzie complet diferită. Se pot 
răzgândi, fără să-şi ştirbească reputaţia şi asta pentru că 
le-aţi oferit alte criterii pe care s-au putut baza în luarea 
noii decizii. Aşa cum ne sfătuieşte antrenorul de fotbal 
Vince Lombardi, dacă tactica iniţială de joc nu ne oferă 
victoria dorită, e timpul să încercăm altele noi. 

Am sfătuit-o pe Shelley să încerce să-şi determine 
colegii să-şi schimbe opinia referitoare la propunerea ei, 
punând în practică cei Trei „R” Dacă aţi propus recent o 
idee şi aţi fost refuzati, luaţi-vă inima în dinţi şi ascultați- 


mi sfatul! Puneţi la treabă cei Trei „R”! 

Retragerea: încercaţi să ieşiţi din scenă cât mai 
frumos cu putinţă! 

Nu trântiţi uşa în urma voastră, pentru că s-ar putea 
să vă doriţi s-o deschideţi din nou! Acceptaţi refuzul cu 
zâmbetul pe buze, pentru ca uşa să rămână în permanenţă 
deschisă pentru voi! 

Reevaluarea: De ce v-au refuzat? Nu aţi ţinut seama 
de dorinţele lor? 

Aţi uitat să scoateţi în evidenţă aspectele importante? 
Perfecţionaţi-vă temele care prezintă anumite puncte slabe 
şi aduceţi dovezi noi, irefutabile! 

Reabordarea: Programaţi o nouă întâlnire, unde să 
introduceţi o remarcă preliminară, ca de exemplu: „Ştiu că 
am mai discutat despre acest subiect şi trebuie să specific 
faptul că sunt în posesia unor informaţii de o valoare 
incontestabilă, care aruncă o lumină complet nouă asupra 
situaţiei de faţă”. Expuneţi-vă apoi ideile cu ajutorul celor 
Cinci Principii ale Artei de a Convinge, dar şi cu ajutorul 
Cuvintelor Conciliante! 

Shelley a reuşit în cele din urmă să obţină aprobarea 
propunerii ei - instalarea vestiarelor şi a duşurilor pentru 
femei - şi asta pentru că şi-a făcut temele cu stăruinţă. A 
contactat o asociaţie de fitness şi a obţinut informaţii 
referitoare la randamentul extraordinar pe care îl dau 
angajaţii care fac exerciţii în timpul orei de masă. A luat 
legătura cu alte companii, care i-au furnizat date valoroase 
despre compensaţiile băneşti pe care le-au primit pentru 
că au instalat vestiare şi duşuri pentru lucrători. Shelley a 
contracarat protestele colegilor ei legate de lipsa unui 
spaţiu corespunzător proiectului ei, demonstrând 
avantajele transformării unei săli de conferințe în utilități 
de acest gen. M-a sunat mai târziu ca să-mi spună vestea 
cea mare, adăugând în final celebra replică a lui Yogi 
Berra, puţin modificată: „Se pare că piesa nu e gata până 
când nu a cântat soprana”. 

CONVINGEŢI, NU CONSTRÂNGEŢI! 

„În arta învăţării, metoda, nu conţinutul, este cheia 


mesajului... ceea ce extragi, nu ceea ce pompezi. ASHLEY 
MONTAGU 

Un participant la unul dintre seminariile mele mi-a 
spus: 

— Inţeleg toate principiile pe care ni le-aţi prezentat 
cu excepţia celui de-al cincilea. Cum putem să convingem 
pe cineva „să ne încerce” ideile? 

O problemă, într-adevăr, spinoasă! Cum putem să 
convingem pe cineva să ne adopte ideile? Urmati sfatul lui 
Socrate, care spunea că oamenii îşi amintesc mult mai bine 
lucrurile pe care le-au învăţat singuri decât pe cele ce le- 
au fost impuse! 

Metoda socratică de a transforma afirmaţiile în 
întrebări retorice este vitală pentru arta de a convinge. 
Aceasta este diferenţa dintre încercarea de a constrânge 
pe cineva să ia o hotărâre şi prezentarea ideilor într-o 
manieră provocatoare, care îi permite persoanei respective 
să-şi formeze o opinie şi să ia o hotărâre în acest sens. 
Puteţi anula rezistenţa oamenilor, implicându-i activ în 
proiectele voastre, cedându-le „locul şoferului” în loc să 
spuneţi, de exemplu: „Cred că angajatele noastre îşi 
doresc un vestiar, unde îşi pot schimba nestingherite 
hainele”, întrebaţi: „Aţi vrea să ştiţi cum am putea să 
reducem costurile legate de concediile de boală şi de 
compensaţiile lucrătorilor, instalând vestiare pentru 
angajatele noastre?” 

SPUNE-MI O POVESTE! 

„Anecdotele sunt uneori cele mai bune 
instrumente ale adevărului, iar 

- dacă sunt sugestive şi bine plasate - devin 
adesea mult mai puternice şi impresionante decât 
orice alt argument. „, TYRONE EDWARDS 

Intrebările şi poveştile de succes, presărate de detalii 
sensibilizatoare, reuşesc să atingă coardele rezonante ale 
ascultătorilor voştri. Chiar şi cei mai cârcotaşi dintre ei 
cedează atunci când aud o poveste interesantă, bine 
narată, în momentul în care devin interesaţi de rezultatul 
anecdotei, sunt dispuşi să vă pună ideile în practică. 


Imaginile însoţite de cuvinte plastice şi sugestive au 
puterea de a transforma o realitate retorică într-o realitate 
personală. 

Una dintre prietenele şi asociatele mele şi-a luat cu 
succes licenţa ca să devină agent imobiliar. După 
nenumărate prezentări de case şi imobile, Maria n-a reuşit 
să vândă nici măcar o singură casă. S-a dus apoi 
dezamăgită în biroul şefului ei, s-a prăbuşit pe un scaun şi 
a exclamat: 

- Renunţ la meserie! 

- Cum să renunţi? o întrebă el. Lucrezi în breasla asta 
doar de câteva luni. 

- Am străbătut peste 4.000 de mile cu maşina - îi 
explică ea deprimată 

- am lucrat cu sute de clienţi şi n-am reuşit să realizez 
absolut nimic. Am ajuns la concluzia că vechiul proverb 
„Poţi să duci un cal la adăpat, dar nu-l poţi obliga să bea” 
este cât se poate de adevărat. 

- Maria - îi spuse şeful ei înţelept - nu trebuie să-l obligi 
să bea. Trebuie doar să-i provoci sete. 

În timpul cinei, am discutat împreună cu Maria cum 
poate să pună în aplicare cele Cinci Principii ale Artei de a 
Convinge, cât şi pe cei Trei „R” (retragerea, reevaluarea, 
reabordarea) în cariera ei de agent imobiliar, întrebările şi 
poveştile joacă acum un rol extrem de important în 
profesia sa. „Nu este aceasta o zonă extraordinară?” spune 
ea acum în loc de: „Imi place acest cartier al oraşului” sau 
„Cine va locui în această cameră - Tina sau Dolores?” în 
loc de: „Cred că aceasta este o cameră frumoasă” Ea îi 
roagă pe actualii sau foştii rezidenţi ai unei case să depene 
amintiri legate de locuinţa lor pentru a o putea personaliza 
în faţa clienţilor ei. Nu cred că mai este nevoie să spun că 
- astfel - a obţinut un succes mult mai mare, pentru că, în 
acest fel, ea le provoacă clienţilor o sete arzătoare, fără să- 
i oblige însă să bea apă. 

PLAN DE ACŢIUNE 

Copiii voştri dau o petrecere de sfârşit de vacanţă şi - 
pentru că sunt cu toţii plini de energie - fac nenumărate 


năzbâtii. Le spuneţi de câteva ori să se potolească, dar ei 
continuă să facă prostii. Cum îi convingeţi să se 
liniştească? 

CUVINTE 

CONCILIANTE 

Vă gândiţi cu atenţie ce-ar trebui să le spuneţi ca să 
fiţi cât mai convingători. 

„Cum pot să-i conving că acest lucru este spre binele 
lor?” 

Vă convingeti de faptul că este un lucru important şi 
nu foarte greu de realizat. 

„Copiii, vă rog să vă aşezaţi în jurul mesei şi să fiţi 
puțin atenţi la mine! Trebuie să vă spun ceva foarte 
important. 

Le povestiţi o istorioară menită să le demonstreze de 
ce este în interesul lor să se liniştească. „Stiti ce i s-a 
întâmplat lui Kevin anul trecut? Alerga şi a alunecat dintr- 
odată...“ 

Îi întrebaţi dacă au înţeles ce doriţi de la ei şi dacă 
sunt de acord să respecte „condiţiile contractuale”. 

„Dacă vreţi să înotaţi în piscină, care sunt regulile pe 
care trebuie să le urmații”. 

CUVINTE 

CONFLICTUALE 

Ţipaţi la ei şi îi avertizaţi că vă aflaţi la capătul 
răbdării. 

f>acă nu vă potoliți, vă dau pe toți afară şi pun capăt 
petrecerii”. 

Vă spuneţi că eforturile voastre sunt în zadar. 

Nu au de gând să mă asculte. Sunt atât de 
neastâmpăraţi că nu l-ar asculta nici pe Attila, hunul. 

Preluaţi controlul asupra situaţiei şi le explicaţi de ce 
trebuie să se liniştească. 

Măi, copii, o să vă răniţi. Am muncit pe rupte ca să 
organizăm o petrecere frumoasă, iar voi nu faceţi altceva 
decât să o distrugeti”. 

Încheiaţi, ţinându-le o predică despre importanţa 
sănătăţii şi a siguranţei celor prezenţi. 


„Cred că nu e cazul să vă mai spun încă o dată acest 
lucru. 

Ați înțeles?” 

„CHIAR ŞI CÂINII CEI MAI PRIETENOŞI 
GĂSESC DIN CÂND ÎN CÂND MOTIVE CA SĂ-ŞI 
ARATE COLŢII”. 

Din învățăturile Artei  Conversaţiei Fu  - 
Capitolul 26 - 

Eliberaţi-vă din braţele oamenilor agresivi! 

Ce faceţi dacă puneţi în aplicare toate aceste 
strategii, dar niciuna nu dă roadele scontate? Probabil că 
aveţi de-a face cu un individ agresiv prin excelenţă, care 
necăjeşte oamenii cu intenţie şi bună ştiinţă. 

Evitarea indivizilor care abuzează cu premeditare de 
semenii lor este cea mai bună politică pe care trebuie să o 
abordaţi. Proverbul 15: 18 din Biblie ne sfătuieşte „Să ne 
ferim de oamenii mânioşi şi irascibili ca să nu devenim 
asemenea lor şi să ne punem sufletul în pericol”. In 
realitate, acest lucru nu este întotdeauna posibil. Dacă 
lucraţi, trăiţi sau aveţi de-a face cu persoane care folosesc 
în mod deliberat agresiunea pentru a-şi impune voinţa sau 
pentru a vă controla, atunci acest capitol vă este destinat. 

NEVINOVAT SAU PREMEDITAT? 

„Cruzimea izvorăşte din slăbiciune şi dintr-o inimă 
împietrită”. 

SENECA 

Toate strategiile prezentate până acum de Arta 
Conversaţiei Tongue Fu! au dat de cele mai multe ori 
roadele scontate. Sunt convinsă că 90% 

din comportamentul dificil este pur întâmplător, 
rezultatul unui eveniment care i-a provocat unei persoane 
multă tristeţe şi suferinţă. Dacă interacţionaţi cu aceşti 
oameni cu multă diplomaţie şi sensibilitate, puteţi rezolva 
situaţia pe cale amiabilă. Celălalt procent de 10% din 
comportamentul dificil este premeditat, nu nevinovat. 
Aceşti indivizi necesită un tratament special, pentru că 
acţionează adesea ilogic şi nu răspund la vocea raţiunii. 

Dar cum vă puteţi da seama dacă un străin este o 


brută din naştere sau doar un individ copleşit de supărare? 
Probabil că cel de al şaselea simţ vă va da de ştire. Unii 
oameni nu par prea sociabili, dar vă veţi da seama - fără 
îndoială - dacă este vorba sau nu de nişte evenimente 
nefericite, care au dat naştere unei furtuni răvăşitoare ce 
distruge totul în calea ei. În acest caz, veţi avea parte de o 
reacţie umană. Şi poate exista chiar o cale de reconciliere. 

Pe de altă parte, oamenii care caută permanent 
gâlceava fac tot ce le stă în putinţă ca să-şi atingă scopul. 
Trădează prin întreaga lor fiinţă o răutate rar întâlnită şi 
încearcă prin toate mijloacele pe care le au la dispoziţie să 
vă calce în picioare pentru a-şi demonstra superioritatea. 
Suferinţa voastră va fi bucuria lor, motiv pentru care vor 
depune toate eforturile ca să vă rănească. 

COMPORTAMENTUL LOR ESTE PREMEDITAT 
ŞI/SAU 

PERICULOS? 

„Este dificil să te convingi de superioritatea unei 
persoane dacă aceasta nu te face să suferi într-o măsură 
mai mare sau mai mică. 

MAX RAD ÎN 

Vom discuta în paginile ce urmează despre modul în 
care trebuie să-i abordaţi pe oamenii arţăgoşi şi mânioşi 
din fire. Trebuie să discutăm în primul rând despre 
procentul de 10% dintre aceştia, care sunt patologici. 
Aceşti indivizi sunt atât de violenţi încât calcă peste 
cadavre fără nicio urmă de regret. Este posibil ca în 
copilărie să fi suferit abuzuri atât de cumplite încât acum 
să nu le mai pese de suferinţa pe care o provoacă la rândul 
lor semenilor. În această categorie se încadrează violatorii, 
criminalii şi oamenii care suferă de diverse tulburări 
mintale. Indiciile care vă pot sugera că aveţi de-a face cu 
un om drogat, de exemplu, sunt pupilele dilatate, privirea 
pierdută sau - dimpotrivă - sălbatică, ochii care se învârt 
în orbite, înfăţişarea neglijentă, stângăcia pronunţată şi 
vorbirea complet lipsită de logică. 

Evitaţi - pe cât vă stă în putinţă - această grupare 
extrem de periculoasă! Dacă aveţi ghinionul să vă întâlniți 


cu un gangster, întrebaţi-vă dacă merită să vă riscaţi viaţa 
înfruntându-l! Dacă mergeţi pe o stradă acoperită de 
gheaţă şi zăpadă şi o ceată de copii neastâmpăraţi vă 
loveşte cu bulgări, întrebaţi-vă dacă merită să vă puneţi în 
pericol sănătatea alergând după ei! Dacă cineva vă fură 
locul de parcare şi apoi vă înjură, întrebaţi-vă dacă are 
vreun rost să-i răspundeţi cu aceeaşi monedă! 

În lumea de astăzi, atât de violentă, în care atacurile 
fizice şi armate din partea unor oameni străini au devenit 
nişte lucruri la ordinea zilei, adoptarea unei atitudini 
pacifiste nu este o dovadă de slăbiciune, ci de înţelepciune. 
Este mai bine să vă sacrificați mândria decât viaţa. 
Alegându-vă cu grijă luptele pe care trebuie să le duceti în 
viaţă, puteţi pune în balanţă anumite evenimente (cum ar 
fi, de exemplu, cele descrise mai sus) şi să apreciaţi dacă 
merită sau nu să aveţi o confruntare directă cu persoanele 
respective, punându-vă în pericol sănătatea sau chiar 
viaţa. 

INDIVIZII  VIOLENŢI TREBUIE TRAŞI LA 
RĂSPUNDERE PENTRU FAPTELE LOR 

„Ceea ce acceptăm, transmitem mai departe 
generatiilor viitoare. 

AUTOR ANONIM 

Dacă aveți un partener care suferă de violență 
cronică, vă sfătuiesc să cumpăraţi cartea Patriciei Evans - 
„The Verbally Abusive Relationship: How to Recognize It 
and How to Respond”. Aşa cum evidențiază autoarea: 

„Abuzul verbal este un instrument de subjugare a 
altor persoane. Este un soi de biciuire, care însă nu lasă 
urme fizice, dar este la fel de dureroasă. Din cauza dorinței 
sale de a domina, individul violent este obligat să nege 
percepțiile, experiența, valorile, realizările şi planurile 
semenilor lui, pentru a le anula realitatea. Abuzul verbal 
poate fi confuz, subtil şi imprevizibil... dar este fără 
îndoială înşelător, pentru că victima devine atât de 
bulversată, condiționată şi tulburată încât nici măcar nu 
mai poate înțelege gravitatea suferinței provocate”. 

Această carte vă oferă nişte metode practice prin 


care puteţi stabili anumite limite, protejându-vă astfel 
drepturile, în aşa fel încât să nu mai fiţi nevoiţi să 
acceptaţi replici jignitoare sau defăimătoare. 

TU VERSUS EU 

„Puteţi uşor să cădeţi în nas, dar tot aşa de bine 
puteți să cădeţi pe spate. JAMES THURBER 

Psihologii care studiază problemele comportamentale 
au descoperit că indivizii violenţi adoptă şi îşi menţin 
comportamentul violent atâta timp cât nu au nicio 
restricţie. Ei nu se consideră responsabili pentru faptele 
lor - alţii trebuie să le atragă atenţia asupra acestui lucru. 
Cum le atragem atenţia acestor oameni arţăgoşi asupra 
comportamentului lor nociv? Folosind pronumele personal 
„7V Mulţi experţi în arta elocinţei subliniază importanţa 
folosirii pronumelui personal „w” atunci când trebuie să vă 
exprimaţi sentimentele. Trebuie să spuneţi, de exemplu: 
„Nu-mi place tonul pe care îl foloseşti” sau „Eu sunt 
dezamăgită pentru că ai uitat de întâlnirea noastră” în 
situaţii normale, este firesc să vă exprimaţi sentimentele, 
fără să aruncaţi vina asupra altcuiva pentru trăirile 
voastre. 

Din păcate însă afirmaţiile care debutează cu 
pronumele „w” sau „M/e” nu dau rezultate pozitive în 
cazul indivizilor agresivi. Dacă spuneţi: „Mie nu-mi place 
modul în care mă tratezi”, vă vor răspunde cu o replică 
usturătoare, de genul: „Asta e problema ta” Puteţi înţelege 
din atitudinea lor un lucru cât se poate de evident: „Dacă 
nu-ţi place tonul pe care îl folosesc... mi-este pur şi simplu 
indiferent!” Sau vor declanşa un atac şi mai vehement, 
menit să vă dezarmeze în totalitate: „Nu mai face atâta caz 
pentru întâlnirea noastră!” 

Exprimaţi-vă, aşadar, dorinţele sau nemulţumirile 
folosind pronumele „7 w” ca să-i faceţi responsabili pentru 
faptele lor reprobabile! „Trebuie ca tu să mi te adresezi cu 
foarte mult respect!” sau „De acum încolo, trebuie ca tu să 
mă suni dacă n-ai de gând să vii la întâlnire!” 

A INTERIORIZA VERSUS A INIŢIA 

„Una dintre problemele mele cele mai spinoase este 


faptul că interiorizez totul. Nu pot să dau frâu liber mâniei. 
În interiorul meu creşte o tumoare. 

WOODY ALLEN 

Acest concept al iniţierii unei acţiuni în locul 
interiorizării este unul dintre cele mai importante concepte 
pe care le-am învăţat în anii în care am studiat, am vorbit 
şi am scris despre acest subiect. Aproape de fiecare dată 
când ating această temă în cadrul seminariilor mele, 
oamenii mă abordează în timpul pauzei ca să-mi 
povestească despre abuzurile la care au fost supuşi de-a 
lungul timpului. Îmi este realmente milă de aceste 
persoane, înzestrate cu o inimă extraordinar de generoasă, 
care fac tot ce le stă în putinţă ca să-şi mulţumească 
semenii, ca în final să fie jignite sau abuzate de o brută 
fără scrupule. Se simt distruse de această nedreptate 
cumplită şi mâniate totodată pentru că trebuie să îndure 
un tratament atât de agresiv. Continuă să creadă însă că - 
dacă nu vor depune armele la primele eşecuri - loialitatea, 
eforturile şi generozitatea lor vor fi în cele din urmă 
recunoscute şi răsplătite. 

Aceşti indivizi cu sufletele rănite împărtăşesc cu toţii 
o trăsătură comună. Ei şi-au interiorizat mânia, preferând 
să sufere în tăcere. Când îi întreb dacă au încercat să 
îndrepte cumva situaţia critică în care se aflau, vărsându-şi 
amarul în faţa călăilor lor, răspunsul este aproape 
întotdeauna unul negativ. Se tem că - dacă spun vreun 
cuvânt despre suferinţa lor - exploatatorul va deveni şi mai 
agresiv. 

Îi sfătuiesc să pună în practică strategia pronumelui 
personal „Tu” La început, va stârni puţine tunete şi 
fulgere, dar este singurul mod prin care le puteţi atrage 
atenţia călăilor voştri asupra comportamentului lor nociv. 
Este modalitatea ideală prin care pot fi traşi la răspundere 
pentru dezinteresul şi cruzimea manifestate faţă de cei din 
jurul lor. De exemplu, trebuie să înlocuiască tonul 
tânguitor cu care rostesc replici de genul: „Am atâta 
treabă de făcut, încât nu cred că o voi mai termina 
vreodată” (la care pot primi un răspuns acid, precum: „Poţi 


să munceşti toată noaptea”) cu un ton ferm, imposibil de 
contrazis: „Sunt prea multe proiecte; nu le pot termina pe 
toate astăzi. Care dintre ele constituie o prioritate şi care 
pot aştepta până mâine?” 

În loc să spuneţi cu un glas pierit: „Nu cred că este 
drept ca Barry să obţină promovarea” (care ar putea da 
naştere unui răspuns de genul: „Dar cine a spus că viaţa e 
dreaptă?”), spuneţi cu fermitate: „Ai promis că mă 
promovezi la sfârşitul trimestrului şi cred că trebuie să 
onorezi promisiunea”! în loc de: „Nu cred că este corect să 
chiuleşti de la serviciu şi să mă obligi pe mine să te 
acopăr”, spuneţi: „Trebuie să ajungi la serviciu la timp ca 
să fii aici la întâlnirile de la ora 1”! 

URA ESTE O BOALĂ 

„La fel precum cancerul nedepistat, ura macină 
încetul cu încetul personalitatea umană, distrugându-i 
unitatea vitală. 

MARTIN LUTHER KING, JR. 

Ura îndreptată împotriva unui exploatator nu 
serveşte nici unui scop nobil. „Problema curselor de 
şobolani” - spunea Lily Tomlin - „este aceea că - deşi 
reuşeşti să câştigi cursa - rămâi tot un şobolan”. Preluaţi 
controlul asupra sănătăţii, fericirii şi liniştii voastre 
sufleteşti şi nu vă lăsaţi atraşi într-o cursă de şobolani! 
Cântăriţi bine lucrurile în balanţă, urmând criteriile pe 
care vi le-am oferit în acest sens, ca să vedeţi dacă este 
prudent sau nu să vă înfruntaţi călăul! 

Un prieten al meu a fost repartizat în cadrul unei 
echipe de control, conduse de un individ extrem de 
irascibil. Les şi-a respectat întotdeauna superiorii din 
armată, considerându-i adevărate modele de integritate, 
dar acest individ era - fără îndoială - greu de suportat 
pentru tiradele cumplite pe care le revărsa asupra 
personalului său. Les trebuia să lucreze cu acest căpcăun 
timp de câteva săptămâni şi ştia că trebuia să decidă de la 
bun început dacă avea sau nu să-i accepte abuzurile 
verbale. Merita oare să-şi pună în pericol cariera militară 
de 27 de ani ca să-l înfrunte, dacă se ajungea la asta? Les a 


pus în balanţă consecinţele şi a luat o hotărâre. 

Sosi şi ziua marii confruntări. Les intră în biroul 
ofițerului, se prezentă, îşi scoase hărţile şi îşi începu 
expunerea. Nici nu-şi termină bine primele puncte ale 
prezentării, că superiorul său îl întrerupse brusc şi - cu o 
privire beligerantă - începu să-l facă cu ou şi cu oţet. Les 
lăsă precauţia deoparte, se întoarse spre ofiţer şi îi spuse 
pe un ton intransigent: 

- Domnule, dacă aveţi întrebări referitoare la expunerea 
mea, dacă aveţi comentarii constructive legate de 
misiunea noastră, sunt gata să le ascult. DAR NU SUNT 
SUB NICIO FORMĂ DISPUS SĂ VĂ ASCULT JIGNIRILE. 

Apoi îşi continuă explicațiile referitoare la 
procedurile militare fără să mai fie vreodată întrerupt. 

Şi acum - aşa cum ar spune celebrul moderator de 
radio Paul Harvey - probabil că vreți să aflați „restul 
poveştii”. Les, personajul povestirii noastre, este soțul 
meu. Câteva luni după acest incident, ne-am dus la un 
concert care se ţinea în aer liber. In timp ce aşteptam la 
rând, un bărbat s-a apropiat de mine, m-a studiat îndelung 
cu privirea şi mi-a spus pe un ton arţăgos: 

- Ai un bărbat de milioane. 

Fără să ştiu cine era, l-am aprobat. 

- Aveţi dreptate. lar eu sunt preşedintele fan clubului 
înfiinţat pentru el. 

Bărbatul n-a fost deloc mulţumit de răspunsul meu. 
S-a apropiat şi mai mult de mine şi a continuat pe acelaşi 
ton arţăgos: 

- AM SPUS CĂ AI UN BĂRBAT DE MILIOANE. 

Apoi, s-a întors brusc cu spatele şi a dispărut în 
mulţime. 

M-am întors spre Les la timp ca să surprind pe chipul 
său o expresie de uimire covârşitoare. 

- Cine era individul? l-am întrebat eu. 

- Amiralul, îmi răspunse el, încă nevenindu-i să creadă 
ce se întâmplase. 

INDIVIZII AGRESIVI ÎI RESPECTĂ NUMAI PE 
CEI CE SPUN „AJUNGE!” 


„Oamenii ne tratează uneori aşa cum ne tratează nu 
din cauza modului lor de a fi, ci din cauza modului nostru 
de a fi. 

DIN ÎNVĂŢĂTURILE ARTEI CONVERSAŢIEI FU 

Oamenii agresivi împing lucrurile la maxim în 
încercarea de a vă testa limita răbdării. Ei vor să vadă din 
ce sunt plămădiţi semenii lor. Într-un mod pervers, aceşti 
indivizi îi admiră numai pe cei ce spun: „N-ai şanse să-ţi 
atingi scopurile”. 

Pentru un individ violent, tăcerea este echivalentul 
acceptării. Întoarcerea celuilalt obraz - în speranţa că 
atacatorii verbali îşi vor veni în cele din urmă în fire, îşi vor 
recunoaşte greşelile, îşi vor cere scuze şi vă vor trata cu 
mai mult respect - este un gest naiv. Încercarea de a apela 
la bunul simţ al unei persoane de acest gen nu va da 
niciodată rezultatele scontate; poate că nici nu ştie ce 
înseamnă bunul simţ. 

Deşi vine în contradicţie cu metodele voastre de 
abordare a oamenilor, o ofensivă adecvată este uneori cea 
mai bună defensivă pe care o puteţi aplica în cazul 
personalităţilor agresive. 

Povestea lui Les a fost adesea însoţită de comentarii 
de genul: „Şi eu am lucrat cu o persoană ca aceea” sau „Şi 
eu am fost căsătorită cu o brută ca cea din povestirea 
dumneavoastră”. Oamenii mi-au spus apoi că se săturaseră 
să mai îndure atâta nefericire, dându-le în cele din urmă 
agresorilor lor un avertisment sau un ultimatum, ceea cea 
dus la încetarea definitivă a jignirilor şi insultelor. Nu le 
venea să creadă că putea fi atât de „uşor” să pună capăt 
violenţei verbale pe care o suportaseră luni sau chiar ani 
de zile. Unii participanţi mi-au mărturisit că opresorii lor 
au început să-i privească cu oarecare respect, spunându-le 
altora: „Aia, nu mai e dispusă să accepte toate prostiile!” 

Participanţii mi se plâng uneori de faptul că nu pot 
face nimic ca să schimbe anumite situaţii neplăcute de la 
serviciu, pentru că persoana care îi exploatează deţine 
controlul asupra carierei lor, iar cea mai uşoară încercare 
de împotrivire i-ar putea costa slujba. Aş vrea să vă 


povestesc istoria unei secretare, care se afla în prima ei zi 
de muncă în momentul în care şeful se năpusti în biroul ei 
şi începu să ţipe la ea pentru o chestiune lipsită de 
importanţă. Eroina noastră se ridică în picioare, îi arătă 
uşa cu degetul şi îi spuse: 

— Nimeni nu-mi vorbeşte mie în felul acesta! 

El părăsi biroul imediat şi de atunci - în toţi cei 25 de 
ani de colaborare - a tratat-o într-o manieră ireproşabilă. 

În concluzie, nu trebuie să înţelegeţi că minimalizez 
traumele pe care le pot provoca indivizii violenţi şi, în 
niciun caz, nu vreau să insinuez că toate confruntările cu 
atacatorii verbali se pot sfârşi într-un mod fericit ca în 
cazul lui Les sau al secretarei din povestea noastră. Ce 
vreau să scot în evidenţă este faptul că aveţi cu toţii 
posibilitatea de a alege. În loc să acceptaţi abuzurile de tot 
felul şi să suferiţi în tăcere, luaţi în calcul factorii de risc, 
apăraţi-vă drepturile, stabiliţi anumite hotare pe care 
nimeni nu are dreptul să le depăşească şi treceţi la acţiune 
pentru a fi trataţi aşa cum doriţi şi meritaţi! 

PLAN DE ACŢIUNE 

Fratele mai mare obişnuia să vă tachineze când eraţi 
copii şi nu a renunţat la acest obicei nici acum, când aţi 
devenit adulţi. Vă umileşte frecvent în faţa altor oameni. 
N-aţi luat niciodată atitudine, pentru că aţi fost 
întotdeauna intimidaţi de personalitatea lui puternică şi 
nici n-aţi vrut să recurgeţi la aceleaşi tactici folosite de el, 
dar v-aţi săturat. Ce faceţi în acest caz? 

CUVINTE 

CONCILIANTE 

Cântăriţi cu grijă lucrurile înainte de a-l înfrunta ca 
să ştiţi cu certitudine care sunt consecinţele acţiunilor 
voastre., Nu este un lucru lipsit de importanţă şi, în plus, 
durează de prea mult timp. 

Folosiţi pronumele „7 w” pentru a-l face responsabil 
pentru comportamentul său reprobabil. 

„Trebuie ca tu să începi să mă tratezi cu respect de 
azi înainte. 

li explicaţi că nu mai aveţi de gând să-i toleraţi 


comportamentul. Îi subliniaţi lucrurile care trebuie să se 
schimbe de acum înainte. 

jti vei păstra comentariile negative pentru tine sau nu 
vei mai avea ce căuta în casa asta. 

CUVINTE 

CONFLICTUALE 

Data viitoare, când vă va defăima, vă veţi răzbuna cu 
vârf şi îndesat. 

M-am săturat până peste cap de jignirile tale 
nejustificate!“ 

Folosiţi pronumele Fu „ca să-i aduceţi la cunoştinţă 
nemulţumirile şi dezgustul pe care îl simţiţi faţă de el. 

f) e când aveam 5 ani, am fost nevoit să-ţi ascult 
inepțiile pe care le spuneai şi continui să le spui despre 
mine. 

Fratele vostru începe să se distreze pe seama 
sentimentelor şi tristeţii voastre. 

„Te urăsc pentru că niciodată nu mă iei în serios. Aş 
vrea să te fac o dată pentru totdeauna să înţelegi cât de 
tare sufăr din cauza comportamentului tău cumplită 

„DACĂ AŢI SUFERIT O NEDREPTATE, NU 
ÎNSEAMNĂ NIMIC... ATÂTA TIMP CÂT NU O DAŢI 
UITĂRII”. 

Confucius 

— Capitolul 27 - 

Oferiţi oamenilor o a doua şansă! 

Aţi vrea să ştiţi cum vă puteţi elibera sufletul din 
ghearele ranchiunei? 

Această idee este rezultatul unei năzbâtii comise de 
fiul meu, Andrew, în vârstă de 8 ani, care acum câţiva ani 
ne-a transformat peretele din hol într-o adevărată pictură 
murală. După ce şi-a terminat „opera de artă”, a venit la 
mine cu o înfăţişare vădit spăsită pentru a se asigura că 
avea să fie iertat şi iubit în continuare. Ridică în cele din 
urmă privirea spre mine şi întrebă cu o inocenţă şi o 
candoare cărora nu le puteai rezista prea mult timp: 

— Mami, mai poţi să-mi dar a doua şansă? 

Aceste cuvinte atât de simple au devenit o tradiţie în 


casa noastră - şi poate că vor deveni o tradiţie în căminul 
vostru. 

Când trăiţi şi lucraţi alături de oameni, lucrurile o 
mai iau din când în când razna. Aceştia îşi pierd adesea 
cumpătul, spun lucruri pe care apoi le regretă, cad pradă 
furiei inexplicabile şi au zile mai bune sau mai proaste. 
Dacă nu aveţi la îndemână un instrument verbal ca să 
puneţi capăt acestor conflicte, pe care apoi să le ignoraţi 
complet, sfârşiţi prin a retrăi la nesfârşit o poveste 
dureroasă şi nocivă. Ajungeţi să vă amintiţi şi să povestiţi 
cu durere lucruri care s-au petrecut cu mai multe 
săptămâni, luni sau chiar ani în urmă. „Suferinţa 
îmbătrâneşte prefăcându-se în mânie”, spune cu elocvenţă 
autorul David Viscott. Aceste necazuri aduse mereu în 
actualitate înlocuiesc dragostea sau respectul pe care le- 
aţi resimţi în mod normal faţă de o persoană, provocând o 
suferinţă tacită, tainică şi adâncă. 

PUNEŢI CAPĂT TUTUROR CONFLICTELOR! 

„Călătoria mea prin viaţă este una singură. Dacă pot 
face, aşadar, un gest frumos pentru semenii mei sau pot 
lăsa în urma mea o amintire de neşters, datorate unei 
fapte pline de generozitate,  lăsaţi-mă pe loc s-o 
înfăptuiesc, căci nu-mi pot îngădui a o neglija sau a o 
amâna! O altă călătorie nu-mi mai este vreodată hărăzită. 
„WILLIAM PENN 

Pentru liniştea voastră sufletească, dar şi pentru cea 
a semenilor voştri, eliberaţi-vă din labirintul unor suferinţe 
inutile înainte ca ele să vă facă pe veci prizonierii lor! 
încetaţi răfuielile dureroase şi oferiţi-le oamenilor o a doua 
şansă! 

Câteva săptămâni mai târziu după aventura artistică 
a lui Andrew, trebuia să plec dis-de-dimineaţă ca să prind 
avionul din Maui spre Honolulu. Le-am spus băieţilor că 
era timpul să plecăm, dar n-am primit niciun răspuns. l-am 
găsit în curte, jucându-se cu câinele vecinilor. Nu se 
puteau duce la şcoală plini de păr de câine şi murdari de 
noroi, aşa că i-am chemat imediat înăuntru ca să-şi 
schimbe hainele, în timp ce mă uitam cu disperare la ceas. 


Când am scos maşina pe şosea, Tom a început să 
strige: 

— Stai puţin! Mi-am uitat rucsacul! 

Până când şi-a recuperat rucsacul şi s-a urcat din nou 
în maşină, timpul trecuse cu o viteză ameţitoare şi acum 
mă aflam în întârziere. Am condus ca o nebună, pentru că 
nu-mi puteam permite să pierd avionul. Am ajuns la şcoală, 
am frânat, i-am debarcat pe copii şi apoi am pornit maşina 
în trombă. Am prins avionul pe muchie de cuţit. 

În seara aceea, în drum spre casă, avionul a trecut 
printr-o furtună puternică, ce-l zgâlţâia din toate părţile. 
Nu ştiam dacă aveam să supravieţuim, de aceea prin minte 
îmi treceau numai lucruri sumbre şi dureroase. Dar ceea 
ce îmi provoca cea mai mare suferinţă era faptul că ultima 
imagine pe care o vor avea băieţii mei va fi cea din 
dimineaţa aceea, când le vorbisem numai la imperativ, 
uneori chiar pe un ton răstit, plin de furie. 

Aşa cum se întâmplă de obicei în situaţii de acest 
gen, am trăit o experienţă unică, în care Dumnezeu şi-a 
făcut simțită prezenţa şi atunci am încheiat un pact cu El. 
Am jurat că - dacă ne va ajuta să scăpăm cu viaţă - nu mă 
voi mai despărţi niciodată în grabă de familia mea, ci voi 
profita de fiecare clipă în parte pentru a le arăta dragostea 
mea neţărmurită. Am aterizat în cele din urmă în 
siguranţă, dar atingerea morţii ne-a modelat pentru 
totdeauna viaţa şi momentele în care ne luăm „la 
revedere” unii de la alţii. 

Există persoane în viaţa voastră de care v-aţi 
despărţit în termeni nu tocmai prietenoşi? Aţi jurat să nu-i 
cereţi niciodată iertare, pentru că este vina ei? Mândria 
prostească v-a împiedicat să luaţi din nou legătura cu 
persoana respectivă? Aţi încercat să ridicaţi receptorul ca 
să o sunati, dar apoi l-aţi pus din nou în furcă, pentru că nu 
puteţi să o iertaţi pentru faptele sau cuvintele sale pline de 
cruzime? 

RENUNŢAŢI LA VECHILE DUŞMĂNII! 

„Mândria merge înaintea pieirii şi trufia merge 
înaintea căderii. 


PROVERBE BIBLICE 16: 18 

Să fim cinstiţi! Undeva în adâncul sufletului credeţi 
că într-o bună zi vă veţi împăca? Dacă nu veţi mai avea 
această şansă? Dacă între timp vi se va întâmpla ceva - 
vouă sau persoanei respective - şi nu veţi mai avea 
niciodată posibilitatea să îndreptaţi lucrurile? 

„Prieteniile trebuie mereu  «reparate»", spune 
Samuel Butler. Filosofia după care se ghidează Arta 
Conversaţiei Fu este aceea de a aprecia prieteniile la justa 
lor valoare şi de „a le repara” pe cele „stricate” acum, nu 
într-o bună zi din viitor. Nu mai staţi pe gânduri şi nici nu 
mai aşteptaţi să vă întâlniți cândva în viitor, căci acest 
lucru s-ar putea să nu se mai întâmple niciodată! Ultimele 
cuvinte pe care le-a rostit Henry David Thoreau sunt 
extrem de elocvente: „Părăsesc această lume fără niciun 
regret”. Oare aţi putea spune acelaşi lucru? Dacă o 
neînțelegere a generat distrugerea unei prietenii, 
renunţaţi la convingerea că aveţi dreptate şi urmaţi 
înţelepciunea proverbului care spune: „Cele rele să se 
spele, cele bune să se adune”! 

FIŢI CEEA CE VĂ DORIŢI SĂ FIE LUMEA 
ÎNTREAGĂ! 

„Dacă vedeţi o problemă, este a voastră. Dacă însă 
credeți că cineva trebuie să o rezolve, amintiţi-vă că puteți 
tot aşa de bine să fiţi acest cineva. 

CENTRUL BUDDHISMULUI ZEN 

Nu-i aşa că vă spuneţi în sinea voastră „Dar el/ea 
este cel/cea vinovat/ă?” întrebaţi-vă în schimb dacă acest 
comportament vă salvează mândria sau prietenia! Martin 
Luther King, Jr., ne atrăgea atenţia asupra faptului că 
„Vechea legea a Talionului - ochi pentru ochi şi dinte 
pentru dinte - lasă foarte mulţi orbi şi ştirbi în urma sa” 
Renunţaţi la orgoliu şi oferiţi primii ramura de măslin! 
Temperamentul este cel care provoacă cele mai multe 
necazuri; orgoliul este însă cel care îi împiedică pe oameni 
să găsească o soluţie amiabilă pentru aceste necazuri. 

„Modelarea caracterului unei persoane” - spune 
Anne Frank - „depinde de ea însăşi”. Modelaţi-vă 


caracterul în aşa fel încât să deveniți o persoană spirituală, 
nu duşmănoasă şi răzbunătoare! „Hai să nu mai ţinem 
seama de ce s-a întâmplat! Hai să fim din nou surori, fraţi, 
prieteni! Să ne acordăm a doua şansă!” - aceasta este 
cheia vieţii şi a prieteniei. 

O participantă la seminariile mele mi-a mărturisit că 
această idee a ajutat-o să ia din nou legătura cu cele două 
surori ale ei, cu care nu mai vorbea de zece ani. Este o 
poveste cât se poate de familiară. 

— Părinţii noştri nu au lăsat niciun testament. 
Surorile mele mai mari au început să se certe pentru 
avere, împărţind-o după bunul lor plac. Eu m-am retras din 
această „afacere”, dar m-au anunţat că aveau de gând să 
vândă casa părinţilor noştri. Trebuia cu orice preţ să le 
împiedic, pentru că bătrânii noştri trăiseră în casa aceea 
mai mult de 40 de ani. Aşa că ne-am angajat fiecare câte 
un avocat ca să ne apere interesele. Doi ani ne-am judecat 
pentru împărţirea corectă a proprietăţii. In cele din urmă, 
am ajuns să vorbim numai prin intermediul avocaţilor. 
Povestea pe care ne-aţi spus-o referitoare la experienţa 
înfricoşătoare pe care aţi trăit-o în avion şi gândurile 
cumplite că nu o să vă mai vedeţi niciodată copiii m-au 
făcut să înţeleg că acelaşi lucru ni s-ar putea întâmpla şi 
mie, şi surorilor mele şi nu vom mai avea niciodată şansa 
să reparăm greşelile trecutului. În seara în care am ajuns 
acasă, după terminarea seminarului dumneavoastră, mi- 
am sunat ambele surori şi - după ce m-am prezentat - le- 
am rugat pe un ton ferm să nu închidă receptorul. Le-am 
întrebat dacă nu puteam să renunţăm la vechile duşmănii 
din trecut pentru a fi din nou o familie fericită. Datorită 
povestirii dumneavoastră, am refăcut legăturile rupte atâta 
amar de vreme. 

RELAŢIILE CU SEMENII VOŞTRI NU TREBUIE 
SĂ ÎNDURE POVARA REGRETELOR 

„Regretele provocate de lucrurile pe care le-am făcut 
pot fi ostoite de trecerea timpului; regretele provocate însă 
de lucrurile pe care nu le-am făcut nu pot fi nicicând 
domolite. 


SYDNEY]. HARRIS, ZIARIST AMERICAN 

V-aţi certat de curând cu o rudă sau cu un prieten 
apropiat? Sau aţi fost atât de ocupați încât nu aţi avut timp 
să luaţi masa împreună aşa cum aţi plănuit cu mult timp în 
urmă? Nu mai staţi pe gânduri! 

Tatăl meu a murit în timp ce scriam acest capitol. 

Cu câteva săptămâni înainte, ne-am întâlnit cu toţii în 
California. Pentru prima dată după ani şi ani, toţi copiii şi 
nepoţii părinţilor mei s-au reunit pentru a petrece 
Crăciunul împreună. Imi aduc aminte de tata cum le 
împărțea daruri nepoților lui, preschimbat în Moş Crăciun. 
Zilele acelea petrecute împreună au fost un dar ceresc. Am 
explorat Golful Morro, ne-am plimbat cu caii printre 
dunele de nisip şi am vorbit cu tata ore în şir. A profitat de 
această ocazie ca să-mi mărturisească mândria pe care o 
simţea pentru că era înconjurat de toţi cei dragi inimii lui. 

Când ne-am întors în Hawaii, mi-am promis să-i scriu 
o scrisoare în care să-i spun cât de bine ne-am simţit cu 
toţii. Voiam să-l asigur de dragostea şi recunoştinţa 
noastră pentru efortul pe care îl depusese ca totul să iasă 
perfect. M-am gândit de mai multe ori să scriu scrisoarea 
aceea, dar eram mereu prinsă în alte activităţi. N-am 
reuşit niciodată să-i trimit scrisoarea de mulţumire. 

Apoi am primit telefonul prin care mă anunțau că 
tata a murit. Ca să-i aduc un ultim omagiu, am făcut o 
plimbare lungă, solitară, pe malul mării. Mintea mi-a 
zburat în zilele copilăriei, adolescenţei şi tinereţii mele şi 
m-am gândit cu duioşie la tot ce făcuse şi însemna tata 
pentru mine. Şi atunci i-am trimis scrisoarea prin 
mesagerii-îngeri. 

Cine merită în viaţa voastră o scrisoare de 
mulţumire? Ce relaţie trebuie „reparată“? „împăcarea 
trebuie să înceapă de la rădăcina ierbii” - spune M. Scott 
Peck. „Trebuie să înceapă cu voi înşivă”. Nu o mai amânaţi 
nicio clipă! Rezervaţi-vă cinci minute din timpul vostru 
preţios ca să daţi telefon unui prieten sau ca să scrieţi o 
scrisoare de mulţumire! Nu veţi regreta că aţi făcut-o; veţi 
regreta că nu ați făcut-o. 


PLAN DE ACŢIUNE 

Prietena voastră cea mai bună se mută într-un 
apartament nou şi vă roagă să-i Împrumutați camioneta. 
Acceptaţi să i-o daţi în weekend ca să-şi transporte 
lucrurile, dar uită să o încuie şi maşina vă este furată. 
Prietena voastră are asigurare şi este extrem de 
conciliantă, dar este nevoie de câteva săptămâni pentru 
îndeplinirea tuturor formalităţilor ca maşina să poată fi 
înlocuită. Cum procedaţi în această situaţie? 

CUVINTE 

CONCILIANTE 

Vă opriţi la timp cuvintele mânioase care vă stau pe 
buze pentru ca mai târziu să nu le regretati. 

„Cum s-a întâmplat acest lucru?” 

Vă daţi seama că este profund afectată de ce s-a 
întâmplat şi ar face tot ce i-ar sta în putinţă să îndrepte 
lucrurile. 

„Ce se poate face ca să rezolvăm mai repede situaţia? 
Sunt îngrijorat din cauza formalităţilor pe care trebuie să 
le îndeplinim, dar şi de o posibilă creştere a ratei la 
maşină. 

Înţelegeţi că este vorba de o greşeală, nu de rea 
intenţie, indiferent cât de neplăcută este situaţia. 

„Dacă problema se rezolvă, putem să trecem peste 
tot ce s-a întâmplat. Prietenia noastră este mult mai 
importantă decât maşina mea. 

CUVINTE 

CONFLICTUALE 

Vă lăsaţi pradă mâniei şi îi spuneţi exact ce vă trece 
prin cap. 

„Ynu-mi să cred că ai fost atât de neglijentă. Cum ai 
putut să fii atât de proastă să laşi uşa maşinii deschisă? (i 

Vă axaţi asupra acestei greşeli „impardonabile” şi a 
necazurilor pe care le veţi avea de acum încolo. 

„Trebuie să suni la compania de asigurări, pentru că 
nu te las să scapi prea uşor. Rata la maşină nu scade din 
cauza neglijenţei tale. 

Refuzaţi să-i acceptaţi scuzele. 


Scuzele tale nu mă ajută cu nimic mâine dimineaţă 
când va trebui să ajung la serviciu, nu-i aşa? Cât îmi 
doresc să nu-ţi fi împrumutat niciodată maşina aia!” 

NIMENI NU ARE DREPTUL SĂ NE FACĂ SĂ NE 
SIMŢIM INFERIORI Fără CONSIMȚĂMÂNTUL 
NOSTRU”. 

Eleanor Roosevelt - Capitolul 28 - 

Preluați controlul asupra emoţiilor voastre! 

„Cum pot să ignor pe cineva care s-a purtat 
îngrozitor cu mine?” - vă întrebaţi cu siguranță. 

Nu voi uita niciodată seminarul în care am introdus 
citatul lui Eleanor Roosevelt, puțin modificat: „Nimeni nu 
are dreptul să ne facă mânioși fără consimţământul 
nostru”. 

- Nu aveți nici cea mai vagă idee cu ce fel de oameni 
sunt obligat să lucrez, spuse un participant. Vreţi să 
spuneţi că - atunci când cineva ţipă la mine - n-ar trebui să 
mă înfurii? 

CINE SUNT PERSOANELE CARE VĂ ÎNFURIE? 

„Controlaţi-vă emoţiile, căci altfel vă vor controla ele 
pe voi!” 

PROVERB CHINEZESC 

O participantă la acelaşi seminar a luat şi ea 
cuvântul: 

- Sunt de acord cu citatul pe care ni l-aţi dat, pentru că 
trăiesc zi de zi sub imperiul groazei de a fi ridiculizată. 
Sunt asistentă medicală la departamentul de chirurgie. 
Lucrez cu un neurochirurg care este unul dintre cei mai 
severi oameni pe care i-am cunoscut vreodată. Este un 
doctor extraordinar, dar anulează complet 
profesionalismul sau calităţile celorlalţi oameni. Anul 
trecut, îl asistam la o operaţie. Mi-a cerut un bisturiu şi, 
pentru că am întârziat o fracțiune de secundă, m-a certat 
în faţa întregului personal medical. M-a batjocorit în faţa 
tuturor colegilor mei de serviciu. M-am simţit atât de 
umilită, încât cu greu mi-am păstrat profesionalismul şi n- 
am dat bir cu fugiţii. În drum spre casă, m-am gândit la tot 
ce mi-a spus în ziua aceea. Când am ajuns acasă, eram 


transfigurată. Am început să pregătesc masa, trântind de 
fiecare dată uşa frigiderului şi tăind legumele cu o ură 
greu de imaginat. M-am aşezat la masă şi am început să-i 
povestesc soţului meu, Larry, ce s-a întâmplat. Retrăirea 
evenimentului mi-a umplut sufletul deşi mai multă ură şi 
dorinţă de răzbunare, sentimente care în final m-au făcut 
să explodez, spunând: „Doctorul ăla mă înnebuneşte!” 
Soţul meu mai auzise povestiri de acest gen, aşa că mă 
întrebă: „Judy, cât e ceasul?” M-am uitat la el, 
neînţelegând unde voia să ajungă. „E 7”, i-am răspuns eu. 
„Când s-au întâmplat toate astea?” - întrebă el apoi. „La 
ora 9 dimineaţa”, i-am răspuns eu la fel de nedumerită. 
Soţul meu mă întrebă apoi cu multă înţelepciune: „Judy, 
oare doctorul ăla este cel care te înnebuneşte?” Apoi, se 
ridică de la masă şi ieşi din cameră. Am rămas singură, 
gândindu-mă la întrebarea soţului meu. Aşa era! Nu 
doctorul mă înnebunea! El nici măcar nu se afla în cameră. 
Eu eram cea care se gândise la el tot drumul spre casă. Eu 
eram cea care îl „invitase” în casă şi îl „aşezasem” la masă. 
Eu eram cea care se frământa fără încetare din cauza unui 
eveniment care se petrecuse cu zece ore în urmă. M-am 
hotărât în seara aceea să-i nu-i mai permit niciodată 
chirurgului să-mi otrăvească viaţa personală. De acum 
încolo, doctorul nu va mai exista decât la spital. Nu-l voi 
mai lăsa să-mi distrugă serile petrecute acasă. 

CINE ESTE DUŞMANUL? 

„A nu avea control asupra propriilor trăiri şi 
sentimente este ca şi cum ai naviga pe o corabie în derivă, 
menită să se spargă în mii fărâme la prima atingere a unei 
stânci. MAHATMA GANDHI 

Pe cine aduceţi acasă alături de voi? Pe cine aşezaţi 
la masă? Un şef intransigent, care observă numai greşelile 
pe care le faceţi şi care nu vă recunoaşte niciodată 
meritele? Un coleg de serviciu cu o atitudine negativă? Un 
vecin supărat pentru faptul că pomii din curtea voastră 
trec peste gardul lui? 

„Este greu să lupţi cu un duşman care şi-a făcut sălaş 
în mintea ta”, spune Sally Kempton. Nu le permiteţi 


oamenilor dificili să pătrundă în mintea şi în căminul 
vostru, unde au puterea să vă distrugă liniştea sufletească! 

Preluaţi controlul asupra sentimentelor şi trăirilor 
voastre sufleteşti pentru ca liniştea voastră să nu mai 
depindă niciodată de un călău imaginar! 

„Atingem nivelul cel mai înalt al culturii morale 
atunci când recunoaştem că trebuie să preluăm controlul 
asupra gândurilor noastre”, observa Charles Darwin. De ce 
să ne axăm asupra unor situaţii exasperante când am 
putea să ne concentrăm asupra unor aspecte ale vieţii mult 
mai plăcute? 

Psihologii ne avertizează asupra faptului că devenim 
asemenea lucrurilor la care ne gândim sau - aşa cum 
spune Jose Ortega y Gasset - „Spune-mi la ce te gândeşti 
ca să-ţi spun cine eşti!” Dacă deveniți obsedaţi de o 
persoană care vă tratează cu duşmănie, veţi deveni la 
rândul vostru o persoană plină de ură. 

ÎN VĂ LU IŢI-VĂ ÎNTR-O MANTIE DE LINIŞTE 
ŞI ARMONIE! 

„Cel care se respectă este imun la răutăţile celor din 
jur; el poartă o armură pe care nimeni nu o poate 
străpunge. 

HENRY WADSWORTH LONGFELLOW 

— Şi eu am lucrat pentru o persoană asemănătoare 
cu neurochirurgul din povestirea precedentă, interveni o 
tânără. În timp ce eram studentă, am obţinut o slujbă pe 
perioada verii într-o fabrică, iar asistenta care ne 
supraveghea direct făcea tot ce-i stătea în putință să ne 
facă viața un iad. Ne arunca mereu săgeți otrăvite, iar 
dacă protestam, adopta rolul nevinovatei, întrebându-ne cu 
„inocenţă”: „Nu ştiţi de glumă?” sau „Era doar o glumă” 
începusem să o „iau” pretutindeni cu mine. Le vorbeam 
tuturor despre ea - prietenilor, colegilor, oricui era dornic 
să mă asculte. Era mereu alături de mine, chiar şi în zilele 
mele libere, chiar şi în weekenduri. Înţeleg acum că nu ea 
îmi făcea viaţa un iad... mi-o făceam singură - şi nu numai 
mie, ci tuturor celor din jur. Semănăm cu personajul din 
desenele animate „Peanuts”, care era mereu înconjurat de 


un nor de praf - doar că eu mă învăluisem într-un nor de 
dezgust. Tata m-a avertizat că nu trebuie să mă aştept să- 
mi placă toţi oamenii care îmi vor deveni colegi de serviciu 
sau directori. M-a întrebat dacă îi puteam schimba 
comportamentul şi i-am răspuns că nu prea existau şanse. 
Câţiva colegi depuseseră plângeri în acest sens, dar nu li s- 
a dat crezare, pentru că eram angajaţi temporar. Mi-a spus 
că era timpul să iau atitudine sau să tac pentru totdeauna. 
Mi-am dat seama că nu voi putea niciodată să-i schimb 
modul de conduită. Sindicatul o apăra, pentru că avea 
experienţă şi vechime în câmpul muncii. Nu puteam nici să 
renunţ la slujbă, pentru că trebuia să-mi plătesc taxele de 
şcolarizare. Aşa că am hotărât să-mi schimb caracterul. M- 
am înarmat cu un scut şi cu o armură de fier, în aşa fel 
încât săgețile ei otrăvite nu mai puteau să mă atingă. 
Hotărârea de a mă detaşa de răutatea şi cruzimea ei şi de 
a-mi face treaba cu cât mai mult profesionalism m-a ajutat 
să trec cu uşurinţă peste încercările din vara aceea. 

A IROSI VERSUS A SAVURA TIMPUL 

„Iubiţi viața? Atunci nu irosiţi timpul, căci din el este 
plămădită viaţa”. 

BENJAMIN FRANKLIN 

Intr-o zi, am primit o scrisoare de la un participant - 
Al, care mi-a mărturisit că pusese în practică această idee 
şi obținuse roadele scontate. 

„Eu şi soţia mea nu ne puteam detaşa de slujbele 
noastre stresante nici măcar în sânul familiei. Seminarul 
dumneavoastră m-a ajutat să înţeleg faptul că nu ne 
bucuram de serile petrecute acasă, deoarece vorbeam 
numai despre activităţile de la serviciu. Ne-am hotărât să 
folosim varianta modificată a citatului aparţinând lui 
Eleanor Roosevelt pentru a ne transforma căminul într-o 
grădină a Raiului. 

Când ajungem acasă, avem voie să vorbim doar 
cincisprezece minute despre ziua petrecută la muncă. Şi 
cu asta basta! Am interzis orice manifestare războinică la 
adresa colegilor sau directorilor de la serviciu. Petrecem 
amândoi douăsprezece ore stresante la birou şi cred că 


este suficient. De ce să ne frământăm şi acasă, când putem 
foarte bine să vorbim despre alte lucruri mult mai 
interesante? Acum aşteptăm cu nerăbdare să ajungem 
acasă şi să petrecem o seară în linişte şi armonie”. 

PACEA ESTE O MISIUNE SPIRITUALĂ 

„Oamenii sunt fericiţi atât cât le-o permite spiritul. 

ABRAHAM LINCOLN 

Ca să-l parafrazez pe domnul Lincoln, oamenii sunt 
nefericiţi aşa cum le dictează spiritul. 

li sunt profund recunoscătoare unei antrenoare de 
tenis, care mi-a deschis ochii asupra acestei filosofii. 
Echipa noastră se întorcea cu maşina acasă de la o partidă 
de tenis, unde mâncaserăm bătaie. Coechipierele mele 
schimbau opinii vehemente referitoare la strategiile 
necinstite de joc adoptate de echipa adversă. Rivalele 
noastre făcuseră tot ce le-a stat în putinţă să ne învingă: 
ne-au sabotat jocul, declarând căderea mingiilor în afara 
terenului când era evident că nu se întâmplase aşa sau 
vorbind exact în momente cruciale. 

Deodată, antrenoarea noastră a tras maşina pe 
dreapta, a oprit motorul şi ne-a spus - fără drept de apel - 
să coborâm. Apoi, ne-a obligat să ne aşezăm pe o bancă şi 
şi-a început tirada: 

— Vă ascult de o oră, domnişoarelor, cum vă văitaţi şi 
vă văicăriţi şi trebuie să vă spun că m-am săturat. Nu mai 
daţi vina pe alţii pentru ceea ce vi s-a întâmplat! Aşa este, 
adversarele voastre nu au jucat cinstit... dar asemenea 
lucruri se întâmplă mereu în viaţă. Puteţi să continuaţi să 
vă văicăriţi întruna, dând dovadă de laşitate sau puteţi să 
vă maturizaţi şi să acţionaţi ca nişte adevărate campioane. 
De acum înainte, indiferent de jocul adversarelor voastre, 
vreau să vă comportaţi cu demnitate pentru a fi mândre de 
voi înşivă. Ele nu vă pot dezechilibra dacă nu le permiteţi 
acest lucru. Veţi pierde numai în momentul în care vor 
reuşi să vă coboare la acelaşi nivel cu ele. Urcaţi-vă în 
maşină acum şi vreau să vă aud vorbind numai despre 
succesul pe care îl veţi repurta la următoarea partidă de 
tenis! 


„Întrebarea este următoarea” - spune psihologul B.F. 
Skinner - „trebuie să ne lăsăm controlaţi de accidente, de 
tirani sau de propriile noastre temeri?” Nu mai conferiţi 
accidentelor şi tiranilor puterea de a vă întrista sufletul şi 
încetaţi să mai aruncaţi vina asupra altor persoane pentru 
lucrurile care nu au mers aşa cum v-aţi fi aşteptat! 

„E mai uşor de spus decât de făcut”, vă spuneţi 
probabil în sinea voastră şi aveţi dreptate. Aceasta a fost şi 
va continua să fie una dintre cele mai mari provocări ale 
umanităţii. De aceea, capitolul 29 explorează o mare 
varietate de filosofii referitoare la modelarea atitudinii 
omeneşti, filosofii emise de unii dintre cei mai luminaţi 
gânditori ai lumii. Adoptând convingerile lor înțelepte sau 
dând naştere propriului vostru crez, veţi putea să faceţi 
faţă cu eleganţă nedreptăţilor vieţii, nu cu o ură 
distrugătoare. 

PLAN DE ACŢIUNE 

Prietena te-a părăsit. Nu-ţi vine să crezi că, după doi 
ani de prietenie, a plecat pur şi simplu, lăsând în urmă tot 
ce aţi clădit împreună. Te întrebi fără încetare ce s-a 
întâmplat, de ce nu ai primit semnale din timp. Ţi-e greu să 
treci peste această cumplită încercare, iar respectul de 
sine aproape că nu mai există. Ce faci în acest caz? 

CUVINTE 

CONCILIANIE 

Îţi spui că trebuie să preiei controlul asupra 
sentimentelor tale. Nu te poate face nefericit decât dacă îi 
permiţi acest lucru. 

„Îmi voi concentra atenţia asupra lucrurilor bune din 
viața mea, nu asupra celor rele. 

Te gândeşti la aspectele constructive ale vieţii. 

JI voi suna pe colegul meu de facultate ca să ieşim 
undeva. Ne-am distrat adesea foarte bine împreună ”. 

lei hotărârea să-ţi umpli sufletul şi viaţa cu activităţi 
mai vesele. 

Mă bucur că sunt sănătos, că am o slujbă bună şi că 
sunt liber să fac tot ce-mi place”. 

CUVINTE 


CONFLICTUALE 

Te laşi copleşit de durere şi nu te gândeşti decât la 
nefericirea pe care ţi-a provocat-o. 

„Oare cuvintele de dragoste pe care mi le-a spus n-au 
însemnat nimic pentru ea? 

Totul n-a fost decât o minciună sfruntată? Sunt atât 
de nefericit şi deprimat! “ 

Te gândeşti cât de dor îţi este de ea şi la faptul că 
viaţa este pustie fără ea. 

„Ce-o să fac vineri seara? Mergeam mereu împreună 
în locuri deosebite. Cum a putut să-mi facă una ca asta?” 

Gândurile îţi zboară numai la relaţia voastră şi te 
simţi din ce în ce mai pustiit. 

„Acum ar fi trebuit să sărbătorim aniversarea 
noastră. Oare ce face diseară?” 

„CEA MAI MARE LIBERTATE A NOASTRĂ ESTE 
CEA DE A NE ALEGE SINGURI ATITUDINEA”. 

Victor Fmnkil 

— Capitolul 29 - 

Păstraţi mereu o perspectivă optimistă asupra 
vieţii! 

Ce spuneţi atunci când lucrurile nu se desfăşoară aşa 
cum vă doriţi? 

Cu ani în urmă, am fost invitată să ţin un seminar 
pentru un grup de oameni dintr-o instituţie de stat. 
Directoarea personalului respectiv spunea că - în ciuda 
efortului pe care îl depuneau oamenii ei - nu puteau face 
faţă activităţii de completare a unor acte şi dosare 
importante. În fiecare zi, sute de oameni se strângeau în 
faţa ghişeelor lor cu mult înainte ca angajaţii să ajungă la 
serviciu. Am întrebat-o pe directoare cum reuşea să 
supravieţuiască în condiţii permanente de stres şi 
tensiune. 

— Mi-am format o adevărată filosofie de viaţă, mi-a 
răspuns ea. Înţeleaptă femeie! De când am avut plăcerea 
să o cunosc, îmi place să-i întreb pe oameni: „Care este 
filosofia voastră de viaţă?”, pentru că am aflat că aceasta 
este cheia supravieţuirii. „Cel care are un crez în viaţă 


poate să îndure aproape orice”, spunea Friedrich 
Nietzsche. Care este acest crez? Trebuie să vă conduceţi 
după o filosofie care să vă ajute să faceţi faţă cu succes 
oamenilor dificili sau vremurilor de restrişte. Este 
important să vă „reprogramaţi” reflexele emoţionale 
pentru ca ele să vă ajute, nu să vă saboteze. Când vi se 
întâmplă un lucru negativ, filosofia constructivă trebuie să 
vă sară imediat în ajutor, ca să rezolvaţi o situaţie 
conflictuală sub imperiul stăpânirii de sine, nu al furiei şi 
al urii nemărginite. 

FILOSOFIA VOASTRĂ VĂ AJUTĂ SAU VĂ 
STRESEAZĂ? 

„Filosofia umană nu se exprimă în cuvinte, ci în 
alegerile pe care le face omul. De-a lungul timpului, ne 
modelăm singuri viaţa şi caracterul. Acest proces se 
încheie numai în clipa în care inchidem ochii pentru 
totdeauna. Alegerile pe care le facem devin în cele din 
urmă responsabilitatea noastră. ELEANOR ROOSEVELT 

Victor Frankl a supravieţuit Holocaustului şi a scris 
despre experienţele pe care le-a trăit în cartea „Man's 
Search for Meaning”. Acest volum subţire a fost considerat 
de Asociaţia Bibliotecilor din America drept unul dintre 
cele mai importante volume scrise vreodată. Concluzia la 
care a ajuns Frankl este că nu putem întotdeauna să ne 
alegem soarta sau să controlăm evenimentele din viaţa 
noastră; putem însă să alegem modul în care reacţionăm la 
ele. Cu siguranţă că nu a fost alegerea lui să fie luat 
prizonier şi dus într-un lagăr de concentrare şi nici nu a 
putut controla evenimentele din viaţa lui; a ales însă 
atitudinea pe care a adoptat-o pe tot parcursul existenţei 
sale cumplite. A preferat să nu ofere adăpost în inima sa 
urii şi dezamăgirii. A decis să-şi dedice viaţa semenilor 
pentru ca nimeni să nu mai trăiască experienţe atât de 
înspăimântătoare. 

Introduc filosofia lui Frankl în toate seminariile Artei 
Conversaţiei Fu, pentru că o consider temelia unui stil de 
viaţă sănătos şi optimist. Nu putem alege lucrurile care ni 
se întâmplă în viaţă - putem fi răniţi într-un accident de 


maşină, putem rămâne fără casă din cauza inundaţiilor 
abundente sau slujba noastră ar putea dispărea - dar 
putem alege modul în care reacţionăm în faţa unor 
evenimente atât de tragice. Nici nu am ştiut vreodată că 
voi avea parte de o demonstraţie extraordinară a acestei 
filosofii de viaţă chiar din partea fiului nostru, Tom. 

Ca să sărbătorim ultimul meci de baseball din Liga 
Juniorilor, ne-am dus cu toţii să luăm masa la un 
restaurant din partea locului. Ne distram de minune 
ascultând isprăvile sportive ale băieţilor când ospătarul se 
apropie de masa noastră pentru a ne servi cafeaua. 
Chelnerul se împiedică însă de piciorul mesei şi toată 
cafeaua fierbinte se revărsă asupra noastră. Am început să 
tip, pentru că nu mi-am închipuit că putea fi atât de 
fierbinte. Tom ţipa şi el de durere, deoarece cafeaua se 
îmbibase în pantalonii de baseball şi îi ardea pielea. 

L-am dezbrăcat cât am putut de repede, dar nu 
înainte ca lichidul să-i provoace arsuri de gradul al doilea. 
În drum spre spital, Tom a început să plângă, spunând 
printre suspine: 

— De ce trebuia să păţesc eu asta? Nu am făcut 
nimic rău. De ce trebuia să se întâmple asta? 

Am încercat să-i alin suferinţa în timp ce doctorii din 
ambulanţă îi administrau medicamente şi îi pansau rănile. 

„Un principiu nu se dovedeşte niciodată util sau vital 
dacă nu este pus în aplicare”, spune Manley Hall. Exact 
aşa s-a întâmplat şi în cazul lui Tom. În ziua care a urmat 
acestui incident nefericit, fratele lui mai mic a rămas acasă 
cu el (un sacrificiu uriaş), încercând să-i îndeplinească 
toate dorinţele lui Tom. A doua zi, Tom a primit un pachet 
voluminos de scrisori şi desene realizate de colegii lui de 
clasă, care spuneau: „Ne e dor de tine”, „Vino mai repede 
la şcoală!” sau „Orele nu mai au niciun farmec fără tine” 
Pentru Tom a fost un lucru extraordinar să primească 
aceste dovezi neaşteptate de dragoste, prietenie şi 
apreciere din partea colegilor lui de clasă. Şi a fost nevoit 
să stea acasă aproape două săptămâni. 

Din fericire, Tom s-a refăcut în totalitate, fără nici 


urmă de cicatrice. Este conştient acum că lucrurile 
frumoase se nasc din tragedii şi se va ghida după acest 
principiu toată viaţa sa. 

„DE CE EU?” ESTE ECHIVALENTUL LUI „VAI 
DE 

MINE!” 

„Viața seamănă cu un joc de cărţi. Mâna cu care 
împărţi cărţile trădează hotărâre; modul în care joci 
sugerează libera voinţă”. 

JAWAHAREAL NEHRU 

Când lucrurile nu merg aşa cum vă doriţi, reacţia 
universală este „De ce eu? De ce mi se întâmplă mie toate 
astea?” Dacă veţi continua să vă plângeţi soarta, spunând 
printre lacrimi şi suspine: „Nu merit asta” sau „Nu e 
cinstit” - veţi deveni victima propriilor voastre sentimente. 
Veţi vedea lumea ca pe un mediu ostil, unde oamenii 
nevinovaţi sunt „asediaţi” în permanenţă de rele şi 
nenorociri. 

Puteţi conduce un joc mai slab, întrebându-vă: „Care 
este partea frumoasă a lucrurilor?” Important în viaţă este 
să ştiţi în adâncul sufletului - aşa cum ştie şi Tom acum - 
că lucrurile frumoase se nasc din tragedii. Nu trebuie să 
înţelegeţi din asta că tragediile sunt frumoase. Poate că aţi 
trăit situaţii cumplite, pe care nu puteţi în niciun caz să le 
descrieţi ca fiind „frumoase”, dar puteţi - cel puţin - să 
extrageţi un lucru bun dintr-o întâmplare nefericită. S-ar 
putea ca la început să nu găsiţi nimic bun într-o situaţie de 
criză, dar dacă veţi căuta cu atenţie, îl veţi găsi. 

În cartea sa extraordinară - „No Ordinary Moments” 
- autorul Dan Millman afirmă că provocările vieţii nu sunt 
altceva decât nişte greutăţi spirituale pe care trebuie să le 
ridicăm ca să ne fortificăm sufletul şi cugetul. 

El crede că misiunea noastră este „să strălucim” 
chiar şi în cele mai banale momente ale vieţii, nu să ne 
lăsăm preocupaţi de ele. „In clipa morţii” - spune el - 
„întreaga viaţă îţi va trece prin faţa ochilor. Intr-o 
fracțiune de secundă - căci timpul nu mai există - vei 
revedea multe dintre întâmplările ce ţi-au fost sortite să le 


trăieşti. Îţi vei revedea astfel viaţa şi îţi vei pune două 
întrebări: Aş fi putut să dau dovadă de mai mult curaj în 
momentele acelea? Aş fi putut oare să dăruiesc mai multă 
dragoste?” 

De-a lungul anilor, spectatorii mei ne-au împărtăşit 
nenumărate filosofii de viaţă, care i-au ajutat să înfrunte cu 
curaj şi dragoste adversităţile destinului. Reacţia unei 
participante - de exemplu - este ca în faţa unei greutăţi să 
rostească un simplu „Ei, bine...” şi să-şi îndrepte apoi 
atenţia spre alte activităţi. O femeie, ai cărei părinţi 
deţineau un magazin de delicatese, ne-a spus că mama ei o 
învățase să-i compătimească pe clienţii nepoliticoşi („Păcat 
că nu a avut cine să-i înveţe bunele maniere!”) în loc să-i 
„amendeze”, spunându-le: „O să mai primiţi voi sandvişul 
ăla la Paştele Cailor”. 

Crezul după care foarte mulţi oameni se ghidează în 
viaţă este Regula de Aur: „Ce ţie nu-ţi place, altuia nu-i 
face!” în cartea sa - „Feel the Fear and Do It Anyway” - 
Susan Jeffers ne sfătuieşte să repetăm cuvintele „Pot să 
mă descurc” ori de câte ori ne confruntăm cu o problemă. 
Ele pot fi asemănate cu o „mantra”, a cărei menire este să 
ne ajute să ne liniştim sufletul în faţa unor circumstanţe 
amenințătoare. Aceste patru cuvinte dau naştere unui 
sentiment de încredere în forţele proprii. Spuneţi mereu 
„Pot” în locul cinicului „Nu pot”! 

Ann Landers îşi sfătuieşte cititorii „să considere 
necazurile o parte inevitabilă a vieţii şi să rostească de 
fiecare dată următoarele cuvinte pline de consolare: «Şi 
asta o să treacă.»” Disperarea este definită ca fiind 
„pierderea completă a speranţei”. In loc să vă lăsaţi pradă 
disperării, trebuie să vă înarmaţi cu gândul că încercările 
la care vă supune viaţa sunt temporare şi că există 
nenumărate motive ca să speraţi într-un viitor mai bun. 

PRIVIȚI NECAZURILE VIEŢII DINTR-UN UNGHI 
FOARTE LARG! 

„Putem să considerăm viaţa un şir nesfârşit de 
necazuri şi suferințe sau putem să o considerăm o 
împletire de comori. „AUTOR ANONIM 


Vreţi să ştiţi cum puteţi obţine o altă perspectivă 
asupra existenţei voastre atunci când vă simţiţi doborâţi la 
pământ? Trebuie să înţelegeţi în primul rând că, atunci 
când sufletul vă este copleşit de tristeţe, mintea se 
concentrează exclusiv asupra necazurilor şi a suferințelor 
prin care trebuie să treceţi. Gândurile vă zboară obsesiv la 
o persoană care vă tulbură existenţa sau la o situaţie la fel 
de răvăşitoare. Puteţi să vă schimbaţi imediat atitudinea 
dacă veţi privi lumea dintr-un unghi foarte larg, 
concentrându-vă asupra aspectelor frumoase ale vieţii, nu 
asupra celor negative. Nu vă mai lăsaţi pradă suferințelor 
destinului, ci învăţaţi să savuraţi din plin splendoarea vieţii 
care vă înconjoară! 

„Teoria sună bine, practica ridică semne de 
întrebare”, vă spuneţi cu siguranţă şi aveţi dreptate. De 
aceea, am perfecţionat o metodă mult mai uşoară prin care 
vă puteţi concentra atenţia numai asupra „simbiozei de 
comori”. 

BUCURAŢI-VI DE MINUNILE CARE VĂ 
ÎNCONJOARĂ! 

„Universul este o colecţie de minunăţii, care aşteaptă 
răbdătoare să le acordaţi atenţia cuvenită. „EDEN 
PHILLPOTIS 

Cumpăraţi un calendar frumos pe care să-l atârnaţi 
în bucătărie! „Acordând atenţia cuvenită” minunăţiilor din 
jurul vostru, puteţi compensa nedreptăţile pe care trebuie 
să le înduraţi. Scrieţi în fiecare zi pe o bucată de hârtie 
lucrurile frumoase care vi s-au întâmplat în ziua 
respectivă! Imortalizaţi un zâmbet căruia i-aţi dat naştere 
la masă, o plimbare binefăcătoare pe care aţi făcut-o 
mângâiaţi de apusul soarelui, o replică savuroasă ce v-a 
umplut sufletul de veselie, frumuseţea unei zile de 
primăvară, o ocazie deosebită sau un film care v-a 
emoţionat! Rezervaţi-vă zece secunde din viaţă ca să 
înregistraţi o clipă frumoasă pe care aţi trăit-o! 

„Dacă veţi face prostia să ignoraţi frumuseţea, 
sufletul vostru va fi pe veci pustiit” - spune Frank Lloyd 
Wright. „Viaţa va fi complet lipsită de sens. Dar dacă veţi 


investi în frumuseţe, ea vă va presăra trandafiri în cale 
până la ultima voastră suflare”. 

In discursul extraordinar, înregistrat pe casetă audio 
şi intitulat „Happiness Is a Serious Problem”, Dennis 
Prager ne împărtăşeşte o descoperire surprinzătoare. 
După ani şi ani de studiu aprofundat al acestui subiect, a 
ajuns la concluzia că un singur lucru îi face pe oameni cu 
adevărat fericiţi. Gândiţi-vă puţin! Banii nu aduc fericirea. 
Nici gloria nu o aduce. Nu trebuie decât să citiţi revista 
„People” ca să vedeţi că foarte mulţi oameni celebri şi 
bogaţi se luptă cu singurătatea şi nefericirea. Nici chiar 
dragostea sau sănătatea de fier nu-i fac pe oameni fericiţi. 

Recunoştinţa este cea care le conferă oamenilor 
fericirea supremă. Aşa cum spune Prager, recunoştinţa 
este o stare sufletească pe care nu o puteţi pierde 
niciodată, indiferent de circumstanţe. Puteţi avea tot ce vă 
doriţi şi să vă simţiţi complet nefericiţi dacă nu ştiţi să 
apreciaţi ceea ce aveţi. Puteţi avea foarte puţin, dar să fiţi 
mulţumiţi şi recunoscători pentru acest „puţin” dăruit de 
soartă. Este un lucru cât se poate de simplu - cu cât 
sufletul vă este copleşit de recunoştinţă, cu atât veţi fi mai 
fericiţi. Cu cât veţi ignora mai mult ideea de recunoştinţă, 
cu atât veţi mai nefericiţi. 

Dacă veţi investi puţin din timpul vostru ca să scrieţi 
zilnic în Agenda Lucrurilor Frumoase, ştiţi care va fi 
răsplata voastră finală? Veţi fi posesorii: 

unei simbioze de comori nepreţuite, unor minunăţii 
de nedescris, care fac parte din lumea voastră, unei 
moşteniri unice, pentru care trebuie să fiţi veşnic 
recunoscători, unei colecţii nemuritoare de momente 
frumoase. 

„Ştiu că Dumnezeu nu mă va împovăra cu lucruri pe 
care nu pot să le duc. Sper că El nu are atâta încredere în 
mine”, spunea cândva Maica Teresa. Dacă viaţa vă 
împovărează prea tare, atunci agenda comorilor voastre vă 
va ajuta să vă concentrați numai asupra minunăţiilor vieţii, 
nu a necazurilor ei. 

VREMURI DE RESIRIŞIE VERSUS VREMURI 


FERICITE 

„Amintirile frumoase sunt a doua noastră şansă la 
fericire. 

REGINA ELIZABETH A II-a 

Dacă sunteţi părinţi, atunci ştiţi - fără îndoială - că 
nu puteţi controla viaţa copiilor voştri şi nici nu le puteţi 
alege drumul în viaţă. Puteţi, în schimb, să le dăruiţi 
amintiri frumoase; să le creaţi momente plăcute care să le 
eclipseze pe cele grele. „Fericirea depinde numai de noi 
înşine”, spunea Aristotel cu înţelepciune. Fericirea poate 
depinde de păstrarea cu consecvență a acestei Agende a 
Lucrurilor Frumoase, care continuă să vă reamintească 
momentele plăcute ale vieţii, nu necazurile ei. 

Copiii s-ar putea să vă sugereze „să le citiţi agenda 
după masă”, oferindu-vă astfel a doua sau poate chiar a 
treia şansă de a retrăi clipele fericite. Unul dintre pasajele 
noastre preferate se referă la o zi de Crăciun. Andrew a 
sfâşiat cu poftă hârtia cadoului care îi era destinat şi a 
început să aplaude fericit când a descoperit o maşinuţă 
electrică. După câteva minute, în care a încercat fără 
succes să-i pornească motorul, a spus puţin bosumflat: 

— Nu merge! 

Fratele lui, Tom, a început să-i explice cu răbdare: 

— Fireşte că nu merge! Ai uitat să citeşti 
instrucţiunile! 

CONTRACARAŢI NECAZURILE DE LA 
SERVICIU! 

„Dacă sufletul vă este tulburat de ceva din exteriorul 
vostru, suferința nu vă este provocată de lucrul în sine, ci 
de proporţiile pe care i le acordati; şi, în acest caz, aveți 
puterea de a le reduce în orice moment". 

MARCAURELIU 

Dacă lucraţi într-un birou, mai cumpăraţi un calendar 
pe care să-l agăţaţi la vedere! Rugaţi-i pe colegii voştri de 
serviciu să participe la Agenda Lucrurilor Frumoase legate 
de activităţile de zi cu zi! Notaţi ziua în care compania 
voastră a obţinut un contract important, petrecerea 
surpriză pe care aţi organizat-o pentru şeful vostru, 


numele unui client care a venit să vă mulţumească pentru 
serviciile voastre ireproşabile, un proiect important pe 
care l-aţi realizat la timp sau un premiu acordat întregii 
echipe pentru activitatea sa extraordinară! 

Când aveţi parte de evenimente neplăcute, când aveţi 
de-a face cu anumiţi clienţi greu de mulţumit, când 
computerele se strică, uitaţi-vă în agendă ca să retrăiţi 
victoriile din trecut, uitând pentru o clipă de aceste teste 
ale răbdării! Această agendă vă poate ajuta să vă 
impulsionaţi colegii de muncă să se concentreze asupra 
realizărilor, nu asupra necazurilor de moment. Este o 
strategie prin care puteţi contrabalansa o situaţie de criză, 
care face parte din viaţa de zi cu zi a lumii afacerilor. La 
şedinţele lunare, scoateţi în evidenţă faptul că angajaţii fac 
progrese uimitoare, că activitatea lor este de nepreţuit şi 
că prezenţa lor în compania voastră este o adevărată 
binecuvântare! 

PLAN DE ACŢIUNE 

Vă duceţi la bancă să scoateţi nişte bani ca să 
descoperiţi că în zona respectivă este o pană de curent. 
Uşile sunt încuiate, iar mecanismul care permite accesul în 
bancă este închis. Cum reacţionaţi în faţa acestui 
inconvenient? 

CUVINTE CUVINTE 

CONFLICTUALE CONCILIANTE 

Vă simţiţi frustraţi de această Aveţi o filosofie de 
viaţă situaţie extrem de neplăcută. extraordinară, care vă 
ajută să 

„Ara făcut drumul ăsta de înfruntaţi situaţiile de 
criză. 

pomană. „Pot să mă descurc şi în acest caz. Nu e 
mare lucru”. 

Gândurile negative continuă să vă saboteze. 
Gândurile optimiste vă sar în 

„Asta o să-mi strice toată ziua. ajutor. 

Și eu ce trebuie să fac acum - „Poate găsesc un alt 
bancomat, să aştept până repară de unde să scot bani cu 
defecțiunea?” ajutorul cărții de credit”. 


Vă gândiţi neîncetat la sunteţi conştienţi de faptul că 
problema voastră şi deveniți necazurile fac parte din viaţă, 
din ce în ce mai iritaţi. iar problema voastră este 

„Nu pot să sufăr când se temporară. 

Întâmplă lucruri de acest gen! „O să treacă şi asta. 
Peste un 

De parcă eu am timp de an, o să şi uit că s-a 
întâmplat, pierdut aiurea... O să am alte probleme pe cap. 

Atenţia vă este mereu îndreptată asupra acestui 
necaz, Priviţi lucrurile dintr-un unghi pe care nu ştiţi cum 
să-l mai larg şi obţineţi o rezolvaţi. perspectivă mult mai 
frumoasă. 

„O să fac plângere pentru asta. „Uită-te în jurul tău! 
Sunt 

De ce nu şi-a instalat banca un multe lucruri 
frumoase în viaţa generator de curent electric? „mea. Am 
pentru ce să fiu recunoscător”. 

„TREBUIE SĂ FIM MAI BUNI UNII CU ALŢII”. 

Ultimele cuvinte ale lui Aldous Huxley 

— Capitolul 30 - 

Daţi-le energie cu tandreţe! 

Aţi auzit expresia „Ucideţi-i cu tandreţe”? 

Cred că este vorba despre un oximoron - „procedeu 
stilistic ce constă în a uni două cuvinte contradictorii sau 
incompatibile (ex. tandrete crudă)” Tandreţea şi acţiunea 
de a ucide sunt într-adevăr contradictorii şi incompatibile. 

Un mod de abordare mult mai adecvat al relaţiilor 
interumane este sugerat chiar de titlul acestui capitol - 
„Daţi-le energie cu tandreţe!” 

Indiferent de religia sau credinţa voastră, există cu 
siguranţă în vocabularul vostru un cuvânt care 
desemnează spiritul. În Japonia, această forţă invizibilă a 
vieţii se numeşte „fa*”. În chineză, această energie se 
numeşte „e/z/”. Experții în arte marţiale cred că există un 
ki plus şi un ki minus şi fiecare dintre noi este liber să-l 
aleagă sau să-l elimine pe care doreşte. Cu cât „ki”-ul 
vostru este mai pozitiv, cu atât sunteţi mai îngăduitori faţă 
de energia negativă a altor oameni. Cum puteţi să aveţi un 


spirit puternic în aşa fel încât să fiţi - aşa cum spune Luke 
Skywalker în legendarul film „Star Wars” - o forţă a 
luminii, nu a întunericului? 

Puteţi pune în aplicare Principiul lui Pygmalion (sau 
Legea Bumerangului), care trebuie să lucreze în favoarea, 
nu împotriva voastră. Acest concept susţine faptul că 
„primiţi ceea ce daţi”. Dacă îi trataţi pe oameni cu dispreţ 
sau suspiciune (acesta este „ki”-ul întunericului sau „ki” 
minus), veţi fi trataţi în acelaşi fel. Reacţia lor ostilă va 
perpetua atitudinea voastră duşmănoasă şi vă va consolida 
convingerea că lumea vă este potrivnică... iar spirala 
pesimismului va continua la nesfârşit. 

În schimb, dacă vă trataţi semenii cu respect („ki”-ul 
luminii sau „ki” plus), ei vor acţiona în consecinţă. Reacţia 
lor prietenoasă vă va consolida convingerea că lumea este 
un loc al armoniei şi frumuseţii desăvârşite, ceea ce vă va 
schimba definitiv comportamentul, iar spirala optimismului 
va continua la nesfârşit. 

RĂSCRUCILE KI 

„Liniştea sufletească presupune capacitatea de 
a-ți pune în ordine sentimentele; presupune armonie 
spirituală în momente conflictuale, de restrişte sau 
de criză. NORMAN VINCENT PEALE 

Cum puteţi aplica acest principiu în viaţa de zi cu zi? 
Imaginându-vă că vă aflaţi la o răscruce ki atunci când vă 
confruntaţi cu o situaţie conflictuală. Puteţi urma o pantă 
descendentă sau ascendentă. Aveţi la dispoziţie doar 
câteva secunde în care trebuie să vă hotărâți ce drum veţi 
urma. 

Dacă veţi reacţiona sub imperiul negativismului şi 
veţi rosti fie şi numai câteva cuvinte răutăcioase, vă veţi 
afla deja pe panta descendentă şi vă veţi prăbuşi cu o 
viteză uluitoare. Acest drum este uneori mai uşor şi mult 
mai ispititor. Cu toate acestea, trebuie să ştiţi că acest 
drum duce spre pierzanie, iar „ki” minus - care pune 
stăpânire pe voi - va scoate la lumină numai latura 
întunecată a sufletului vostru. 

Dacă veţi rosti - în schimb - fie şi numai câteva 


cuvinte binevoitoare (aici intră în acţiune filosofia 
compasiunii), urmaţi drumul optimistului, iar „ki” plus vă 
va ajuta să parcurgeţi cu mai multă uşurinţă pista 
ascendentă. Acest drum presupune adesea un efort mult 
mai mare, dar perspectiva pe care o veţi avea când veţi 
ajunge în vârf - deasupra lumii întregi - vă va lua 
respiraţia, întărindu-vă convingerea că a meritat să vă 
luptaţi cu înălțimile. 

Misiunea pe care v-aţi luat-o - aceea de a pleda 
pentru pace şi armonie - îi va determina pe oameni să vă 
învăluie în mantia tandreţii şi afecțiunii. „Bunătatea 
stăruitoare îi cucereşte în cele din urmă pe răuvoitori”, 
spunea Cicero. Cu toate acestea, trebuie să fiţi conştienţi 
de faptul că acest lucru nu se întâmplă întotdeauna. Dar - 
indiferent dacă persoana căreia îi arătaţi această 
bunăvoință îşi schimbă sau nu atitudinea faţă de voi - 
hotărârea de a vă trata semenii cu respect este o răsplată 
în sine. 

„Ne bucurăm de viaţă numai în măsura în care ne 
punem ideile în slujba umanităţii”, spunea Kurt Vonnegut. 
Alegându-vă o misiune umanitară, nu ostilă umanităţii, veţi 
clădi un univers de linişte şi armonie. Liniştea este definită 
ca fiind „o stare sufletească lipsită de agitaţie sau de 
zbucium” Mintea şi sufletul pot fi „lipsite de agitaţie şi 
zbucium” dacă întreaga voastră fiinţă emană energie 
pozitivă, indiferent de situaţia în care vă aflaţi. Astfel, 
liniştea voastră sufletească nu depinde de locul în care 
sunteţi, de persoana în compania căreia vă aflaţi sau de 
evenimentul la care asistați - căci ea vă învăluie ca o 
mantie invizibilă. 

BUNĂTATEA STĂRUITOARE 

„Niciun gest de bunătate, oricât de mic ar fi, nu se 
pierde în zadar”. 

ESOP 

Viaţa a considerat că trebuie să mă supună la o 
încercare ca să se convingă de fermitatea cu care credeam 
în acest concept al liniştii sufleteşti. Tocmai terminasem un 
seminar al Artei Conversaţiei Fu, când un domn m-a 


abordat, adresându-mi un compliment: 

-îmi place povestea asistentei medicale şi a 
neurochirurgului. Mi-a plăcut chiar mai mult acum decât 
prima dată când am auzit-o. 

- Aţi mai asistat şi la alte seminarii? l-am întrebat eu. 

- Nu, răspunse el, am auzit-o luna trecută povestită 
cuvânt cu cuvânt de altcineva la o conferinţă la care s-a 
întâmplat să particip. De fapt, prezentarea oratoarei este 
foarte asemănătoare cu a dumneavoastră. Şi ea ne-a vorbit 
despre cei Trei R, despre Cuvintele Conflictuale şi cele 
Conciliante, cât şi despre Strategiile de încheiere a unei 
Conversaţii. 

Vestea aceasta mi-a umplut sufletul de tristeţe. Era 
vorba de ideile şi poveştile mele. Petrecusem foarte mult 
timp cizelându-le şi modelându-le. Ce tupeu avea persoana 
respectivă să le folosească în public şi să nu-mi recunoască 
meritul! Supărată, am sunat-o pe o colegă din breasla 
noastră, a oratorilor, ca să-i cer sfatul. 

- Sam, spuse Maggie, trebuie să te hotărăşti ce 
atitudine adopti în această privinţă, pentru că lucruri de 
acest gen se întâmplă foarte des în domeniul nostru. Câte 
discursuri ţii pe an? continuă ea. 

- în jur de 75, am răspuns eu. 

- Câţi oameni se află de obicei în public? 

- între 30 şi 3.000, am estimat eu. 

- Asta înseamnă că cel puţin 25.000 de oameni îţi 
ascultă discursurile în fiecare an, conchise Maggie. 
Trebuie să te aştepţi la faptul că unii dintre ei îţi vor 
adopta strategiile, pretinzând că le aparţin. Poţi să-i vânezi 
şi să încerci să-i chemi în instanţă sau poţi să le urezi toate 
cele bune. De ce faci parte din breasla noastră? întrebă 
Maggie. 

- Ca să schimb viaţa cât mai multor oameni cu putinţă, 
am răspuns eu. 

- Atunci, trase ea concluzia, dacă cineva îţi transmite 
mai departe poveştile, iar oamenii beneficiază de pe urma 
lor, acest lucru nu vine oare în întâmpinarea dorințelor 
tale? Poţi să ţii în continuare la drepturile tale de autor, 


dar o să devii paranoică. Îţi vei face mereu griji că cineva 
din public îţi va fura ideile. De ce nu preferi - în schimb - 
să fii generoasă cu materialele pe care le propovăduieşti? 
De cenu-i încurajezi pe oameni să le transmită mai 
departe? Putem privi acest lucru ca pe o investiţie pe 
termen lung. 

De atunci, am mai avut ocazia să pun în practică 
sfatul lui Maggie şi s-a dovedit că a avut dreptate. 
Indiferent de profesia sau domeniul în care lucraţi, vor 
exista întotdeauna oameni fără scrupule, care vor încerca 
să vă fure ideile sau munca. Dacă veţi cădea pradă 
obsesiei legate de acest fapt reprobabil, viaţa va deveni un 
iad, iar voi veţi pierde un timp preţios, încătuşaţi în 
hăţişurile justiţiei, ducând lupte inutile pentru stabilirea 
drepturilor de autor. Urmati, aşadar, drumul către Marile 
înălţimi ale Omenirii, dăruiţi-vă opera necondiţionat, 
conferiţi-le valoare semenilor voştri şi păstraţi-vă mereu 
bunăvoința faţă de oameni! Căci - aşa cum a spus Maggie 
- este o investiţie pe termen lung. 

TRANSMITEȚŢI TUTUROR SALUTUL „ALOHA”! 

„O inimă iubitoare este adevărata înţelepciune. 

CHARLES DICKENS 

Hawaienii au un mod unic prin care descriu 
bunăvoința: ei o numesc „aloha”. „Aloha” - salut folosit 
adesea în Hawaii pentru a sugera o primire călduroasă sau 
o despărţire amicală - înseamnă de fapt „o grijă 
permanentă, altruistă şi mărinimoasă pentru binele 
aproapelui” Aloha reprezintă dragostea necondiționată. 
Marie Curie spunea că „nu poţi spera să clădeşti o lume 
mai bună fără să modelezi indivizii. În acest scop, fiecare 
dintre noi trebuie să lucreze la propria sa modelare, 
participând în acelaşi timp la perfecţionarea întregii 
omeniri, misiunea noastră fiind aceea de a-i ajuta pe cei 
mai nevoiaşi”. 

Mae, o şoferiţă pe autobuz, care s-a autodescris ca 
fiind „complet terminată”, s-a hotărât să participe la 
seminariile Artei Conversaţiei Fu, pentru că se temea că 
nu mai putea să-şi păstreze slujba până la pensionare, 


adică încă trei ani. 

- Am nevoie de aceste seminarii, mărturisi ea. M-am 
săturat până peste cap să tot aud că oamenii îmi cer 
mărunţiş, când scrie clar în maşină că nu dăm rest. 
Conduc adesea în timpul orelor de vârf, când este un trafic 
infernal, iar oamenii nu au altceva mai bun de făcut decât 
să-mi pună o hartă în faţă şi să mă întrebe diverse adrese. 
Pasagerii nu au voie să se urce în autobuz cu rucsacuri sau 
cărucioare şi încep să ţipe la mine pentru că nu-i las să se 
urce în maşină. Adolescenţii vin cu radiouri sau 
casetofoane cu volumul dat la maxim şi mă provoacă să-i 
prind şi să le închid „jucăriile” Ce ar trebui să fac? Trăim 
într-o lume de nebuni. 

Spre sfârşitul seminarului, după ce am discutat 
despre filosofia lui Frankl şi Principiul lui Pygmalion, 
participanta noastră - supărată pe viaţă - mi-a spus 
următorul lucru: 

— Nu-mi mai amintesc când am abandonat spiritul 
„aloha”, dar nu-mi place ce am devenit. Am aflat însă acum 
modalitatea prin care îi voi împiedica pe pasageri să fie 
nepoliticoşi. Voi înceta să le mai dau eu dovezi de 
nepoliteţe. 

Îi sunt recunoscătoare lui Mae pentru gestul ei 
extraordinar de a-mi trimite ulterior o scrisoare, 
informându-mă despre progresul pe care l-a înregistrat 
punând în practică strategiile învăţate la seminariile mele: 

„Obişnuiam să mă duc în silă la serviciu. Acum abia 
aştept să ajung la muncă în fiecare dimineaţă. Am început 
să port o ghirlandă de flori, pe care o dăruiesc în timpul 
zilei unei persoane care pare să aibă nevoie de ea. Ieri, am 
agăţat-o de gâtul unei bătrâne, care călătoreşte mereu 
singură. Mi-a spus că se simţea «Regina Zilei» şi că nimeni 
nu-i mai dăruise nimic de ani de zile. Cu o zi înainte, am 
dăruit-o unui cuplu de japonezi. Aceştia au rugat apoi un 
alt pasager să le facă o poză cu «şoferiţa prietenoasă». 
Aceste ghirlande de flori au devenit un simbol pentru 
mine. Îmi aduc aminte să spun mereu «aloha»... şi - după 
cum ştiţi - răsplata nu întârzie niciodată să apară”. 


Aşa cum a descoperit cu bucurie eroina noastră, cea 
mai bună modalitate prin care puteţi schimba 
comportamentul oamenilor faţă de voi este să vă schimbaţi 
propriul comportament. Faptul că a ales să spună tuturor 
„Aloha” a îmbogăţit nu numai universul ei, ci şi pe celal 
semenilor ei. 

CUM PUTEȚI CREA UN UNIVERS DE 
TANDREŢE? 

„Dacă vreţi un lucru de valoare, acționaţi ca şi când l- 
ați avea deja! Puneţi în practică strategiile bazate pe «ca şi 
când»!” 

WILLIAM JAMES 

Nu ştiţi cum puteţi să obţineţi această valoare 
spirituală? Urmaţi sfatul din celebra reclamă la Nike: „Nu 
sta pe gânduri, treci la acţiune!” 

La început, trebuie doar să vă monitorizaţi acţiunile 
ca să vedeţi dacă sunt „rele sau bune”. Dacă faptele pe 
care urmează să le faceţi sau cuvintele pe care urmează să 
le rostiţi nu se bazează pe mărinimie, atunci păstraţi 
tăcerea pe vecie! Mărinimia este definită ca fiind „noblețea 
spiritului, splendoarea sentimentelor şi generozitatea 
minţii - trăsături care te ajută să străbaţi mările agitate, să 
domoleşti spiritele răzbunătoare şi să faci sacrificii în 
scopuri nobile”. 

Ce definiţie! Vă rog să o mai citiţi o dată, căci ea este 
chintesenţa Artei Conversaţiei Fu. Înlocuiţi gândurile 
egoiste cu o filosofie de viaţă generoasă! Renuntati la 
faptele răzbunătoare, înarmându-vă cu armele mărinimiei! 
Spuneţi-vă adesea: „Trebuie să fiu bun” sau „îmi voi păstra 
calmul şi sentimentul de compasiune” Ucideţi sentimentele 
dispreţuitoare, dornice de răzbunare,  învăluindu-vă 
sufletul în mantia nobleţei sufleteşti! 

O profesoară de yoga foloseşte strategiile bazate pe 
„ca şi când” ca să obţină liniştea sufletească. Întreaga ei 
fiinţă emite o armonie a spiritului rar întâlnită. Ea spune 
că şi-a modelat structura sufletească după sensei-ul ei (o 
profesoară înţeleaptă, „un om care s-a născut înaintea 
timpului ei”). Ori de câte ori are necazuri, se întreabă cum 


ar reacţiona sensei-ul şi procedează aşa cum ar proceda el 
într-o situaţie similară. A observat că el nu se enervează 
niciodată; părea să fie mereu învăluit într-un voal nevăzut 
de armonie şi graţie. Graţia este definită ca fiind „o 
calitate sau o manifestare de drăgălăşenie, o înclinare spre 
o bunăvoință stăruitoare” Auzise mereu expresia „a ieşi 
din grațiile cuiva”, astfel că şi-a format o filosofie de viaţă 
care să o ajute „să intre în grațiile tuturor”. 

Modelarea propriei structuri sufleteşti după cea a 
unui mentor pe care îl admiri foarte mult este o modalitate 
străveche de a-ţi însuşi un talent sau un har pe care ţi-l 
doreşti cu tot sufletul. Yogi Berra spunea (aşa cum numai 
el putea să spună): „Poţi să observi foarte multe lucruri 
doar urmărindu-le cu privirea”. Puteţi, de asemenea, 
învăţa foarte multe lucruri doar urmărind o persoană care 
este întruchiparea echilibrului absolut. Care este persoana 
din viaţa voastră care reuşeşte să-şi păstreze sângele rece 
într-o situaţie incendiară? Dacă vă confruntaţi cu un 
moment de criză, adoptați felul ei de a fi şi acţionaţi în 
consecinţă! 

CULTIVAŢI-VĂ PROPRIUL „Kl”! 

„Ce părere aveţi despre civilizaţia occidentală?” 

ÎNTREBAREA REPORTERULUI 

„Cred că este o idee bună. 

RĂSPUNSUL LUI MAHATMA GANDHI 

În timpul unui seminar, un inginer luă cuvântul: 

— Această idee mi se pare puţin cam modernistă. Nu 
ne puteţi oferi nişte metode mai practice care să ne ajute 
să ne păstrăm sângele rece în situaţii de criză? 

Bună întrebare! învăţarea practicilor yoga, meditaţia 
spirituală şi studiul artelor marţiale - precum aikido - sunt 
modalităţi extraordinare prin care putem obţine pacea 
sufletească. Mai există însă două strategii care vă pot ajuta 
să vă păstraţi calmul în momente de haos. 

Se spune că „cel mai bun leac pentru un acces de 
mânie este o plimbare lungă” Dacă vă aflaţi pe punctul de 
a vă pierde cumpătul şi nu puteţi să faceţi o plimbare 
lungă, respiraţi adânc! Respirația sacadată creează o stare 


de spirit confuză, umbrită de panică. Experții artelor 
marţiale şi maeştrii yoghini învaţă să respire ritmic şi 
adânc în aşa fel încât să preia controlul asupra „ki”-ului şi 
temperamentului lor. Ei ştiu că - în momentul în care nu 
mai pot respira - starea lor fizică şi spirituală se 
deteriorează, motiv pentru care îşi vor pierde controlul. 

Puteţi învăţa să respiraţi ritmic, făcând o pauză de 
cinci minute la fiecare respiraţie pentru meditaţie, 
exerciţiu pe care trebuie să-l practicaţi în fiecare zi. 
Descoperiţi un loc liniştit şi îndepărtați toate lucrurile care 
v-ar putea distrage atenţia! Concentraţi-vă numai asupra 
exerciţiului de respiraţie! Când inspirati, trageţi oxigen pe 
nas de patru ori, umplându-vă plămânii! Apoi, aşa cum ne 
sfătuieşte maestrul în arta aikido - Tohei - „daţi aerul 
afară în aşa fel încât să simţiţi că atingeţi norii. La început, 
vi se va părea mai greu, dar - dacă veţi continua să-l 
exersaţi - veţi ajunge la stadiul în care uitaţi complet de 
lumea trupului şi pătrundeţi în lumea paşnică a respirației 
absolute”. 

Vă întrebaţi cum vă poate ajuta această metodă să 
rezolvaţi o situaţie tensionată? Strategia respirației este un 
instrument ideal care vă ajută să contrabalansaţi reacţia 
firească de a da bir cu fugiţii. Respirația ritmică vă 
relaxează din punct de vedere fizic (tensiunea şi pulsul 
scad), dar şi din punct de vedere spiritual (mintea nu vă 
mai zburdă aiurea, concentrându-se asupra problemei 
urgente pe care trebuie să o rezolvaţi). Dacă sunteţi 
sceptici, nu trebuie decât să puneţi în practică acest 
exerciţiu. Nu aveţi nimic de pierdut, decât teama însăşi. 

I DE NT I FICAŢI-VĂ CU PUNCTUL FORTE AL 
TRUPULUI 

VOSTRU! 

„Liniştea noastră sufletească trebuie să 
izvorască din interior. Dar ca armonia noastră să fie 
perfectă nu trebuie să fie nicicând afectată de 
circumstanţele exterioare. MAHATMA GANDHI 

Experții artelor marţiale ştiu că - dacă «i 
„sălăşluiesc” în cap - se vor simţi tulburaţi şi instabili. 


Dacă reacţionează împinşi numai de creier, atunci când 
sunt atacați, vor fi complet dezechilibraţi - atât fizic, cât şi 
psihic - şi vor fi vulnerabili în faţa unor forţe mult mai 
puternice. 

Ei învaţă astfel să-şi transfere raţiunea „în abdomen” 
şi „să gândească cu abdomenul” Din timpuri străvechi, 
epigastrul sau „punctul forte”, cum mai este cunoscut, a 
fost considerat leagănul puterii omeneşti. Acest „punct 
forte” vă asigură echilibrul şi stabilitatea. Poate că toate 
aceste lucruri vi se par esoterice, dar maeştrii artelor 
marţiale le practică de mii şi mii de ani şi aceasta este 
chintesenţa capacităţii lor de a-şi păstra echilibrul şi 
concentrarea în cele mai cumplite circumstanţe. 

Poate că aţi asistat la o demonstraţie de acest gen. 
Un expert în arte marţiale invită pe scenă alături de el 
câţiva spectatori şi îi roagă fie să-l ia în braţe, fie să-l 
arunce de pe scenă. La început, aceasta este o misiune 
extrem de uşoară, pentru că demonstrantul nu-şi implică 
„punctul forte” Participanţii îl pot arunca pe instructor 
foarte uşor de pe scenă doar printr-o simplă îmbrâncitură 
sau îl pot ridica fără să depună un efort prea mare. 

Apoi, maestrul îşi transferă puterea de concentrare 
în „hara” (un alt termen pentru desemnarea centrului 
gravitațional al corpului uman, situat în abdomenul 
inferior). Poziţia adoptată este imposibil de clintit, încât 
participanţii din public nu-l mai pot împinge de pe scenă şi 
nici nu-l mai pot lua în braţe, chiar dacă eforturile pe care 
le depun sunt maxime. 

Nu trebuie să deveniți experţi în artele marţiale ca să 
descoperiţi cum să vă identificaţi cu punctul vostru forte. 
Băieţii mei au învăţat această tehnică în prima lecţie de 
aikido. Uimiţi de simplitatea conceptului şi plini de 
admiraţie pentru „ramificaţiile” sale, au exclamat într-un 
glas: „Funcţionează într-adevăr!” Abia aşteptau s-o pună în 
practică la şcoală pentru a nu mai fi doborâţi de elevii 
bătăuşi. Concentrându-se cu atenţie, îi puteau înfrunta cu 
succes pe copiii mai mari care îi necăjeau cu orice prilej. 

De acum încolo, de câte ori destinul vă va pune în 


cale o provocare, îmbinaţi actul fizic al respirației cu actul 
spiritual al concentrării, combinându-le apoi cu hotărârea 
de a spune tuturor „Aloha” şi veţi vedea că situaţia nu vi se 
va mai părea atât de dificilă. Conferindu-le oamenilor 
energie cu tandrete, indiferent de felul în care vă tratează, 
vă hotărâți singuri calea pe care doriţi să o urmaţi în 
această lume. Căci - aşa cum spunea Thomas Carlyle - 
„fără tandreţe, nu există bucurie” Hotărârea de a 
întruchipa energia spirituală a binelui vă va influenţa în 
mod pozitiv toate acţiunile şi vă va dărui o bucurie 
neţărmurită. 

PLAN DE ACŢIUNE 

O doamnă arţăgoasă din clădirea în care locuiţi pare 
veşnic supărată pe lumea întreagă. Atitudinea ei irascibilă 
este greu de suportat şi uneori sunteţi gata să vă lăsaţi 
pradă impulsului - nu tocmai amabil - de a-i spune să mai 
tacă din gură. O evitaţi de fiecare dată când puteţi, dar se 
mai întâmplă uneori să vă întâlniți pe hol sau în lift. Cum 
trataţi această persoană „răuvoitoare”, ca să folosim 
termenul lui Cicero? 

CUVINTE 

CONCILIANTE 

Preferaţi să o trataţi cu amabilitate, chiar dacă ea nu 
o împărtăşeşte. 

„Imi păstrez sentimentul de compasiune - indiferent 
de situaţie. 

Stabiliţi un efect pozitiv de bumerang „punându-v-o 
în locul ei”. 

„Cu siguranţă că nu are prieteni, de aceea se simte 
atât de singură. 

Menţineţi universul armoniei şi continuaţi să puneţi 
în acţiune „ki”-ul pozitiv. 

„Imi voi păstra echilibrul respirând încet şi adânc. 
Prefer să-i transmit salutul «Aloha». 

CUVINTE 

CONFLICTUALE 

Simţiţi numai dispreţ pentru comportamentul ei, 
lucru evident din felul în care îi vorbiţi. 


„Ce vrăjitoare! Ar putea să convingă şi un iepure să 
muşte”. 

Stabiliţi un efect negativ de bumerang, „punând-o la 
locul ei” fără prea multe menajamente. 

f) oamnă, sunteţi cea mai nesuferită persoană pe care 
am cunoscut-o vreodată. De ce nu vă vedeţi de viața 
dumneavoastră şi nu ne scutiți de  veşnicele 
dumneavoastră nemulțumiri?” 

Răspunsul ei nimereşte ţinta dorită, iritându-vă şi 
mai tare, motiv pentru care puneţi în acţiune „ki”-ul minus, 
amplificând şi mai mult ostilitatea dintre voi. 

„N-am de gând să stau aici ca să vă ascult debitând 
prostiile astea. Motivele dumneavoastră de supărare sunt 
numai problema dumneavoastră. 

„OAMENII ARUNCĂ ÎNTOTDEAUNA VINA PE 
CIRCUMSTANŢELE VIEŢII LOR PENTRU CEEA CE 
SUNT. EU NU CRED ÎN CIRCUMSTANŢE. OAMENII 
CARE SE DESCURCĂ ÎN ACEASTĂ LUME SUNT 
OAMENII CARE CAUTĂ CIRCUMSTANŢELE PE CARE 
ŞI LE DORESC Şi - DACĂ NU LE GĂSESC - LE 
INVENTEAZĂ”. 

Geoj-jji Bernard Shaw 

— Epilog - 

Transformaţi planurile în acţiuni! 

Aţi terminat vreodată o carte şi aţi pornit la luptă cu 
gândul de a schimba lumea, ca două săptămâni mai târziu 
totul să redevină la fel ca înainte? Mi-aş dori din tot 
sufletul să nu se întâmple acelaşi lucru şi cu cartea mea. 

Seminariile mele poartă titlul de „Planuri de 
acţiune”, pentru că obiectul educaţiei nu este cunoaşterea, 
ci acţiunea. Informaţiile nu au nicio putere dacă nu sunt 
puse în practică. 

„Nu ştiu de unde să încep” - vă spuneţi cu siguranţă, 
nu-i aşa? Starea de confuzie imobilizează. Claritatea duce 
la acţiune. Scopul acestui ultim capitol este de a vă ajuta 
să vă identificaţi priorităţile, pentru a le putea transforma 
în realitate. 

I DENTI FIC aţi-vă PRIORITĂŢILE! 


„Dacă nu ştiţi de unde să incepeţi, atunci nu 
începeţi!” 

GENERALUL GEORGE S. PATTON 

Fără îndoială că nu puteţi pune în aplicare toate 
aceste sfaturi deodată. O modalitate mult mai uşoară ar fi 
aceea de a selecta două dintre cele mai importante 
concepte, de a nota metodele prin care doriţi să puneţi 
aceste planuri în aplicare şi de a le plasa într-un loc cheie 
în aşa fel încât să nu uitaţi niciodată promisiunea pe care 
aţi făcut-o, de a adopta metode noi de comunicare. 

Căci - aşa cum spunea Henry Ford - „Nimic nu este 
greu dacă îl împărţi în mai multe bucățele”. Puteţi obţine 
centura neagră în Arta Conversaţiei Fu dacă adoptați - 
încetul cu încetul - aceste strategii în viaţa voastră de zi cu 
zi. 

Vă rog să răsfoiţi încă o dată paginile acestei cărţi şi 
să alegeţi două idei pe care le puteţi aplica în viaţa 
voastră. Scrieți motivele pentru care agreaţi ideea 
respectivă (de exemplu: „Imi place conceptul de reflectare 
asupra unei situaţii, pentru că mă ajută să-mi înţeleg mult 
mai bine copiii”). Dacă aţi citit cartea la bibliotecă, puteţi 
trage la xerox aceste pagini, pe care ulterior le veţi 
completa sau puteţi să vă creaţi propriul vostru plan de 
acţiune în Agenda destinată Artei Conversaţiei Fu. 

IDEEA NR. 1 

Imi place pentru că 

IDEEA NR. 2 

Imi place pentru că 

TRANSFORMAŢI CUNOAŞTEREA ÎN PUTERII 

„Cunoaşterea nu este suficientă - trebuie s-o punem 
în aplicare. Voința nu este suficientă - trebuie să trecem la 
fapte. „JOHANN GOETHE 

Scrieţi acum metodele prin care doriţi să puneţi 
aceste principii în practică! De exemplu: „Voi întreba «Ce 
vrei să spui cu asta?» în situaţiile în care nu ştiu ce să spun 
în aşa fel încât să nu rostesc ceva ce mai târziu s-ar putea 
să regret”. Sau: „In loc să ofer explicaţii inutile, îi voi pune 
la treabă pe cei Trei R ori de câte ori cineva se plânge de 


un anumit lucru”. Sau: „O să-mi formez o filosofie de viaţă 
de genul: «îmi voi păstra simţul umorului - indiferent de 
situaţie - în aşa fel încât oamenii nu vor reuşi niciodată să- 
mi strice ziua.»”. 

Nu uitaţi să puneţi la treabă toate pronumele şi 
adverbele interogative: Cine? Ce? Când? De ce? şi Unde? 
Cu cât planul vostru de acţiune va fi mai clar, cu atât veţi 
avea mai multe şanse să-l implementati. 

PLAN DE ACŢIUNE PENTRU IDEEA NR. 1 Am de 
gând să 

PLAN DE ACŢIUNE PENTRU IDEEA NR. 2: Am 
de gând să 

NU VĂ LĂSAȚI DOBORÂŢI DE PESIMISM! 

„Nimic nu este imposibil pentru o voinţă de fier”. 

CRONICILE DINASTIEI HAN 

Conştiinţa vă spune, probabil: „Nu sunt sigur că pot 
să-mi schimb obiceiurile” Helen Keller a învăţat din 
experienţă că „putem face tot ce vrem atâta timp cât 
rămânem credincioşi dorinţei noastre”. 

În timpul unuia dintre seminariile noastre, când 
tocmai  terminasem de discutat despre Cuvintele 
Conflictuale şi Cuvintele Conciliante, un bărbat ridică 
mâna şi ne spuse: 

— Folosesc tot timpul aceste „Cuvinte Conflictuale”! 
Le-am folosit pe toate într-o singură frază chiar în 
dimineaţa asta! I-am spus inginerului şef - îşi continuă el 
explicaţiile - că trebuie să facă ore suplimentare în acest 
weekend ca să rezolve anumite probleme tehnice. Mi-a 
spus că nu putea să facă acest lucru, pentru că părinţii lui 
veneau în vizită şi îşi făcuse planuri pentru acest sfârşit de 
săptămână. „Imi pare rău că ai o problemă în acest sens” - 
i-am spus eu - „darva trebui să faci tot ce-ţi stă în putinţă 
s-o rezolvi, pentru că eşti singurul care cunoaşte sistemul 
de operare. Ar fi trebuit să-mi spui mai devreme că nu poţi 
veni la serviciu. Nu pot să te ajut cu nimic şi nici nu pot să 
apelez la altcineva, pentru că nimeni nu cunoaşte atât de 
bine sistemul ca tine”. 

Făcu o pauză, dând din cap cu regret, apoi continuă: 


— Ce trebuie să fac - să-mi scriu toate aceste cuvinte 
în palmă? Nu pot să ţin minte toate aceste imperative 
pozitive şi negative. 

Are dreptate: nu poţi să schimbi deodată anumite 
obiceiuri adânc înrădăcinate. l-am întrebat atunci pe 
participanţi dacă erau dispuşi să încerce următorul 
procedeu - alcătuit din trei etape - pentru a dobândi 
talente şi obiceiuri noi. Dacă sunteţi - la rândul vostru - 
dispuşi să vă rezervaţi treizeci de secunde din timpul 
vostru preţios ca să faceţi următorul exerciţiu, veţi 
descoperi că puteţi înlătura din calea voastră orice urmă 
de scepticism. 

CEI TREI „A” NECESARI DOBÂNDIRII UNOR 
TALENTE NOI 

„Dacă la început nu reuşiţi, nu vă consideraţi 
mediocri!” 

AUTOR ANONIM 

Scrieţi cu mâna - cât mai citeţ posibil - propoziţia: 
„Sunt expert în Arta Conversaţiei Fu”! (în cazul în care 
citiţi cartea la bibliotecă, scrieţi propoziţia pe o altă bucată 
de hârtie!). 

Acum scrieţi aceeaşi propoziţie cu cealaltă mână! 

Cum vi se pare să scrieţi cu cealaltă mână? Cum 
arată pe hârtie această a doua propoziţie? Cei mai mulţi 
oameni recunosc faptul că nu este comod să scrii cu mâna 
pe care nu o foloseşti de obicei pentru această activitate. 
În plus, necesită şi mai mult timp şi efort. 

Care este rostul acestui exerciţiu? Sunteţi de acord 
că scrisul de mână este un meşteşug? Dar tenisul? Sau 
folosirea computerului? Fireşte, toate sunt nişte arte care 
trebuie învăţate pas cu pas. În acest proces de învăţare, 
oamenii trec prin trei etape. În timp ce scrieţi cea de a 
doua propoziţie cu mâna cealaltă, experimentați prima 
etapă din procedeul de adoptare a unor obiceiuri şi talente 
noi. Interesant este faptul că toate cele trei etape încep cu 
litera A. 

A = Analfabet. Ori de câte ori încercaţi să faceţi 
ceva cu totul nou sau complet diferit de activităţile voastre 


obişnuite, nu vă iese bine de la bun început. Vă amintiţi 
când aţi condus pentru prima dată maşina, folosind 
schimbătorul de viteze? Aţi pornit-o corect din start sau v- 
aţi poticnit de mai multe ori până să porniţi la drum? în loc 
să renunţaţi s-o mai conduceţi, împinşi de frustrare („Nu 
mai pun niciodată mâna pe volan”), v-aţi consolat cu ideea 
că este de aşteptat să daţi greş („Fireşte că n-am condus 
bine. N-am mai condus niciodată până acum.”) 

Aţi vrut să vă perfecţionaţi în acest domeniu, de 
aceea aţi continuat să exersaţi, lucru care v-a „catapultat” 
spre următoarea etapă a procesului de învăţare. 

A = Aplicare. In acest stadiu, puneţi în aplicare 
tehnicile pe care le-aţi învăţat, obţinând rezultate mult mai 
bune. Ştiţi când trebuie să apăsaţi pedala de frâne sau 
pedala de acceleraţie, dar şi ambreiajul sau schimbătorul 
de viteze. Puteţi acum să treceţi printr-o intersecţie sau să 
cotiţi la dreapta sau la stânga fără să provocaţi accidente. 
Vreţi să deveniți însă un şofer desăvârşit, de aceea, 
continuaţi orele de şoferie. 

A = Automatism. In acest stadiu, nici nu mai este 
nevoie să vă gândiţi ce faceţi, pentru că şofatul a devenit 
pentru voi o activitate automată. Sunteţi acum un şofer 
redutabil, care trece de la Punctul A la Punctul B cu foarte 
multă uşurinţă - discutând sau ascultând radioul, fără să 
vă gândiţi niciun moment la ceea ce faceţi. Lucrurile 
fundamentale din arta şofatului le executaţi acum mecanic, 
dar eficient. 

STĂRUINȚA ŞI RĂBDAREA DAU ÎN FINAL 
ROADELE 

SCONTATE 

AUTOR ANONIM 

„Eşecul este calea lipsei de stăruințà. 

Vă întrebaţi probabil ce legătură au toate acestea cu 
Arta Conversaţiei Fu. Nu credeţi că şi această artă trebuie 
învățată? Şi pentru asta aveţi nevoie de timp. La început, s- 
ar putea să vi se pară incomod să folosiţi conjuncţia „și“ în 
locul lui „dar“ S-ar putea să nu vi se pară prea uşor să daţi 
glas dorințelor şi speranţelor voastre, pentru că v-aţi 


obişnuit ca oamenii să nu vă ia în seamă. S-ar putea să vă 
pierdeţi adesea cumpătul şi să uitaţi că trebuie să vă 
păstraţi mereu sentimentul compasiunii. Dar asta nu 
înseamnă că aţi dat greş. Nu înseamnă că strategiile Artei 
Conversaţiei Fu nu funcţionează sau că nu le puteţi învăţa. 
Înseamnă doar că că vă aflaţi în primele etape de înlocuire 
a vechilor obiceiuri cu altele noi. 

„Uneori câştigaţi, alteori pierdeţi, iar câteodată 
renunţaţi la luptă”, spune Satchel Paige. Nu renunţaţi însă 
la luptă în primele etape de iniţiere, când obţineţi rezultate 
departe de a fi perfecte! Perseveraţi! Aveţi răbdare cu voi 
înşivă şi jfiineţi mereu în aplicare strategiile pe care le veţi 
învăţa din această carte! Veţi descoperi că veţi deveni din 
ce în ce mai încrezători în forţele proprii atunci când va 
trebui să vă confruntaţi cu oameni dificili. Veţi ajunge în 
stadiul în care metodele Artei Conversaţiei Fu se vor 
declanşa automat în mintea voastră, ajutându-vă să faceţi 
faţă situaţiilor tensionate. 

ARTA CONVERSAŢIEI FU ESTE UN PRODUS 
DERIVAT 

„Fericirea nu este un scop în sine. Este un produs 
derivat”. 

ELEANOR ROOSEVELT 

Arta Conversaţiei Fu nu este un scop în sine, este un 
produs derivat din aplicarea ideilor acestei cărţi. Imi dau 
foarte bine seama că nu este uşor să vă însuşiţi toate 
aceste concepte, aşa că am născocit un acronim ca să vă 
ajut să vă amintiţi mereu opt principii vitale prin 
intermediul cărora veţi putea transforma situaţiile 
conflictuale în situaţii conciliante. 

T = Tehnica terapeutului 

O = 0 minte ageră N = Necesităţi şi dorinţe 

G = Gâlceavă încheiată cu amabilitate 

Reflectaţi, nu  combateţi!  Ascultaţi, nu ţineţi 
prelegeri! 

Oferiţi-le oamenilor a doua şansă! 

Cântăriţi bine lucrurile în balanţă şi spuneţi „Nu” 
dacă este cazul! 


Puneţi capăt conflictelor, spunând: „Să încetăm 
imediat cearta!” 

Transformaţi mânia în empatie, spunând: „Cum m-aş 
simţi dacă aş fi în locul lor?” 

Nu oferiţi explicaţii, ci puneţi-i la treabă pe cei Trei 
R! 

Transformaţi resentimentele în prietenie cu ajutorul 
Cuvintelor Conciliante! 

Păstraţi-vă mereu o perspectivă optimistă asupra 
vieţii - indiferent de situaţie! 

U = Utilizaţi propria voastră filosofie de viaţă! 

E = Evitaţi să vă mai plângeţi tot timpul! 

F = Formulări şi cuvinte prietenoase 

U = Umanitarism 

REŢETELE NU DAU VIAŢĂ PRĂJITURILOR 

„Nu mai ezitaţi nicio clipă să vă schimbaţi viaţa 
și faceţi acest lucru cu ostentaţie! „ WILLIAM JAMES 

Acest manual de reţete destinate rezolvării diverselor 
conflicte va da roadele scontate numai dacă veţi dori din 
suflet acest lucru. „Slăbiciunea noastră cea mai mare 
constă în ideea renunţării” - spune Thomas Edison. „Cel 
mai sigur drum spre succes este să mai încercăm o dată”. 
Sper că veţi încerca să-i dezarmaţi cu multă diplomaţie pe 
oamenii înzestrați cu un comportament dificil şi că nu veţi 
renunţa niciodată la promisiunea de a le dărui energie cu 
tandrete. 

„Numai cunoaşterea singură nu este suficientă” 
spune Adlai Stevenson. „Trebuie condimentată cu 
mărinimie înainte de a deveni înţelepciune”. Acelaşi lucru 
îl spunea şi John Ruskin: „Când dragostea şi talentul se 
îngemănează, va lua naştere o capodoperă”. 

Sper că veţi pune în practică în fiecare zi strategiile 
Artei Conversaţiei Fu, pe care le veţi „condimenta” cu 
dragoste şi mărinimie. Dacă veţi face acest lucru, veţi 
deveni regii neîncoronaţi ai păcii şi armoniei sufleteşti. 

Editori: 

Dr. M.C. Popescu-Drânda Dr. Cristian Cârstoiu 

Director executiv. George Stanca Redactor: Ana- 


Maria Murariu Traducere: lris-Manuela Anghel-Gâtlan 
Prepress: AM ALTE A Tehno Plus Tehnoredactare: 
Petronella Andrei Coperta: Cristian Furdui Distribuţie: 
Mihaela Stanca, Alexandru Radu 

Web-Site: www.amaltea.ro 


E-mail: infoamaltea.ro 
Tipărit la Tipografia Shik & Stefan SRL 
Telefon: 021.450.25.32 / 0756.196.191 E-mail: 


editura shikO(Qyahoo.com 


